
„Ilma  vanemailt  põlvilt  pärit  kunsti  ja  kultuurielu 
traditsioonideta  kunsti  ning  kultuurielu  luua  —  see  on 
praeguse  põlve  ülesanne  Eestis.  Kannatades  oleviku  saa¬ 
matuse  all  ja  ühtlasi  lihas  ning  luis  mineviku  koormat 
kandes  omi  käsi  välja  sirutada  Euroopa  küpsend  kunsti¬ 
viljade  järele  —  ses  on  selle  põlve  traagikad 

Gustav  Suits  nimetab  omis  luuletusis  lagedat,  kõigi 
tuulte  pühit  kodumaad  Tuulemaaks.  See  nimi  on  hästi 
leitud;  Eesti  on  ta  kroonikate  algusest  pääle  tõesti  olnud 
tuulemaa,  geograafiline  lõbutüdruk,  keda  igaüks  on  võind 
eneselle  võtta,  see  on  olnud  ühe  valdaja  käest  teise  kätte 
rändav  vahetuskaup,  —  kord  sakslaste,  daanlaste,  poola¬ 
kate,  rootslaste,  venelaste  ja  jälle  sakslaste,  kõigi  oma 
naabVite  päralt,  —  ainult  mitte  maa  tõeliste  peremeeste, 
eestlaste  oma.  Ta  geograafiline  seisukoht  loomulikuna  Ida 
ja  Lääne  vahelisena  läbikäigupaigana  on  tast  tänapäevani 
teind  laastavate  sõdade  tallermaa.  Eesti  on  siiamaale 
kahjuks  ainult  oma  seisukoha  halbu  külgi  tunda  saand  ; 
ta  viimased  edenemisaastakümned  ja  tänapäevased  saa¬ 
tused  ei  jää  emas  üllatusrikkuses  eejmisist  igatahes  miski 
poolest  taha 

Kuid  ühtlasi  peab  Eesti  ilmasõja  võimast  kiirteheit¬ 
jat  tänama,  et  ta  siitpääle  on  olemas  Euroopa  teadvuses 
ja  mitte  ainult  Euroopa  kaardil.  Olernattuse  hämarusest 
on  ta  äkki  kistud  suurriikide  nõupidamislaudade  ääre,  tor- 

milistesse  parlamenaiväitlustesse ;  need  paarsada  penikoor¬ 
mat  Läänemere  randa  äratavad  kõige  järele  otsustades 
veel  rahuläbirääkimistelgi  veretuid  turniire.  Kuidas  ka 
Eesti  poliitiline  loos  lõpulikult  peaks  langema,  igatahes 
kuulub  Eesti  siitpääle  Lääne-Euroopasse.  Euroopa  on 
tungind  Eestisse,  tõsi  küll,  sõja  ning  mõõgaga. 

Sarnasel  silmapilgul  saab  isesuguse  valgustuse  see 
kultuurivool,  mille  sisim  tung  on  olnud  just  eurooplus, 
kuigi  ainult  vaimliste,  kuid  ometi  tugevate  sidemete  loo¬ 
mine  Lääne-Euroopaga,  akende  ja  uste  avamine  Euroopa 
kultuurile. 

Pääliskaudselt  vaadates  võib  see  vaimline  liikumine, 
mis  Noor-Eesti  nime  all  juba  poolteist  aastakümmet 
on  rikastand  Eesti  kirjandust  ja  kultuurielu,  paista  Eesti 
oludes  sootu  pinnatuna  nähtusena.  Võib  paista  käsita¬ 
matuna,  kuis  näiliselt  ilma  otsekoheste  eeldusteta  äkki 
sünnib  liikumine,  mille  arenemisjoon  sihib  ülikultuuri  ja 
vormipeensusse,  ilma  et  sugugi  katsutaks  jatkata  Eesti 
talupojakultuuri  traditsioone ;  liikumine,  mille  hüüdsõnul : 
eurooplus,  individualism,  estetism  on  nii  võõras  ja  üksin- 
dane  kaja  esimese  põlve  tõusikühiskonna  keskel.  Ollakse 
silmapilgel  valmis  uskuma,  et  noore  kirjandusliku  põlve 
vaimline  kaasvara  on  ainult  võõrsilt  sisse  toodud  või  läbi¬ 
veo  kaup,  Eesti  vaimlisele  aatetagavarale  elundlikult 
enam-vähem  võõras,  suuremaist  ja  enamedenend  kultuu¬ 
rest  otse  üle  kantud,  —  nii  sidemeta  oma  ümbruse  või  lä¬ 
hema  haridusminevikuga  esineb  esimesel  pilgul  Noor- 
Eesti  liikumine. 

* 

Kahtlemata  ongi  noor-eestluses  palju  üleüldist,  rah¬ 
vusvahelist  kultuurijuurt,  mida  harva  kultuur  ise  loob, 
vaid  mis  laenuna  ühest  maast  teise  rändab.  Kuid  rääkida 
Noor-Eesti  arenemise  juurepuudusest  oleks  suur  liialdus. 
Niisama  kui  iga  isikulise  elu  kõige  üllatavamgi  avaldus  on 

tulemus  tihti  maa-alusest,  kuid  sellest  hoolimata  olulisest 
edenemiskäigust,  samuti  puhkevad  hariduselu  nähtusedki 
ainult  edenemise  sunnil.  Kuigi  Noor-Eesti  vahest  pole 
võrsund  Eesti  kirjanduslikest  traditsioonest,  on  ta  ometi 
lahutamatult  ja  elundlikult  kasvand  Eesti  maapinnast., 
ta  on  sügavamalt  sisult  ometi  osa  samast  vaimust,  mis 
moodustub  Liivi-  ja  Tallinnamaa  lagendikel,  ses  eriliselt 
Eesti  õhustikus,  kus  kõik  siin  peab  küpsema,  —  või 
mädanema. 

„ Moderni  kunsti  probleem  on  Eestis  moderni  kul¬ 
tuuri  probleem,"  kirjutab  Gustav  Suits.  Need  sõnad  osu- 
vad  küsimuse  üdisse.  Noor-Eesti  pole  igatahes  ainuüksi 
kirjanduslik  vool,  see  tähendab  tervet  kultuuriliikumist. 
Ja  võib  olla,  on  see  ehk  mingi  Eesti  psüüke  täisealuse 
märk,  et‘ta  Noor-P3esti  liikumise  kaudu  tungib  Euroopa 
haridussaavutuste  poole,  esimene  kord  ilma  Saksa  või 
Vene  kultuuri  eestkostmiseta. 

2 

Eesti  on  viimased  paar  aastakümmet  eland  kesk 
sügavalle  ulatavat  murrangut,  mille  otsekoheseks  järeldu¬ 
seks  on  Eesti  ühiskonna  eriti  kaootiline  ilme. 

On  kahtlemata  midagi  kaootilist  ja  vormitut  juba 
Eesti  haridusloos  eneses,  midagi  vaimlise  salto-mortale 
loomuvastasusest  nmg  hädaohtlikkusest. 

Vaevalt  võib  piltlikumalt  selle  edenemise  nobedust 
kujutada,  kui  asetades  kõrvu  kaks  tõsiasja,  nagu  on  tehtud, 
kaks  sündmust  Tallinna  n.  n.  Vene  turul.  Minevase 
aastasaja  60-dail  aastail  sai  sel  turul  avaliku  vitsanuhtluse 
osalisteks  salk  Anija  kihelkonna  mehi,  kelle  ainus  kuritegu 
oli  see,  et  nad  olid  usaldand  Tallinna  tulla  paluma,  et 
teoorjuse  kaotamise  seadus  rutemini  maksma  pandaks. 

Just  poolsada  aastat  hiljem,  Anno  Domini  1913,  pidutseti 
sama  turu  ääres,  ainult  mõnisada  sammu  endisest  nuhtlus- 
paigast  eemal,  Estoonia  teaatri-  ja  kontsertpalee  avamist, 
mida  oma  juuresoluga  austas  ka  Tallinnamaa  tolleaegne 
kõrgem  valitsuse  edustaja. 

„Vene  turult  Estooniasse  —  see  on  Eesti  rahva 
edenemistee  poole  aastasaja  jooksul,"  ütleb  nende  sünd¬ 
muste  võrdleja  M.  Martna.  Ei  ole  mingi  teoreetiline  või¬ 
matus,  et  mõni  neist  seadusekaitseta  talupoegadest,  kes 
viiskümmend  aastat  tagasi  lamasid  peksupingil,  oleks  nüüd 
olnud  ühes  oma  sammetis  ja  siidis  ning  moekohastes 
sabakuubedes  laste  ja  lastelastega  'kuulamas  Daani  printsi 
Hamleti  sõnu  omal  emakeelel. 

Hariduslik  surmahüpe,  —  kahtlemata!  —  sünnipä¬ 
rane,  nagu  ise  edenemistempogi.  „Tee,  mil  oleme,  on 
paratamatu  ja  sellepärast  õige  tee,"  kirjutab  Friedebert 
Tuglas.  Kahe  suure,  võimsa  ja  pääletungiva  kultuuri 
surve  all,  alati  pigistatuna  kui  alasi  ja  vasara  vahele,  on 
Eesti  sunnit  olnud  oma  äkilist  hüpet  tegema,  mille  järel¬ 
dusi  ta  veelgi  põeb. 

See  juba  iseenesest  liig  nobe  ja  seepärast  rahva 
organismi  tasakaalule  hädaohtlik  edenemine  sündis  pääle 
selle  veel  hoopis  erakorristes  oludes.  See  edenemine  on 
läind  loomuvastastes  ja  ebatervetes  oludes,  kus  arenemis- 
joon  ühtsoodu  ja  vägivaldselt  katkes,  kuna  jätkuvat,  vaba 
arenemist  kunstlikud  ja  välised  surveabinõud  piirasid.  Ei 
tarvitse  muud  kui  meele  tuletada,  kui  kaua  Eestis  on  va- 
litsend  n.  n.  vastupidine  selektsioon:  kõik  jõulisemad, 
algatusvõimulisemad,  edenemisrikkamad  ained  on  peaaegu 
järjekindlalt  Eesti  rahvusest  loobund  ja  suland  teistesse 
kultuuriainetesse ;  järelejääv  osa  on  kahtlemata  olnud 
väheväärtuslikumat  laadi.  On  ilma  ütlematagi  selge,  et 
selle  kultuuriarengu  saavutused  on  olnud  enam  või  vähem 

pinnalised  ja  et  sisemine  edenemine  alati  pole  välisega 
sammu  suutnud  pidada. 

Ometi  võib  selleski  kaootilises  edenemises  juba  mitutki 
pinnaliiki,  kultuurikihti  tähele  panna,  mis  olid  suuinud 
moodustuda  enne  Noor-Eesti  esinemist.  Noor-Eesti  esitab 
vaimliselt  ja  hariduslikult  teist,  õigemini  kolmandat  põlve, 
ja  ta  arenemisvõlg  eelmistele  põlvedelle  on  kahtlemata 
suurem,  kui  seda  noor-eestlaste  poolt  seni  on  tahetud  tun¬ 
nustada. 

Esimene  päris  kultuurikiht  sündis  Eestis  juba  rahvus¬ 
liku  ärkamise  ajul.  See  oli,  tõsi  küll,  mitmeski  suhtes 
ainult  otsekohene  eestistus  tolleaegsest  Balti-Saksa  kul¬ 
tuurist,  nagu  oli  tõlge  suurem  osa  ka  tolleaegsest  Eesti 
kirjandusest,  käies  truult  sama  Balti  kultuuri  jälgedes, 
kaua  aega  pisut  kiriklikku,  et  mitte  öelda  kösterkoolmeis- 
terlikku  laadi,  hoolimata  paarist  tõesti  suurejoonelisest 
isikust,  kelle  nimed,  nagu  Kreutzwald  ja  Koidula,  on  lahu¬ 
tamatult  temaga  seotud.  Sel  kultuurikihil  puudub  kahtlemata 
nii  sügavus  kui  laius ;  kõnelda  ühenduses  sellega  mingist 
haridusjõudude  koondusest  oleks  sel  edenemisastmel  veel 
enneaegne.  Eesti  esimest  rahvuslikku  tõusu  polnud  toe¬ 
tamas  veel  miski  iseteadlik  harit  seisus,  vaid  üksikud, 
väga  erilaadilise  hariduse  saand  isikud  mitmest  seisus- 
kihist,  ja  kogu  ta  ilme  oli  tundeline,  romantiline,  täis  rah¬ 
vuslikku  vahuviinalüürikat. 

Mitu  korda  laiema  ja  mitmekülgsema  kultuurikihi  lõi 
selle  vastu  see  põlv,  kes  aastasaja  vahetusel  Eestis  uue 
rahvusliku,  haridusliku  ja  majandusliku  tõusu  esile  kutsus. 

Sel  „Tartu  renessaansil",  mis  otsekohe  järgnes  ve- 
nestusaja  saeculum  obscurum  i lle,  nagu  Tuglas  seda  nime¬ 
tab,  oli  algusest  pääle  hoopis  teine  vaimline  ilme  kui 
rahvuslikul  romantikal,  Jannseni  ajul,  inimpõlv  tagasi. 
Selle  kultuurõhkkond  polnud  kaugeltki  ainult  sama  sulet 

Balti-Saksa  oma.  Vene  kooli,  Vene  ülikooli  kaudu  oli 
Saksa  kultuurivaimusse  segunend  Slaavi  vaimu,  Slaavi 
kultuuri  mõju,  tihtipääle  ehk  enam  eitav  kui  jaatav,  võib 
olla,  ka  vaimlisi  tõbesid  sünnitav,  kuid  igatahes  ometi 
kitsast  Balti  väljavaadet  laiendades.  Tartu  tõusuaja  ide¬ 
oloogia  ei  erinegi  vahest  iseäranis  suurel  määral  ärkamis¬ 
aja  ideoloogiast,  kuid  nende  rahvuslikkude  aadete  teosta¬ 
misviis  on  põhjalikult  teistsugune.  Eesti  uus  tõuseng  on 
täiesti  vaba  kõigest  rahvuslikust  sentimentalismist,  hästi 
korraldet,  kindlapõhjaline  ja  reaalne,  nagu  õigusteaduslik 
mõttekujutus.  See  on  ajajärk,  mil  Jaan  Tõnisson  võtab 
„Postimehe“  enese  kätte,  —  isik,  kelles  on  ühinend  üld- 
mõistus  ja  hoolimatu  rahvatribuun,  —  ja  hakkab  raudse 
energiaga  Eesti  ühiskonna  eri  aineid  rahvuslikku  ja  ühis¬ 
kondlikku  tohe  korraldama. 

On  põhjust  Eesti  tõelise  haritlaste  klassi  sündi  alles 
neil  ajul  määrama  hakata;  alles  nüüd  pääsis  Eesti  keel 
harit  ringkondade  kodukeeleks,  mis  ometi  osalt  vist  on 
olenend  Vene  kooli  hävitavast  mõjust  enne  nii  üldises 
Saksa  keele  mõistmises.  See  aeg  pani  liikuma  nii  mõ¬ 
nedki  Eesti  uueaegse  kultuurielu  nähtused,  see  rajas  Eesti 
teaatri,  Eesti  kõrgemad  koolid,  Eesti  kirjanduse  seltsi, 
Eesti  rahvamuuseumi.  Seda  on  põhjusega  süüdistet  kõik- 
aalelikkuses ;  see  võis  ühel  ja  samal  päeval  panna  nurga¬ 
kivi  teaatrille  ja  kooperatiivkaupluselle ;  asutada  samal 
ajal  teadusliku  ajakirja  ning  kodulin-nukasvatusühingu.  Kuid 
see  pani  aluse  Eesti  jõukusede ;  Eesti  raha-  ja  laenuasu- 
tuste  rajamine,  ühistegevuse  korraldamine  üle  maa,  maa¬ 
harimise  tõstmine  uueaegiste  nõuete  tasapinnani  põllumeeste 
seltside  energilisema  tegevuse  kaudu,  millises  ülesandes 
Tartu  iga-aastastel  põllutöönäitustel  on  olnud  nii  suur 
osa,  —  kõik  see  on  olnud  tõstmas  üleüldist  jõukuse 
tunnet,  mis  praeguselle  Eestile  on  nii  iseloomuline. 

Kui  Tartu  tõuseng  omis  hariduspüüdeis  veel  teadli¬ 
kult  toetus  maaharijate  kihi,  talupojaklassi  pääle,  siis  oli 
sellega  avalikus  vastolus  teine  vaimline  nähtus,  mida 
Eestis  samuti  paari  viimase  aastakümne  jooksul  tähele 
võis  panna.  See  on  rahvusliku  ehitustöö  kõrval  aeglaselt, 
kuid  kindlalt  edenev  linnastumisprotsess,  urbanisatsioon, 
ja  sellega  ühenduses  pääsmattuse  sunnil  klassiline  eristu¬ 
mine  ja  sotsialismi  aadete  laialilagunemine.  Kuna  Eesti 
seni  peaaegu  ainult  feodaalseile  alustelle  rajanev  ühiskond 
oli  olnud,  hakkas  ta  nüüd  aegapidi  kapitalistlikuks  ühis¬ 
konnaks  muutuma.  Noor-Eesti  kirjanikud,  —  B.  Linde, 
V.  Ridala,  Fr.  Tuglas,  —  on  mitmes  kohas  rõhutand  seda 
edenemist  ja  selle  suurt,  murrangulist  tähtsust  kogu  Eesti 
vaimuelus. 

Bernhard  Linde  kirjutab  : 

„ Ometi  olid  Eesti  elu  tagaseinad  muutunud:  kultuuri¬ 
elu  koondus  ikka  rohkem  ja  rohkem  linnadesse  .  .  . 
Linnades  hakkas  rohkem  haritud  element  kasvama  ja 
ennast  koguma  ...  Maaelanikkude  domineerivus  hak¬ 
kas  kahvatama,  linn  kui  meie  muutunud  majandusliku 
elu  ja  üleilmlisele  kultuurile  lähemal  seisja  ja  võimukam 
edustaja  nõudis  oma." 

Friedebert  Tuglas  paneb  pääasjalikult  rõhku  just 
uue,  sündiva  linnakultuuri  vaimlise  ja  hingelise  poole 
pääle : 

„On  sündimas  uus  kultuur  uue  psükoloogia  ja  elu¬ 
käsitusega  :  on  sündimas  intelligentlik  linnakultuur  .  .  . 
Linnad  kasvavad,  linnad  hakkavad  iseseisvat  vaimlist  elu 
elama,  eneses  kõiki  rahvusvahelisi  mõjusid  assimileeri¬ 
des  .  .  .  Kuid  vahest  mitte  sedavõrd  tähtis  pole  meie 
linnade  kasvamine,  kui  just  linna  vaimu,  mõtlemisviisi, 
linnalise  psükoloogia  maale  tungimine  ajalehe,  rahvahari¬ 
duse,  poliitika  ja  kõigi  uue  aja  ideede  kaudu  .  .  .  Sün- 

nivad  hoopis  uued  ühiselulised  ja  isikulised  vahekorrad 
kujuneb  hulk  uusi  olemasolu  tingimusi,  muutub  täielikult 
endine  usuliste,  kõlbliste  ning  poliitiliste  väärtuste  tasakaal." 

Kõik  need  mitmesugused  tegurid  ühtekokku  on  loond 
selle  kultuurikaaose,  millest  Eesti  ühiskond  praegu  püüab 
selguda.  Selle  ühiskonna  kaootilist  seisukorda  pildistavad 
tabavalt  Gustav  Suitsi  sõnad  a.  1905  Ncor-Eesti  esimese 
albumi  sissejuhatavas  kirjutuses:  „Mõni  hõiskab:  „Mu 
isamaa!",  teine  „Oh  majandus!",  kolmas  „Internatsio- 
naali",  — *  üks  kumardab  vanaisa  Kanti,  teine  hüüab  appi 
isa  Marxi  ja  Haeckelit.  “ 

Erakordse  kultuuriarengu  armid  on  nähtaval  sel¬ 
gesti  kõigis  Eesti  hariduselu  avaldusis,  kuhu  aga  vaa¬ 
tate,  On  sündind  hoopis  isesugune  ühiskond,  tõusikühis- 
kond,  mille  iseärasus  on  selles,  et  harit  seisus  tervena 
on  seda  alles  esimest  põlve,  ilma  erandita. 

Kõik  takistused,  kõik  puudused,  mis  harilikult  järg¬ 
nevad  lug  nobedalle  kultuuripinna  tõusule,  on  tunda  Eestis. 
Sarnane  esimese  põlve  ühiskond  on  vaba  kõigist  pärimus- 
sidemeist,  nii  häist  kui  halvust,  miski  ei  seo  teda.  Ta  et 
või  kasvades  liituda  millegi  valmi,  juba  ammu  olemas 
olnud  kultuurkristallisatsiooni  ümber ;  tal  puudub  täielikult 
toetus,  mida  pakuks  püsiv  kultuuriaine. 

Ta  instinktes  on  kahtlemata  veel  midagi  suurel 
määral  algelist,  samuti  kui  ta  nõuded  on  suurelt  osali 
veel  primitiivist  laadi.  On,  nagu  poleks  ta  otsekohene 
füüsiline  nälg  sõna  otsekoheses  mõttes  veel  täiesti  rahulaet. 
Eesti  ühiskonnal  on  praegu  tugev  söögiisu,  taltsutamatu 
aplus,  hää  rahakorjamisinstinkt.  Ta  paremate  ainelise 
instinkti  omanikkude  kätte  langeb  aeg-ajalt  jälle  mõni 
aastasadu  vana  rüütelmõis,  ta  ostab  tähelepanemata  ühe 
linnamaja  teise  järele,  valdab  verevalamata  volikogu  vali¬ 
mistel  ühe  linna  teise  järele. 

Niisama  selgimatu  kui  Eesti  ühiskond,  on  ühtlasi 
Eesti  psüüke.  V.  Ridala  kirjutab:  Sarnased  murrangud 
toovad  kaasa  haiglasi  palaviku-seisukordi.  Sünnivad  nii 
nimetet  ühiskondlikud  kriisid,  mitte  ainult  majanduslikud, 
vaid  ka  vaimlised,  mis  ei  jäta  vapustamata  kogu  rahva 
hinge.  Kuna  me  praegu  oleme  just  sarnasel  ajajärgul, 
siis  võivad  mõnedki  meie  tõu  päätunnused  jääda  varju  ja 
pinnapääisemad  ning  negatiivsemad  tungida  esile.  —  Võib 
kõnelda  Muinas-Eesti  psüükest,  mis  kord  elas  sõjalisena 
;a  vabadust  armastavana  iseseisvust  kaitsvate  paganahõi- 
mude  südameis,  mis  lõi  orjaaegade  lüürilised  lamburilau- 
lud,  mis  elas  orjusaja  riideviisi  ja  puukibude  kuivumatu  üles- 
leidlikkusega  loodud  värvilõkenduses  ning  dekoratiivseis  ilus¬ 
tus  i  s .  Kuid  muidu  on  Eesti  psüüket  raske  määrata.  See  pole 
midagi  lõpuni  kujunenut,  kindlavormilist,  otse  selle  vastu, 
see  tundub  tihti  fluiidina,  ebamäärasena  ja  üllatavana.  Selle 
avalduskujud  on  hoopis  erilised  ja  üksteisest  lahkumine¬ 
vad.  See  on  ikka  veel  sulatusahjus,  alles  moodustumas, 
täis  võõraid  aineid,  teadvusetu  oma  mina  kohta,  ühest 
teise  rabelev,  vastoluline,  tihti  üllatavaisse  kujudesse  vor¬ 
muv.  Võiks  seda  pidada  ta  üleüldsuses  neuroosihalgeks, 
nii  rahutu  on  ta  ilme.  Soomlasega  võrreldes  tahaks  väita, 
et  Eesti  temperament  on  mitu  korda  närvilisem  ja  ühtlasi 
tundeerksam,  jah,  viimases  võiks  eeldada  rohkem  aineid 
raffineerumise  ja  üiikultuuri  jaoks  kui  eelmises. 

Sest  kaootilisest,  vastolulisest  esimese  põlve  ühis¬ 
konnast  on  Noor -Eesti  võrsund,  ühel  hoobil  selle  saadu¬ 
sena  kui  ka  sellele  visat  protestina. 

Ei  või  vist  kujutella  Noor-Eestit,  poogituna  otse 
jannseni  aegse  talupoegliku  pühapäevakultuuri  külge  ;  selle 
vastu  võiks  ta  omal  praegusel  kujul  vaevalt  olemas  olla 
ilma  Tartu  tõusuajata,  ilma  viimase  kordasaadet  haridus¬ 
liku  ja  rahvusliku  kasvatustööta,  ilma  selle  loodud  majan- 

dusliku  hää  käekäiguta.  Noor-Eesti  on  kõigest  näilisest 
kontrastist  hoolimata  ometi  omal  viisil  Tartus  algatet  kul- 
tuuripinnastumise  otsekohene  jätk,  selle  eriharu. 

Niisama  kindel  on,  et  Noor-Eesti  tarvitses  enese 
sündimiseks  muutund  vaimlist  õhkkonda,  millise  linnastu- 
misprotsess  Eestis  oli  suutnud  luua.  Alles  linna  õhkkon¬ 
nas  võisid  juurduda  ja  võrsuda  kõik  need  raffinemangi 
ja  ülikultuuri  idud,  mis  peitusid  uue  sugupõlve  veres,  al¬ 
les  linnade  kiiremini  tuksuv  elu  vastas  nende  organismi 
suuremat  närvierksust,  alles  Eesti  linna  õhkkonnas  võis 
võrsuda  sarnane  romantiline  otstarbetuse  ning  luksuse  ide¬ 
aal,  mis  kajastub  noore  kirjandusliku  põlve  teostes. 

On  midagi,  mis  moodustab  üleshindamata  tähtsa  te¬ 
guri  kõigis  vaimlisis  liikumisis:  hingeline,  psükoloogiline 
moment.  Friedebert  Tuglasel  on  kahtlemata  õigus,  kui 
ta  kirjutab:  «Esteetilised  rühmitused  on  teatud  kultuurilise 
edenemise  ja  psükoloogilise  seisukorra  saadused.  Nende 
ilmsikspuhkemine  on  enam  intuitiivist  kui  teadlikku  laadi. 
Nad  eeldavad  revolutsiooni  tundmustes  ja  mõtetes.  Nad 
eeldavad  uut  vaimu  ning  uut  verd.  Ühe  sõnaga,  uut  põlve." 

On  väga  võimalik,  et  ka  Noor-Eesti  edenemises  just 
hingeline  moment  on  kõige  tähtsam  ja  otsustavam  ning 
ühtlasi  huvitavam  kui  kõik  need  uued  esteetilised,  kirjan¬ 
duslikud  ja  keelelised  probleemid,  mis  noor  revolutsiooni¬ 
line  liikumine  ühes  tõi.  Noor-Eestiga  esineb  Eesti  vai  Tu¬ 
lises  elus  just  uus  põlv,  uueaegne  vaim,  uueaegne  inimene. 

„Noor-Eesti  esinemine  —  see  on  õieti  etteheide 
meie  ümbruselle  ja  minevikule,"  kirjutab  Friedebert  Tuglas 
Noor-Eesti  kümne-aasta  mälestusalbumis. 

Just  see  süüdistav  ja  mässuline  joon  on  Noor- 
■Eestile  algusest  saadik  iseloomulik.  Ta  on  esimesest 
silmapilgust  pahempoolne  liikumine,  oppositsioonis  sündi¬ 
misest  pääle. 

On  küll  raske  kujutella  1905.  aasta  noorsoo  keskel 
sündind  vaimlist  liikumist,  mil  poleks  ühel  või  teisel  kujul 
revolutsiooniline  pitser  küljes,  kui  ka  ühiskondlikud  või 
poliitilised  uuendussihid  otsekoheselt  ei  oleks  kuulundki 
ta  eeskavva. 

Aeg  ise  oli  kui  üksainus  suur  protest.,  Isegi  märtsi 
revolutsiooni  kaksteist  aastat  hiljem,  mis  ometi  hoopis 
teistsugustelle  tulemustele  tõi,  ei  või  võrrelda  selle  ühis¬ 
kondliku  ja  poliitilise  vabaduse  vaimu  esimese  tõusuga. 
Peab  tähele  panema,  kui  suur  osa  oli  just  noorsool  revo¬ 
lutsioonilises  liikumises.  Enne-revolutsiooniliste  tänava- 
rahutuste  ohvrid  olid  enamasti  noored  üliõpilased  ja  nende 
naisseltsilised,  hädaohtlik  põrandaalune  kihutustöö,  revo¬ 
lutsiooniliste  üleskutsete  ja  lendlehtede  trükkimine  ning 
laialilaotamine  oli  suurelt  osalt  just  noorsoo,  koolide  kõrge¬ 
mate  klasside  õpilaste,  üliõpilaste  ja  töölisnoorsoo  teha. 

Tartus  koguneb  juba  paar  aastat  enne  1905.  aasta 
revolutsiooni  kuhugi  katuksekambri  salk  gümnaasiumi  ja 
reaalkooli  kõrgemate  klasside  õpilasi,  et  lugeda  käsitsi- 
kirjutet  ajakirja,  väidelda  kirjanduslikest  ja  muist  küsimu¬ 
sist,  hiljem  nõu  pidama,  kuis  haigelle  luuletajale  Juhan 
Liivile  rahalist  abi  muretseda.  Need  kooliõpilaste  õhtud 
on  Noor-Eesti  tõeliseks  alguseks.  Noor-Eesti  sünd  on 
nõnda  siis  teatud  viisil  seotud  Juhan  Liivi  nimega;  Noor- 
Eesti  on  Juhan  Liivi  ja  ta  haige  luule  „üles  leidnud1’, 
umbes  samal  viisil  kui  noored  Prantsuse  romantikud 
päästsid  unarusest  Andre  Chenier’  surmamõistetute  vangi¬ 
majas  kirjutet  luuletused.  Samad  kooliõpilased  korralda¬ 
vad  pidusid  Eesti  kirjanikkude  mälestuseks  ja  annavad 

välja  paar  kirjanduslikku  kogu  „ Kiired",  mille  ülesandeks 
on  «edendada  hääd  Eesti  kirjandust"  ja  «püsida  väljas¬ 
pool  kõiki  erakondlikke  ja  kiriklikke  (!)  hõõrumisi".  Samul 
ajul  sünnib  kauge  Saaremaa  väikeses  pääiinnas  Kuresaares 
peaaegu  sedasama :  gümnaasiumi  õpilaste  keskel  moodus¬ 
tub  kirjanduslik  rühm,  kes  harrastab  ühel- hoobil  romaani- 
ja  soomesugu  keeli  ning  tutvub  supelvõõraste  poolt  sinna 
unustet  raamatute  abil  maailmakirjandusega! 

Nende  varaküpsede  ja  kirjanduslikkude  kalduvustega 
kooliõpilaste  keskel  võib  leida  juba  kõik  Noor-Eesti  alg- 
rühma  kuuluvad  nimed  :  Gustav  Suits,  lüürik  ja  ühtlasi 
kogu  liikumise  vaimline  juht  ning  ideoloog ;  Friedeberi 
Mihkelson-Tuglas,  Noor-Eesti  anderikkaim  prosaist ;  Anton 
Hansen-T ammsaare,  hiljem  impressionistlikkude  üliõpilas- 
novellide  autor ;  Bernhard  Linde,  Noor-Eesti  kauaaegne 
kirjatoimetaja;  kuresaarlastest  Johannes  Aavik ,  keeleuuen- 
dusliikumise  algataja,  ja  Villem  Grüntiial-Ridala,  niisama, 
keeleuuendaja  ning  saarestiku  laulik.  Pääle  nende  on 
Noor-Eestiga  liiiund  juhuslikult  mõnigi  nimi,  kes  niisama, 
juhuslikult  jälle  eemalle  on  kadund,  või  sarnane  äär- 
kuju,  kõrvaltüüp,  nagu  hiljuti  surnud  kirjanik  Jaan  Oks,. 
või  siis  rühm  nooremaid  ande,  nagu  Aleksander  Tassa.. 
Johannes  Semper,  Sophia  Vardi. 

Keskkooli  õpilaste  hulgas  sündind  liikumine  laienes 
kevadel  1904  Noor-Eesti  nimeliseks  kirjastusühinguks,  kes 
järgmisel  aastal  andis  välja  Noor-Eesti  esimese  „ Albumi". 

Noor-Eesti  esinemine  sündis  kohe  oppositsiooni  tähe 
all.  Gustav  Suits  on  joonistand  luuletuses  «Vanad  noo¬ 
red"  pildi  Noor-Eesti  alg-aja  nöörist  «otsijaist  ja  trotsijaist" 
kes  tulid  vihmavoogudes  ja  tuulehoogudes  omist  katuse¬ 
kambritest.  Sama  kirjanik  kujutab  kirjandusliku  noorsoo 
meeleolu  Noor-Eesti  alg-ajul  järgmiste  sõnadega: 

«Imeliku  ja  paljulubava  „GÖtterdämmerungi“  olid 
sünnitanud  läinud  aastakümne  poliitilise  ja  majandusliku 
tõusuaja  algavad  helevused  selle  aastakümne  hakatuses. 
Haruldase  käärimise  olid  äratanud  luuletajad  ja  mõtlejad 
Läänest  ja  Idast  selle  uue  sugupõlve  ärksamates  päädes, 
kes  1905.  a.  ümber,  veel  noorukesed,  Eestis  sinnamaani 
tundmata  vaimustusega  esinesid.  Meie  nooruse  taevast 
.tuiekahjutasid  Venemaa  vabaduseiiikumise  punased  eel- 
refleksid  ja  Darv/ini,  Marxi,  Nietzsche,  Brandese,  Ibseni, 
Tolstoi,  Gorki,  Hauptmanni,  Juhani  Aho  ja  lugemata  hulga 
teiste  kaasaeglaste  tööd  mõistsid,  üle  Eesti  piiride  murdes, 
selle  maa  intellektuaalse  nooresoo  meeltes  elu  ja  kirjan¬ 
duse  üle  valjut  kohut.  “ 

Noor-Eesti  esimese  raamatukogu  nimestik,  millesse 
Suits  sama  hingetõmbusega  lisab  veel  Goethe,  Heine, 
Turgenjevi,  Dostojevski,  Byroni,  Shelley,  Hugo,  Balmonti 
Ja  Brjussovi,  d’Annunzio  ning  Edgar  Allan  Poe,  alates 
klassilisest  kirjandusest  kuni  Vene  dekadentsi  edustajateni, 
on  ‘väga  kujutav.  Selles  pole  edustet  miski  kindel  kirjan¬ 
duslik  vool,  vaid  kõrge  kunsti  tasapind  sarnasena,  mitte 
nii  selgesti  määrat  siht,  kui  edenemismõte,  vaba  ja  mäs¬ 
suline  mõte.  Kuid  igatahes  tähendas  see  hoopis  teist 
vaimiist  söögikaarti  kui  see,  mida  oli  Balti  kultuur  seni 
harjund  pakkuma,  hoopis  teiste  kirjanduslikkude  ideaalide 
eesmärgiks  asetamist  kui  need,  mis  seni  Eesti  kirjandusele 
olid  paistnud. 

Eesti  kirjandus  polnud  Noor-Eesti  esinemissilma- 
pilgul,  tõsi  küll,  mitte  enam  riiulitäis  vaimulikke,  Saksa 
hingekarjaste  poolt  puudulikul  Eesti  keelel  sepitset  jutlus- 
raamatuid,  hulgas  ka  mõni  ilmlikum  lugu  «armsa  maa¬ 
rahva  ajaviiteks  ning  õpetuseks0,  nagu  veel  sada  aastat 
tagasi.  Selle  vastu,  Eesti  kirjanduse  olemasolu  oli  juba 
aastakümneid  olnud  vastuvaidlematu  tõsiasi.  Sel  oli  mahti 

olnud  omakord,  nagu  Eesti  kultuurielulgi,  kaht  tähtist 
edenemisjärku,  rahvuslik-romantilist  ja  realistlikku  läbi 
elada.  Ta  oli  pakkund  Koidula  isamaalist  lüürikat,  „ Ka¬ 
levipoja"  lugulaulu  ja  Kreutzwaldi  vanaduspäevade  eepose 
„ Lembitu".  Ta  oli  katsetand  ajaloolisromantilise  novelli 
ja  külajutustuse  alal.  Ta  oli  tootnud  Anna  Haava  loodus- 
värske  armastusluule.  Ta  võis  näidata  Ernst  Petersoni 
naturalistlikke  tendentsinovelle  ja  Eduard  Wilde  siiamaalist. 
laialdast,  väga  mitmeväärtuslikku  romaanitoodangut,  mille 
ruväärt  tipu  moodustas  teoorjuseaegne  triloogia  „Mahtra 
sõda"  —  „Kui  Anija  mehed  Tallinnas  käisid"  —  «Prohvet 
Maltsvet".  Tal  oli  sõbralikkude  talunovellide  ja  küla- 
näidendite  looja  August  Kitzberg  ja  haige  laulik  Juhan 
Liiv,  kelle  traagilist  muusat  nõdrameelsuse  öö  oli  tiivustand. 

Kuid  kõigest  hoolimata  oli  see  kirjandus  tervena 
enam  või  vähem  talupojakirjandus,  nii  ainevalikult  kui 
tasapinnalt.  Ta  oli  kirjutet  lugijate  suurt  enamust  silmas 
pidades,  mille  moodustas  maarahvas  ja  linnade  Eesti  väike¬ 
kodanlus  ;  Eesti  vähearvuline  ja  laialipillat  harit  seisus, 
polnud  see  lugijakond,  kelle  vaimlist  vaatekohta  kirjanik 
oleks  katsund  rahuldada.  Need  üksikud,  kelle  vaimlised 
nõuded  ulatasid  üle  selle  tasapinna,  pidid  otsima  oma 
rahuldust  teiste  keelte  kaudu.  Selle  kirjanduse  aineala. 
oli  piirat  peaaegu  ainuüksi  Eesti  küla  ja  maaelu  kujutusega,, 
ta  oli  rahvakirjandus  sõna  otsekoheses  tähenduses.  Kui 
ta  näit.  maa-aadeli  elu  kujutades  omi  piire  katsus  laien¬ 
dada,  ebaõnnestas  ta  peaaegu  järjekindlalt,  sest  ta  vaate- 
prisma  oli  ka  siis  ainult  Eesti  talupoja  oma.  Selle  vastu 
ei  teind  ta  nimetamisväärt  katsetki  just  siis  moodustuvat^ 
murrangus  heitlevat  Eesti  esimese  põlve  haritlaste  kihti, 
kujutada. 

See  oli  kirjandus,  mida  võis  hõlpsalt  saada  ükskõik 
missuguse  aatelise  sihi  teenistusse,  mida  tarvitati  usinalt 

usu,  isamaa,  rahvahariduse  ja  karskuseasja  ajamiseks. 
Friedebert  Tuglas  võrdleb  Eesti  kirjandust  kerjusega,  kes 
i  ma  päävarjuta  oli  sunnit  kõiksugu  aateilt  ulualust  otsima. 

Tal  puudus  peaaegu  täiesti  stiili  ja  tehnika  teadlik 
kultuur.  Ta  polnud  suutnud  miskisugust  kunstiliselt  are- 
nend  isikulist  stiili  luua.  Ta  paremadki  saavutused  kan¬ 
natasid  kunstilise  kultuuri  puuduse  ja  tehniliste  vigade  all. 
Ta  loojaile  oli  tundmatu  teadlik,  sihiselge  kunstiline  töö, 
nad  lõid,  nagu  loob  asjaarmastaja,  kord  rohkem,  kord  vä¬ 
hem  õnnestades.  Nii  Koidula  kui  Anna  Haava,  veel  enam 
aga  Juhan  Liivi  luuletuste  mõju  oleneb  hoopis  teistest 
teguritest  kui  luuletehniline  täius.  Veel  kirjum  ja  hooletum 
omas  stiilivaesuses  oli  jutustav  kirjandus,  ka  Eduard  Wilde 
proosa  ühes  arvat,  kes  ometi  oma  viljarikka  järelsuve 
ajal,  osalt  just  Noor-Eesti  mõjul,  on  suutnud  luua  eneselle 
nii  kunstiväärtusliku  kui  omapärase  stiili. 

Ka  Noor-Eesti  pärit  keel  oli  edenend  niisama  eba- 
terveis  ja  ebasoodsais  oludes,  kui  teda  tarvitav  rahvas 
isegi,  See  oli  keel,  mille  ainsaina  kirjanduslikena  harras- 
tajaina  kolme  aastasaja  jooksul  olid  olnud  võõraskeelsed 
kirikuõpetajad,  kelle  mõju  tundus  võõrapärasuses  ja  viga¬ 
suses,  —  keel,  mida  veel  'kunagi  polnud  õpetet  rahva¬ 
koolist  kõrgemas  õpiasutuses,  mis  oli  kõrvaldet  tähtsailt 
elualadelt,  mille  tarvitajaist  ükski  polnud  saand  teaduslikku 
õpetust  isegi  oma  emakeele  õigekirjutuses.  Tõsi  küll, 
Eesti  keel  oli  minevase  aastasaja  jooksul  pääsnud  vähe¬ 
malt  vaimulikest  piiriaedadest  üle,  ta  õigekirjutus  oli  põh¬ 
jalikult  Tiuendet  ja  temast  roogit  palju  segavaid  saksa- 
pärasusi,  ta  oli  uueaegse  ajalehe  teenistuses  tahtmatagi 
sunnit  looma  ja  enesesse  vastu  võtma  kõiksuguseid  talle 
varem  tundmatuid  puht-abstraktseid  sõnu ;  ta  oli  vastu¬ 
vaidlemata  palju  paindlikumaks  saand  ilukirjanduslikus 
praktikas.  Kuid  ta  oli  siiski  kõrgema  kirjandusliku  tarvi- 

tamise  jaoks  veel  puudulik  keel,  ta  lauseõpetus  oli  täis 
segavaid  ja  inestavaid,  lauseehitusse  sügavalle  juurdund 
germanisme,  ta  morfoloogia  täis  ebajärjekindlaid  ning  üks¬ 
teisega  võistlevaid  kujusid.  Ja  kõige  päält,  ta  kirjakeele 
pääsnud  sõnatagavara  oli  napp,  vaene  juba  sõnatüvedestki, 
saati  siis  veel  vähegi  mõistelisemaist  sõnust. 

Friedebert  Tuglas  kirjutab  keelest  kõneldes : 

„ Kõige  paremal  tahtmisel  ei  tule  me  selle  keel  ega 
enam  läbi.  Meie  vaim  tunneb  ta  piirides  kiisa,  külma 
ja  pimeda  olevat  nagu  suitsuonnis.  Ta  ei  vasta  meie 
mõtte  kuju,  sisu  ja  rütmi.  Igal  sammul  tunneb  meie 
tundmus  end  temas  otsekui  kaltsudes  esinevat." 

Kahtlemata  on  just  psükoloogiline  moment  siinai 
kõige  tähtsam  ja  otsustavam.  Noor  põlv  tundis  kitsuse, 
ja  mitte  ainult  keele  alal ;  ei  elu  ega  kirjandus  vastand 
ta  vere  uut  ja  ägedamat  rütmi.  Talle  ei  annud  rahu, 
nagu  kuuluvad  Gustav  Suitsi  sõnad:  «heledama,  avarama 
ja  rikkama  elu  palav,  nimetu  igatsus." 

Noor-Eesti  revolutsioonlus  tundub  vahest  vähem 
neis  turniires,  kus  algav  noor-eestiiine  arvustus  seniseid 
Eesti  suurusi,  külarealismi  edustajaid  Ernst  Petersoni  ja 
Eduard  Wildet  püüdis  maha  teha,  või  purevas  harnba- 
katsumises,  missugust  võitlusviisi  eriti  Noor-Eesti  kroonika- 
kirjutajad  oma  kirjanduslikkude  vastaste  kohta  on  tarvi- 
tand.  Kuid  Noor-Eesti  nõuded  olid  juba  sarnastena  täiesti 
revolutsioonilised. 

Murranguajad,  mil  uus  põlv  algab  võitlust  vaimlise 
ülivõimu  eest,  —  võitlust,  mis  erandita  alati  varem  või 
hiljem  võidule  pääseb!  —  tähendavad  peaaegu  ikka  ühtlasi 
uut  kirjanduslikku  voolu.  1830. aastate  Prantsusmaal  kor- 

raldub  noore  romantilise  kooli  sõjaliin  eeskavasse  hangund 
klassika  vastu;  mõni  aastakümme  hiljem  on  evolutsioon 
ja  realism  hüüdsõnad,  mis  muude  hulgas  ka  Noor-Soome 
oma  lipule  kirjutab ;  veel  aastakümme  edasi,  ja  Heiden- 
stami,  Levertini  ning  Selma  Lagerlöfi  aegses  Rootsis 
sünnib  kirjanduslik  revolutsioon,  seekord  uusromantismi 
võiduks  ja  naturalismi  kaotuseks. 

Kui  tahaks,  võiks,  tõsi  küll,  ka  Noor-Eesti  puhul 
rääkida  uusromantismi  võidust  seni  valitsend  realismi  üle. 
Kuid  •  puht-kirjanduslikuna  liikumisena  pole  Noor-Eesti 
ometi  ligikaudugi  ühtlane,  homogeen  nähtus.  See  pole 
ühelgi  omal  edenemisastmel  asetand  kogu  liikumisele  ühist, 
kitsalt  kirjanduslikku  programmi,  kas  või  ka  ainult  hoopis 
üleüldistes  äärjoontes ;  ta  pole  kunagi  loond  kohustavaid 
•kirjanduslikke  nõudmisi;  ei  miskisugust  uusromantilist  või 
sümbolistlikku  katekismust.  Nagu  Joh.  Aavik  tähendab, 
on  Noor-Eestisse  kuuluvad  kirjanikud,  mis  puutub  kirjan¬ 
duslikku  usutunnistusse,  väga  mitmekesine  salk,  edustades 
kõige  erilisemaid  kirjanduslikke  elemente  ja  sihte.  Klassi¬ 
kasse  kalduv  V.  Ridala  on  näit.  kahtlemata  niisama  kau¬ 
gel  impressionistlikust  A.  H.  Tammsaarest,  kui  mõlemad 
üheskoos  uusromantilisest  ja  sümbolistlikust  Friedebert 
Tuglasest.  Noor-Eesti  kirjanduslikku  laadi  võiks  kõige 
lühemalt  määrata  üleüldsustava  sõnaga  modernism.  Um¬ 
mikud  Lääne-Euroopa  aastasaja  vahetuse  suurist  kultuun- 
ja  kunstivooludest  olid  nüüd  lõppeks,  tõsi  küll,  väiksel 
kujul,  Balti  mere  madalaile  rannikuile  jõudnud. 

Noor-Eesti  programm  on  liikumise  enesega  ühes 
kasvand ;  see  on  vahetand  tooni  nagu  liikumine  isegi. 
Kahele  hüüdsõnale  on  ta,  selle  vastu,  truu  olnud :  euroop¬ 
lase  ja  esteetilise  kultuuri  nõudeile. 

Euroopluse  nõue  esineb  esimene  kord  juba  Noor- 
Eesti  esimese  albumi  sissejuhatavas  kirjutuses,  milles 

kergesti  võib  ära  tunda  Gustav  Suitsi  nooruse  pateetilist" 

stiili : 

«Enam  kultuuri!  Enam  euroopalist  kultuuri!  Olgem 
eestlased,  aga  saagem  ka  eurooplasteks!'1 

Kui  Gustav  Suits  viis  aastat  hiljem  toimetuse  poolt 
Noor-Eesti  ajakirja  esimese  numbri  sissejuhatavad  sõnad 
kiriutab,  on  Noor-Eesti  iseteadvus  oma  kultuurimissiooni- 
kohta  suurelt  kasvand,  kuid  euroopluse  nõue  on  ikkagi 
eesalal. 

„Uue  ajakirja  „ Noor-Eesti “  püüdeks  on  moderni 
kultuuri  voolusid  Eestis  uute  isikuliste  ja  ühiskondlikkude 
eluväärtuste  loomise  sihis  edustada.“ 

«Eestiski  on  produktsiooni  vahekordade  europaseeri- 
mise  ja  inimeste  mõtte-  ja  tunde-elu  moderniseerimise 
protsess  alganud  .  .  .  Nagu  näit.  majanduslik  Eesti 
vähehaaval  juba  õpib  moderni  tehnika  abinõusid,  plaani- 
likku  maaparanduse  metoodisid,  kunstlikke  väetusaineid 
ja  uusi  viljatõugusid  põllutööstuse  põhjalikumaks  ja  vilja¬ 
kamaks  tegemise  mõttes  tarvitusele  võtma,  nii  õpib  ja. 
peab  ka  kirjanduslik  Eesti  praegu  õppima  moderni  kirjan¬ 
dusliku  tehnika  eneseteadlikku  mängitamist,  uute  stiilide 
ja  meeleolude  kultiveerimist  .  . 

«Ajakirja  „ Noor-Eesti"  kõige  esimeseks  ja  kõige 
tsentraalsemaks-  juhtsõnaks  elu  ja  kunsti  kohta  olgu: 
n.  n.  „rahvakasul>  asemel  kultuurikasu  ..." 

«Ikka  edasi  euroopaliselt  haritud  intelligentsi  ja  "oma¬ 
päraselt  väljatöötatava  individualismi  tähe  all :  in  hoc 
signo  vinces,  selle  tähe  all  võidad,  „ Noor-Eesti"  !“ 

See  euroopluse  nõue  tähendas  kõige  päält  just  kul¬ 
tuuripiirkonna  «geograafilist"  laiendamist,  nagu  seda  taba¬ 
valt  on  nimetet.  Eesti  haridus  pidi  teistelegi  kultuuridelle 
avanema,  kui  ainult  seni  peaaegu  üksi  valitsend  Saksa 
ja  Vene  emad.  See  kultuuriainete  sissevedu,  mida  Noor- 

Eesti  kavatses,  pidi  käsitlema  Eesti  jaoks  seni  paigaliselt 
ja  ajaliselt  kõige  kaugemate  ning  seni  võõraste  kultuuride 
saavutusi.  Eesti  pidi  sattuma  kokkupuutesse  Gallia,  Ro¬ 
maani,  Anglo-Saksi  ja  Skandinaavia  vaimuga  ja  kindlus' 
tarna  sidemeid  selle  kultuuriga,  millega  juba  rahvusliku 
ärkamise  ajust  saadik  oli  kokkupuutumiskchti  ja  mis  Eestile 
nii  geograafiliselt  kui  tõuliselt  oli  kõige  lähem,  nimelt 
Soome  omaga. 

Tõmmates  mõningaid,  kas  või  pääiiskaudseidki  võrd- 
jccni  Noor-Soome  ja  Noor-Eesti,  nende  kahe  voolu  vahel, 
mida  ajaliselt  eraldab  kaks  aastakümmet  ja  ruumiliselt 
nii  ja  nii  palju  penikoormaid,  on  huvitav,  kui  suur  tõmbe¬ 
jõud  on  olnud  Prantsuse  kultuuril  kummassegi.  Pariis 
oli  Noor-Soöme  kirjanikkude  ja  kunstnikkude  palveränaa- 
mispaik,  Ahost  ja  Kasimir  Leinost  algaaes  kuni  Edelfelti 
ja  Gallenini ;  ning  Noor-Eesti  uusromantikad  tegid  oma- 
kord  sinna  omi  palverännakuid,  enamasti,  tõsi  küll,  ainult 
vaimus.  Kui  Noor-Soome  realistid  õppisid  tehnika  sala¬ 
dusi  Daudet’11  ja  Maupassanfilt,  on  Noor-Eesti  kirjanikkude 
eeskujuks  ja  õpetajaiks  selle  vastu  Prantsuse  sümbolistid 
ning  dekadendid.  Nad  tõlgivad  Baudelaire’i,  Rimbaud’d, 
Sully  Prud’homme’i,  Verlaine’i.  Nende  kirjutusis,  nii  ilu¬ 
kirjanduslikes  kui  esteetilisis,  võiks  eriti  just  Noor-Eesti 
õitseajul  tunda  Gallia  vaimu  eitamatut  mõju.  Sarnane 
Noor-Eestile  nii  iseloomuline  kirjutus  kui  Randvere  Ruth — 
täiesti  mõistuslikult  arendet  ülinaise  ideaal,  millesse  on 
keskendund  kogu  Noor-Eesti  ülikultuuri  nõue,  —  on  täis 
Prantsuse  vaimu,  mis  ulatub  isegi  lause  rütmi. 

On  võimalik,  et  see  Prantsuse  intellekti,  Prantsuse 
vormikindla  kultuuri  austamine  on  otsekui  iseenesest  just 
esile  puhkend  reaktsioon  Eestis  alles  hiljuti  nii  võimsaks 
saand  Slaavi  mõju,  kõige  kaootilise,  lõdva,  vormitu,  distsip- 
Iiinitu  vastu,  mis  Vene  vaimuga  ühes  tuli. 

Noor-Soomelt  pole  Noor-Eesti  õieti  muud  laenand 
kui  oma  nime  ja  albumite  välimuse,  ideeliselt  on  ta  selle 
vastu  palju  lähemal  Noor-Soome  realismile  järgnend  uus- 
romantikaüe  Soome  kirjanduses.  Kõik,  mis  on  annud 
iseloomu  ja  hiilgust  Soome  uusromantismile,  elu  ja  kunsti 
dekoratiivne  käsitlus,  siiliseerimispüüe,  individuaalsuse  ja 
personaalsuse  taganematu  õigustusnõue,  sensualism,  — 
kõike  seda  võib  niisama  leida  ka  Noor-Eesti  kunstilistes 
ja  ilukirjanduslikes  püüdeis,  enam  või  vähem  selgeiks 
nõudeiks  kristallis eeruruna, 

Niisama  tähtis  koht,  kui  on  esteetilise  kultuuri  küsi¬ 
musel  olnud  Soome  uusromantismis,  on  sel,  nagu  öeldud, 
olnud  ka  Noor-Eesti  kirjandusvoolus  algusest  pääle.  See 
on  olnud  kahtlemata  veel  sügavam,  veel  põletavam,  üks 
kogu  liikumise  eluküsimusist,  jah,  V.  Ridalal  on  eitamata 
õigus,  väites,  et  alles  Noor-Eesti  ajust  saadik  on  Eesti 
kirjandus  muutund  esteetiliseks  probleemiks,  kuna  ta  seni 
ajani  oli  olnud  kord  vahel  loogiline  või  kõlbline,  vahel 
poliitiline  või  ühiskondlik. 

See  esteetilise  kultuuri  nõue  on  kõige  päält  sihit 
kunstteose  vormisse.  Nagu  tervendavad  libled  ruttavad 
haigesse  organismi  kohta,  nii  on  ka  Noor-Eesti  kulutand 
suure  osa  omast  uuendusjõust  selleks,  et  Eesti  kirjanduse 
haiget  kohta  põhjalikult  uuendada :  ta  puudulikku  ja  vigast 
stiilimõistet.  Aastate  kaupa  on  noor-eestlaste  kirjutused 
ikka  uuesti,  nagu  Tuglas  tähendab,  teoretiseerind  ja  agi- 
teerind,  et  näidata,  kui  alaväärtuslik,  ebaküps,  ebakultuurne 
Eesti  kirjanduse  senine  vorm  tõepoolest  on  olnud.  Noore 
põlve  juhtsõnaks  sai  vormijumaldus.  „Vorm  on  see, 
milles  kunsti  järjekindel,  loogiline  edu  avaldub  .  .  .  Aine 
on  ainult  raudne  luukere  .  .  .  Alles  kunstivorm  muudab 
abstraktsete  ideede  terastraadid  nõtkeiks  väätkasvudeks.* 
(Tuglas.) 

Noor-Eesti  vormikultuur  algas  raamatute  välimusega. 
Nende  raamatud  ilmusid  algusest  paale  välimusega,  mis¬ 
sugust  Eesti  raamatukaupluste  vähenõudlikud  vaateaknad 
varem  polnud  aimandki,  nad  tellisid  kunstnikelt  kaaneilus- 
tusi,  kaunistasid  raamatud  vinjettide  ia  frontispiisidega, 
trükkisid  nad  kallil,  ilusal  paberil,  varustasid  omad  albu¬ 
mid  kunstiliste  jäljendustega.  Üks  Noor-Eesti  raamatu¬ 
kultuuri  huvitavamaist  mälestusmärgest  on  Juhan  Liiv! 
luuletuste  luksus-väljaanne,  kunstnik  Kr.  Raudi  Muinas- 
Eesii  tanu-  ja  vööainetega  vahest  üleliigagi  ilustet  teos,, 
ja  Noor-Eesti  ajakiri,  eriti  peen  ja  maitseline  väljaanne, 
mida  välimuselt  ükskõik  missuguse  euroopalise  kirjandus- 
tcotega  tahes  võib  võrrelda. 

Kuid  selle  vormijumalduse  kõige  tähtsam  eesmärk 
ja  üks  Noor-Eesti  kõige  järeldusrikkamaist  algatusist  cli 
kahtlemata  isikulise,  individuaalse  stiili  nõue,  mis  nii 
järeleandrnata  kostab  läbi  kõige,  mis  Noor-Eesti  kirjanikud 
on  kirjutand,  olgu  see  eitav  või  jaatav.  Nii  erinev  kui 
nende  kunstikäsitus  muidu  tihti  vahest  ongi,  ses  asjas 
kuuluvad  nad  lahutamatult  ühte.  Esimesina  asetavad  nad 
Eesti  kirjanduses  teadliku  valiku,  sisust  ja  ainest  kasvavate 
sisemiste  seaduste  jälgimise,  vormi  ja  sisu  vastavuse  ning 
kokkukõla  nõude. 


Nende  oppositsioonilisest  asendist  ühiskonna  ja  kir¬ 
janduse  ning  kunsti  nähtuste  vastu  sünnib  iseenesest  ar¬ 
vustus.  Enne  Noor-Eestit  ei  või  kõnelda  Eesti  arvustu¬ 
sest  miski  otsekoheses  tähenduses.  Nc-or  kirjanduslik  põlv 
lõi  arvustuse,  nii  kirjandusliku  kui  ühiskondliku ;  alles 
nende  kirjutustes  võib  panna  tähele  püüdu,  asetada  eri 
nähtused  üksteisega  ja  ajaga  ühendusse.  Nad  on  kõik 
erandita  ühel  või  teisel  ederiemisjärgul  arvustajad,  tihti, 
tõsi  küll,  otsekohese  loomisanni  kulul ;  Suits,  Ridala,  Tamm¬ 
saare,  Tualas,  isegi  kaootiline  Jaan  Oks,  —  nad  kõik 

teenivad  aeg-ajalt  kõige  mõistuslikumat  Muusat :  kümnenda- 
mat.  On  raske  öelda,  kas  olud  ja  aeg  selle  noor-eestlas- 
tele  nii  iseloomulise  kriitilise  soone,  selle  teoretiseerimis- 
tarve  esile  on  kutsund.  On  võimalik,  et  see  kasvas  ot¬ 
sekui  paratamattuse  sunnist,  neis  oludes,  kus  kõige  liht- 
samadki,  algelisemadki  esteetilised  mõisted  nõudsid  sel¬ 
gitamist.  Kuid  kahtlemata  on  mõistuslikkus  iseloomuline 
kogu  Eesti  nooremaile  põlvele  juba  iseenesest,  miski  eita¬ 
matu  ning  selge  intellektualism. 

Kuid  nad  poleks  Eesti  kirjanduse  tormi  ja  tungi  aja 
edastajad,  kui  ühes  mõistusliku  joonega  kõrvuti  läbi  kogu 
nende  nii  teoreetilise  kui  ilukirjandusliku  toodangu  ei  lä¬ 
heks  niisama  eitamatu  romantiline  joon.  See  avaldub 
kõige  päält  järjekindluses,  millega  nad  kõik  erandita  tõe¬ 
likkuse  eest  põgenevad.  See  on  sama  kalduvus,  mis 
Saksa  romantikas  lõi  Novalise  sinilille-luule,  mis  sundis 
Prantsuse  romantikuid  etsima  aineid  Korsikast  ja  His¬ 
paaniast  või  Idamailt,  mis  viis  Heidenstami  Endymioni 
asukohtadelle  ja  Selma  Lagerlöfi  Vermlandi  muinasjutu- 
rikkaisse  metsadesse  või  Palestiina  legendimaile.  Ei  või 
vist  kujutella  ühtki  romantismi  tähtede  all  sündind  kirjan¬ 
duslikku  voolu  ilma  selle  iseloomujooneta.  Tõelikkus, 
Realiteet,  nagu  nad  ise  seda  suure  algtähega  kirjutavad, 
otsekui  pahatahtliku  jumaluse  nime,  on  neile  täisväärtus¬ 
lik,  alaväärtuslik  mõiste,  läbi  ja  läbi  vaenuline,  alandav 
ja  aheldav.  Kõik  loovad  nad  selle  kõrvale  või  sellest 
ülapoole  oma,  uue  maailma,  kas  nii  kui  Randvere,  oma 
ülinaist  liige  liikme  järele  konstrueerides,  või  toetudes  fan¬ 
tastikasse,  nagu  Tugias,  või  muinsusse  ja  meretagasusse, 
nagu  Ridala. 

Samuti  on,  nagu  öeldud,  romantiline  joon  noor-eest- 
luses  see  otstarbetuse  ja  ülimuslikkuse  ideaal,  mis  oma 
tipu  saavutab  just  Randvere  Ruthis  ja  Friedebert  Tug- 


30 


lase  tunnustusromaanis  Felix  Ortnusson.  See  on  estee¬ 
tiline  individualism  viimisteni  järeldusteni  viiduna,  inim- 
ideaal,  millest  on  elimineerit  kõik  ühiskondlikud  ja  üle¬ 
üldse  kõik  sotsiaalsed  loomusunnid,  õpetus  indiviidist  kogu 
elu  ja  nähtava  ning  nägematu  maailma  keskpunktina,  in- 
diviidijumaldus,  Zarathustra  Eesti  sõnakujul. 

Öelda  lahti  ühiskonnast,  kas  või  ka  ainult  ajutiselt, 
see  oli  kahtlemata  üks  selle  noore  kaunishingede  põlve 
äärmisemaist  võitlusabinõudest,  —  selle  põlve  oma,  kes, 
ise  tõusikuina,  algas  mässu  tõusikühiskonna  vastu,  või 
nagu  J.  Luiga  sõnad  kuuluvad,  „ülitalupoja  tugeva  ja 
uniselt-pikaldase  otsaesise"  vastu. 

5 

Noor-Eesti  teadlik  stiiliharimine  on  algusest  saadik 
arenend  kõrvu  n.  n.  Noor-Eesti  keeleuuendusliikumisega, 
mis  on  kasvand  esile  just  samust  algpõhjusist,  kust  on 
pärit  stiili  ja  vormi  uuendusnõuded. 

Georg  Brandes  kirjutab  uurimuses  J.  P.  Jacobsenist : 

„Keel  tuletab  meele  mänguriista,  mida  aeg-ajalt  peab 
uuesti  häälestama.  Paar  korda  aastasajal  sünnib  harilikult 
sarnane  häälestamine.  Sest  samuti  kui  ükski  sugupõlv 
ei  või  leppida  eelkäijate  mõtete  mõtlemisega,  samuti  ei 
või  ükski  kirjanduslik  rühm  tarvitada  keelt,  mida  kirjutas 
eelmine  rühm.  Ta  peab  ja  on  sunnit  õppima  ääretu 
palju  eelkäijailt,  kuid  iseenesest  peab  ta  vaevaga  või  vae¬ 
vata  looma  oma  keele,  ning  esimene  samm  selle  poole 
■on  keele  uuesti  häälestamine." 

Need  Brandese  sõnad  tulevad  Noor-Eesti  keele¬ 
uuenduse  pääle  mõeldes  tahtmatagi  meele.  Kui  nad  olid 
omal  kohal  1870-te  aastate  Daanis,  kui  Holbergi  ja 
Oehlenschlägeri  keel  ei  osutund  jatkuma  J.  P.  Jacob- 

seni  veikleva  tundmusskaala  tõlgitsemiseks,  kui  palju 
suuremal  määral  oli  siis  keele  uuesti  häälestamine  tarvilik 
1900.  aastate  Eestis! 

Ja  jälle  on  psükoloogiline  moment  kõige  tähtsam. 
Keeleuuendus  suuremas  mõõdupuus  ei  või  iialgi  olla  puht- 
vormiline  küsimus,  vaid  selles  tungivad  esile  uued  sise¬ 
mised  väärtused,  kerkind  kultuuripind,  uue  sugupõlve 
muutund  hingeelu.  Võib  kindel  olla:  iga  kord,  kui  keel 
ühe  rahva  kirjanduses  põhjalikult  ja  näiliselt  vägivaldselt 
püüab  uueneda,  otsekui  revolutsiooni  omaltki  poolt  toime 
pannes,  et  see  ühtlasi  tähendab  sügavalle  ulatavaid  muu¬ 
datusi  ja  murranguid  selle  rahva  hingeelus  ja  haridustasa- 
pinnas.  Keeleuuenduski  on  omal  viisil  ühiskondlik-hinge- 
eiuline  nähtus. 

Nõnda  on  ka  Noor-Eesti  keeleuuendustung  algusest 
pääle  sündind  noore  põlve  muutund,  laiendund  ja  peenen- 
dund  hingeehitusest,  selle  mõtte-  ja  tunde-elu  erivarjund- 
likkusest,  suursugusema  mänguriista  vajadusest  kui  cli 
seda  senine  Eesti  talupoja-viiul,  ja  praktiliselt  vaadates 
kõiksugu  seni  tarvitamata  esteetiliste,  filosoofiliste,  psühho¬ 
loogiliste  keelealade  harimise  alla  tulekust. 

Ka  Noor-Eesti  keeleuuendusliikumises  on  kahtlemata 
õrna  piisk  romantikat.  See  pole  igatahes  miski  teadus- 
likult-rahulik  kabineti-iiikumine,  piirat  keeleteaduslikkude* 
ajakirjalehtedega,  ei  miski  teadusmeeste  vaheline  veretu  võit¬ 
lus,  sõjariistuks  sõnajuured  ja  lõpud.  Otse  selle  vastu, 
seda  võitlust  cn  peetud  algusest  pääle  publikumi  kuuldes 
ja  osa  võttes,  raugematu  propagandaga,  inimesi  kahte 
leeri  jagava  kirega,  mis  on  võimalik  ainult  seni  poliitiliselt 
ja  ühiskondlikult  niisugusesse  tegevusetusse  mõistet  orga¬ 
nismis,  kui  on  Eesti.  Aastate  kaupa  on  see  võitlus  suut¬ 
nud  päevaküsimusena  püsida,  Eesti  vaimuelu  tõelisena 
le  plat  du  jour  ina. 

Võiks  küll  öelda,  et  Noor-Eesti  tervena  uue  keele 
loomisest  osa  on  võtnud,  kuid  selle  otsekohene  algataja 
oli  ometi  Noor-Eestis  moodustund  eriline  keeleuuendus- 
rühm,  kõige  pääit  filoloog  Joh.  Aavik  ja  temaga  lähedalt 
liitund,  nii  teoreetiliselt  kui  ilukirjanduslikult  niisama  jär- 
susihiline  V.  Ridala,  kõnelemata  mitmest  nooremast  kee¬ 
leteadlasest  ning  kirjanikust, 

Aaviku  esimene  programmi-kirjutus  Noor-Eesti  al¬ 
bumis  sisaldab  juba  Noor-Eesti  keeleuuendusliikumise 
sihtjoone,  kuigi  see  alguses  on  piirat  ainult  sõnastikuga. 
Keeli  tuleb  rikastada  kõigi  võimalikkude  abinõudega,  nii 
omade  kui  võõrastega,  ta  aerivatsiooniomadusi  tuleb  eden¬ 
dada  ja  tarvitada,  ta  murdeid  põhjalikult  uurida  ja  nende 
scnarikkust  verevaesust  põdevasse  keele  juhtida.  Paale 
selle  tuleb  Soome  keelt,  „luud  meie  luust  ja  liha  meie 
lihast",  otsekui  edenenumaks  Eesti  keele  murdeks  pidada, 
millest  piiramata  määral  tarvilikke  sõnu  võib  võtta,  vä¬ 
hemalt  siis,  kui  nad  foneetiliselt  selleks  kõlbavad.  Ja 
lõppude  lõpuks,  ühekülgse  purismi  nõuete  vastu  tuleb 
võõraskeelistelle  kultuurisõnadelle  tee  keele  avada. 

Seda  esialgset  programmi  on  Aavik  aastate  jooksul 
nii  teostand  kui  ka  mitmeti  laiendand.  Aastast  193  2  on 
ta  publikumi  tähelepanu  väsimata  ärkvel  hoidnud,  pakku¬ 
des  talle  keeleküsimust  suuremais  või  vähemais  annuseis. 
Ta  on  kirjutand  päevalehis  kergeid  keelelisi  vesteid,  ta 
on  pidand  referaate  ja  kõnesid  keeleasjast  ning  keelekur¬ 
susi.  „Eesti  Kirjandus"  sisaldas  kaua  aega  ta  pikemaid 
kirjutusi  ja  uuendusettepanekuid,  mis  ilmusid  ühtlasi  eraldi 
lendlehtedena,  pool -teaduslikus,  pool- rahvalikus  kujus. 
Rajatakse  iseäraline  kirjastusühing  „ Reform"  keeleküsi¬ 
musi  käsitleva  kirjanduse  jaoks  ;  eri  häälekandja  Keeleline 
Kuukiri  hakkab  ilmuma.  Ja  Aavik  võtab  tarvitusele  aja¬ 
kohase  ning  osava  abinõu  ;  et  kõige  vaenulisemaidki  sun- 

dida  keeleuuendusega  tutvunema,  või  nagu  ta  sõnad  kuu¬ 
luvad,  „nõnda  kui  haiged  lapsed  neelavad  vastumeelseid, 
kuid  kasulikke  rohtusid  magusa  joogiga*,  nii  avaldab  ta 
terve  seeria  fantastilisi  õuduselugusid  ja  roimajutte,  tõl¬ 
keid  Hanns  Heinz  Ewersi,  Edgar  Allan  Poe  j.  t.  teostest, 
ühisnimega  Hirmu  ja  õuduse  jutud,  kuhu  ta  lisab  nii 
sonastikulisi  kui  süntaktilisi  ja  morfoloogilisi  uuendus¬ 
ettepanekuid,  kuna  sõnaseletused  joone  alla  liituvad. 

Keele  sõnatagavara  rikastamisel  on  endist  viisi  tähtis 
koht  Noor-Eesti  keeleuuendusliikumises,  Ainult  vahekord 
võõraskeeliste  laensõnade  vastu  on  aastate  jooksul  muu¬ 
tund  valivamaks  ja  vähem  sallivaks,  selle  vastu  rehken¬ 
dab  Aavik  Soome  keelest  esialgselt  laenatavate  tüvisõnade 
arvu  vähemalt  kolme  saja  pääle. 

Tegelikult  ongi  viimase  aastakümne  jooksul  suudet 
Eesti  keele  üle  tuua  hulk  Soome  laensõnu,  samuti  kui 
Eesti  murded  on  annud  palju  uusi  ja  tihti  tabavaid  või 
kaunid  sõnu,  eriti  Tartu  ja  Võru  ning  R:dala  luule  kaudu 
Saarte  murre. 

Keeleuuendusliikumise  nõuded  süntaksi  alal  sihivad 
kõige  päält  rohkete  germanismide  kõrvaldamise  ja  pää- 
asjalikult  Eesti  oma  lauseehituse  tarvitusele  võtmise  poole, 
mille  pääle  Aavik  omas  kirjutuses  „ Kõige  suurem  gerana- 
nism  Eesti  keeles"  tähendab,  morfoloogia  alal  jälle  kõik¬ 
sugu  vormide  ja  lõppude  lühendamise  poole,  kõlavuse 
ning  ilu  pärast. 

Kuid  Aavik  pole  sugugi  leppind  ainult  nende  ilma 
suuremate  vastuväideteta  võidet  saavutustega.  Noor-Eesti 
ühispsükoloogia  seisukohalt  pole  ilma  huvituseta  just  see 
pisut  fantastiline  joon  kesk  teaduslikku  tööd,  romantika 
vaim  kesk  keele-  ja  lauseõpi  kuivi  reeglid.  Kogu  Noor- 
Eesti  püüd  on  olnud,  „teha  võimatu  võimalikuks",  kuis 
kuuluvad  Gustav  Suitsi  sõnad.  Ja  nii  lingutab  Aavik  ühe 

utopistliku  uuendusettepaneku  teise  järele  välja,  võimali¬ 
kult  väga  õieti  aimates  inimliku  hingeehituse  seadusi :  et 
tagasihoidlikumad  uuendused  vastu  võetaks,  seks  peab  pin¬ 
gutama  nõuded  üle  iga  võimaluse  piiri. 

Aaviku  keeleline  julgus  on  näit.  neologismide  loo¬ 
mises  jälgind  täiesti  subjektiivi  mõttelendu.  Eesti  keeles 
puudub  Soome  sõnale  jalo  vaslav  sõna;  Aavik  loob  siis 
uue  sõna  jautiis,  mil  iseenesest  pole  muud  eluõigust,  kui  et 
see  riimib  sõnaga  kaunis !  Just  samal  viisil  moodustab 
ta  sõna  veendumus  ja  sellest  tuletet  ajasõna  olematust 
ning  meelevaldsest  tüvest,  mis  temas  miski  kõlalise,  kuid 
täiesti  isikulise  assotsiatsiooni  kaudu  äratab  mõttekuju 
küsimuses  olevast  mõistest.  Ta  tunnistab  ise,  et  mair.it 
sõnu  luues  on  võtnud  kõik  keeles  leiduvad  umbhäälikud 
ja  häälikud  üksteise  järele  ja  hääldades  neid  kõigis  või¬ 
malikes  ning  võimatuis  liitumisis,  kuni  enese  meelest 
õigeile  kombinatsioonile  sattus.  Ta  loob  kunstlikke  super¬ 
latiive,  püüab  kirjakeele  säält  kadund  vokaale  tagasi  tuua, 
moodustab  ebamugava  genetiivi  asemeile  imeliku  prepo¬ 
sitsiooni,  ühe  sõnaga,  annab  oma  keelelisele  mõttekuju¬ 
tusele  ja  subjektiivselie  kõlavusetundelle  vaba  voli. 

Romantiline  toon  on  ka  Aaviku  kirjutusviisil,  mis 
ei  püsi  sugugi  ühtsoodu  valju  teaduslikkuse  aisades, 
vaid  loob  lõkendavaid  üleshüüdeid,  milles  valitseb  pea¬ 
aegu  prohvetlik  paatos,  otsekui  oleks  küsimuses  mõne 
inimkonda  õnnestava  aate  ajamine.  Noor-Eesti  IV  albu¬ 
mis  kirjutab  ta:  „ Keele  kultuur!  Keele  reform!  Keele 
puhastamise,  korraldamise,  rikastamise,  kaunistamise  möö¬ 
dapääsmatu  vajadus !  —  —  Keeleküsimus  üks  hädalise¬ 
malt  meie  praeguses  kultuura-elus !  Keele  äärmine  täht¬ 
sus  rahvuslikus  kultuuras !  —  —  Missuguseid  haamrid, 
missuguseid  vaiu,  missuguseid  raudkange  tuleks  tarvita, 
>et  Eesti  tõugu  tuimadesse  pääajudesse  taguda  mõnede 

keeleliste  paranduste  ja  uuenduste  üliselget,  paratamatut^ 
loogilist  tarvet ?“ 

Noor -Eesti  keeleuuendusliikumine  on  kahtlemata, 
olnud  paratamatu,  niisama  paratamatu,  kui  kõik  muugi 
liig  kiirendet  Eesti  haridusedu.  „Enne  keel,  siis  kirjan¬ 
dus",  paneb  Aavik  ühe  oma  broschüüri  mottoks.  Ja  see 
teadvus  praeguse  keele  puudulikkusest  ulatab  nii  kau¬ 
geile,  et  just  Aavik  ise,  kelle  ilukirjanduslikust  annist  on 
selgeid  tõendusi,  loobub  meelega  kõigest  ilukirjanduslikust 
tegevusest,  „kuni  uus  keel  on  valmis!" 

Suure  kultuurisihi  kõrval,  mille  Noor-Eesti  keele¬ 
uuendusliikumine  eneselle  on  asetand,  on  ta  nõrkustel,, 
nagu  liialdet  subjektivismil,  fanatismil,  paiguti  teadusliku 
põhja  puudusel,  vähem  tähendus,  samuti  kui  sel  eitamatul 
tõsiasjal,  et  Eesti  keeles  praegusel  silmapilgul,  just  uuen¬ 
dusettepanekute  ülirohkuse  pärast,  valitseb  mingi  häm¬ 
ming  ja  anarkia.  See  pole  midagi  muud,  kui  keele  liig 
nobedast  kasvust  olenev  palavik,  nagu  Ridala  seda  nime¬ 
tab,  mis  aja  jooksul  iseenesestki  laskub,  kuid  loodetavasti 
tulva  järele  viljarikka,  kasvuvõimulise  maa  tuleviku  Eesti 
keelele  jätab,  mil  Aaviku  unistuse  järele  „ Eesti  Fraas, 
nüüd  alles  kohmakas  ja  värvitu,  rütmiliselt  lookleb  ja  end 
vibutab,  nõtkena  ja  meloodilisena,  uhkena  ja  mitmevärvi¬ 
lisena,  omapärasena  ja  kultuuralisena  ühtlasi". 

Eesti  keeleuuendusliikumine  on  täis  Noor-Eesti  vaimu:, 
mässu,  subjektiivsust  ja  romantikat. 

6 

Nagu  juba  öeldud,  Noor-Eesti  pole  sugugi  miski  rah¬ 
vuslikult  juuretu  nähtus,  hoolimata  ta  euroopalistest  õhu- 
juurtest  ja  õieti  romanMisest  püüdest  väljapoole  tõelikkuse 
piire,  nii  kunstis  kui  elus.  Kui  tas  poleks  midagi  muud 

Eestile  iseloomulist,  siis  igatahes  ta  arenemiskäik,  nii  tüü¬ 
biline  Eesti  haridusnähtuse  jaoks.  Ka  Noor-Eesti  kohal 
on,  hoolimata  kõigest  ta  teadlikust  kultuuripüüdest,  noore, 
liig  noore,  liig  tuulise  kultuuri  needus,  liig  rahutu,  tõsi 
küll,  viljarikka,  kuid  ühtlasele  edenemisele  hädaohtliku 
aja  surve. 

Oleks  loomuvastane,  kui  vaimline  front,  mis  algusest 
pääle -asetus  oppositsiooni  ümbruse  vastu  ja  ühtlasi  nii 
halvakspanevalt  —  tihti  ülekohtuselt !  —  seisukohale 
kõigi  •  seniste  saavutuste  vastu,  —  milt  aateist  paljud 
olid  nõnda  ebamugavad  väikekodanlikule  rahule,  —  mis 
tinti,  nagu  näis,  meelega  püüdis  omi  vastaseid  esile  õri- 
tada,  — -  lõppude  lõpuks  viimaseid  poleks  saandki.  Gus¬ 
tav  Suitsil  on  vaevalt  enam  põhjust  kaevata,  nagu  veel 
Noor-Eesti  ajakirja  esimeses  numbris,  et  tal  vaenlaste 
puudusel  hädaoht  on  inimpõlgajaks  muutuda!  Tulevad 
meele  Hermann  Bahri  sõnad  vaenlasist:  „Ma  tarvitsen 
vaenlasi.  Alles  vaenlased  asetavad  mulle  piiri,  ja  alles 
piirid  osutavad,  mis  minus  on.“ 

On  huvitav:  Noor-Eestile  on  palju  harvemini  kallat 
tungit  puhtkirjanduslikkude  sõjariistadega,  kui  kõiksugu 
ühiskondlik-hügieeniliste,  sotsiaaliste  ja  rahvuslikkude  oda- 
pistetega.  just  kultuuri-  nähtusena  on  Noor  -  Eesti 
kõige  kõvemat  oppositsiooni  äratand,  kuna  selt  vastu 
Gustav  Suitsi  soovit  võitlus  kirjandusliku  hegemoonia  eest 
seni  tulemata  on  jäänd,  teiste  kirjanduslikkude  voolude 
nõrkuse  pärast. 

Noor-Eesti  alg-aja  katse,  täiesti  poliitiliste  ja  ühis¬ 
kondlikkude  erakondade  ülapoole  asetuda,  tõi  talt  vasta¬ 
seid  nii  parem-  kui  pahempoolsest  leerist.  Sotsialistlik 
pahem  pool  otsis  tagurlust  ja  kodanlust  noor-eestlaste 
esteetilisest  individualismist;  rahvusmeelist  rühma  haavas 
jälle  Noor-Eesti  vähemalt  näiline  rahvusvahelisus  ja  rah- 

vusküsimuse  ignoreerimine.  Veel  siiski,  kui  Noor-Eestis- 
ühel  ajajärgul  ühiskondlik  siht  ikka  selgemini  võidule  pää- 
sis,  ei  jätnud  puht-parteiline  sotsialistlik  vool  teda  endise 
kahtlusega  silmas  pidamast. 

Suurim  vastupanu  on  olnud  sihit  ometi  Noor-Eesti 
ülikultuurikalduvusse.  Noor-Eesti  ülimuslikes  tendentses,, 
ta  ülipeenenemises  on  nähtud  hädaohtu  kogu  Eesti  kultuuri 
tervelle  edenemisele,  on  nähtud  katset,  istutada  rikkumata 
talupojamsapinda  vanade  haridusrahvaste  juba  oma  aja. 
eland  ja  degenereerund  kultuuri,  mis  on  hävitav  kui 
„põletet  viin  indiaanlastele".  Noor -Eestit  on  nimetet 
„  Eesti  elu  seitsmendaks  paiseks",  „kultuurihaiguseks“, 
teda  on  süüdistet  degeneratsioonis  ja  dekadentsis,  haiglase 
erootika  kumardamises  ja  pornograafilistes  sihtides,  jah,, 
milles  teda  õieti  poleks  süüdistet!  Isegi  ta  euroopius  on 
tehtud  kahtluse-  ja  naerualuseks,  on  tahet  selles  näha  ainult 
kerget  krohvi,  mis  on  valmis  varisema  igast  puudutusest, 
teiste  sõnadega,  Noor-Eestit  on  süüdistet  samas  pool-kul- 
tuuris,  mille  vastu  ta  kohe  algusest  pääle  algas  oma  lep¬ 
pimatut  võitlust. 

Tõesti  haigesse  kohta  on  kahtlemata  need  osund, 
kes  juba  mõne  aja  jooksul  tähelepanu  on  juhtind  miski 
hädaohtlikku  väsimusse,  mis  on  järgnend  Noor-Eesti  loo¬ 
tusrikkalt  ja  hoogsalle  alguselle.  Pole  jäetud  alla  kriip¬ 
sutamata  mitmete  Noor-Eesti  kirjanikkude  tõesti  silma¬ 
torkavalt  piirat  toodangut,  nende  võõrdumist  kodumaa 
aineist,  nende  otsekohese  loomisjõu  vahetumist  viljakehva, 
elustpöördund,  estetiseeriva  mõistuslikkuse,  verevähesust 
põdeva  estetismi  vastu.  On  tähendet,  ja  mitte  põhjuseta,, 
tunduva  vastolu  pääle  Noor-Eesti  teoreetiliste  nõuete  ja 
programmi  ning  teiselt  poolt  tegeliku  läbiviimise  vahel. 

Ei  või  eitada:  lubadused  on  saavutustest  tõesti  suu¬ 
remad  olnud,  rohkem  tuleviku  vekslid  on  antud,  kui  vahest 


25 


iialgi  suudetakse  tagasi  lunastada.  Tervikuna  vaadates 
kordub  Noor-Eestiski  nähtus,  mis  on  omane  paljudelle 
vaimlistele  liikumistele  Eestis:  suurele  pingutusjõule,  suu¬ 
rele  algkiiruselle  järgneb  otsekui  liiast  hõõrumisest  tekkind 
hoo  taltumine.  Kui  silmatorkav  on  Eestis  see  vaimline 
keskelkatkemine,  poolelijääk,  verevaesus  nii  isikute  kui 
isiku-rühmadegi  elus!  Eesli  lühike  hariduslugu  on  täis 
täitmatuid  lubadusi,  lõpunikäimatuid  teid. 

Liivimaa  viljarikkad  lagendikel  kasvab  lopsakalt  ja 
täismahlaselt  ainult  ristikhein  ja  rukis,  kuid  kõik  vähegi 
maapinnast  kõrgemad  katsed  põevad  verevähesust  ja  kidu- 
rust.  „  Oleme  tõepoolest  väike  ja  vaene  rahvas,  ja  meie 
oleme  sunnitud  madalalt  algama,  nii  et  me  kõrgele  ei 
ulata",  kirjutab  Gustav  Suits.  Suremisprotsent  Eesti 
vähegi  väljapaistvamate  vaimliste  töötegijate  keskel  on 
kõrge;  suurem  osa  Eesti  kunsti-  või  kultuurielu  tegelasi 
on  surnud  hoopis  noortena  või  kesk  kõige  paremat  töö¬ 
aega.  Mitte  ainult  Eesti  kultuuri  lähtealusest  ei  ripu 
vanade,  auvääriste,  autoriteetlikku  ikka  jõudnud  avalikkude 
tegelaste  peaaegu  täielik  puudumine  seni  ajani,  vaid  ka 
sama  kultuuri  enneaega  kulutavast  laadist.  Nõutud  kehalik 
ja  vaimline  pingutus  on  paljudel  käind  üle  jõu,  olud  on 
liig  ebakohased,  organismi  jõu-tagavarad  liig  napid  ja 
kuluvad  ruttu.  „  Eestlased  pole  vist  kunagi  kogu  oma 
ajaloo  kestel  hingeliselt  nii  traagilist  aega  läbi  eland,"  kir¬ 
jutab  keegi.  Eesti  haritlasridadest  langeb  ühtsoodu  töö¬ 
tegijaid,  nagu  nägematust  kuulist  tabat.  Saavad  taudi 
kopsud,  jäävad  haigeks  ajud.  On  palju  riste  nii  surnute  kui 
elavate  kohal  Eesti  viimaste  aastakümnete  kroonika  lehtedel. 

Nii  üleüldised  kui  isikulised  edenemistingimused  pole 
Noor-Eestiie  soodsad  olnud. 

Valmlisena  oppositsioonivcoluna  oli  ta  seotud  enesest 
mitu  korda  suuremate  jõutsentrumitega,  miile  liikumised 

määrasid  aja  laadi.  Nagu  ta  oli  puhkend  esile  Vene  esi¬ 
mese  suure  vabadusaimuse  hommikul,  nõnda  päris  ta  ka 
rikkaliku  osa  poliitilisest  ja  ühiskondlikust  reaktsioonist, 
mis  nii  järsult  järgnes  1905.  aasta  lühikesele  ning  tormi- 
selle  tõusengulle.  Harva  on  vist  ühegi  maa  noorsoo  hin¬ 
gelisele  nõtkuselle  asetet  suuremaid  nõudeid  kui  tolleaeg¬ 
seile  Vene  vabameelse  noorsoo  omale,  selle  hulka  loetud 
ka  Eesti  oma.  Äsja  manifesti-pidurongid  tänavail,  paar 
kuud  hiljem  barrikaadivcitlused,  Eestis  eriti  sadade  mõi¬ 
sate  põletamisea  ja  neile  järgnevad  karistussalgad  ihu- 
nuhtluse  ning  mahalaskmistega.  Äsja  alles  lootus  viimaks 
ometi  tõestuvasse  poliitilisse  ja  ühiskondlikku  vabadusse, 
mõni  kuu  hiljem  maapagu,  vangikoda,  surmaotsused.  See 
noorsugu  pidi  harjuma  rutuliste  ja  üllatavate  näitelava- 
vahetustega.  Ta  energia  oli  pingutet  äärmuseni  kui  ambu 
vibu,  kuid  talle  ei  antud  juhust  noolt  lendu  lasta.  Kuid 
mis  veel  mitu  korda  hädaohtlikum  :  ta  vaimline  sisaldavus 
muutus  lühikese  aja  jooksul  tarvituskõlbmatuks,  nagu 
väärtuse  kaotand  raha.  Kogu  ta  vaimline  tagavara  tem¬ 
beldati  riigi  julgeolekulle  hädaohtlikuks  lõhkeaineks.  See 
noorsugu  sattus  iseäralisse  ja  hädaohtlikku  seisukorda : 
ühel  päeval  ei  teadnud  ta  enam,  mida  teha  iseenese  ja 
oma  „vaimlise  bagaashiga",  sõna,  mida  Noor-Eesti  kirja¬ 
nikud  nii  hää  meelega  tarvitavad.  Just  selle  vaimlise  lasti 

pidi  tahtmatagi  lahti  rebima  ja  uuesti  korraldama,  —  või 
lihtsalt  tee  ääre  heitma.  Nende  saatus,  kes  säästusid 
maapaolt  ja  vangimajadest,  polnud  kadetsemisväärilisem, 
nende  murrang  oli  kahtlemata  niisama  valuline.  Huka¬ 
tuslik  kuhjumine,  umbejääk  sündis  selle  noorsoo  vabas 
edenemises.  Liig  äkki  peatet  eluenergia  otsis  virilaid, 
äärmustesse  viivaid  avaldusvõimalusi  teistel  aladel:  nõnda 
võib  muu  seas  seletada  seda  peaaegu  patoloogilist  eroo¬ 
tika  lainet,  mis  kohe  revolutsiooni  aastate  järel  möllas 

Vene  noorsoo  keskel.  Affekt,  äritusmeeleolu  oli  olemas, 
ta  vahetas  ainult  oma  objekti.  Kuid  noorsoo  paremas 
osas,  ta  anderikkamais  ja  kaugemalle  püüdvais  vaimudes, 
sündis  selle  vastu  paratamatu  jahtumine  ning  üksijääk. 

On  iseenesest  selge,  et  reaktsioon  ei  võind  olla 
masendavalt  mõjumata  sarnasesse  vabale  edenemispõhi- 
mõttelle  rajat  liikumisse  kui  Noor-Eesti.  Sellest  kõnele- 
matagi,  et  mõned  ta  liikmeist  otse  isiklikult  on  saand 
tunda  reaktsiooni  tagajärgi  ajutise  vabaduse  kaotamise  ja 
maapao  kujul,  —  nii  Tuglas  kui  Ridala  on  olnud  vangi¬ 
majas  !  —  või  raskuses  leida  ametit  kodumaal.  Kuid 
veel  selgemad  on  need  sisemise  masenduse  ja  murran¬ 
guaja  märgid,  mida  väheste  eranditeta  võib  tähele  panna 
peaaegu  kõigis  Noor-Eesti  edustavamais  kirjanikes. 

Aja  sünnitet  reaktsioon  esines  Noor-Eestis  vahest 
kõige  päält  ühekülgsusena,  millega  ta  ühel  ajajärgul  püü¬ 
dis  kõrvaldada  kõik  muud  eluväärtused  pääle  puht-estee- 
tiliste,  —  miskisuguse  klaaspurgi-estetismina,  triiphoone- 
romantikana.  Palju  Noor-Eesti  tooteis  esinevast  kunst- 
likkusest,  konstrueeritust,  paberlikkusest  võib  panna  just 
lahti-tõelikkusest  juhtlause  arvesse,  mis  otsekui  komando- 
sõna  kajas  kõigist  noor-eestlaste  kirjutusist  paar  aastat 
suure  revolutsiooni  pohmeluse  järele. 

Noor-Eesti  ajutise  väsimuse  põhjusi  on  ometi  muidki 
ja  igatahes  niisama  kaaluvaid,  kui  üleüldise  poliitilise 
reaktsiooni  mõjul  muutund  maailma  pilt. 

Gustav  Suits  tähendab,  et  Noor-Eesti  edenes  erine- 
missihis  rutemini  kui  need  harit  kihid,  millele  ta  toetus, 
teiste  sõnadega  öeldes,  Noor-Eestil  on  algusest  pääle  puu- 
dund  tarvilik  kõlapõhi,  laiemas  tähenduses  ka  otsekohene 
toetuspublikum.  Eesti  tõusiku-ilmega  ühiskonnal,  väikse¬ 
arvuline,  mööda  suurt  riiki  laiali  pillat  haritlaste-kiht  sinna 
hulka  arvat,  on  viimase  aastakümne  jooksul  ilmselt  olnud 

algelisemaid  ja  olemasoluks  tarvilikumaid  ülesandeid  täita, 
kui  see  ilujanu  ja  ilujumaldus,  mis  on  Noor-Eestis  kehas- 
tund.  Eesti  kultuurühiskond  on  kui  asunikumaja,  mille 
tugipalke  parajasti  rajatakse,  tal  pole  veel  paika  keerulis¬ 
tele  bareljeffidelle. 

Seegi  on  omast  kohast  murranguaja  traagika.  Ja 

murranguaja  oma,  mille  murdekohad  on  mitu  korda  jär¬ 
semad  ning  valulisemad  nii  noore  ja  ebaterveis  oludes 

arenend  kultuuri  oraanismis  kui  Eesti  oma. 

On  kahtlemata  midagi  saatuslikku  vaimlise  edene- 
mistempo  erilises  nobeduses.  Nii  indiviidile  kui  rühma- 
liikumistele  tähendab  ta  ühteviisi  üksijäämist.  Moor-Eestit, 
vaimlist  sihtjoont,  mis  hoolimatult  suundus  üle  Eesti 
talupojakultuuri,  varitseb  progoonivoolu  harilik  hädaoht: 
sattuda  liig  eemalie  kogu  selle  rahva  ja  tõu  haridusast- 
mest,  millesse  ta  ometi  lahutamatult  kuulub.  On  tõe- 
näilik,  et  Noor-Eestil  enesel  on  puudund  tõeline,  võimas 
kasvujõud.  Kuid  on  niisama  tõenäilik,  et  Eesti  vaimline 
maapind  polnud  küllalt  harit  sarnase  ülikultuuri  jaoks, 
miile  poole  Noor-Eesti  püüdis. 

Üleüldises  arvepidamismeeleolus,  mis  praegu  valit¬ 
seb  Noor-Eestis  kogu  frondi  pikkuselt,  kus  tehakse  tun¬ 
nustusi  eneselle  ja  muile,  võib  selgesti  tähele  panna,  et 
Noor-Eesti  ise  on  niisama  teadlik  omis  nõrkusis  kui  ku¬ 
nagi  ta  vastased. 

V.  Ridala,  kes  juba  varakult  näib  aimand  olevat 
neid  raskusi,  mis  Noor-Eestil  oli  võita,  kirjutab  juba 
aastal  1911: 

«Samuti  on  vale  arvamine,  nagu  võiks  peenike  kunst 
üle  öö  kuskilt  ei  tea  kust  peaaegu  üliloomulisel  kombel 
õitsema  lüüa :  selleks  tarvitatakse  pikki  energia  kogumisi 
ja  selle  ümbertöötamist  mitme-setme  sugupõlve  kaudu.  .  . 
Ei  tulda  mitte  otsekohe  adra  takka  ja  ei  kirjutata  ime- 

väärilisi  kirjanduslikka  ja  teaduslikka  töid,  selleks  on  terve 
rida  õige  raskesti  nähtavid,  kuid  niisama  läbisaamatumid 
eeltöid  ja  eeltingimusi  tarvis,  mida  aastakümnid  ja  -sa¬ 
dasid  valmistama  peab." 

Pessimistlik,  ärkav  enesearvustuse  vaim  kõneleb 
üleüldse  kõigist  noor-eestlaste  tagasivaateist. 

Gustav  Suits,  kelle  programmikirjutusis  Noor-Eesti 
meeieoluvahetused  alati  esimestena  tunduvad,  kirjutab 
1905.  aasta  aegu  meele  tuletades  : 

„Ah,  meie  ei  olnud  siis  veel  kogenud  vastolu  ide¬ 
aali  ja  selle  teokstegemise  vahel !  Meie  ei  aimanud  veel, 
et  meie  kättesaadavat  ja  kättesaamatut  taga  nõudes  kõiki 
taltsutamata  ja  allaandmata  tõekstundmise  piinasid  ja  kõiki 
erkusid  kulutavaid  ekstaasisid  irrealiteetide  poole  tunda 
saame,  ja  et  aastad  tulevad,  kus  inimesed  ja  olud  meid 
nagu  ring  ikka  tigedamalt  liginevaid  koeri  ümber  piiravad!" 

„  Kuidas  elu  meie  vaimustusega  on  mänginud  nagu 
tuul  pilvedega!" 

Ka  skeptilise  ja  ikka  pisut  iroonilise  A.  H.  Tamm¬ 
saare  sõnades  on  seesama  põhiheli: 

„Meie  asjad  pole  korras,  nimelt  Noor-Eesti  asjad. 
Me  mõtlesime  tähti  noppida,  aga  tähed  siravad  alles  sini¬ 
taevas.  Me  andsime  õige  kergemeelselt  hulga  kohustusi 
välja,  aga  lunastus  on  raske." 

Täiesti  vaba  pole  Noor-Eesti  ka  sellest,  talle  nii 
tihti  visat  süüdistusest,  et  ta  emas  euroopluse  nõudes 
tahes  või  tahtmata  kõike  kodust  on  võõrund.  Kahtlemata 
pole  Noor-Eesti  kaugeltki  tühjendavalt  ära  tarvitand  neid 
rikkaid  vaimlisi  tagavaru,  mis  Eestis  kunstnikule  ja  kirja¬ 
nikule  otsekui  iseenesest  avanevad.  Iga  rahva  ajaloolised 
sündmused  ja  arenemine  sünnitavad  aastasadade  jooksul 
otsekui  pinnakihte,  mis  kunstnik-geoloogile  rikkalikke  lei¬ 
dusi  pakuvad,  seda  rikkamaid,  mida  mitmekesisemad  on 

nendes  sisalduvad  tüübid  ja  saatused.  Eriti  rikkad  on 
need  kihid  Eestis.  Igas  muus  suhtes  on  Eesti  õnnetu 
ajalugu  olnud  maale  takistuseks,  ainult  ühes  mitte :  kuns¬ 
tilise  tooresaine  rohkuse  poolest,  mille  see  aastasadu 
kestnud  vaimline  ja  kehaline  kaaos  on  loond.  On  põh¬ 
just  seda  kahetseda  ja  leinata  ühiskondlikult  ning  tõu 
edenemise  seisukohalt,  kuid  kunstiliste,  kirjanduslikkude 
ainete  poolest  on  Eesti  tõotet  maa,  rikas  isikuist  ja  rikas 
saatusist.  Järsud,  sünged,  rahutumalt  visklevad  varjud, 
äkilised  murdumised,  palavikuüsed  jõupingutused,  vaimli- 
sed  epideemiad,  —  kui  palju  sellesarnaseid  nähtusi  võib 
leida  Eesti  närvlikus  organismis  !  Kui  palju  aineid  nii 
traagika  kui  komöödia,  lüüriliste  legendide  ja  uueaegse 
saatuse-noveilide,  draama  ning  satiiri  iaoks  ! 

Miskit  ülesleidja  tööd  ses  suhtes  pole  Noor-Eesti 
korda  saatnud.  Kuid  teiselt  poolt  on  Noor-Eesti  vastaste 
poolt  tähele  panemata  jään.d,  et  kõige  lõkendavam  isamaa¬ 
line  lüürika  pärast  Koidula  vabadushümne  on  just  Gustav 
Suitsi  loodud.  Kas  on  ükski  Eesti  varasemaist  luuletajaist 
sel  määral  eland  Eesti  maastikku,  kui  Ridala  oma  saa¬ 
restiku  rannikusse?  Esimene  kunstiline  katse  Eesti 
linna-psükoloogiat  kujutada  on  A.  H.  Tammsaare  päralt. 
Kas  Jaan  Oks  on  rahvuslik,  ma  ei  tea,  kuid  igatahes  on 
ta  eestlane  kõigi  kisade  ja  luudega.  Just  noor-eestlane 
Joh.  Aavik  on  esimesena  juhtind  tähelepanu  vana  Eesti 
rahvalaulu  värsimõõdu  ilusse  ja  soovitand  selle  uuesti  tar- 
vituselevõttu  ka  uueaegses  tundeluules.  Ja  samuti  on 
Friedebert  Tuglase  näilikult  nii  rahvusvahelises  toodangus 
tõuline  aine  sügavamal  kui  esimese  pilguga  võiks  oletada. 

Palju  on  Noor-Eestis  kahtlemata  olnud  pinnalist, 
naiivi,  arenematut,  poolikut,  miniatüüri.  Tung  ülipeene- 
nemisse  on  viind  ta  tihti  selle  asemel  ülikaunistlusse ; 
J.  Luiga  ei  eksi  igatahes  mitte,  Noor-Eestit  miskisuguses 

precieux-ioonis  süüdistades.  Tung  vormikultuuri  poole  on 
viind  ta  enam  kui  ükskord  vormi  ühekülgsusse,  sisutuse 
teenistusse;  parnassi  vaim  pole  täiesti  võõras  Noor-Eestiie. 

Võib  olla,  just  sisemise  väsimuse  ja  viljatuse  häda¬ 
ohu  tunne  on  Noor-Eesti  liikumise  viimase  aja  arenemist 
määrand.  Tundub  juba  kaua  otsekui  murrangu  märke 
õhus,  ikka  suurem  eristumine,  mis  ühtlasi  tähendab  lah¬ 
kuminekut,  on  algand  Noor-Eesti  keskel.  Näib  nii,  nagu 
viiksid  edenemise  sihtjooned,  mis  silmapilguks  üheks  kiirte- 
kimbuks  ühinesid,  nüüd  jälle  lahku,  ühed  paremaile,  teised 
pahemalle  poole.  Juba  enne  maailmasõda  tungis  endiste 
esteetikute  sulet  ringi  salk  ühiskondlikke,  radikaalseid  ele¬ 
mente,  kes  püüdsid  kirjanduslikku  pahemtiiba  ühendada 
poliitilis-ühiskondliku  oppositsiooniga.  Aastal  1914  asu¬ 
tatakse  ajakiri  Vaba  Sõna ,  et  ühist  põhja  luua  kunstili¬ 
sele  ja  ühiskondlikule  radikalismile.  Kuid  see  Noor-Eesti 
laiendamiskatse  ei  õnnestand  rohkem,  kui  et  hiljuti  kõik 
Noor-Eesti  põhitendentsid,  kirjanduslik  subjektivism,  estee¬ 
tiline  kultuur,  jälle  kahekordsel  jõul  lõid  puhkema  uues 
67/mj-nimelises  kirjanikkude  ühingus,  tipule  viiduina  ja 
kõikvõimsa  sensualismiga  küliastet. 

On  ka  võimalik,  et  Noor-Eestis  sündivas  lagunemi¬ 
ses  kordub  oppositsiooni  voolude  harilik  saatus,  voolude 
oma,  kes  küll  silmapilguks  suudavad  kõige  mitmekesise¬ 
maid  aineid  just  oma  oppositsiooni-lipu  ümber  koguda,, 
kuid  kelle  positiivne  eeskava,  pärast  otsekohese  opposit¬ 
siooni  murdumist,  ometi  pole  küllalt  koguv,  et  neid  alles 
hoida. 

Noor-Eesti  tervikuna  tähendab  uut  ja  vabastavat  vaa- 
tejoont.  See  on  olnud,  nagu  Gustav  Suits  ütleb,  „uhke 
ja  riskeeritud  katse.  See  on  olnud  katse  iseenestega,  uue 
ja  julgema  ja  pikalisema  luulega,  eneseteadlikuma  stiili¬ 
käsitusega,  raamatute  parema  välimusega,  harituma  publi- 

kurniga,  üleüldse  Eestis  siiamaani  edustamata  kõrgemate 
kultuurinõuetega.  “ 

Võib  olla,  on  see  kõige  päält  just  vaateliin,  sihtjoon. 
Palju  ta  tööst  jääb  kahtlemata  eelkäija  tasandamistööks. 
Ta  on  püüdnud  silda  Euroopasse  ehitada,  —  võib  olla, 
et  osa  sest  tööst  jääb  niisama  veealuseks  ja  nägematuks 
kui  silla  sambad.  Kuid  igatahes,  kesk  talupojaühiskonda, 
kus  feodalismi  kodukäijad  veel  pärast  surmagi  viirastavad, 
kesk  tõusikühiskonda,  mille  enamus  näeb  und  Egüpti  liha- 
pottidest,  on  ta  usaldand  ilu  lippu  püsti  tõsta,  ohverdada 
sellele  jumalaile,  kes  ainult  üliharva  tasub  oma  teenijaile 
selle  maailma  hääga.  Esimene  kord  on  Eestis  nii  järele¬ 
andmatult,  nii  teadlikult  lausut  välja  uueaegse  vairnu  nõue, 
pääseda  maailma  suure,  rahvusvahelise  kultuuri  osaliseks. 
Noor-Eestis  avaldub  — •  vsimlisele  alale  ülekantuna  - — - 
sama  Eesti  ajaraamatuis  alati  ja  ikka  jälle  esile  puhkev 
tung,  mineviku  ja  oleviku  raskusest  vabaneda. 

Kultiveerida  muidki  kui  ainult  söömataimi  sel  „kar- 
tulid  kasvataval  maal“,  milleks  J.  Luiga  vähe  aupaklikult 
oma  kodumaad  nimetab,  see  cn  olnud  Noor-Eesti  ülesanne. 

Liig  laias,  liig  kaugesihilises  eeskavas  ei  peitu  Noor- 
Eesti  nõrkuse  põhjus.  Selle  vastu,  see,  et  Noor-Eesti  põie 
kartnud  asetada  eneselle  ja  kogu  Eesti  kunstile  võima¬ 
likult  kaugeile  osutavat  sihti,  see  on  tuleviku  silmis  kaht¬ 
lemata  üks  ta  suurimaist  teenetest. 

Ta  on  toond  Eesti  vaimlisse  ellu  suure  hulga  uusi 
kultuuriaineid,  esteetilist  kultuuri,  jah,  esteetilise  küsimuse 
üleüldse.  Ta  on  pooldand  kunsti  ja  kirjanduse  vabadust 
ning  õigustust  kunsti  enese  pärast.  Ta  on  kunstis  ase- 
tand  isikulise  stiili  nõude.  Ta  on  mobiliseerind  keeles 
seni  peaaegu  tarvitamatud  tagavara  jõud,  murded.  Midagi 
hoopis  uut,  uusi  aateid,  uusi  vaatlemisviise,  uusi  välja¬ 
vaateid  maailmakirjanduse  seisukohalt  pole  Noor-Eesti 

loond  ega  võindki  luua.  See  on  pigemini  olnud  nende 
viljarikaste  aatevoolude  ületook  Eesti  oludesse,  mis  mujal 
Euroopas  juba  uud  kultuuriväärtusi  olid  suutnud  luua. 
Küid  kõik  need  aated,  kõik  need  sädemed  maailma  kesk¬ 
kohtade  suurist  päikesist  on  siin  murdund  läbi  üsna  eri¬ 
lise  Eesti  prisma.  Neile  on  annud  värvingu  Eesti  tempe¬ 
rament.  Nad  on  saand  varjundi,  isikulise  värvingu  samalt 
Eesti  psüükelt,  mis  tundub  Suitsu  sooluules,  Ridala  saa- 
restikumaastikes,  Jaan  Oksa  meeleheitlikus  sarkasmis, 
Tuglase  novellide  luupainaja-meeleolus.  Ja  kogu  Noor- 
Eesti  liikumine,  ta  valevõtete,  eksihoopide,  liialdustega,  on 
sellesama  ikka  selgemaks  kristalliseeruva  Eesti  psüüke 
avaldus,  mis  kõigest  välisest  survest,  kõigest  sisemisest 
kaaosest  hoolimata  liigub  selgumise,  kristalliseerumise  poole. 

Noor-Eesti  liitub  oluliselt  neisse  eri  ajul,  eri  mail,  er 
nimelisina  esinend  vooludesse,  millesse,  nii  erilisi  sihte 
kui  nad  on  taotlendki,  ometi  alati  on  peidet  ilusama  tu¬ 
leviku  kangastus  ja  raugematu  oppositsioon  oleva  vastu. 

GUSTAV  SUITS 


Sünd.  a.  1883  Võnnu  kihelkonnas  Tartumaal.  Õppis  esteeti¬ 
kat  ja  keeleteadust  Helsingi  ülikoolis,  tegi  fil.  kandidaadi  eksami 
a.  1910.  Kuni  1917.  aastani  Soome  ja  Rootsi  keele  õpetaja  Hel¬ 
singi  Vene  gümnaasiumis.  Nimetati  a.  1919  Eesti  ja  üleüldise  kir¬ 
janduse  professoriks  Tartu  ülikooli. 

Teoksed  :  Elu  tuli  1905,  Sihid  ja  vaated  1906,  Tuulemaa 
1913,  Ohvrisuits  1920. 

Kindlamini  kui  ükski  teine  noore  põlve  kirjanikest 
on  Noor-Eesti  asutaja  ja  vaimline  juht  Gustav  Suits  olnud 
ajaga  seotud.  Ta  arenemine  jälgib  punktipäält  aja  siht- 
joont ;  aja  tõus  on  temagi  tõus,  aja  tagupidikäik  temagi 
taltumus.  Gustav  Suits  pole  ainult  —  luuletaja.  Temas 
on  arvustajat  ja  kirjandusajaloolast,  kuid  ühtlasi  ka  polii¬ 
tikameest.  Parteilised  vaateviisid  pole  vähemalt  aeg-ajalt 
talle  võõrad.  Luuletajana  pole  ta  igavesest  trubaduuri- 
hõimust,  luule  suur,  hellitet  laps,  kes  rändab,  vile  huulil, 
olgugi  et  ühiskondlikud  tulimäed  ümber  purskaksid.  Oleks 
raske  kujutella  Verlaine’i  in-tyrannos-meeleolus  süttivat, 
oleks  kahtlemata  üllatus  näha  hulkur-lauliku  Larin  Kyösti 
nime  poliitilise  programmi  all.  Selle  vastu  ei  suuda  Suits 
kunagi  oma  töökambri  aknaluuke  täiesti  õhu-  ja  hääle- 
kindlalt  tänavalt  voolava  marseljeesi  eest  sulgeda ;  Pariisi 
kevadpuiestikkude  õrnus  hukkub  tal  vive  1'armee-hüüetesse. 
Verlaine’i  „Lä  lune  blanche",  mille  Suits  nii  suurepära- 
selt-kaunilt  on  eestistand,  tõlgib  meeleolu,  mis  väriseb  kui 
kuu  kiir.  Suitsi  kuudam  on  ühiskondlikkude  pöörangute 

hädaohtu  ennustav  ja  ähvardav  sümbcol,  nagu  ta  Estoo- 
nia  teaatri  vägevas  avamisproloogis.  Ta  on  puhastverd 
esteet  ainult  ajuti.  Poliitiline  elu,  mis  keemisastme  saa¬ 
vutab,  kisub  ta  oma  neelu,  kuigi  ta  enne  seda  millisel 
tähtede  teel  tahes  oleks  kõndind,  ja  seda  niisugusel  mää¬ 
ral,  et  ta  ajutiselt  heidab  kõrvale  kõik  luuletamise  rütmide 
ja  riimidega  ning  luuletab  poliitilisi  programme,  paragraa- 
fide  ja  märkustega. 

Suits  süttib  aktuaalsest  aatest,  nagu  Eino  Leino, 
kelle  pidupaatose  ta  oma  edenemise  alg-ajal  sugulustem- 
peramendi  volil  laenab,  ta  on  aatelaulik  nagu  Leinogi,. 
kitsam  ja  piiratum,  tõsi  küll,  ning  ilma  Soome  luuletaja 
valdava  mõttekujutuse  ja  toodanguta.  Kuid  ta  läheneb  Lei- 
nole,  pääle  intellektuaalsuse  ja  vormitaidurluse,  just  luu- 
letajakutse  aktuaalse  tooniga.  Temagi  südametunnistus 
on  kollektiivi  laadi,  kui  nii  tahetakse  öelda,  tal  on  sama. 
sisemine  sund,  nagu  Leinolgi,  olla  silmapilgu  südame¬ 
tunnistus. 

Kõige  sisemalt  kuulub  Suits  kahtlemata  luule  võit¬ 
levasse  kiriku.  Ta  temperament  on  nooruses  eriti  aktiiv, 
väljapoole  pöördud.  Ta  sisemine  protest  võib  millal  tahes 
liikvellepanevaks  jõuks  paisuda.  Ta  on  sündind  opposit- 
siooniks,  alati  sõjajalal,  alati  luuramas  tõelist  või  olematut 
vaenlast ;  ta  otsib  meelega  vastast,  heidab  võitluskutse 
tühjalegi  areenile.  On  ikka  eriti  väitlushimune  toon  ta 
kirjutusis,  neis  on  sappi  nagu  ta  kuuvalguseski. 

Tal  on  väga  selge  ja  erk  Vesprit  de  principaute, 
juhatajatunne,  algusest  pääle.  Kahtlemata  ongi  temas 
midagi  algatajale,  leidurille  omast.  Tal  on  olemas  tar¬ 
vilik  mõtte,  idee  liikvellepanujõud,  ilma  milleta  aade  on 
aheldet,  ja  millest  oleneb  kõigi  revolutsioonide,  nii  kirjan¬ 
duslikkude  kui  poliitiliste,  õnnestumine.  Ta  ühiskondlik 
ja  poliitiline  instinkt  pole  selle  vastu  sugugi  nii  kindel 

kui  ta  luule  loomusund  ;  ta  tee  poliitikuna  on  olnud  okka¬ 
liseni  ja  rikkam  vääratusist  kui  luuletajana. 

Suitsi  kogu  hilisem  toodang  on  olnud  traagilise  vast¬ 
olu  luule,  mis  on  võrsund  jõu  ja  väsimuse  järelejätmatust 
heitlusest.  Suitsi  luuletajaiseloom  on  teraksest  ja  mitte 
rauast,  ja  ometi  on  see  olnud  ootamata  allaandlik  aja  survele, 
sel  määral,  et  ta  algupärane  kuju  oli  hukkumishädaohus. 
Kuid  kahtlemata  on  järgnend  just  sellele  liig  valjule  sise¬ 
misele  ja  välimisele  survele,  mille  mõju  alla  Suits  liig 
varakult  sattus,  ta  alguses  liig  välispidise  ja  pateetilise 
luule  taltumine  ja  süvenemine,  kuni  sellest  on  kajand 
lõppeks  need  mõningad  heledad  ja  tundeküllased  voces 
intimae- helid,  mis  moodustavad  Suitsi  lüürika  püsivama  osa. 

Inimlikult  sügavamad  ja  kunstiliselt  täiuslikumad 
luuletused  on  Gustav  Suits  loond  võitluste  vaheajul. 

2 

Ta  nooruse  luule  on  selle  vastu  veel  täielikult 
in  jfyra/z/zos-meeleolus  häälestet.  On  midagi  selgepiirde¬ 
list  ses  vaimlises  bareljefis,  mis  joonistub  Gustav  Suitsi 
noorukeseluules  eeirevolutsioonilisel  tagaseinal.  See  on 
igatahes  pigemini  noore  Marsi  kui  noore  Apollo  oma,  see 
hoiab  ennemini  oda  kui  kannelt. 

Suitsi  avalik  kirjanduslik  tegevus  algab  juba  kooli¬ 
pingil.  Ta  kuulub  varavalmite  vaimude  hulka,  mõistuslik 
äkkiküpsus  on  talle  iseloomulik,  ta  organiseeriv  and  ja 
suur  vormiline  oskus  puhkevad  Lapi  suve  nobedusel.  Ta 
viljarikkamad  mõtted  on  pärit  juba  varaselt  edenemisast- 
melt.  Kui  ta  kahekümnekahe-aastasena  nooremehena  oma 
esimese  luuletuskogu  Ela  tule  välja  andis,  esimese  revo¬ 
lutsiooni  aastal  1905,  oli  ta  juba  kirjandust  harrastavate 
keskkooliõpilaste  ühisuse  Noor-Eesti  kirjanduslikuks  liiku- 

miseks  suutnud  avardada  ja  teostada  ühe  oma  nooruse  pal¬ 
judest  kavatsusist:  jätta,  nagu  Ridala  ja  Aavik,  omad  õppimi- 
sed  Tartus  ja  „ anduda  tuultele siirduda  oma  subjektiivist 
kapriisi  jälgides  Helsingi  ülikooli,  kõigist  praktilisist  või- 
matusist  hoolimata.  Oli  kahtlemata,  nagu  on  tähendet, 
midagi  idealistlikku,  romantilist  ses  sammus,  kesk  kõigi 
harilikkude  leivatraditsioonide  tõelikkust;  ses  muretuses, 
millega  need  nooredmehed  panid  kaalule  oma  kindla 
tuleviku  ja  seisukoha. 

Ühes  tagasivaates  punkt  kümme  aastat  hiljem,  kus 
Gustav  Suits  sõja-aastal  1915  peab  arvet  iseenese  ja 
teistega,  kirjutab  ta  muu  seas  järgmised  sõnad : 

„Ma  ei  tea,  kas  tormijooksu  rõõm  minu  esimestes 
kirjanduslikkudes  katsetes  kodanlik  oli,  või  proletaarlik. 
Ma  ei  tea  seda  tõesti  mitte." 

Ajakohane  au  nii  kodanlikkuse  kui  proletaarsuse 
mõisteile!  Kuid  on  kindel,  et  tormijooksu  rõõm  Gustav 
Suitsi  nooruse  luules  oli  põhiaineilt  palju  ürginstinktili- 
semat  laadi  kui  klassivõitluse  sünnitet  täna  kõmavad, 
homme  kustuvad  hoopsõnad. 

See  oli  nooruse,  tahaks  öelda,  füsioloogilise  noo¬ 
ruse  tormijooksu  rõõm. 

Suitsi  varasemaisse  ja  teadlikumaisse  elamustesse 
on  pidand  kuuluma  sügavalt  tuntud  vastolu  eri  sugupõl¬ 
vede  vahel,  antagonism,  mis  suuril  poliitilisil  ja  ühiskond¬ 
likel  murranguajul  kaks  korda  järsumaks  pingutub.  Inim¬ 
kond  on  ta  teadvuses  juba  väga  varakult  jagunend  kahte 
üksteisest  eraldet  ja  vaenulikku  leeri :  noortesse  ja  vana¬ 
desse.  Ta  on  tunnud  sugupõlvede  kuristikku  kindlasti 
mitu  korda  ülepääsmatumana  kui  hiljem  klasside  oma ; 
viimast  on  ta  mõistusega  tajund,  aga  esimest  instinktiga 
tunnud. 

On  kahtlemata  midagi  nooruse  enese  olemusse  kuu- 
uvat  Suitsi  luuletaja-nooruses.  Ta  on  pääletungiv,  julge, 
Itrotsiv,  suurte  liigutustega,  mässuline,  nagu  õige  kahekümne¬ 
aastane,  kes  on  ikka  sõdur,  kuulugu  siis  missuguse  vaimu 
või  valguse  malevasse  tahes.  Rahuriik  poleks  maa  pääl 
iial  kindel,  kui  kogu  inimkond  oleks  koos  kahekümne- 
aastaseist,  nii  sõjakas,  nii  aggressiivne  on  tõeline  noorus. 

Gustav  Suitsi  „Elu  tule"  laulud  on  täis  seda  noor¬ 
soo  tüübilist  ja  igavest  sõjakust.  Oleks  raske  nende  üle¬ 
üldistet  lööksõnadest  miskit  kindlat  programmi  välja 
lugeda,  sedavõrd  ebamäärased  on  nende  nõudmised.  Vaen¬ 
lane,  kelle  vastu  käib  võitlus,  on  niisama  ebamäärane. 
Kuid  liigutus,  shest,  on  selle  vastu  olemas,  nooruse  tor¬ 
mav  käeliigutus. 

Need  on  nii  noore  ea  kui  noore  aja  luuletused. 
Eelrevolutsiooniline  aeg  kõigi  esilemurdvate  lootustega, 
ta  purskamisvalmis  energia  tundub  nende  luuletuste  võit- 
lusjanuses  taktis.  Noorte  laulus  kajab  ähvardav  sõjakuulutus: 

Las  kasvame,  me  tõusev  sugu, 
ja  ootame,  mil  tuleb  tund, 
kus  nendele,  kes  näevad  und, 
kord  müristame  kõrvu  sõjalugu. 

Las  kasvame  !  Las  kogub  rammu 
me  lihastesse  noortesse, 
las  õpetab  veel  elutee, 
kuis  tuleb  targu  seada  sammu. 

Las  kasvame  !  Las  suurdub  vägi, 
kel  lehvib  eel  ju  noorte  lipp, 
kel  sihiks  on  see  mäetipp, 
kust  muidu  laulik  kujutusi  nägi. 

Siis  aga  tõuseme  kui  rahesadu, 
mis  sõuab  rängalt  taeva  all, 
ja  tulekirjal  välkuval 
maas  viletsatel’  kuulutame  kadu. 

Sõnasõnalises  tõlkes  oleks  see  luuletus  ainult  hulk 
pisut  suuri  sõnu,  ainult  väiksel  määral  personaalseid. 
Algupärandi  mõju  on  aga  selle  vastu  täiesti  rütmis,  mil¬ 
lest  kostavad  marssivate  hulkade  sammud,  temperamen¬ 
dis,  millel  kindlasti  määrat  rütmiline  joonis,  oma  soonelöök. 

Tõusuaja  takti  on  ka  järgmiste  ridade  rütmis  luu¬ 
letuses  Lõpp  ja  algus,  kus  ristlevad  eelrevolutsiooni- 
lised  põuavälgud  —  kirjutet  orjade  vabastamispäeva  mä¬ 
lestuseks  : 

Kas  tunnete  :  väriseb  maa  ? 

Kas  kuulete  :  kisendab  veri  ? 

Nüüd  tuleb  kas  ei  või  ja. 

Nüüd  on  kallastest  tõusnud  meri. 

Olge  valmid  ! 

Iga  renessaansiaeg  kõneleb  paatosega,  ta  tarvitab,, 
nagu  antiiknäitelava,  häälesuurendajcit.  Vabaduse  nõud¬ 
mist  ei  sosistata,  ei  isiku  ega  üleüldsuse  oma. 

Suits  on  sel  edenemisastmel  veel  rahvusline,  isa¬ 
maaline  vanas,  hääs  romantilises  tähenduses.  Ta  pole 
veel  järjekindlalt  vahetand  sõna  „isamaaa  vähem  pateeti¬ 
lise  ja  argipäevase  „kodumaa“  vastu,  nagu  mõned  aastad 
hiljem  ;  ta  ei  armasta  veel  kõnelda,  nagu  pärast,  „ geo¬ 
graafilisest  kodumaast",  maapagulase  ja  ilmakodaniku 
kurbmeelse  üleolu  ning  õlakehitusega.  See  noor  „ euroop¬ 
lane"  on  kõige  päält  veel  eestlane.  Ta  on  optimistlik  ja 
idealiseerija  Eesti  ärkamisaja  eeskujul,  kuigi  ta  auväärt 
Jannseni  luulelisest  kolmainusest :  „keiser,  usk  ja  isamaa" 
on  säilitand  ainult  viimase.  On  midagi  ärkamisaja  lau¬ 
lupidude  särast  ta  Orjade  laulu  rahvusroosilisis  nägemusis, 
kus  liigub  rahvariideis  laulev,  pärjapäine  ja  koduõlut  joov 
rahvas.  On  midagi  Koidula  vaimust  Suitsi  noorusaeg- 
seis  „Raudlaules“,  „Kevad!aules“,  „Nooris  sepis",  kes 
unistavad  Eestile  Itaalia  tulevikku  ja  näevad  und  Hanni- 

balist  ning  Alpidest.  Nelikümmend  aastat  polnud  Eesti 
lüürika  enam  tunnud  neid  helisid. 

Tundub  selgesti  temperamendihõimlus  Koidula  ja 
Gustav  Suitsi  noorusluuletusis,  hoolimata  nende  järgneva 
arenemise  täielikust  erivusest.  Kangelaslik  tunnepõhi  on 
kummalgi  sama,  samuti  shesti  ulatavus,  sama  isamaaline 
hoog  ja  piduseisak,  sama  pisut  laiaiimeline  paatos.  Kuid 
Koidula  on  kahtlemata  ühtlasem  ja  ühekiulisem  ;  Gustav 
Suitsi  heleda  paatose  ait  kajab  selle  vastu  juba  varakult 
skeptitsismi  ebakõla,  mis  ta  arenemise  ja  hilisema  too¬ 
dangu  tegi  mitu  korda  nüüdisaegsemaks.  Mis  moodustas 
Koidulalle  kogu  ta  luule  sisu,  oli  Saitsile  ainult  algaste. 

Suitsi  sünnipärane  mässumeelsus  tundub  „Elu  tule" 
luules  vahest  kõige  päält  vormis.  Peab  tundma  Eesti 
luule  senist  hallust,  selle  rütmilist  ja  riimilist  kehvust, 
selle  neljareaiiste  jambi-  ja  trokäus-mõõduliste  salmide 
väsitavust,  millega  Anna  Haava  või  K.  E.  Sööt  täitsid 
terveid  luuletuskogusid,  seda  tüübilist  *8uch  der  LiederV 
salmimõõtu,  mida  ainult  Heine  geniaalsus  ning  närvid 
suutsid  ühetoonlusest  päästa.  Kui  üllatavama  ja  kõrva- 
paitavalt  pidid  kõige  selle  järele  mõjuma  „Elu  tule"  rik¬ 
kad,  vahelduvad  ja  Eesti  luules  uued  salmikujud,  puhtad 
riimid,  keele  kõlavus  ning  laulvus  !  Eesti  keelele  ja  luu¬ 
lele  avanesid  hoopis  uued  edenemis-  ning  rütmivoimalu- 
sed ;  keel  helises,  nagu  ta  veel  kunagi  seni  polnud  heli- 
send  Eesti  luules.  See  oli  väga  metalline  ja  punktipäälne, 
kuid  ühtlasi  lopsakas  keel,  ühel  hoobil  voolav  ning  tihe. 
Vormilises  ja  keelelises  suhtes  tähendasid  need  luuletused 
täielist  revolutsiooni ;  nad  olid  pööret  tegevad,  kõigest 
omast  nooruslikkusest,  ebaküpsusest  ja  isikliku  elamuse 
nappusest  hoolimata.  Gustav  Suitsi  „Elu  tulest"  ja  paar 
aastat  hiljem  ilmund  V.  Ridäla-Grünthali  «Lauludest*6 
algab  paale  hoopis  uus  edenemisjärk  Eesti  luules. 

On  vaevalt  usutav,  et  noorsugu,  kes  Gustav  Suitsis 
nägi  oma  vaimlist  juhti,  ju  „Elu  tule"  ilmudes  suutis 
kuulda  uut,  traagilist  ja  sünka  paatost,  mis  juba  ses  luu¬ 
letuskogus  enesest  aimu  andis.  Ja  ometi  on  „Elu  tule" 
luules  olemas  otsekui  peidet  põhitunne,  mis  õõtsutas  esile 
ikka  süngemaid,  ikka  traagilisemaid  helisid.  Gustav  Suitsi 
kahekümneaastase  ilmaparandaja  ajudes  idanes  juba  kesk 
sõjakat  vaimustust  väsimuse  ja  kõigekahkluse  idu.  Ta 
uhke  Needmise  stroofest,  täis  ülemeelikust  ja  trotsi,  kos¬ 
tab  see  uus,  must  paatos: 

Kes  päälmaa  tuigute  : 
kodunege  mulla  süles  ! 

Kes  allmaa  suigute  : 
ärgake,  ärgake  üles  ! 

Hirmus  needmine  ära  sööb  maa  : 
elu  puus  pühaski  koltuvad  lehed. 

Ei  julge  elavad  elada: 

altmaa  peavad  tõusma  siis  mehed  ! 


Kuid  neetud  kõik  elavad  surnud  ! 

Selle  vastu  on  Suitsil  Surnuaia  laulus ,  mis  on  kui 
piirikivi  ta  nooruse  ja  hilisema  luule  vahel,  veel  küllalt 
jõudu  ärkavat  kibedust  ning  algavat  pettumust  mässulisse 
ähvardusnägemusse  peita.  Luuletuse  läbi  käib  juba  surma 
viirg.  Lehed  varisevad,  mehed  samati,  maetud  unistu¬ 
sist  on  saand  matmistunnistused.  Kuid  luuletaja  pele 
ammugi  veel  alla  annud,  ei  saatuselle  ega  tuulile,  ta 
tunneb  enese  veelgi  maruilmade  valitsejana : 

Ja  elu  saavad 
ka  surnuluud, 
ja  vabisevad 

,  ka  vanad  puud 

Ja  jumalate  nool 
käib  patuste  põue, 
ja  kõmiseb  kõue 
siis  marude  hool. 

Muistses  Greekas  saadeti  sõnumid,  süüdates  tuled 
mägede  harjul  üks  teise  järele.  Eesti  luules  käib  vaba¬ 
duse  sõnum  Koidula  ja  Gustav  Suitsi  nooruse  luule  mär- 
gitulesid  mööda. 


Levertin  on  kord  lausund  kaunid  ja  tõelised  sõnad 
Põhjamaa  «noorukese  ea  tulest",  lühiealisest  leegist,  mille 
põletisaineks  on  nooruse  enese  vaimline  ja  kehaline  elu¬ 
jõud,  kuid  mille  lõkendus  ei  kesta  üle  määrat  eluaasta, 

Gustav  Suitsi  esimese  nooruse  „elu  tuli"  on  kaht¬ 
lemata  suurelt  osalt  olnud  just  põhjamaiste  hommiku- 
tulede  hõimust. 

On  vaimlisi  murranguid,  terveid  ja  loomulikke,  nagu 
kõige  elulise  kasvamine,  kus  ei  käristu  midagi  muud,  kui 
ainult  uut  arenemiskuju  takistav  võrk.  On  vägivaldseid, 
valulisi  murdumisi,  mis  ei  sünni  ainuüksi  teadvuses  või 
ainuüksi  tundmuses,  vaid  ulatuvad  kõigisse  hingeandi- 
desse,  tahtest  alates,  ja  kus  pole  küsimus  millestki  vähe¬ 
mast  kui  „ehk  —  või". 

Gustav  Suits  pidi  jagama  oma  sugupõlve  saatust. 
Reaktsioon  pidi  teda  isiklikult  tabama,  nagu  nii  mitut  ta 
aatekaaslast,  tõsi  küll,  mitte  nii  raskel  kujul  nagu  näit, 
Friedebert  Tuglast,  kuid  ometi  küllaltki  tuntavalt,  et  põh¬ 
jalikult  ta  välimistesse  elutingimustesse  mõjuda.  Et  tai 
käremeelsuses  kahtlustatuna  võimata  oli  saada  kindlamat 
ametit  kodumaal,  oli  ta  sunnit  edasi  Soome  jääma;  tast 
sai  üks  neist  pool  sunnit,  pool  vabatahtlikest  pagulasist* 

keda  1905.  aasta  revolutsioonile  järgnend  reaktsioon  oli 
pilland  kõigisse  Euroopa  maadesse. 

Kahtlemata  on  ta  ka  sisemiselt  pidand  läbi  käima 
kõik  selle  reaktsiooni  kannatusastmed.  On  midagi,  mis 
on  vaimliselt  tapvam  kui  äkilised  saatuse  hoobid:  jätkuv, 
sunniline  masendusseisukord,  sama,  mida  Suits  ühes  kir¬ 
jutuses  nimetab  „minu  viimaste  aastate  rängemaks  vaen¬ 
laseks,  raskuse  vaimuks “. 

Selle  lämmatava  raskuse  vaimu  alla  sattus  Suits 
terveiks  aastaiks.  Ta  kirjutab: 

«Inimesele  on  omane  rõõmust  elutunnet  ja  enese- 
päälelootmist  kaotada,  kui  ta  end  enam  kokkukõlasse  ei 
või  asetada  oma  ümbrusega.  Olen  seda  tuska  tunnud." 

Suits  ei  võind  enam  asetuda  kokkukõlasse  oma 
ümbrusega.  Ei  lähema  ümbrusega,  mis  talle  püsis  enam 
või  vähem  võõrana.  Kuid  ka  mitte  eemal  oleva,  ta 
pärisümbrusega,  mis  ei  jätnud  järele  tas  alalõpmatuid 
pettumuse,  masenduse  ja  oppositsiooni  tundeid  äratamast. 

Eriti  kannatuslik  näib  talle  olnud  olevat  just  see 
loobumine  ta  nooruse  isamaalik-rahvuslikust  seisukohast. 
Sellesse  tähendavad  vist  read,  mis  ta  Sihtide  ja  vaadete 
esimeses  ühiskondlikus  pihtimiskirjutuses  Kaks  ilmavaa¬ 
det  kirjutab,  kirjutuses,  kus  ta  muide  püüab  luua  miski¬ 
sugust  pisut  pingutet  lepitust  individualistlik-esteetilise  ja 
sotsialistliku  ilmavaate  vahel.  ,,Kes  teie  neid  ridasid 
loete  :  küllap  teist  mõnigi  mäletab  neid  raskeid  tundisid, 
kus  südamesse  esimesed  suured  kahklused  langesid  ja 
inimese  salajamate,  kallimate  varandusteni  tungisid,  küllap 
teist  mõnigi  mäletab  neid  pimedaid,  uneta  öid,  kus  ahas¬ 
tuses  iseenesega  võideldi  —  mõistuse  halastamata  kohtu 
ees.  Kui  ka  mõistus  külmalt  ja  karmilt  hukka  mõistis, 
ei  jaksanud  süda  ikka  veel  lahkuda,  ikka  veel  jättis  ta 
nuttes  jumalaga  ja  vankus  kahevahel  seistes!"  Kestev 

vahemaa  on  pikapääle  suutnud  muuta  ta  vahekorda  kodu¬ 
maaga  ja  selle  nii  suurte  kui  väikeste  nähtustega;  ta 
näeb  neid  hoopis  teises  ja  kahtlemata  tõelisemas  mõõdus. 
Ta  intellekt,  mis  pikalise  surve  mõjul  aastate  jooksul 
areneb  ikka  arvustavamaks,  saab  neist  oludest,  mille  viri- 
lus  ja  kitsus  alles  nüüd  talle  täielikult  selgub,  lõppematu 
sapi  ning  satiiri  aine. 

Ta  tundelaadis  sünnib  niisama  põhjalik  muutus; 
selle  põhivärv  vahetub,  võib  olla,  jäädavalt,  igatahes 
pikiks  ajuks;  sinna  ilmub  äritus  ja  kibedus,  kalduvus  pes¬ 
simismi  ja  traagilistesse  meeleoludesse,  paremal  juhusel 
sügavasse  ning  liig  varajasse  taltumusse. 

On  võimalikud  veel  teised,  puht-isiklikud  ja  sise¬ 
mised  põhjused  kibeduseks  ning  katkikäristuseks,  mis  siit 
pääle  tunduvad  Suitsi  luules.  Suits  satub  samma  kohus- 
tavva  seisukorda,  kuhu  kõik  eriti  varaküpsed  annid : 
nende  esimesed  saavutused  pingutavad  publikumi  ootu¬ 
sed  liig  kõrgeile,  neid  surub  algusest  pääle  just  see  üle¬ 
üldise  ja  kärsitu  ootuse  koorm,  ümbritseb  igalt  poolt 
lootuste  ning  nõuete  pinguiolu. 

Ja  vahest  mitte  üksi  publikumi  ootus  ei  koorma 
neid,  vaid,  võib  olla,  veel  enam  nende  eneste  ootus. 
Nende  traagika  tekib  just  sellest,  et  nad  rahulikult  ei 
või  edeneda,  vaid  tunnevad  enese  kohustet  olevat  maksa, 
ükskõik  mis  hinnaga,  oma  võlga  iseenese  ja  üldiselle 
ootuselle. 

Sünnib  pettumus,  nii  iseenesest  kui  väliseist  tingi- 
musist.  Joh.  Aavik  kirjutab  Suitsi  arenemisest:  *Ei  sün¬ 
dind  vastolu  mitte  ainult  publikumi  ootuse  ja  selle  moo- 
dustet  mõttekujutusliku  Suitsi  ja  tõelise  Suitsi  vahel,  vaid 
ka  ta  oma  algupäraste  noorusväljavaadete  ning  hilisemate 
olude  vahel.  —  Selgus,  et  ta  võis  elult  vähem  võtta,  kui 

oli  arvand  õigustel  olevat  saama.  Ja  selles  ongi  ta  kibe¬ 
duse  ning  traagilikkuse  pääpõhjus." 

Gustav  Suitsi  esimese  ja  teise  luuletuskogu,  Tuule¬ 
maa ,  vahel  on  seitse  aastat. 

Seitse  aastat  on  pikk  aeg,  mis  sisaldab  palju  are- 
nemisaioone.  Kui  meie  organismi  koed  seitsme  aasta 
jooksul  viimseni  libleni  suudavad  uueneda,  miks  ei  võiks 
meie  vaimlise  kokkuseadega  samuti  juhtuda?  „Elu  tule" 
ja  «Tuulemaa"  vahele  on  mahtund  terve  luuletaja-noorus.. 

Kogu  algab  luuletusega  Tuulehaud : 

Ma  laulan  muutunud  laulu 
vaatepiiri  varjutuste  all. 

Ma  laulan  muutlikku  laulu 
aja  tuulte,  ummingute  all. 

Mõnda  ringi  käind  aastate  kerilaud. 

Jäänud  helkide,  kajade  tuulehaud. 

Mu  paremat  laulu  ära  küsi : 

rütmust,  kuju  saanud  pole  see. 

Mu  kaunimat  tuuleteedelt  küsi : 
äraaurand,  möödalennand  see. 

Mõnest  kõlanud  puhangust  helipill. 

Harvast  seemnest  mu  Tuulemaal  tõusnud  lill. 

Kas  kaitsmata  olnud  see  liialt 
lagendikul,  tuulerahva  raal  ? 

Kas  veetlend  mind  uitmine  liialt 
kõigi  tuulte  vabariigi  raal  ? 

Ma  ei  tea,  kastan  lille,  näen  raatmaa  paed. 

Ümber  hoidmata  päevade  surnuaed. 

Luuletaja  kaebab,  et  kirdetuuled  ta  nooruse  on  niit¬ 
nud,  ta  vaimustus  on  jooksnud  liiva.  Ta  on  näind  vaba¬ 
duse  vaod  porri  tallatuina  ja  tunnud  võimetuse  võikust, 
saod  on  maha  vaotand  ta  ohvrisuitsu.  Ta  on  loobund 
auahneist  unistusist,  kord  oma  nime  järelilma  mälestu¬ 
seks  kaljuseinale  kirjutada,  ta  ei  tunne  enam  kutsut  olevat 

«tulesambana  juhatama  Töötud  maale“,  ta  lepib  lainete 
mängu  vaatlusega  ja  sellega,  et  laineist  uhut  liivasse  oma* 
jala  jälje  surub.  (Tuulemaa  I,  II,  Saaremaa  rannal  II.} 

Ta  ei  näe  enam  «Alpisid  kesk  soid".  Pole  enam 
miskisugust  mõttekujutuslikku  Suur-Eestit  pilvetaguste  tule- 
viku-unistustega,  on  ainult  harida  antud  «tuuline  maa",, 
mida  miski  luulevõim  ei  muuda  viinamäeks,  on  ainult 
Eesti  soomaastik,  kaastundvail  silmil  nähtud  ja  valuga, 
tuntud.  On  ainult  maa,  mille  kohal  lamab  koormana 
raskuse  vaim,  mille  kuutust  ööst  kuulub  kui  surmatava- 
appikisa  ja  nuttu,  maa,  mis  iial  ei  kasvaia  loorberipärga, 
laulikulle.  „Aga  ikkagi  on“,  nagu  kirjutab  A.  H.  Tamm- 
saare,  „tema  isamaa  tõesti  meie  isamaa,  sellest  tundmu¬ 
sest  ei  saa  lahti.  Me  võime  kurvad  olla,  me  võime 
kahetseda,  et  meil  niisugune  isamaa  on,  aga  ometi  tun¬ 
neme,  siin  on  midagi,  mis  meid  seob :  isegi  siunamisesse 
võdiseb  võitmatu  õrnus".  «Tuulemaa"  luuletused  on 
hoopis  teisel  kombel  isamaalaulud  kui  „Elu  tule"  omad. 
On  ära  programmiparaad,  on  ära  juhusluule  suurustav 
pidulikkus.  Ja  kahtlemata  pääseb  Gustav  Suits  mitu 
korda  lähemalle  oma  survealuse  tõu  psüükele  sarnaseis 
luuletusis,  nagu  morituri-tundest  täidet  Laul  Eestist,  Luu¬ 
painaja  või  Meie  aja  muinasjutt,  kui  oma  varase  nooruse 
agitaatorlikus  tõusus. 

Neis  luuletusis  on  veel  siin-sääl  paatose  kaja,  kuid 
otsekui  jääkaane  alt.  See  tõuseb  esile  raskelt,  iseenese* 
rahvusliku  ja  üldinimliku  traagika  tundest  kantud.  Ja  kogu, 
pilt  on  hoopis  teine  kui  „Elu  tule"  brongsprofiil :  pingutusest, 
väsind  piirjooned,  otsekui  äsja  üleelat  haiguse  kurnat. 

On>tn^gu  ei  võiks  luuletaja  hinge  uus  sisu  kohe 
mahtuda  ta  Tüyletuste  endistesse  puhastesse  piirjoontesse.. 
Ilmub  rahutu,  ebaimäärane  toon,  mis  lühikeseks  ajaks 
purustab  seadupärasbd  vormid  oma  lainetavuse,  ülevoola- 

vusega,  nagu  tõusev  aur,  mis  ei  sünni  astjasse,  kuhu 
mahtus  vesi.  Tulevad  uued  meeleolud,  mille  värinat  vae¬ 
valt  võib  tabada.  Mõõdet  vormid,  kindlalt  langevad  lau¬ 
sed  lähevad  ajutiselt  luuletajale  liig  raskeiks,  ta  kõrval¬ 
dab  nad  kasuta  lastina. 

Siis  sünnib  sarnane  luuletus  nagu  Värisevate  haa¬ 
bade  all.  Ses  luuletuses,  mis  valjult  võttes  on  õieti  juba 
rütmiline  proosa,  vers  libre’i  vabadusega  käsiteldud,  tun¬ 
dub  imelik  ühteliitumine  kosmosena,  hõimlustunne  loodu- 
sega,  mis  on  veresidemeist  tugevam,  inimese  üksinduse 
tundmus,  kellele  puud  on  vennad  ja  õed,  kelle  hing,  liig 
hell,  liig  habras,  et  ümbruselle  avalduda,  lootes  hääbuda 
■haabade  värinasse: 

Ma  kõnnin  värisevate  haabade  all, 
ma  kõnnin  ja  mõtlen,  vaikne  ekstaasist, 
väsind  lugemast  kuulsaid  unistusi. 

Päikest  kaugete  metsapalangute  vinasse  vajuvat  saagapunaseit 
näen  vaeste  palavikuliste  silmadega, 
järel  puhangud  vakatavast  õhtu  tuulest 
haabade  ladvus. 

Ole  niidetud  luha  hilised  puhangud  Tuulemaalt 
aeg-ajalt  haabade  latvu  veel  libistavad. 

Üle  niidetud  luha  õhtu  roidumises  heinalised 
koju  lähevad  rippuvate  kaskede  keskel. 

Hing  hapras  kehas,  puudutatud  Tuulemaa  kaugusest, 
omataolisele  olevusele  end  tahaks  teatada. 

Olge  tervitatud,  haavad,  mu  vennad,  mu  õed  ! 

Ma  kõnnin  värisevate  haabade  all 
tumm,  tõsine,  maapagulase  sammudega. 

Mind  võtke  oma  värisemisesse,  haavad  ! 

4 

Suitsi  temperament,  kunstnikuenergia  pole  pillav, 
vaid  selle  vastu  kokkuhoidlik.  See  ei  avaldu  tundmuse 
voolavas  rikkuses,  luuleideede  ülikülluses,  see  pole  vähe- 

.maigi  määral  helde,  Suitsil  puudub  õieti  omadus,  mis 
mõne  arvates  on  tõelise  luuletaja  tähtsaim  tunnus,  luule- 
tamishõlpus.  Ta  toodang  on  väga  napp,  ja  pole  miskit 
põhjust  oodata  uut  luuletuskogu,  enne  kui  uus  seitsme- 
sastaline  vaheaeg  on  mööda.  „Kui  lahja  on  su  oma 
põllu  riib ! M  nagu  ta  ise  „Tuulemaas“  ütleb.  Luuleideed 
näivad  tal  kristalliseeruvat  aeglaselt,  kogu  vaimline  arene¬ 
miskäik,  mida  luuletuse  sünd  eeldab,  on  tal  pikaline. 

Ta  temperament  kujutab  kõige  päält  taltsutet  jõudu. 
Selle  liikumine  on  alla  surut,  otsekui  plahvatussilmapilgul 
tagasi  hoitud,  sõnusse  pääseb  sest  ainult  elektriline  värin. 
Suitsi  luuletuse  fraas  on  sellepärast  tihti  äärmiselt  kokku 
surut,  peaaegu  pigistet,  selle  punktipäälsus  on  nii  suur,  et 
see  vahel  on  hädaohus,  kuivalt  mõjuda.  Kuid  nagu  üks 
arvustaja  sest  täitsa  õieti  tähendab:  grand  vin  extra  see! 
Neil  tihti  nii  lühikesi!,  tagasihoitud  tundest  küllastet 
värsel  on  sagedasti  haruldane  meelesööbuv  jõud,  vahest 
just  energia  tahtliku  kokkuhoide  pärast.  See  on  iseära¬ 
nis  lakooniline  luule,  nende  seisakus  on  loomuomast 
pidulikkust,  grandezzat.  Ja  iseäraline  on  tähele  panna: 
kui  Suitsi  proosalause  viimasel  ajal  muutub  ikka  pike¬ 
maks,  ikka  komplitseeritumaks,  pää-  ja  kõrvallausete  kee¬ 
ruliseks  pildiks,  —  otsekui  oleks  ta  eeskujuks  mõne 
Rooma  oraatori  lause  !  —  ühes  sellega  muutub  ta  luule¬ 
tus  ikka  punktipäälsemaks  ja  lühemaks.  Tõsi  küll,  ühes 
sellega  ka  raskemaks;  on,  nagu  kasvaks  ühtsoodu  ta 
stroofide  raskus,  need  on  ikka  kaaluvamast  metallist. 

See  on  iseäranis  mehine  luule,  kõrgemail  silmapil- 
gel  subliim  ja  ülev,  kuid  väga  harva  soe.  Suitsi  sisemi¬ 
sed  võitlused  muutuvad  kunstiks  alles  taltumuse  astel, 
valu  tegev  närv  pole  millalgi  paljana  neis  metallitet  luu¬ 
letusis,  kus  ei  leia  meeleheite  purskeid  ega  ebamehist 
nõrkust.  Seda  üllatavamalt  mõjub  vahel  Suitsi  luules 


tundmuse  soomuskaitse  murdumine.  Täiesti  üksik  on  ses 
suhtes  kaunis  Kerkokell ,  luuletaja  ema  mälestusele  pühen- 
det.  Suur  ühtsus,  primitiivid,  hellitavad  rütmid,  Tartu 
pehmelt-lapselik  murre,  mis  valab  üle  kogu  luuletuse 
naiivi  liigutust,  —  kui  unustamatu  on  see  pilt  taluemast, 
kes  kodu  õues  katkub  ohakaid  ja  kannab  õlal  toobripuud, 
kelle  «kässi  lehmä,  peni  laknu"  ja  kes  asjata  ootab  oma 
«tuulte  ja  pilvede"  teed  rändavat  poega,  kuni  laudsil 
lamab.  Selle  Eesti  mater  dolorosa  pildi  koht  on  kunst- 
nikuemade  pildikogus. 

Eesti  lüürika  on  Koidula  ajust  algades  olnud  iseära¬ 
nis  kehv  armastusluuletuste  poolest,  Anna  Haava  luuletusi 
kaasa  arvamata.  Koidula  vestaali-olevus  ja  kangelaslüürika 
ei  kannatand  isamaalise  tundmuse  kõrval  muid  jumalaid.. 
Anna  Haava  luule  elab,  tõsi  küll,  ainuüksi  armastusele, 
kuid  armastusele,  mis  on  kui  inglite  või  laste  oma,  ja 
mille  kogu  olemus  mahub  ühte  ainsasse  sõnna :  igatsus. 
Üks  Eesti  hingeelu  paremaist  tundjaist  tähendas  kord,  just 
Eesti  kirjanduse  ebasugulisest  toonist  kõneldes,  kogu  Eesti 
tõu  erootilise  arenemattuse  pääle.  Kas  on  ta  arvamine 
olnud  vale,  või  on  Eesti  tõug  osutand  haruldast  edenemis- 
andi:  igatahes  näib  sensualismi  kuum  viirg,  rr.  is  käib  läbi 
viimase  aja  Eesti  lüürika,  ja  nii  puhasvereline  la  grande 
amoureuse-tüüp  kui  luuletajanna  Marie  Under,  ümberlük- 
kavat  kõik  huupiotsused 

Niisama  on  Suitsi  luules  erootikal  väga  kõrvaline 
seisukoht.  On  vahest  viis,  kuus  luuletust  ta  «Tuulemaas", 
mida  põhjendusega  võiks  nimetada  armastusluuletuses, 
mitte  rohkem.  Kuid  nende  hulgas  on  mõningad  ta  ilu— * 
samaist,  nagu  põhjamaiselt  läbipaistev  Inspiratsioon  : 

See  on  nii  imelik,  nii  imelik  ja  hää ! 

Kui  laps  su  sülle  heita,  peita  tahaks  pää 
ja  ainult  kuulata  su  hääle  tasast,  pehmet  kõla, 
kui  laps,  kes  tahab  jälle  hääks  ja  vagaks  saada. 

Kuis  nõnda  soojaks  süttis,  härdaks  hellus  rind ! 

Ma  mõtlesin:  kui  vaikne  hääl  see  otsiks,  kutsuks  mind, 
siis  üle  maa  ja  mere,  läbi  tormi,  tuule  kuuleks 
ja  äraeksind  viimsest  ilma  äärest  tõttaks,  tuleks. 

Kust  kumab  minu  üle  valgus,  selgus  see  ? 

Ma  vaatan  üles  kahe  silma  kiirtesse: 

kaks  kaugemeelset  silma  hellalt  naeratades  paistab  — 

neist  ei  või  pilku  pöörda  ma,  neid  iial  unustada. 

Neid  silmi  kinni  suruda  ei  suuda  surm. 

Kui  tühjaks  lagedaks  ka  jääb  mu  elu-nurm 
ja  kustuvad  üksteise  järel  minu  luule  tuled : 
veel  läbi  kesköö  säravad  ses  laulus  sinu  silmad. 

Palju  sensuaalsem  toon  kui  «Inspiratsiooni"  ma¬ 
donna  teenistuse  harduses,  on  mõlemate  Roosieleegiate 
suviiõõmas.  Kuid  seegi  on  iseäranis  hingestet  sensuaal¬ 
sus,  armastus  «teiselt  rannalt",  nagu  luuletuses  Ootama¬ 
tused,  läbi  ja  läbi  hingestet  erootika,  kust  Suits  asjata 
püüab  tõelise  karedama  ja  lopsakama  sensualismi 
maailma. 

Satiiri  on  Suitsil  selge  kalduvus,  tal  on  pisut  selle 
luulelaadi  mõistuslikku  vürtsi,  kõrvetavat  türgipipart,  esime¬ 
sist  katseist  pääle.  Juba  «Elu  tules"  oli  paar  satiirilist 
luuletust,  Rumal  uni  ja  Pöörase  laul ;  palju  kohalikumad 
on  selle  vastu  «Tuulemaa"  satiirilised  luuletused.  Eesti 
olud  on  olnud  ja  on  juba  iseenesest  otsekui  suur  satiir, 
inimeste  ja  jumalate  kiusuks  loodud,  nad  kõlbaksid  peaaegu 
juba  sarnastena  satiiri  virilasse  peeglisse.  Suitsil  on  sa¬ 
tiiriku  trotslikkust,  kallalekippumishimu  ja  intellektuaalist 
rõõmu,  kuid  ta  satiirilt  puudub  seni  veel  avarus  ning  tin¬ 
gimatu  üleolu. 

«Tuulemaas"  on  Suitsi  sünnipärane  vormimeel  juba 
taidurlikkuseni  arenend.  Suitsil  on  rikkalikult  sõna  ja  pil- 
dileidlikkust,  tal  on  fraasiandmeid,  mil  on  üllatuse,  oota- 
mattuse  veetlus.  Luuletuses  «Värisevate  haabade  all" 

esineb  näit.  sõna  5flö^a-punane.  Miks  mitte  niisama  hästi: 
muinasjutu-punane?  Kuid  just  see  harjumatu,  võõras 
sõna  kesk  Eesti  teksti,  Eesti  maastikku,  mõjub  kui  mee¬ 
lega  ilutäpp  näol :  see  tõmbab  tähelepanu  endasse  ja  üht¬ 
lasi  kogu  luuletuse  maapaguluse  ja  mahajäetuse  meele- 
oiiu,  äratades  mõttekuju  millestki  kaugest  ning  tundma¬ 
tust.  Ja  samasugune  vastupanematu  sõna-suggestioon  on 
vähemalt  Saaremaa  tundjaile  luuletuses  „ Saaremaa  ran¬ 
nal  11“  Hundvanina  nimetusel,  kõige  tühjema  ja  elanik¬ 
kudeta  neeme  omal  kogu  Saaremaal,  kus  maailm  näib  lõp¬ 
pevat  merre  ning  üksindusse.  On,  nagu  teeks  Suits  sõ¬ 
nadega:  „Ehk  Hundvaninale  jõuan  ma“  arvet  kogu  elu¬ 
lise  eluga  ja  astuks  üle  vaimlise  surma  Rubikoni,  nii  tüh¬ 
jana  kajab  see  üksainus  sõna. 

Pole  muidu  alati  kerge  Suitsi  luule  mõju  eritella 
see  jääb  lõppude  lõpukski  luuletaja  enese  saladuseks. 
Kuis  seletada  näit.  sarnase  luuletuse  mõju  kui  Sapine  kuu  ?' 
See  pole  tervikuna  ometi  mitte  veata,  sääl  ripub  asjata 
toredusena  refrain-ridu,  mis  ainult  segavad  päävärsside  liht¬ 
sat,  tühja  õudustunnet.  Ainult  viis  lühikest  rida  igas  sal¬ 
mis,  sapina  viirastav  kuu,  mis  hõbetab  õue,  ainult  üksik 
öhe  huluv  koer,  ainult  maanteed  varjutav  puu.  Aga  kui 
udutihedaks  kasvab  ometi  stroof  põue  muljuvast  maa¬ 
ilma  murest: 

Sapine  viirastab  kuu, 
tinedaks  hõbetab  õue. 

Varjutab  teeääri  puu, 
maailma  mure  me  põue. 

Koer  hulub  :  huu  !  hulub :  huu  ! 

Selle  mõju  on  sõnulseletamata  üksindane,  kesköinet 
ja  lohutamatu. 

On  juba  olnud  kõnet  Suitsi  temperamendi  rütmilises- 
joonisest.  On  olemas  teaduslik  masin,  sfügmograaf,  sea 

nemõõtja,  mis  iseäralise  sisseseade  abil  joonistab  paberille 
veresoone  ägedamalle  või  tasasemalle  löömiselle  vastava 
diagrammijoone.  See  joon  on  Suitsi  luules  eriti  vahel-* 
duv.  Tantsusammude  kerget  rütmi  on  kaunis  luuletuses 
Ühele  lapsele ,  otsekui  läiklevat  päiksehelki : 

Las’  tantsivad  su  kergemeelsed  jalad, 
las’  tantsivad  — 

oh  oleks  lahti  neil  kõik  mängu-alad 
ja  päiksemaad. 

.  Kui  raskeina  ja  lohistavaina  kuuluvad  lumes  kohma- 
vate  sammud  „Meie  aja  muinasjutu^  esimesis  trokäus- 
ridades  : 

Astusime  läbi  lume, 
pilves  oli  taevas  tume. 

Keerlev,  paigal  pöörlev  on  see  rütmiline  veresoone- 
joon  selle  vastu  „Tuulehaua“  rahututes,  näiliselt  ebareeg- 
lipäraseis  rütmeis,  mida  otsekui  tuulispää  kihutab. 

Vaevalt  ühegi  luuletaja  nooruse  ümber  Eestis  on  oi" 
nud,  nagu  öeldud,  nii  lootustega  küllastet  õhkkond,  kui 
just  Gustav  Suitsi  ümber.  Silmapilguks  näis  ta  kehas¬ 
tavat  oma  põlve  noorsoo  kõige  kaugemalle  kandvad  püü¬ 
ded  ;  tõelikkuses  on  ta  samati  kehastand  sellesama  noor¬ 
soo  pettumuse.  Võib  hinnata  ta  arenemiskäiku  kuidas 
tahes:  milgi  juhusel  pole  see  vastand  ta  algust.  See  on 
läind  hoopis  teisele  poole,  hoolimata  kõigist  ennustusist  ja 
lootusist,  läind  oma  risti,  rästi  käivat  teed,  nagu  luuletaja 
ise  luuletuses  Risti-rästi  tunnistab,  „ei  läinud,  kuhu  kästi, 
teed  käinud  risti-rästi “.  Eestil  on  praegu  teistsugune 
Gustav  Suits,  kui  seda  poolteistkümmend  aastat  tagasi 
oleks  võind  oodata. 

Kuid  need,  kes  arvavad,  et  Suits  oma  elu  tule  lõ¬ 
puni  on  laulnud,  eksivad  kahtlemata,  äkilised  palangud, 
üllatuslikud  leegid  kuuluvad  veelgi  ootamattuste  hulka-. 

■mida  Suitsi  tulevane  luuletaja-arenemine  võib  pakkuda. 
Ta  pole  igatahes  veel  oma  küpse  meheea  sõna  öelnud. 
Asjata  on  aga  selle  vastu  vist  kunagi  Suitsilt  oodata  suurt, 
voolavat  toodangut.  Jah,  on  väga  võimalik,  et  ta  tule¬ 
viku  toodang  pöördub  ikka  enam  ja  enam  esteetika  ja 
kirjandusajaloo  alale,  ja  ta  luuletused  muutuvad  ikka  har- 
vemaiks,  kuid  ühtlasi  ikka  kallismetallisemaiks.  Ja  ei 
puudu  seegi  võimalus,  et  poliitiline  elu  ta  täiesti  suudab 
endasse  kiskuda,  eriti  ajajärgel,  mil  poliitilinegi  mõte  võib 
olla  tiivuline  luuletus,  ja  luuleline  nägemus  poliitiline  pro¬ 
gramm,  nagu  Suitsi  viimane  ettepanek  Eesti-Soome  reaal- 
unioonist,  kord  koos  eland  kahe  hõimu  uuesti  ühendami¬ 
sest,  Soome  sillast,  tõelisemast  kui  vikerkaar,  millena  see 
rahvaluules  elab. 

Suitsi  elu  tulel  on  kahtlemata  puudund  tarviline 
määr  hapnikku.  Kuid  igatahes  on  Gustav  Suits  üks  Eest 
euroopalisemaist  isikuist,  kasvand  üle  koduse  ahtsuse  rah¬ 
vusvahelistel  väljavaadeteni. 


V.  RIDALA  (Grünthal) 


Sünd.  a.  1885  Muhu  saarel.  Õppis  keeleteadust  Helsingi  üli¬ 
koolis,  tegi  fil.  kandidaadi  eksami  a.  190?.  Hiljem  Eesti  keele  õpe¬ 
taja  Tartu  Eesti  tütarlaste  gümnaasiumis. 

Teoksed :  Laulud  1908,  Kauged  rannad  1914,  Anna 
Haava  1914  Ungru  krahv  1915,  Merineitsit  1918,  Saarnak  1918. 


/V. 

Ridala  seisukoht  Noor-Eesti  kirjanduslikus  revolut- 
siooni-läikumises  on  parempoolsel  küljel ;  kuid  õieti  on  ta 
niisama  üksindane  ja  haruldane  nähtus  oma  rühma  kes¬ 
kel  kui  kogu  Eesti  kirjanduses. 

Põgenedes  Realiteedi,  romantikute  hädaohtlikuma 
vaenlase  eest,  ei  peata  Ridala  niisugused  jäisil  lagendi¬ 
kel  kui  Gustav  Suits  omas  Tuulemaas  ega  sarnaseil  fan- 
tastilisil  mail  nagu  need,  mida  Friedebert  Tuglase  rahutu 
mõttekujutus  valdab.  Ridala  luulemaa  pole  tähendet 
miskisuguselle  mõttekujutuse  kaardile.  Ta  jääb  omal  kom¬ 
bel  tõeluse  põhjale,  kuid  see  tõelus  on  kauge  ja  mõne¬ 
legi  võõras. 

Riiast  sada  meripenikoormat  põhja-lääne  poole,  ida- 
pool  Gotlandi,  on  Eesti  saarte  kolmik,  Saaremaa,  Hiiu¬ 
maa,  Muhumaa.  On  midagi  nende  saarte  iseloomus, 
kuivis  lagendikes  ja  liivaluiteis,  nende  romantilis-sõjakais 
kroonikais  ning  vanus  maalinnades,  kogu  nende  eristet 
meretagususes,  millest,  kord  sellega  tutvudes,  kergesti  ei 
vabane.  See  on  eriti  individualiseerund  ja  sulet  ilu,  pei- 

det  karmi,  juurepääsmatusse  loodusse,  vaikne  ning  diskreet. 
Aastaiks  sööbuvad  unustumatuina  meele  maanteed  valgete 
lubjakivi  postidega,  tuulikud  kivialusmüürel,  rahvariiete 
punane  ja  apelsiinivärvi  kirjusus  kivikirikute  ümber,  ja 
kõige  päält  alati  vahelduv  rannik,  liivarannad,  kivirannad 
kõrkjarannad,  järsud  paekivi  seinad,  heinatand,  müttads 
asut  või  veealused  rahud. 

Nende  saarte  laulik  on  Ridala. 

Ta  põgenemine  on  ühtlasi  tagasipööramine ;  tai  on 
ta  saare  maastik  nii  veres  kui  ajudes.  Ridala  kunst  on 
kodukoha  kunst  sõna  otsekoheses  tähenduses.  See  pole 
mingi  üldine  maastiku,  vaid  teatud  mere,  määrat  ranniku 
maal,  —  sel  määral  kohalikuks  tehtud,  et  võiks  oletada 
erilist  saarlastele  omast  sulgemust  geograafiliselt  kindlais 
kunstipiiri  raames. 

Oma  lüürika  maailma,  milles  elavad  kümned  eri  - 
nimelised  vesilinnud,  kuid  mitte  ükski  inimolend,  tunneb 
Ridala  põhjalikult,  mitte  nagu  turist,  vaid  sama  põhjaliku 
kompetentsi,  tahaks  öelda,  asjalikkusega,  nagu  tunneb 
seda  rannakalur,  loots  või  kippar.  Päris  lüürikas  püsib 
ta  pääasjalikult  rannikul,  kuid  ta  jutustava  luule  näitelava 
on  ulgumeri. 

Ta  tunneb  oma  kodusaarte  taimestikku,  nende  lin - 
nustikku,  iga  värvitooni,  mis  valguse  vahetudes  süttib  ja 
kustub  neil  lagedad  maltsrannul.  Ta  tunneb  nende  loo¬ 
dust  kõigil  neljal  aastaajal,  kõigil  päeva  tundel,  olgugi  et 
kevad  ja  suvi  ning  õhtu  on  need  ajad,  mida  ta  suurima 
andumusega  kujutab. 

Ta  purjetab  vetel  ja  istub  liivaluited  kui  üksik  laa- 
nerändaja;  ei  iial  seleta  ta  silmad  inimest: 

Vabana  vaevast 
kui  kevade  lind, 

kesk  ääretut  merd  ja  ääretut  taevast, 
avar  ja  kaugemeelne  on  rind. 

Ridala  lüürika  maa  on  kui  maailm  enne  inimese 
'toomist.  Ja  kui  vahel  inimene  juhtub  eksima  ta  üksi¬ 
kuile  rännule,  siis  on  see  ainult  kui  dekoratiivne,  ääretult 
pisike  osa  teda  ümbritsevast  loodusest,  nagu  päikselõõ- 
mas  lamavad  töölised  luuletuses  Kaljudel,  kus  suvise 
keskpäeva  raugus  on  manat  esile  väheste  abinõudega, 
looduse  „tumm  silmapilk",  mil  nii  elulise  kui  elutu  loo¬ 
duse  pingutus  silmapilguks  näib  raugevat. 

Tihti,  väga  tihti  on  Ridala  maastik  ainult  lihtsalt 
maastik,  ei  midagi  muud,  ilma  kõige  peidet  võrdkujuluse 
või  mõttesisuta.  See  on  lihtsalt  nähtud ,  maaliliste,  värvi- 
erksate  silmadega,  otse  niisama  kui  näeb  maalija,  seda 
lõuendille  kinnitades. 

Iseloomuline,  mitte  vormilt,  vaid  just  maaliliselt 
nägemuselt  on  väike  luuletus  Talvine  ohtu,  Ridala  kõige 
varasemalt  arenemisajalt,  vaikne,  sumbutet  sõnamaal,  peh¬ 
mele  vesivärvidega: 

Üle  hämara,  varjudest  tume, 
õrna  ja  sinava  lume 
heidab  veerev,  kustuv  päike 
punava  läike. 

Üle  ääreta  lumise  välja, 
nii  tühja  ja  palja, 

viib  üksik  tee 
üle  jõe, 

kus  pruunikad  pajud 
oa  unesse  vajund. 

Mööda  lõpmata  teed 
lähevad  reed 

kuu  kahvatul  kumal, 
eha  punal 
kaugele. 

Ridala  hilisemas  luules  on  palju  sellelaadilisi  puht¬ 
maalilisi  luuletusi.  Kesksuve  küllustunnet  on  sonetis  Suvi : 

Täis  õite  küllust  upub  metsa  vari 
ja  heina  kallistusis  nõtkuv  aas  ; 
ja  laulust  helgib  hõhk  puil,  põõsail  maas, 
roog,  rannad,  lilleline  kalda  hari. 

Ja  mesihõngu  hoovab  hõilme  sari 
kui  üle  ääre  voolav  kallis  vaas  ; 
ja  kuumust,  kirge  hõhkub  ranna  paas, 
kus  vara  küpseb  mahl  ja  valmib  mari. 

Kõik  on  nii  hele,  selge,  tüün  ja  soe  : 
maa,  metsad,  meri,  päiksest  joobnud,  tumm, 
kesk  roo  ja  tudrerikkaid  randu  loe. 

Vaid  väsimata  saalib  viire  summ. 

Ja  armsust  täis  on  suve  pilve  koe 
ja  avar  taeva  hõhuline  kumm. 

Või  järgmine  Kevad- rühma  kuuluv  sonett,  üks  Ri¬ 
dala  õhulisemaist,  täis  Millet’  Angelus-meeleolu,  nägema¬ 
tute  õhtukellade  kuminat : 

Päev  veereb,  hõhk  lööb  hämardama, 
töö  põllul  lõpeb,  koju  läheb  kari, 
jääb  vagusaks  ja  vaikseks  künka  hari, 
ja  loode  taevas  hõhkub  eha  kuma. 

ja  läbi  õhtu  hõhu  hääletuma 
all  metsa  pardas  laiub  sume  vari, 
ja  kõrgel  tõuseb  üksik  tähe  sari. 

Vaid  metsad  jäävad  laulust  helahtama. 

Kui  jättes  kiiri  viimsid  jumalaga 
nüüd  laulurästad  ilu  hõiskustega 
veel  helahtavad  võsa  metsa  taga. 

Ja  kaasiklinnud  laulvad.  Muu  ei  sega, 
ei  vaikust,  rahu.  Kõik  on  imevaga, 
ja  taevad  helendavad  tähtedega. 

Just  päikseveerengut  kujutab  Ridala  kustumatu  hu¬ 
vitusega.  Enam  kui  kolmandik  kõigist  ta  maastikumaa¬ 
lidest  on  õhtumeeleolud,  kui  mitte  pool.  Seegi  on  nähta¬ 
vasti  temperamendi  küsimus.  V.  A,  Koskenniemi  viibib' 

kõige  parema  meelega  öiste  tänavalaternate  kollakas-äh- 
mases  valguses,  öise  linnataeva  all.  Ridala  temperament 
pääseb  täiele  mõjule  jälle  neil  öö  ja  päeva  vahelisil  hä¬ 
mariku  silmapilgel,  „sinitundidelft,  nagu  Rossetti  nimetab 
päikseveerengulie  järgnevat  viivu,  mil  vastupoolselt  taeva¬ 
rannalt  sinine  värv  jälle  aeglaselt  hakkab  üle  taeva  tul- 
vima.  See  on  looduse  igaõhtune  jumalagajättesilmapilk, 
täis  heldumust  ja  alistumist,  ning  isesugune  eri  aastaajul, 
talvel  raske  ja  kurblik,  suvel  värvide  tulekahju  karnevaali 
pidutsev.  , 

Ridala  on  kujutand  seda  kõigil  aastaajul,  kuid  kõige 
rohkem  ta  sisimat  temperamenti  on  siiski  kevadistes  Õhtu- 
meeleoludes,  haprais,  kui  kuu  pildid  laineis.  Niisugune 
on  ta  „Kevad“-rühma  viimne  sonett: 

Käes  kevade.  Veel  ruskab  loodes  vähe, 
kuid  idataevast  vaatab  hõbe  kuu 
ja  valgustab  vee  pardal  põõsad,  puu. 

Vaid  hämarasti  kaugusi  on  nähe. 

Kuu  varjab  valgusega  eha  tähe 
ja  hiilgab  läbi  taeva  põhjatu 
ja  külvab  tuhatvärvil  lahe  suu 
ja  heidab  hõbe  kettaid  laine  pähe. 

Mis  värvi  hõrnus,  ilu  vete  pinnas, 
helk  Õhtutaeva  servas  imeline  ! 

Vaid  mõned  tuled  helendavad  linnas. 

Ja  merelt  kostab  hõikus  alatine. 

Mis  helevus  lööb  hõitsma  vaikses  rinnas, 
mis  põhjatugi  meele  tüünus,  sine. 

Niisugune  on  ka  Luitel: 

Õhtu  maile  alla  vajub  päike  verevana,  — 
istun  üksi  luite  sõmeral,  — 
kevadine  meri  eemal  sinkjas-tumedana 
kustub  kaugemeelsel  kohinal. 

Üle  laidude,  veel  eha  kullast  kumavate, 
lendab  kisal  ulgumerele 
kajakaid  ja  kaadruid  läbi  avaruste  hämarate, 
üle  õhtu  tumeneva  vee. 

Järge  päiksele  kui  kauge  puri  kähvatades 

horizondil  keset  hämarat 
► 

mõõnab  meel,  kui  öine  laine  vahus  tühistades  — 
kaugele  täis  iha  videvat. 

Ja  lõppeks  süngevärviline  Luiged ,  Ridala  vahest  ilu¬ 
saim  sonett,  milles  sügav  meeleolu  purustab  puht-maali- 
lisuse  piirid : 

Päev  raugeb  külmalt  kevad-halli  uttu, 
mis  mähib  taevaid,  kaugeid  vesi,  maid  ; 
veel  haimab  mõni  mets  ja  kivisaid 
ja  öine  kahu,  pime  jõuab  ruttu. 

Siis  kuuled  äkki  nagu  lapse  nuttu, 
see  kostab  pilvilt,  mere  seljalt  vaid, 
kus  mustab  sinav  vesi,  jäine  laid. 

Jääd  kuulatama  öösist  halajuttu. 

Need  —  luiged  kaugel  väina  ajujääl, 
kes  härkisid  kesk  külma  vaikust,  und, 
need  nende  kaeblikkurvad  hüüud  sääl. 

Ja  meele  valdab  jube  kahju  tund  : 
on  nagu  halaks  inimelik  hääl 
kesk  ööde  õudu,  vastu  võigast  lund. 

Sss  luuletuses  kajab  juba  muudki,  kui  ainult  loo¬ 
duse  nutt,  siin  leidub  juba  Ridala  luules  nii  hoopis  ha¬ 
ruldane  inimene. 

I 

2 

„Ridala  .  .  .  ainuke  intiimsus  peitub  loodusevaat- 
lustes",  ütleb  A.  H.  Tammsaare.  Õigem  oleks  kahtle¬ 
mata  öelda,  et  Ridala  avaldab  oma  sisima  tundeilma  ai- 

nult  looduse  abil.  Ta  tarvitab  loodust  tõlgina  omile  isi- 
kulisile  meeleoludelle,  ja  ainult  väga  harva  on  ta  katsundki 
eraldada  oma  hingelist  meeleolu  looduse  meeleolust. 

Ta  tundelaad  on  kõige  päält  endasse  sulet.  Kaht¬ 
lemata  on  ses  äärmuseni  viidud  endassesulgumuses  mi¬ 
dagi  loomuomast  mitte  üksi  saarlasele,  vaid  ka  kogu 
Eesti  tõule.  Ridalas  on  palju  eriliselt  eestilist;  kõigist 
Noor-Eesti  kirjanikest  on  ta  tingimata  kõige  eestilisem. 
Eestiline  on  ta  tundelaadi  raske  liikuvus,  tõusuvisadus, 
väline  rahu,  kõigest  vaiksest,  kuhjund  jõust  hoolimata. 
Eestiline  on  tas  samati  kõige  otsekohese  tundeavalduse 
piiramine  võimalikult  väikseks,  jah,  otsekohe  hingeline  saa¬ 
matus  selleks.  See  ei  tähenda  sugugi  tundmuse  kidurust, 
vaid  miskisugust  peaaegu  askeedilist  tagasihoidlust  tund¬ 
muse  välistes  avalduskujudes,  tundmuse  väga  arga  häbe¬ 
likkust,  kui  nii  tahetakse  öelda,  mis  on  iseloomulik  kogu 
Ühis-Soome  tõule.  Kunagi  ei  võiks  kujutella  Ridalat  eksi¬ 
vat  kirjanduslikesse  enesepaljastusisse.  On  midagi,  millest 
ta  äärmiselt  hoidub:  kõnelemist  esimeses  isikus.  Ta  seni 
avaldet  luuletuste  hulgas  on  vaevalt  kümmekond,  kus  esi¬ 
neb  sõna  „mina".  Ka  proosas  hiilib  ta  häämeelega  ühel 
või  teisel  viisil  esimesest  isikust  mööda,  vahetades  selle 
kollektiivse  „  mindi",  „  istuti",  „tuldi“  vastu.  Lühidalt, 
tal  puudub  täielikult  tundmuse  nähtav  shest. 

Ja  ometi  on  Ridala  sügavalt  isiklik  kunstnik,  hoo¬ 
limata  omast  näilisest  subjektiivsuse  puudest.  Amie ’i'\\ 
on  õigus  :  Tont  paysage  est  un  etat  de  Väme.  Miskit 
puhtalt,  ainuüksi  objektiivi  kunsti  pole  olemas  ;  ega  võigi 
olla.  Pole  olemas  miskit  täielikku  enesest  irdumist,  väl¬ 
jaspool  enese  minat  sündivat  loomingut,  ei  mingit  täiesti 
objektiivi  ainevalikut.  Hingelise  kõrge-pinevuse  seadused, 
mille  surumisel  kunst  sünnib,  püsivad  enamasti  küll  pei¬ 
detuma,  kuid  on  kindel,  et  luuletajanägemuse  ja  aineva- 

liku  määrab  lõpulikult  ometi  igakord  eraldi  valitsev  su  ■ 
jektiivne  meeleolu. 

On  huvitav  lugeda  Ridala  enese  tunnustust  ta  uu 
muses  Anna  Haava  luulest : 

„ Püüdku  luuletaja  välismaailma  kui  objektiivselt  tl 
hes  kujutada,  kuidas  ta  seda  iganes  teeb,  ta  kujutab  ome" 
omi  tundmusi,  omi  meeleliigutusi,  omi  heldumusi,  or 
sümpaatiaid,  mõtteid  ja  vaatlusi,  omi  mälestusi  ja  elamu!. 
Kui  palju  enam  teeb  seda  lüürik.  Me  oleme  alati  piir 
tud  enesest,  omast  sisemisest,  subjektiivsest  maailmast,  k 
valjult  me  ka  välismaailma  püüame  vaadelda,  tähele  pani„ 
ja  edasi  anda.“ 

Ridala  kalduvus  tundmuselu  objektiviseerida  on  kat 
lemata  haruldaselt  arenend.  Ta  püüab  ühtsoodu  anu 
ainult  välist  maailma,  ainult  välisjooni  ja  nähtavust.  "J 
maalib  ranniku  hommiku  ärkamist,  mil  pole  ühtki  va?-; 
lejat,  ärkavate  lindude  vaikseid  vidinaid,  ähmaseid,  udust- 
kaduvaid  tähti.  Ükski  sõna  ei  tuleta  meele  inimliku  tun- 
muse  juuresolu,  näiliselt  pole  olemas  muud  kui  maasid 
sarnasena.  Või  ta  laseb  omas  kaheteistkümnes  keva- 
sonetis  liikuda  mööda  kevadise  panoraama,  mis  algab  tulv- 
vetega  ja  aimlevate  valgusvarjunditega  ning  lõpeb  täiskeva 
kuuvalgete  õhtutega.  Kui  rohke  ongi  neis  sonetes  välise  H 
helepanu  üksikasjalik  rikkus,  mis  näib  sulgevat  enese  pii 
konnast  tarbetuna  või  asjakuuiumatuna  inimhinge.  Taga:J 
tulevad  vesilinnud,  kevadised  teed,  metsad,  veed,  sipelgJ 
jalgraal,  —  kõik  saavad  omadsaimid.  Ilma  jääb  ain  lt  iili 
mese  tundmus,  paari  luuletust  arvesse  võtmata,  mille  viims  L 
read  otsekui  tõlgitsevad  luuletuste  tundmussisu  inimlikku  kee . 

Kuid  need  luuletused  pole  ometi  miskid  taidurlikil 
päevapildid.  Nii  realistlikult,  nii  maa  iliselt  k.^i  nad  v] 
hest  ongi  nähtud,  nii  tihti  kui  nad  näivadki  piiral  oIe\j 
ainult  välise  looduse  kujutusega,  nad  pole  ometigi  mida! 

nuud,  kui  loodusse  üle  kantud  hingelised  meeleolud,  mis 
lenevad  luuletaja  sisemisest  hingeliigutusest.  Kõik  ,,Ke- 
rad“-rühma  kaksteist  sonetti  on  täis  peent,  peaaegu  nä- 
jematut  ja  õhulist  erootikat,  mis  on  kevadiste  maastik¬ 
kude  kohal  ainetuna  ja  ometi  olulisena,  nagu  lõhn,  õhk 
hing  valgus. 

Pole  miskisugust  müstikat  Ridala  luule  kõige  sise- 
nas  hinges,  ta  nii  arenend  ja  harit  loodusetundmuses. 
fal  pole  looduse  vastu  panteisti  kumardavat  hardust,  mis 
häeb  igas.  liivateraski  jumalikku  ilmutust,  ja  millele  loo- 
ilusekumardus  on  osa  jumalateenistusest,  nagu  Tagorei. 
;fa  ei  näe  loodust  ka  miskis  romantilises,  muinasjutulises 
Kalguses,  kõiksugu  üliloomuliste  olevustega  rahvastet,  nagu 
soomlane  Larin  Kyösti  omil  laanerännakuil.  Talle  pole 

tlemas  muruneitsid,  haldjaid,  näkke  või  metsatonte,  ei 
liskisugust  metsa  või  mere  müsteeriumi.  Loodus  on 
alle  pääasjalikult  reaalne  tõelikkus,  see  ei  esine  talle  suu- 
*ina  universaalsuse  sümboolena,  ja  ta  ei  lähene  sellele  nagu 

umalusele,  vaid  nagu  enese  sarnaseile.  Ka  kosmilikkuse- 
:unne,  mis  aeg-ajalt  ta  luuletusi  avardab,  ei  võrsu  mingist 
metafüüsilisest  algjuurest,  seegi  kasvab  esile  ainult  maas- 
:ikkude  dimensioonide  suurdudes,  nii  et  need  käsitlevad 
togu  avarust  ning  kõiki  taevakehi.  Selle  vastu  on  Ridala 
suhe  loodusega  väga  lähedane ;  ses  kooselus,  mida  ta 
järelejätmata  elab  nii  elulise  kui  elutu  loodusega,  on  otse¬ 
kui  atavistlikku  aimust  neilt  ajult,  mil  inimene  elas  veel 
/ahendita  ühenduses  loodusega. 

„J’aime  le  monde  exterieur,**  —  ma  armastan  näh¬ 
tavat  maailma,  —  need  Gautier’  sõnad  sünnivad  ka  Ri¬ 
dala  luule  kohta.  Ja  ometi  puudub  Ridala  luules  kõik 
tõeline  sensualism.  On  midagi  karget  ja  puutumatut,  äär¬ 
miselt  diskreeti  ses  tundeelus,  mis  õhkub  läbi  ta  värvi¬ 
rikka  saarestikuluule,  ta  kalduvuses  vahevärvidesse  ja  peh- 

mendet  värvikokkukõladesse,  hoolimata  tähelepanu  käega¬ 
katsutavast  asjalikkusest  ning  meeltelikkusest.  See  loodus 
on  sensuaalselt  nähtud,  olemata  ise  ometi  sensuaalne.  Tas 
pole  midagi  abstraktlikku,  kuid  temasse  peidet  tundmus 
on  siiski  ülimeelteline.  Talle  on  täiesti  tundmatu  sensu¬ 
alismi  õhetus,  mis  hiljem  luuletajanna  Marie  Underi  so- 
netes  tõmbab  kogu  looduse  oma  lõõska. 

Võib  olla,  on  just  inimliku  meelteelu  peaaegu  täie¬ 
likus  olemattuses  üks  Ridala  luule  ja  luuletajaiseloomu 
suurimaist  kitsendusist.  Piirat  on  Ridala  luule  juba  sar¬ 
nasena,  juba  aineteala  pärast.  Ta  on  seda  oma  aineala» 
—  merd  ja  saarestikku,  —  mis  kahtlemata  ta  kõige  va¬ 
rasemate  muljete  hulka  kuulub,  aastate  jooksul  suurelt 
süvendar.d,  kuid  pole  veel  kordki  nii  lüürikas  kui  õieti 
ka  eepikas  katsundki  pääseda  väljapoole  seda.  Ridala 
pääomaduste  hulka  kuulub  kahtlemata  just  muljete  vähe¬ 
sus  ja  suur  püsivus.  Ta  hingeline  ehitus,  kuhu  mõnin-  j 
gad  harvad  muljed  otsekui  eluajaks  ja  lahutamatuks  löö- 

vad,  cn  samal  määral  sulet  ning  mõjudelle  üleüldiselt 
vastuvõtmatu.  Ta  peab  visalt  kinni  omast  algvõttest,  ja 
vahe  ta  kahe  luuletuskogu  Laulude  (1908)  ning  Kaugete 
randade[\9\A)  vahel  on  pääasjalikult  vormis  ega  mitte  sisus. 

Ridalat  on  süüdistet  temperamendi  puuduses.  See 
on  täiesti  eksitus.  Ridalal  on,  selle  vastu,  eriti  selge  ja 
kindlajooneline  temperament.  Mida  aga  selle  asemel  Ri¬ 
dala  luulest  asjata  otsite,  on  puht-dionüüsiline  joon,  Ri-  j 
dala  luule  ei  tunne  rõõmu  ega  valu  joovastust.  See  ei  . 
tunne  leegina  lõkendavat  kirge,  kõikeneelvat  palavikku, 
vastoluliste,  üksteist  põletavate  tundmuste  joovastavat  kaa- 
ost,  looduse  suurte  algjõudude  viljarikast  ning  õnnestavat 
heitlust  inimhinges.  Ses  pole  iial  lõikavaid,  murduvaid 
kõlasid,  ei  iial  hinge  kisendavat  ahastust  ja  tõelist  kanna¬ 
tust.  On,  nagu  oleks  selle  vaimu  tasakaal  nii  loomupä- 

f  rane,  nii  iseendast  asetuv,  et  miski  seda  ei  jaksa  vapus¬ 
tada.  See  ei  kannata,  niisama  vähe  kui  ise  looduski. 
'  Algusest  paale  on  see  otsekui  väljaspool  inimlikke  kirgi 
ja  ihasid,  ülimuslik,  iseeneselle  elav  omas  kosmilises  ra¬ 
hus.  Loodusel  pole  Ridala  ees  ühtki  saladust,  kuid  inim¬ 
likus  hinges  on  veel  palju  alasid,  palju  inimlikku,  ,,allzu- 
menschliches“,  mis  on  veel  võhivõõras  sellele  peenele  ja 
j  algupäraselle,  mehiselle^ning  askeedilisele  luuletajavaimule. 
Ridala  luule  helid  on  sügavad  ja  vaiksed,  kuid  nad  pole 
veel  küllalt  inimlikud.  Ja  kunstniku  hing  on  ometi  Be- 
thesda  allik,  alles  vee  liikumise  järele  saab  ta  oma  arstiva, 
parandava  jõu.  Sügavamalt  mõjub  ikka  kunst,  mille  taga 
aimame  inimest,  kes  langeb,  nagu  me  ise,  kes  kannatab, 
nagu  me  ise. 

Suurim  luule  on  alati  Phoenix-linnu  hõimust :  ta 
sünnib  leekidest. 

Ridala  luule  suurim  iseäraldus  on  ometi  keeles. 
Ridala  pole  luuletaja,  mitte  ainult  Eesti  saarte,  vaid  ka 
Wiedemanni  sõnaraamatu  armust.  Ta  on  niisama  keele¬ 
uurija  kui  luuletaja,  veel  enam,  ta  on  tegelik  keeleuuen- 
daja,  kuigi  vähem  pääletormav  kui  Aavik.  Ta  pole  asjata 
juba  omas  varases  nooruses  valvand  ööde  kaupa  Wiede¬ 
manni  suure  Eesti-Saksa  sõnastiku  nagu  põneva  romaani 
kallal.  Ta  iseäraldus  on  vist  juba  algusest  pääle  olnud 
nii  alla  kriipsutet,  et  harilik  keel  pole  talle  jatkund;  ta  on 
loond  oma  erikeele. 

Ridala  luulekeel  oleks  väärt  juba  sarnasena  oma 
eriuurimust,  see  äärmiselt  isikupärane,  mitte  ühtegi  teise 
keele  tõlgitav,  murde-  ja  kohalikest  sõnust  rikas  keel, 
mille  mõistmise  raskust  tõstab  veel  õieti  raskerütmiline 

ütlemislaad.  See  ei  eelda  mitte  ainult  Eestis  hoopis  ha¬ 
ruldast  terve  sõnatagavara  tundmist,  vaid  hoopis  erilist 
erksust  sõna  kõlaliste  ja  maaliliste  väärtuste  vastu.  Ri¬ 
dala  luules  elab  keel  oma  iseseisvat  elu,  see  ei  liitu 
eraldamatuna  luuletuse  organismi;  sel  on  veel  lisaks  oma 
ette  olemasolu  õigus.  Ridala  jaoks  võiks  luua  sõna  logo - 
fiil.  Ridala  on  näitus  sellest,  et  sõnade  kogumine  võib 
muutuda  kireks,  nagu  ükskõik  mis  muu  kollektsioneeri¬ 
mine  tahes.  Ta  korjab  sõnu,  mida  imelikumaid,  mida 
haruldasemaid,  seda  parem,  nagu  teised  koguvad  vanu 
raamatuid,  vanu  rahu  või  medaljonge.  Ta  luule  on  kui 
vanaaegiste  sõnade  ja  vormide  antikvariaat.  Ta  kaevab 
nad  esile  sõnastiku  unarusest  või  murrete  müüri  tagant, 
nagu  muinsusuurija  omad  leiud.  Nagu  mõned  Itaalia 
luuletajad,  nii  lisab  Ridalagi  oma  raamatute  lõppu  ikka 
väikese  sõnastiku,  kus  on  seletet  kõige  võõramad  sõnad. 
See  ei  puudu  ühestki  ta  raamatust,  olgu  siis  küsimus 
tõlkest,  nagu  d’Annunzio  „L’Innocente“,  või  algupärasest. 

Ridala  toob  luulesse  kogu  Eesti  saarestiku  kohaliku 
sõnastiku,  rannaeianiku,  kippari  ja  kalastaja  erisõnad,  mis 
võõrad  mannermaalasele,  Ridala  luuletusist  võiks  põi¬ 
mida  kogu  rühma  vesilindude  nimetusi  ja  kõige  mitme¬ 
kesisemaid  onomatopoeetilisi  sõnu,  mis  kujutavad  looduse, 
hääli,  mere  kohinat,  lindude  häälitsust.  Ta  harrastab 
piltlikku  sõna,  sellepärast  on  adjektiivide  rohkus  ta  luule¬ 
keeles  haruldaselt  suur.  Ta  keel  on  pääle  selle  rikas 
sünonüümest,  ta  teab  poolkümmend.  teisendit  igale  sõnale, 
kuna  kirjakeel  ainult  üht  kuju  tunneb.  Ja  on  kindel: 
kui  ta  peab  valima  kahe  sõna  vahel,  millest  üks  on  üldi¬ 
selt  tuttav,  teine  tundmatu,  siis  valib  ta  kahklemata  võõ¬ 
rama,  kuigi  sel  poleks  miskit  kõlalist  eesõigust  teise 
kõrval. 

«Filoloogiline  iludus",  ütleb  Ridala  luulest  üks  noor- 

•eestlane.  Ja  tõepoolest,  nende  maastikumaalide  luuleline 
ilu  on  mõnikord  hädaohus  jääda  filoloogilise  ilu  varju. 
Keel  kõneleb  otsekui  liig  valjult  Ridala  luules,  ta  nõuab 
liig  palju  tähelepanu  eneselle,  temas  otsid  alati  propagan¬ 
dat,  luulele  võõrast  ainet,  ka  siis,  kui  ta  sellena  vahest 
pole  mõeldud.  Ta  on  liig  eesalal,  liig  valitsevas  seisu¬ 
kohas,  ta  raskeltmõistetavus  tundub  mõnikord  üleliigse 
algupärasuse  taotlusena  või  meelega  hoolimattusena 
lugija  vastu. 

See  keel  on  nõudnud  tööd  tegijalt,  kuid,  mis  pahem, 
ta  nõuab  seda  lugijaltki.  Üheksakümneüheksa  juhuse 
hulgas  sajast  ei  või  praegune  eestlane  takistuseta  Ridalat 
lugeda,  ses  suhtes  on  ta  väikesed  sõnastikud  paratamatud 
pahed.  Ta  luule  pakutud  nauding  peab  enam  kui  sage¬ 
dasti  intellekti  kaudu  käima,  selle  lugemine  nõuab  erilist 
mõistuslikku  pingutust.  Kuid  just  selle  eelkäiva  eritleva 
löö  pärast  pääseb  Ridala  luulest  kergesti  hääbuma  luule 
sõnulseletamatu,  otsekohene  lõhn,  boaqaet. 

Ja  ometi:  Ridala  poleks  Ridala  ilma  keele  soomus- 
kaitseta.  Just  keeles  avaldub  ta  eristund,  üksindane  luule- 
tajaiseloom,  ta  selgelt  ebaühiskondlik  joon,  mis,  tõsi  Küll, 
ei  puhke  inimvihkamiseks  ega  põlguseks,  kuid  ometi 
osutab  tugevat  kalduvust  sisemise  erakuelu  poole,  ja 
ei  või  eitada:  midagi  suverääni,  omaga  läbisaava  inimese 
rippumattust  on  keelemüüris,  mille  Ridala  meelega  tõstab 
oma  luule  maailma  ja  oma  lugijate  suure  enamuse  va¬ 
hele;  mingit  ülimuslikku  muretust  aja  ja  publikumi  suh¬ 
tes,  ehk  kõige  sügavamalt  tõelise  luuletaja  kindlat  enese¬ 
väärtuse  tunnet,  millele  on  ükskõik,  missuguselt  sugupõl¬ 
velt  ta  lõpuliku  tunnustuse  saab,  omilt  kaasaeglasilt  või 
ka  praegu  alles  sündimatuilt,  Ridala  keel  peegeldab 
omaltki  poolt  tema,  nagu  juba  öeldud,  vahest  kõige  olu¬ 
lisemat  omadust,  tundmuse  endassesulgumust. 

Sedasama  omadust  peegeldab  ka  ta  luule  vorm. 
Ridala  luule  vormiline  edu  on  läind  „ Laulude"  kobavaist 
ja  osalt  vabadest  salmimõõtudest  ikka  suurema  vormi¬ 
kindluse  poole,  ja  ta  ei  puhka,  enne  kui  on  ehitand 
soneti  raudvärava,  millest  laulab  Bertel  Gripenberg,  kar¬ 
gema  ning  ülevama  kõigist  salmivormest. 

Kaugete  randade  luuletusist  on  enam  kui  pool  sonetid. 

Ei  ole  igatahes  juhus,  et  Ridala  luuletus,  oma  küp- 
susseisukorda  jõudes,  kõige  päält  eneselle  soneti  väljen¬ 
duskuju  valib.  Sonett  on  kahtlemata  juba  sarnasena^ 
pakkund  tarviliku  distantsi,  eristumise,  mis  Ridalalle  on 
ilmtingimatu,  temale,  kelle  tundmus  harva  ulatub  isegi 
sõnadeni.  On  midagi  soneti  enese  ehituses,  ta  väga 
köitvas  reeglipärasuses,  ta  punktipäält  rehkendet,  kindla- 
mõõdulises  arhitektuuris,  mis  otsekui  kuhjab  temasse  sulet. 
tundmuse.  Ta  võib  tõlgitseda  kui  ägedat  valu,  kui  hõõ¬ 
guvat  kirge  tahes,  kuid  nii  valu  kui  joovastus  tungib  esile 
nagu  stroofide  raudvärava  tagant.  Kaugus,  distants,  mille 
taha  sonett  asetab  oma  lugija,  ei  hävine  silmapilgukski, 
sonett  on  luules  tundmuse  lainemurdja. 

Ridalalle  on  sonett  kahtlemata  veel  üks  kaitsevarus- 
tus  teiste  lisaks,  veel  üks  müür,  millega  ta  varjab  oma 
sügavima  tundeelu  juurepääsmattust.  Kuid  ühtlasi  on 
sonett  kahtlemata  oma  raske  struktuuriga  taga  kihutand 
ta  virtuositeedi  ja  vormikultuuri  poole  püüdvat  luuleandi. 
Nagu  ta  hiljem  ühes  suuremas  jutustavas  luuletuses  pole 
pelgand  Inglise  stanzi,  nii  ei  näi  ta  silmapilkugi  olevat 
kahelnud,  võttes  tarvitusele  soneti  Eesti  keeles.  Ridala 
sonetid  on  vastuvaidlemata  suured  virtuositeedi-näited. 
J.  Semperil  on  õigus,  öeldes:  „Ühtki  mittepuhast  riimi 
ei  leidu  ses  luuletuskogus.  Ühtki  hämarat,  udust  kon¬ 
tuuri.  Kõik  on  nii  selge,  läbipaistev,  kindel.  Salmid  on 
marmortükid,  kõik  ühte  moodi  lihvitud."  Luuletehniliselt 

seisukohalt  kuuluvad  Ridala  sonetid  oma  eksimatu  vormi- 
puhtusega  kõige  klassilisemasse  lüürikasse,  mis  Eesti  keeli 
on  kirjutet.  Nende  hädaoht  ongi  vahest  just  vormi  harul¬ 
dases  täiuses,  mis  nii  kergesti  võib  saada  pisut  akadee¬ 
milise  varjundi.  Kui  mitu  korda  hoolimatum,  vaevatum, 
kuid  ühtlasi  elavam  on  ometi  Marie  Underi  sonett! 

Ridala  luuletus  näib  muide  kalduvat  ikka  raske- 
maisse,  ikka  pikemaisse  rütmesse.  Ta  armastab  võima¬ 
likult  pikka  ja  venitet  salmirida,  flegmaatilist  takti.  Stroof 
keerdub  ja  keerdub  kui  väätkasv,  enne  kui  puhkeb  lõp¬ 
peks  riimina.  Ja  vahel,  kuigi  kaugelt  mitte  alati,  on  sel 
soovit  mõju.  Nõnda  võib  näit.  uhke  luuletus  Nägemus 
esimesel  lugemisel  mõjuda  väga  raskepärasena.  Kuid 
mitu  korda  lugedes  hakkavad  just  rütmi  raskes  liikumises 
selgesti  tunduma  luuletuses  kujutet  tuuletu  keskpäeva 
pikad  ja  laisad  ummikud,  mida  laeva  masin  vaevaliselt 
murrab.  Sisu  ja  vormi  vahel  on  orgaaniline  side  ning 
kokkukõla. 

Kindlasti  on  väga  palju  Ridala  luule  vormilisse  ede¬ 
nemisse  mõjund  ta  varakult  ärkand  Romaani,  kõige  päält 
Itaalia  luuie  harrastus,  mille  nähtavana  tõendusena  on 
tõlked  „Divina  Commediast",  Foscolo,  Carducci  ja  Leo¬ 
pardi  luuletusist.  Kahtlemata  on  Ridala  luulenägemuse 
selges  plastilisuses,  mis  iial  ei  peitu  metafüüsilistesse 
keerdküsimustesse,  ta  küpse  luule  järeleandmatus,  valjult- 
selges  vormis  ladina  vaimu  vastuhelki. 

Nõnda  on  siis  nii  Ridala  luule  keel  kui  vorm  seks 
liitund,  et  selle  üldtajusust  nüüd  või  tulevikus  takistada. 
Selle  vastu,  see  jääb  kõige  järele  otsustades  ka  tulevikus 
harvade  luuleks.  Neis  luuletusis  pole  midagi  suure  pub¬ 
likumi  jaoks,  ei  ühtki  liigutust,  mis  otsiks  hulkade  rahul¬ 
olu,  ei  ühtki  rõhutet  sõna.  Kuid  nende  vaikses  ilus, 
realistlikkude  tähelepanude  üksikasjalises  punktipäälsuses* 

sügava  loodustunde  suurjoonelisuses,  millesse  mahub  usk, 
mahub  inimene,  mahub  erootika,  selles  kõiges  on  midagi 
vaiksest  ning  läbi  aegade  kajavast  suviõhtu-sümfooniast. 

Sellele,  kes  tunneb  ainult  Ridala  puht-lüürilist  härrast 
ja  vaikset  kunsti,  seda  Vart  eti  silence"\ ,  selle  rahulikke 
rannikunägemusi  ja  temperamendi  rahu,  on  ta  eepika 
kahtlemata  üllatuseks.  Mitte  ainult  toon,  vaid  ka  mängu¬ 
riist  on  teine,  jutustavas  luules  vahetab  Ridala  oma  luule 
vaigistet  sordiinimängu  Muinas -Eesti  sõjasarve  vastu. 

Loodusekumardajast,  päikseveerengute  passiivi  maits- 
misse  vajund  unistajast-erakust  saab  äkki  sõdur.  Ridala 
pole  asjata  vanade  Eesti  viikingite,  endiste  merevalitsejate, 
saarlaste  hõimust,  kes  omal  ajal  pidasid  Läänemerd  hirmu 
ja  valitsuse  all  ning  põletasid  võõraid,  meretaguseid  linnu. 
Niipea  kui  eepiline  aine  ta  luulesse  pääseb,  tundub  kohe 
esiisade  sõjakas  pärandus.  Vanad  hõimuinstinktid  murra¬ 
vad  läbi  nüüdisaegse  inimese  hingeliste  kultuurikihtide. 
Ridala  eepika  on  täis  tormi  ja  tappu,  sõjariistade  kõlinat 
ning  võitluspilte. 

Põgenedes  enne  Realiteeti,  põgeneb  Ridala  nüüd  kogu 
olevikku.  Oleviku  ühiskonnal,  praeguseil  eluvormel  pole 
Ridala  jaoks  mingisugust  luulelist  külgetõmbamisjõudu. 
Nagu  ta  enne  omas  „Nägemus“-luuletuses  uueaegsel  auru¬ 
laeval  reisides  äkki  kangastusena  näeb  muinassaarlaste 
nelinurgeliste  purjedega  kihutavat  sõjahuisku,  niisama 
põgeneb  ta  ajas,  nii  kaugeile  kui  Eesti  ajaloos  pääseb, 
ja  veel  pisut  kaugemallegi,  pool-eelajaloolisse,  paganlikku 
maailma,  sõjasõitude,  naiste  röövimiste  ja  hõimuvõitluste 
aega,  omis  ballaades  Merikuningad  ning  suures  eepilises 

luuletuses  Merineitsit.  Või  ta  püüab  ellu  äratada  keskaja 
omavoliõiguse  ja  randröövlite  õudust  seitsmelaululises 
Ungru  krahvis  ehk  tSiäckmansgrundis,  loos  suurejooneli¬ 
sest  randröövlist,  kes  aastate  kaupa  pidas  oma  julma 
ametit  Hiiumaa  madalikel. 

Kahtlemata  väga  iseloomulik  on  Ridalalle  see  vastupane¬ 
matu  tõmbejõud  kaugete  ainete  poole.  See  kuulub  olu¬ 
liselt  ta  luuletaja-olemusse ;  see  on  kolmas  tunnusosa  ta. 
luulelises  kolmainsuses,  mille  muud  osad  on  loodusetunne 
ja  filoloogia.  , 

Alles  nüüd,  puutudes  kokku  kaugete,  läind  aegadega, 
kohtab  Ridala  luule  lõppeks  ka  inimese.  Kuid  Ridala 
inimestel,  neil  paaril  kalgel  sõdurisiluetil,  võitluse  punane 
kiirtepärg  ja  mingi  sünge  süü  vari  ümber,  pole  palju  tegu 
nüüdisaegse  inimesega.  Need  on  sündind  stiliseerivast, 
dekoratiivsest  nägemusest,  nõnda  Haugas,  ;,mustakulmune 
kuningas44,  nõnda  Ungru  kuriteoline  krahv,  nõnda  oma 
peiu  tapjalle  ja  röövlille  anduv  merineitsit,  Ingeri.  Need 
on  luulelised  visioonid.  ,,Merikuningate“  ballaadide  ini¬ 
mene  on  pääle  selle  täiesti  kollektiivi  laadi,  esitab  hõimur 
tõugu,  mitte  isikut. 

Vastuvaidlemata  kuulub  heroism  Eesti  psüüke  kõige 
suuremate  harulduste  hulka.  Eesti  rahvaluule  ja  muinas¬ 
jutu  ideaal  on  kehaline  vägevus,  nii  Kalevipoeg  kui  Suur- 
Tõll  olid  atleedid,  ja  ainus  ala,  kus  eestlased  seni  maa¬ 
ilmakuulsuse  on  saavutand,  on  Lurichi  ja  Hackenschmidti 
või  Abergi  maadlusvaip !  Ridala  muinas-saaremaalistes, 
veristes  sõjapoeemes  tundub  selgesti  püüd,  rõhutada  oma 
tõu  heroilisi  omadusi,  näidata  neid  tegevas,  võidurikkas 
osas,  valdajaina  ja  kangelasina. 

,, Seitsmesaja- aastane  orjus“  hakkab  juba  igavaks  ja  ku- 
lund  klischeeks  muutuma,  on  kahtlemata  juba  aeg,  et  eestla¬ 
sedki  saaks  uue  ja  uhkema  pildiraamatu  omast  minevi- 

kust,  — -  rahvuspeaagoogiliseltki  seisukohalt  vaadates.  Nii 
rahvaile  kui  isikuile  on  kasulik  uskuda,  et  põlvenetakse 
kangelasist  ja  jumalaist!  Ei  või,  tõsi  küll,  öelda,  et  ka 
Ridala  väga  suurel  määral  on  õnnestand,  laiendades  Eesti 
tcuhinge  heroismi ;  temagi  sõdurite  suurim  voorus  on  ke- 
haramm.  Kuid  igatahes  on  ta  muinas-saaremaaliste  po¬ 
eemide  tormavas  rühis  midagi,  mida  võiks  nimetada  Eesli 
renessaansi  vaimuks,  jaatav  ja  optimistlik  usk  oma  hõimu 
elujõusse. 

Iseäralise  kontrasti  moodustab  Ridala  eepilisis  poeemes, 
nagu  öeldud,  kalduvus  hirmunägemustesse  ja  verdtilku¬ 
vatesse  stseenidesse.  Millisest  salat,  alateadlikust  põhilät- 
test  tõuseb  sarnane  ,,vere  rõõm“  luuletajal,  kes  ühes  ke- 
vadsonetis  hoidub  tallamast  jalgraal  sipelgat  või  kardab 
sammudega  ehmatavat  pesast  vesilindu!  , .Ungru  krahvi“ 
paar  keskmist  laulu  on  nii  kuhjani  täis  veriorgiaid  ja  hul- 
gatappeid,  et  kaugeltki  ei  püsi  esteetilisuse  piirides.  On, 
nagu  tahaks  Ridala  seda  poolt  enesest  väljendada  nii  ob¬ 
jektiivselt  kui  vähegi  võimalik,  ei  iialgi  enese  arvel,  ja 
ometi  peitub  sesse  luuletaja-iseloomu  vastuvaidlemata 
piisk  julmust  ning  verenaudingut,  —  sama  joon,  mis  näit. 
Heinrich  von  Kleistil  on  valdand  sarnase  kõikevarjava 
seisukoha. 

Täis  selget  lüürilisust  ja  Ridala  eepikalle  iseloomu¬ 
list  õudusekujutust  segamini  on  tänini  ta  suurim  teos, 
rahvalaulu  stiili  ehitet  Merineitsit ,  poeem  20-nes  laulus. 

Aine  on  koigi  maade  ja  kõigi  rahvaste  muinasjutes 
esinev  naise  röövimine.  Saaremaa  kangelane  ja  päälik 
Haugas  röövib  Kaugesaare  kauni  Ingeri  oma  laeva,  sur¬ 
mab  kahevõitluses  teda  tagaajava  peigmehe,  mattes  selie 
sõdurille  kuuluvate  peietega  meriselle  saarele,  ja  viib 
Ingeri  võidusaagina  koju.  Sama  aine,  mis  leidub  nii 


94 


mitmes  ,,Kanteletare“  ballaadis,  Vedennoutaja  Annis ,  An- 
nikkis  ja  Kestis ,  —  aine,  põline  kui  luule  ise. 

Ridala  ei  hakka  sest  ainest  kinni  mitte  nüüdisaeg¬ 
sena  kirjanikuna.  Selle  vastu,  ta  on  nähtavasti  kõik  teinu, 
et  enesest  kõik  oleviku  inimese  ja  meie  päevade  luuletaja 
traditsioonid  ning  instinktid  kõrvaldada.  Ta  pole  üksi 
katsund  uuesti  arkailisse  aega  süüvida,  vaid  ka  uuesti 
arkailisena  laulikuna  sündida,  ühena  rahvaluule  lugema¬ 
tuist  runolauljaist,  kelle  kollektiivse  loomingu  vili  on  muistne 
rahvaluule.  Ta  kavatsus  pole  igatahes  olnud,  uut  viina 
vanasse  nahka  valada  ega  vana  ainet  uueaegse  vaimu 
sisuga  elustada.  Nii  sisus  kui  vormis  püsib  ta  meelega 
primitiivse  luule  piirides.  Ta  pole  teind  miskit  katset  vä¬ 
hemalt  rahvaluule  vana  mõõdu  uuendamises,  nagu  Erkko 
või  Eino  Leino  ;  ta  võtab  selle  tarvitusele  sarnasena,  kõigi 
vooruste  ja  vigadega,  tegemata  miskisugust  järeleannet 
nüüdisaegse  lugija  lühidusnõudele. 

,, Merineitsit"  võiks  liituda  rahvaluulesse  suurena  tei¬ 
sendina.  Siin  ühinevad  Ridala  luule  näiliselt  vastoluli- 
sed  ja  kokkuleppimatumad  ained,  nii  kui  need  ühinevad 
ses  vägevas  elemendis,  mis,  kuigi  vahel  nägematunagi,  on 
ta  luule  suur  fetisch:  meri. 

JAAN  OKS 


Sünd.  a.  1884  Saaremaal.  Lõpetas  Kaarma  kooliõpetajate 
seminari.  Oli  rahvakooliõpetaja  Lääne-Eestis  ja  Samaara  kuberman¬ 
gus.  Suri  a.  1918  Tallinnas,  ' 

Teoksed:  Tume  inimeselaps  1918,  Kriitilised  tundmused 
1918,  Kannatamine  1920,  Neljapäev  1920. 

Igasse  revolutsiooni  on  peidet  anarkistlik  aine,  äär¬ 
mine  tendents,  vankumatu  järjekindlusega  jatkat  sihtjoon, 
mille  lõpuliseks  saatuseks  on  kaaossi  kaduda.  Revolut¬ 
siooniline  aade  peab  hoojõu  sunnil  edasi  tormama,  kuni 
ees  on  kõige  tühjus.  Punaselle  tänava  kaitsevalli  lipule 
järgneb  must  pääluu  lipp  sama  loomulikult,  kui  must 
mürgiseeme  langeb  punasest  õiest!  Otse  niisama  on 
lugu  kirjanduslikkude  revolutsioonidega;  neilgi  on  pea 
alati  eeljooksikud,  kes,  nagu  Brandes  ütleb  Slaavi  iseloomu 
kohta,  «jooksevad  nii  kaugeile  kui  köis  jätkub",  viivad 

9 

liikumise  tunnussõnad  neile  omase  hoolimattusega  äär¬ 
musteni  tulemusteni;  on  isesugused  vaimlised  mõraga 
prismad,  mille  kaudu  kirjanduslikud  sihtjooned  murduvad. 
Nende  haiglaselt  vägev,  liialdav  ühekülgsus,  maaniani  ula¬ 
tav  kirg,  millega  nad  hakkavad  kinni  teatud  aadetest  või 
mõttekujudest,  valgustades  oma  vaimlise  valguseheitjaga 
ainult  üht  kohta,  kuna  kõik  muu  jääb  pimedusse,  mõjub, 
et  nendes  tihti  juba  psükiaatria  rajamaile  kuuluvais  kirjan¬ 
duslikes  nähtusis  vahel  võib  leida  otsekui  katsepõliu  mõne 
.esile  murduva  voolu  aadete  jaoks.  Sisemiselt  liig  kaoo- 


101 


tilised,  et  iial  kunstilist  küpsust  saavutada,  liig  vastolus 
kõige  konventsionaalsega,  et  laialisemat  tunnustust  leida, 
on  ometi  nemadki  sama  vaimu  teenistuses,  mis  nende 

ümbruses  otsib  uusi  vorme. 

/  4 

Vaimline  interess,  mis  nad  äratavad,  on  igatahes  nii¬ 
sama  suur,  kui  mitte  suuremgi,  kui  esteetiline.  Nende 
kunstiline  loomine  on  juhuse  asi,  nagu  loosiheitmine,  kuid 
nad  ei  heida  iial  siiski  tühja  loosi  :  õnnestades  loovad  nad 
esteetilisi  väärtusi,  ebaõnnestades  huvitavaid  vaimlisi  do¬ 
kumente. 

Nad  on  miskisugused  anderikkad  kääbused,  vaimli-  ; 
ses  kasvus  vormitud,  anarkistid  juba  ajude  kokkuseadelt, 
kirjanduslikud  enfant  terrib!e’\d,  kelle  kohta  enam  kui 
ühegi  teise  kohta  kõlbavad  Strindbergi  kohutavad  sõnad : 

„  Trollens  barn  växa  icke,  de  /ä  bara  ett  stort  hufvud  oeh 
skrikau  (Trollide  lapsed  ei  kasva,  neil  on  suur  pää  ja 
nad  kisendavad). 

Noor-Eesti  enfant  terrible  sõna  otsekoheses  tähen-  • 
duses  oli  äsja  surnud  kirjanik  Jaan  Oks.  Võib  olla,  et 
Noor-Eestisse  peidet  oppositsiooni  idu  iial  pole  nii  tormi¬ 
selt  ja  alasti  puhkend,  kui  jaan  Oksa  kaasasündind  Pro- 
metheus-seisandis,  millega  ta  paiskab  oma  mõtete  kotka¬ 
poja  vastu  inimesi  ning  jumalaid.  Noor-Eesti  revolutsi¬ 
ooniline  oppositsioon  oli  korraldet  ja  mõistuslik ;  Jaan 
Oksa  metsikust  instinktist  võrsus  mäss  kõige  vastu.  Ta 
viis  selle  äärmiseni  piirini,  mõnitavani  jumala  teotuseni,, 
samuti  nagu  viis  äärmiseni  piirini  kirjandusliku  subjektivis¬ 
miga,  mille  pääle  tähendab  Fr.  Tuglas  mäiestuskirjutuses.. 
Oksa  kirjanduslik  subjektivism  oli  nii  järjekindel  ja  üli- 
pääsmatu,  et  ta  lõppeks  täielikult  upub  enese  haigesse, 
minasse. 

0 

Jaan  Oksa  saatuseks  langes,  surra  Eesti  uuema 
ajaloo  kõige  dramaatilisemal  päeval.  Ta  elu  kustus  Tal- 

linna  priihospidalis  kahekümnelviiendal  veebruaril  1918, 
mille  hommik  nägi  Eesti  kümnetunnilise  vabariigi  lippu 
raekoja  tornis  ja  keskpäev  Saksa  soldatite  kaevikukiivrid. 
Ta  surmavõitlus,  mis  iseenesest  oli  ainult  magama  uinu¬ 
mine,  algas  kiriku  kellade  tervitades  noort  vabariiki  ja 
lõppes  „Die  Wacht  am  Rhein’i“  kajades.  Päev,  sama 
vastoluline  nagu  vaim,  mille  ta  vabastas !  Nädal  hiljemini 
peideti  Oksa  maised  riismed  vaestehaigemaja  surnuaia 
mulda.  Leht,  mis  tõi  lühikese  teate  ta  surmast,  lisab  juure 
niisama  lakooniliselt:  «Saatjaid  ei  olnud. “ 

Eluloolised  teated  Jaan  Oksast  on  sel  silmapilgul 
veel  maailma  mööda  laiali,  ei  ole  ka  arvata,  et  selle  kir- 
janik-rändaja  elukäik  iial  moodustuks  kuude  ja  aastate 
kindlaks  ahelaks.  Ta  sündis  a.  1884  Pärsamaa  vallas 
Saaremaal,  käis  läbi  omal  kodusaarel  Kaarma  kooliõpe¬ 
tajate  seminari  ja  oli  kümmekond  aastaid  tagasi  koolmeister 
Mässu  külakoolis  Läänemaal.  Selle  järele  näis  rändamis¬ 
himu  temasse  hakkand,  samuti  kui  kirjanduslik  loomis- 
tarvegi.  Ta  ilmub  ühel  päeval  Tartu  Noor-Eesti  kirjanik¬ 
kude  ringkonda  ja  kaob  jälle  jäljetult  aastateks,  kuni  tea¬ 
teid  tuleb,  et  ta  on  asetund  rahvakooliõpetajaks  Samaara 
Eesti  asundusse.  Sääl  kaubitses  ta  koolitöö  kõrval  asu¬ 
nikkudele  kirjandust  ja  kavatses  äriajamist  —  mirabile 
äictu !  —  kas  või  vasikanahkadega.  Sõja  süttides  võeti 
ta  kroonuteenistusse  ja  määrati  Tallinna  kindlustööle,  kuid 
jäi  peatselt  luutiisikusse  ja  läks  haigemajja,  kust  enne 
surma  enam  ei  lahkund. 

Ta  elu  viimsetest  kuudest,  mil  tal  jälle  pika  vahe¬ 
aja  järele  oli  miskisugust  kokkupuutumist  uute  ja  endiste 
kirjanduslikkude  sõpradega,  on  mitu  korda  enam  teateid 
kui  kogu  ta  muust  elust  ühtekokku.  Tema  taudi  ei  tuntud 
kohe  ära,  vaid  seda  ravitseti  nagu  harilikku  reumatismi 
masseerimisega,  mis  tegi  haigele  hirmust  valu.  Hiljemini,* 

kui  haiguse  tõelisest  laadist  selguselle  oli  jõutud,  kulus 
Oksa  elu  ühest  lõikest  teise.  Haruldane  oli  ta  suur  üks¬ 
kõiksus  kehalise  valu  vastu,  mille  paale  kõik  silmnägijad 
tähelepanu  juhivad,  kuna  ta  operatsioonidest  kõneles  kui 
puulõikumisest.  Nii  arstid  kui  talitajad  on  üksmeelsed, 
ülistades  ta  suurt  kannatlikkust,  mis  iial  ei  punkend  hää¬ 
lekaks  kaebuseks.  Haiguse  ajal  luges  ta  —  jumalatrotsija 
- —  tihti  uut  testamenti  ja  oli  enne  surma  küsind  õpetajalt, 
kas  ta  sakramenti  saab.  Kirjanduslikud  sõbrad  pidasid 
temast  sel  viimsel  ajajärgul  hoolt  nii  rahasaadetuste  kui 
isiklikkude  käikudega,  mis  siiski  ei  takistand  teda  ihuüksi 
suremast,  ilma  kellegi  juuresoluta. 

Jaan  Oks  on  kirjutand  suure  hulga  novelle,  —  ühe 
arvamise  järele  mitusada,  —  luuletusi  ja  miskisuguseid 
pikki,  proosakeelseid,  osalt  meeleolulist,  osalt  filosofeeri¬ 
vad  monolooge,  mida  ta  vahel  nimetab  „meeleoludeks“, 
vahel  «passaashideks-,  pääle  selle  mõningaid  esteetilisi  ja 
kriitilisi  kirjutusi.  Väike  osa  neist  on  ilmund  Noor-Eesti 
ühiskogudes  ja  ajalehtede  veergudel,  viimsed  katked  „Siuru“ 
albumis,  kuna  võrratult  suurem  osa  selle  vastu  on  rän- 
nand  mitmenimeliste  toimetuste  paberikorvi.  Tuglase 
teadete  järele  keskendus  Oksa  kirjanduslik  loomisaeg  pää- 
asjalikult  kahte,  kolme  aastasse,  1906.  ja  1909.  aasta  va¬ 
hel,  mil  ta  päeva  jooksul  vahel  kirjutas  3 — 4  jutustust. 
Ühes  erakirjas  Tuglaselle  kirjutab  ta,  et  oma  kaheaastase 
kirjandusliku  tegevuse  päeva  on  pühitsend  ja  ühtlasi  lõ- 
petand  sajanda  töö.  Ta  kogut  teokseist,  miile  parandus- 

poognaid  ta  ise  enam  ei  suutnud  näha,  on  seni  välja  antud 

% 

neli  köidet:  Jume  inimeselaps-,  «Kriitilised  tundmused", 
«Kannatamine-  ja  «Neljapäev". 

Välimiselt  mõjus  Jaan  Oks  kahtlemata  niisama  haig¬ 
lasena  nähtusena  kui  kogu  ta  kunstki,  pää  isemeelikus, 
et  mitte  öelda :  nürimeelsele  omasest  kujust  ja  naha  vas- 

tumeelsest  kahvatusest  alates  kuni  kogu  keha  loiu  ja  vint- 
sutet  kasvuni.  Harva  on  vist  juhus  näha  inimliku  inetuse 
kurbloolust  nii  halastamatul  ja  leppimatul  kujul,  kui  selles 
inetuse  laulikus.  Seljas  karedad,  hallid  villased  riided, 
jalas  pikkade  säärtega  viltsaapad,  kogu  keha  ühtsoodu  hüplev 
ja  liikuv,  otsekui  tantsutaudi  tabat,  kuna  järelejätmatud 
närvitõmbed  näo  ja  käte  ning  jalgade  lihastes  tõmblesid, 
sarnasena  mäletavad  ehk  mitmedki  Jaan  Oksa  ta  Tartus 
käigu  ajult.  Või  nagu  Friedebert  Tuglas  teda  omas  mä- 
lestuskirjutuses  —  viimsel  haigusevoodil  —  kujutab  : 

„ Nägin  esimene  kord  seda  luukõhna  nägu,  mida 
valged  vistrikud  peitsid,  neid  vesihalle  silmi,  punakas-ta- 
kulist  juust,  hõredat  punast  habet  ja  hambatut  suud. 
Nägin  kogu  seda  viletsat  keha  valust  keras  räbalanuni- 
kul,  rind  eest  lahti,  jalad  kinni  seotud,  vastumeelselt  lõd¬ 
vad  käed  rippu  üle  voodi  ääre,  mille  taga  seina  najal 
kaks  karku  nagu  sandi  embleemid  püsti.  * 

Jaan  Oksal  oli  õigus  end  dekadendiks  nimetades : 
ta  oli  tõesti  dekadent,  kehaliselt  ja  vaimliselt,  nii  kunstis 
kui  elus. 

2 

Just  last  oli  Jaan  Oksas  palju,  iial  vaimlisse  täisikka 
jõudmatut,  eluotsani  haiget  ja  anderikast  last.  Ta  pää 
pakatas  kui  vesipääa  põdeval  lapsel  vormituist  mõtte-  ja 
tundemolluskidest,  nimetuist  himudest  ja  vihast.  Tal  puu¬ 
dus  lapse  kombel  igakülgne  nii  inimlik  kui  kunstiline 
vastutustunne  nii  oma  elu  kui  kunsti  suhtes.  Kummalai 

puudus  eelkavatsus,  kumbki  oli  rajat  üksi  silmapilgule, 
momendile.  Ta  aimas  kahtlemata  seda  lapshõimlust,  sa¬ 
muti  kui  ta  haige  himu,  nagu  Dostojevski  omagi,  ümb¬ 
ritses  lapse  erootilise  mõttekujutusega.  Ei  ole  sugugi  ju- 


huslik,  et  ta  nii  oma  salmi  kui  proosa  iseloomulisemais 
saavutusis  tunneb  end  lapsena.  Üheski  ta  luuletuses  ei 
ole  ta  sünnipärane  Kullervo-meeleolu  saand  sarnast  nee- 
delennulist  kuju  kui  luuletuses  „ Lapsepõlv";  üheski  ta 
novellis  ei  ole  tema  aimus  viind  teda  nii  ligi  inimhinge 
alginstinkte  kui  jutustuses  «Tume  inimeselaps". 

Selles  lühikeses,  mõneteistkümne-leheküljelises  no¬ 
vellis  on  kahtlemata  kogu  Oksa  saatuse  kurbloolus. 

Hallis,  vihma  ja  porri  uppuvas  külas,  mida  Oks  nii 
meisterlikult  on  kirjeldand  teises  novellis  „Küia“,  on  sum- 
bund  klassituba,  täis  rasket  hingeauru  ja  karmu,  kus 
«painutatakse  selgrooge",  «keedetakse  neitsilikke  ajusid", 
voolitakse  vägivaldselt  pehmeid  lapsehingi.  Kuid  nende 
mustadena  pääsukestena  ridades  kössutavate  inimlaste 
hulgas  on  üks,  kelle  ajudes  kasvab  noor  ja  metsik  kotka¬ 
poeg.  Sel  väikesel  ja  tumedal  külapoisil,  kelle  silmad 
olid  kui  küsivad  kuristikud,  olid  «protestihambad",  mis 
ta  kohasel  ja  mittekohasel  juhusel  lõi  igasse  küsimusse. 
Teda  kiusatakse  ja  piinatakse  sellepärast,  kuid  see  ei 
takista  teda  ikka  uuesti  päästmast  teravaküünelist  kotka- 
poega  vastu  vihat  kasvatusmehe  nägu.  Kuid  ühel  päeval 
teeb  ta  julge  ja  ennekuulmatu  teo  :  ta  kotkapoeg  usaldab 
jumalusse  endasse  puutuda  1  «Nüüd  lõi  inimeste  dressee- 
rija  kotkapoja  iahtilaskjat  ninale,  suule  ja  kõrvadele. 
Siis  visati  klopitud  nahk  tänavale  surema/4 

Pekstud  ja  mässuline  laps  põgeneb  inimeste  ja  nende 
tigeduse  eest  laane,  kus  «taeva  suured  haledad  silmad 
ei  himusta  ega  manitse".  Ta  tuuakse  koju,  kuid  ta  põ¬ 
geneb  jälle,  teine  kord,  kolmas  kord;  kogu  küla  rahvas 
käsutatakse  otsima  ja,  koju  toodud,  suletakse  ta  nuhtlu¬ 
seks  kongi.  Kuid  kevade  jõudes  põgeneb  laps  veelgi, 
viimne  kord.  «Metsikust  liikumise  tungist  piinatud,  langes 
laps  juba  esimesel  päeval  mitu  korda  maha.  Mahajää- 

nud  energia  jõudis  jälle  järele,  ronis  poisikesse,  kiskus 
kõvera  keha  mullapinnalt  üles  ja  sõitis  pööraselt,  seda 
tompu  raputades,  tõugates,  kulutades." 

„Kui  see  tume  Midagi  jälle  kord  lapse  püsti  kiskus, 
siis  oli  öö  ja  ümberringi  kõige  võõram-huvitavam  .  .  . 
Siin  oli  nii  kangekaelselt  vaba:  haagi  langemist  polnud 
kuulda." 

„ Aga  see  närune  sääl  sisikonnas,  suus  ja  liigetes 
—  tema  juba  olgu  rahustamata,  kuni  kõik  pidud  peetud..." 

„Ta  ei  otsinud  midagi,  ja  kevadel  polegi  midagi 

leida,  mis  väiklast  söömist  meele  tuletaks.  See  on  sala- 

♦ 

duslik  värisemine  võõrastes  paikades,  see  on  unenäoline 
sügelemine,  nagu  pinnukeste  torkiv  puutumine.  Ei  ole 
midagi.  Kõik  läheb  mööda.  Kõik  tundmatud  pigistused 
kehas,  hõõgumine  kurgus,  rahutus  igas  soones  ..." 

„Pole  midagi  iseäralikku.  Ainult  hää,  et  niisugune 
võõras-võõras  ase  ja  nii  paksud,  pikad  kadakad  rammusal 
savimullal." 

Ja  see  tume  inimeselaps,  kelle  vabaduse  kirg  oli 
suurem  kui  eluhimuni,  sureb  kangelase’  kombel  nälga, 
tasudes  vabaduse  joobumuse  eest  ilma  vähemagi  nurinata 
terve  eluga. 

Sama  väljakannatamatu,  surmav  ümbrus  ja  üle 
selle  kasvava  isiku  traagiline  vabaduse  instinkt  on  ka 
.Küla"  juhtaineks.  Missuguse  vihase  hoolega  ongi  kir 
jeldet  see  Saaremaa  küla:  .Uppuv  väli  kui  hukkaminekut 
õhtuses  toores  udus,  sinine  juba  sügiskülmast  ja  suremise 
vaevast.  Lagedik  loob  juba  esimesi  öövarje.  Raske  on 
ja  vaevaline  .  .  .  Kus  lagedik  lõpeb,  sääl  on  tänav,  ja 
tänaval  sitke  muda.  Sopane  on  selle  külatee  tambitud 
süda.  Sopane  ja  läbitambitud  jälgede  sündimise  ajast, 
kui  kabjad  ja  nälginud  lapsepönnide  jalakannad,  kellegi 
sõrad,  inetud  varbad,  puurattad,  pätid  või  pool-ümargune 

sasparaud  siin  liimiva  pori  hingeni  laiaks  litsusid  .  .  . 
Suures  hoolimatuses  on  küla  sopale  maha  paisatud  .  .  . 
Siin  külas  näikse  kõik  ja  kõige  ees  lömitavat.  Majad 
teevad  seda  puude  ees,  õunaaiad  kumardavad  kaevulin- 
gusid.  Nii  elab  küla  sügisöös,  nii  saadab  ta  ka  suve 
selged  päevad  ning  talve  härmatise  aja  mööda  ...  Sa 
juba  ootad,  et  need  hallid  õhuaurud  terve  selle  vaesusest 
halvatud  küla  põdevate  naistega,  põnnis  lastega,  sigadega, 
pühkmeaukudega  ja  vanade  väravatega  ära  uputaks  .  .  . 
Aga  udu  lahkub  ning  suits  tõuseb  õhku,  ja  uued  sügise 
õhtud  tulevad,  samasugused  omas  vastikuses,  uued  ööd  ja 
uued  tööd.  Need  tulevad,  aga  inimene  .  .  .  elab  nagu 
nõiutud  ringis,  vannub  ja  palub  jumalat  appi,  suitsetab 
tubakat,  peksab  lapsemoiu,  loeb  söögipalvet,  peseb  sõrmi, 
koorib  kartulid  ja  kännib  kasvamises." 

Ses  külas  elavad  inimesed  „ loomade  keskel,  laudade, 
toolide  ja  vokkide  vahel  ning  ahju  ääres".  Kuid  siin 
elab  ka  noor  poiss,  kes  sügisöil  üksi  rändab  mustadel 
väljadel  ja  unistab  maailmast  ning  inimese  hingest,  nähes 
luhtadel  tuhandeid  kangastusi.  Ühel  päeval  on  ta  jälje¬ 
tult  kadund.  Ohakad  kasvavad  ta  jälgedelle  ja  ta  ei  tule 
enam  iial  tagasi. 

Oksa  vabadusinstinkt  on  nii  võimas,  et  sellele  kõik 
korraldet  ühiskonna  elu  tundub  väljakannatamatu  ahelana, 
samuti  kui  usk  ja  kool  temale  on  ainult  abinõud  vaba 
mõtte  rusumiseks.  Ta  on  valmis  jumalat  altari  äärele 
riputama  nagu  öökulli  talli  ukse  kohale.  Kogu  inimlik 
ühiselu  äratab  temas  läilust  ja  põgenemishirnu  ;  nagu  ta 
omas  targutavas  proosaluuletuses  „ Nimetu  elajas"  kirjutab, 
tahab  ta  .kiskuda  vaimu  kaugemale  kõigest  sellest,  mis 
inimese  järele  lehkab,  pääseda  pisikese  koldetule  juurest 
suurte  vabade  tulede  juure,  ja  koopast,  kuhu  inimene 
hingeauru  on  lasknud,  piirita  saalidesse".  Tal  on  rändaja 

instinkt,  maantee  hulguse  oma,  kelle  ideaali  ta  elus  võima¬ 
lusi  mööda  teostaski.  Kaunis  ja  uhkest  enesetundest  täidet 
luuletuses  *  Jäljeta1*  on  ta  ideaal,  kaduda  unustusse,  ku  i 
on  katkut  viimsedki  sidemed  ning  hävitet  kõik  jäljed.  Ja 
Oksa  anarkistlik  ilmavaade  on  kahtlemata  dikteerind  järg¬ 
nevad  sõnad: 

„ Suurepärane  on  osavõtmata  olla  ja  naerda  kõike 
seda,  mis  loodud,  ja  kõike  seda,  mis  loomata.  Ja  irvitada 
surnute  üle,  elavaid  pilgata,  see  on  ilmavalitseva  jõutund- 
mise  latv,  see  on  selle  töö,  kes  kõik  ära  võitnud  ja  midagi 
räpase  taeva  all  ei  leia,  mille  kohal  kumardada  vöiks." 

Oks  oli  kahtlemata  juba  sünni-poolest  anarkist.  Sel¬ 
legi  poolest  läheneb  ta  lapsele  ;  nagu  lapsel,  nii  oli  temagi 
hävitushimu  suurem  kui  ehitusina.  Ta  oli  tulnud  maailma 
nagu  Strindberg,  dünamiidilaeng  veres,  valmis  piahvatumg., 
millal  tahes.  Mitte  asjata  ei  ülista  ta  „ Külas"  „püha 
hävitamist".  („See  on  ju  midagi  suurt  halba,  kui  midagi 
surra  ega  sündida  pole,  kui  asjad  isegi  allpool  hävitamist 

seisavad,  et  ka  enam  lõhkumises  mõtet  ei  leia  .  .  .*) 

\ 

Või  nagu  ta  „Nimetus  elajas*4  kirjutab:  „Siis  sa  tõukaksid 
veel  korra,  et  verd,  rusuhunikuid,  piina  ja  jäänuseid  näha 
ja  terveks  saada  teadmises :  ma  olen  kõige  enam  kurja 
teha  saanud  !  Issand  keeiaku  see  võimalus,  teist  armas¬ 
tada,  —  või  lõpetagu  algidudes  niisugune  meeleolu  ini¬ 
mestega  tükis,  kus  piina,  pilkamist  ja  kägistamise  vaeva 
lustiks  ei  ole.** 

Teda  lõbustab,  luua  eneselle  mõttepilt  maailmast, 
kus  ei  ole  enam  abielu,  kus  inimesed,  * linnukesed,  rohe¬ 
line  konn,  risthämblik,  ritsikas  .  .  .  kõik  oleksid  inglid  .  .  . 
nagu  töömesilased".  Ja  seiles  tuleviku  kangastuses  paelub 
teda  just  «pärgadest  kõrgem  uhkus"  olla  maapinnal  viimne, 
ise  vabatahtlikult  lõpetada  elamine  1  Milline  teisend  Tolstoi 


109 


askeetlikust  maailmalõpu  ideaalist  Eesti  külaanarkisti 

ajudes  ! 

Tal  on  algusest  pääle  ühiskonna  loomuliku  vaenlase 
asend.  Temas  on  elu  ja  ühiskonna  vaeslapse  sünnipärane 
oppositsioon  kõigi  parema-osaliste  vastu,  nagu  ta  „Tume- 
das  inimeselapses"  sarkastiselt  tunnistab :  „On  midagi 
õudset,  rumalat:  energiline,  ilus,  hää  ja  aus  olla."  Nagu 
Strindberg  lõpuni  oli  teenijatüdruku  poeg,  nii  püsis  Oks 
lõpuni  sellena  ^kahekordsena  värdjana",  keda  nii  suure, 
kuid  võltsimatu  künismiga  kujutab  luuletuses  „ Lapsepõlv 
—  kes  sünnib  armastusest  kõrtsiteel,  kasvab  hoovide  hai- 
serriises,  esimeseks  kunstikasvatuseks  joobnud  ema  laulu- 
trall,  ja  kes  näeb  isa  esimene  ja  viimne  kord  pcomis- 
nööri  otsas. 

t 

See  sünnipära  —  -  tõeline  või  mõttekujutuslik  ?  — • 
rusub  teda  häbina,  millega  ta  aeg-ajalt  oma  kättemaksu- 
leeki  lõkkele  lõõtsub.  Ja  nii  leppimatu  ning  trotsiv  on 
see  viha,  et  isegi  surmavoodil  ei  kustu,  vaid  puhkeb 
leegitsema  üksikuis  'luuletusis,  mis  Oks  kahe  operatsiooni 
vahel  kirjutab  raamatukaantele,  neis  katkeis,  mis  on  vae¬ 
valt  enam  luuletused,  vaid  hcigamised,  karjatused,  ohkused. 
needused,  kui  ta  igatseb,  et  veel  suudaks  maksa  kätte 
oma  isa  tütardelle  sama  mõõdupuuga  oma  ema  häbistuse: 

Tean,  et  enne  sündimisi  sa 
julgesid  mind  emas  teotada, 
tean,  et  pärast  sündimisi  ma 
emaga  sain  pisarates  leotada  ; 
aga  nüüd  on  sinu  tütred  suured, 
mina  helev  mees, 

nüüd  on  sinu  tütred  lahti  minu  ees  ! 

Jaan  Oksa  kunst  on  hääl  mudast,  on  proletariaadi 
hääl.  Kahtlemata  armastab  ta  oma  muda,  tal  on  sääl 
hää  olla,  harjumuse  või  loomupärase  kiindumuse  tõttu,  ta 
palub  saada  luba  edasi  „ põlata  ja  naerda  mudas“.  Tai 

©n  haiglane  kalduvus  kujutada  kõike  vastikut  ja  läilust 
äratavat,  ta  võrdlused  ja  kõnekäänud  on  tihti  läägelt 
vastumeelsed.  Kuid  see  luule  tagaõue  taim,  pühkme- 
huniku  kasvatet,  armastab  ühtlasi  ilu,  ja  sellest  on  pärit 
ta  traagiline  vastolu.  Kunstnik  on  ta  sõnade  järele  ,,ilu 
otsekohene  preester",  —  tema,  mässumeelne  kõige  vastu, 
tunnistab  kunsti  „seks  Ainsaks,  keda  teenides  inimene 
häbi  ei  tunne"  (* Kriitilised  tundmused").  Tema,  kellele 
hävitamine  on  muutund  kireks,  võib  teisel  silmapilgul  här¬ 
dusega'  ülistada  elu  väärtust,  ilu  sügavust,  „  missugune 
väärtus  on  elus,  missugune  sügavus  iludes  ! “  Tema,  kes 
on  valmis  heitma  jumala  pühkmehunikusse,  kirjutab  järg¬ 
misel  silmapilgul  need  põlevad  sõnad :  „Sisse  tahan  ma 
tungida  sulle,  saad  sa,  jumal,  aru,  sisse,  kui  sellega  ka 
kõik  elud  kaotama  peani" 

Kõik  ta  tundmused  on  vastolulised,  kuna  ta  kogu 
aja  ühest  äärmusest  teise  langeb.  Üksindus,  mis  talle 
äsja  veel  oli  ainus  pääste  ja  õnn,  mis  üksi  kaitses  teda 
«pisikeste,  vihaste  mõtete"  eest,  piinab  teda  järgmisel 
silmapilgul  raskena  vaeslapse  tundena.  Tema,  kes  kord 
tahtis  olla  kõigile  „võõräs-võõras,  igaühele  nii  vastu  õi¬ 
endavat  kaela  vaadata  nagu  jääkaru  kaamelile",  kirjutab 
loorit  nukrameelsusega  inimestest,  kes  on  „ükstei'sele  tund- 
matud-võõrad  nagu  kaasiku  kased  oma  keskel".  Surma¬ 
voodil  näivad  talle  kostvat  kui  kumana  läbi  mäe  teiste 
hääled,  ilma  et  silmad  näeksid.  Ja  nii  küsib  ta  ühes  iuu- 
lekillus  lapse  ning  haige  abitusega:  „Mis  on  meie  vahele 
kasvatand  mäe  ahela?" 

i 

Kuid  väsides  protestidest,  mässust  ja  trotsimisest 
võib  ta  visata  käega  elu  nähtuste  kui  kiusava  kärbse  pääle. 
On  nagu  kauget  vastukaja  Salomoni  tarkussõnade  filosoo¬ 
fiast  ta  sõnus:  „Sest  kõik  on  hullumeelne:  inimene  omas 

kogemata  põhjusetuses  ja  inimene  oraa  määratud  otstarb¬ 
elisega." 

Midagi  stoiku  rahust  on  aga  selle  vastu  ta  surma 
käsituses,  mille  ta  otkekui  eelaimuses  on  sõnastand  ju¬ 
tustuses  „Vana  madrus",  kujutuses  vanast  kalestund  ja 
küünilisest  merikarust,  kes  mõttetarga  rahuga  ootab  oma 
lõppu.  , .Temale  juba  surm  ei  tee  suuremat  hirmu  kui 
hommikune  laeva  põranda  pesemine,  ei  ka  suuremat  hu¬ 
vitust  kui  ankru  väljakiskumine.  Natukene  kärsitust 
ainult  hinges,  et  nii  jõuetuks  peab  jääma  enne  täielist 
seismajäämist." 

Jaan  Oksa  elu  oli  seotud  sündi  ja  surma,  kuid  nende 
kahe  ahela  vahel  tõusis  ta  elukaar  lühikeses  ning  mäs¬ 
sulises  pingutuses. 


3 

Oks  ei  pööra  mõistuse,  vaevalt  ka  tundmuse,  vaid 
alateadliku  aimuse  poole ;  ta  ei  kujuta  tundmusi,  vaid 
himusid,  vabaduse,  elu  jätkamise  alginstinkte.  Läbi  kogu 
ta  luule  kumab  haige  ja  himukas  instinktielu.  Ta  ei  teha 
või  ei  oska  sulgeda  omi  haiglasi  kirgesid  võõrastesse  in¬ 
diviididesse,  vaid  annab  need  otsekoheselt,  alasti,  paljas- 
tena,  lüürilisina,  subjektiivselt  esilepuhkevaina ;  sellepärast 
on,  iseäranis  ta  luuletusis,  nii  seotud  kui  sidumata  keeles,, 
mingi  kohutav  ja  küüniline  tundmuse  alastus.  Kuid  kõik 
alastus  mõjub  esimesel  silmapilgul  võõrastavalt,  ka  kõige 
esteetilisemgi,  seda  enam  peitmatud  himud. 

Nälja  vastu  on  Oks  täiesti  üleolev,  see  on  ainus 
loomusund,  mida  ta  valitseb,  mida  nimetab  halvakspane¬ 
valt,  kutsudes  elu  «perioodiliseks  söömiseks".  Ta  tume 
inimeselaps  ei  ohverda  palju  mõtteid  «väiklasele  söömiseile% 
surres  nälga  kevadises  metsas. 

Selle  vastu  on  viha  talle  teretulnud  ärritusseisukord, 
ta  vaimustub  sellest  nagu  armastusestki,  see  seemendab 
ta  tundmust  ja  aju  ning  paneb  liikvele  ta  mõttekujutuse. 
Ta  kõneleb  vihast,  „mis  annab  talle  terve  ta  elujõu", 
■vihast,  mis  teeb  inimese  uuesti  nooreks  ja  puhub  lõkkele 
elusöed.  Ta  tume  inimeselaps  on  «pisikene,  uhke  ja  vi¬ 
hane".  „Ja  siis  igatseksid,  et  kõik  sulle  vastu  hakkaksid 
su  mõtteid  pisikesteks,  ussisteks  peaksid ;  ja  siis  on  janu 
midagi  hiiglalolli,  midagi  hiiglatarka,  midagi  meeletut  ette 
võtta,  midagi  leida,  mis  sulle  vastu  haugub,  Vastu  võitleb, 
midagi,  mis  vihastab  ja  väsitab."  Millist  viha  himurust 
on  täis  sarnased  luuletused,  nagu  «Lapsepõlv"  või'  „Uu- 
litsal" ! 

Kõige  algupärasem,  kuid  ühtlasi  ka  kõige  haiglasem 
on  Oks  ometi  siis,  kui  kujutab  kirge,  mis  on  talle  sama 
väärtuslik  kui  elu :  armastust.  Armastus  on  kahtlemata 
eksitav  nimi  sellele  paljana  põlevalle,  alasti  algjõule,  mille 
avaldust  Oks  näeb  kõigil  pool.  Ta  ise  nimetab  seda  Hi¬ 
muks.  Kogu  loodus  on  talle  suguline,  alates  maast  kuni 
mõteteni,  mis  „kahesugustes  vormides  tantsivad  ja  iseen¬ 
nast  sugutavad".  Ta  mõttekujutus  keerleb  vahetpidamata 
suguliste  vahekordade  ümber,  mäekünkad  tuletavad  talle 
meele  raskejalgseid  naisi,  vakku  pandud  kartulites  ja  võ- 
saleppades  näeb  ta  siginemiskirge.  Ta  kirjutab  «kiima- 
Ustest  luhtadest  ja  ropult  kohisevatest  puudest",  tulles  nende 
piltide  juure  tagasi  erotomaani  visadusega. 

«Hirmus  on  elu  ise  ja  elu  pära."  Oksa  targutavail 
proosaluuletusil  on  üksainus  aine,  need  on  täis  mõtete 
Astarte  tantsu.  Ja  sellesse  taltsutamatusse,  peitmatusse 
himusse,  mis  näib  sulatavat  luuletaja  kogu  olemuse  otseku 
algaineteks,  seguneb  ühtlasi  trotsiv  põlgus,  puht-strindber- 
giline  naisviha,  mitte  mõistuslik  ja  mõeldud,  vaid  süga¬ 
valt  instinktiivne  sugudevaheline  viha,  mis  ei  hävine  isegi 

armastuse  ja  ühinemise  silmapilkudel.  Ta  tasub  kätte 
orjapõlve,  millesse  suguline  kirg  ta  sunnib,  lõpmatute  haa- 
vamistega,  samuti  kui  pettumusegi,  mis  pääsmatult  järg¬ 
neb  meelte  joovastusele.  Ta  nimetab  naisi  ilma  erandita 
„emasteks",  otsekui  iga  silmapilk  nende  sugu  alla  kriip¬ 
sutades,  „ inimkonna  roomajateks".  Ta  vana  madrus  üt¬ 
leb  veel  surmavoodil  õpetajale,  kes  temas  katsub  lepliku- 
kumat  meeleolu  äratada:  «Naistega  tahad  sa  mind  ära 
lepitada !  Ära  vea  neid  siia,  neid.  Kunagi  ei  taha  ma 
seda  sorti  inimesi  tunda,  inimesi,  kes  närust  ilma  elu  kõigi 
kannatuseks  edasi  jatkavad  .  .  .  Ma  põlgan  neid  mõtte¬ 
teaduse  põhjal." 

Ja  nii  lõpetab  Oks  selleski  jumaldamises  blasfeemi, 
pühaduse  teotamisega,  oma  kire  objekti  hoolimatu  mõni¬ 
tamisega,  nagu  ei  leiaks  küllalt  pori,  millega  rüvetada 
seda  omatehtud  Astarte  altarit. 

«Kõik  on  ühesugused,  niihästi  see,  kes  esimesi 
naeratusi  naeratab,  ja  see,  kes  küllalt  saanud,  kui  ka  see, 
kes  surmaeelses  sakramendi  söömises  läbi  vanaduse  noort 
õpetajat  himustab.  Kusagilt  ei  leita  teiste  omadustega  — 
käi  taevad  või  põrgud  läbi  ja  tule  maa  pääle,  et  alati 
suurte  ristteede  juures  varitseda." 

Kahtlemata  on  mõnitamine  olnud  üks  Oksa  suure¬ 
matest  kirgedest. 


4 

Oks  esitas  eneses  geeniuse  ja  närvihaige  ühendust. 
Ta  loomistööl  on  täiesti  patoloogiline  ilme,  see  on  haig¬ 
lane,  vägivaldne  toiming,  otsekui  äkiline  ja  pimestav  vere- 
hoog  ajudesse.  Nõnda  nagu  eluinstinkt  saavutas  ta  tumeda 
inimeselapse,  kihutades  ja  kulutades,  samuti  võis  ka  loo¬ 
mistung  aeg-ajalt  saavutada  Jaan  Oksa,  sundides  ta  hai- 

geid  ajusid  vihasesse  tegevusse,  puserdades  neist  ussi 
mürgivahtu,  —  et  siis  niisama  ootamatult  maha  jätta. 
Ei  jätku  ta  trükit  teoste  lugemisest,  olgugi,  et  ka  neis 
tunduvad  selle  kohiseva,  kihutava  loomistöö  märgid.  Selle 
vastu  pidutseb  käsikirjades,  mida  kärpimata  ja  muutmata 
iial  ei  oleks  võind  trükkida,  Jaan  Oksa  kirjanduslik  loo- 
missund  tõelisi  orgiaid.  Peab  enese  kallal  kahtlemata  vä¬ 
givalda  tarvitama,  et  neid  lugeda :  kogu  aja  olete  kui  al- 
gusetu,  lõputu  sõnavoo  all,  kus  mõtegi  peab  hukkuma. 
*Ta  lõi  kui  vulkaan,  mis  ühesuguse  jõuga  sula  metalli 
ning  tuhka  taeva  poole  heidab,4*  ütleb  Jaan  Oksast  Tuglas. 
Lehekülgede  kaupa  mõttelagedat  tammumist,  kolmekord¬ 
selt  sõnu,  sõnu  ja  sõnu,  hullumaja  mõttetut  sonimist ; 
ja  äkki  kõige  sumbutava  mõtlemisrämpsu  alt  mõte,  nii 
algupärane,  nagu  oleks  seda  esimene  kord  mõeldud 
alles  neis  õnnetuis  ajudes.  See  mõte  võib  olla  haa¬ 
vav,  häbistav,  täis  traagilist  sarkasmi  või  künismi,  kuid 
see  on  uus ! 

Oks  ise  nimetab  kord  kunsti  «füsioloogiliseks  vajadu¬ 
seks,  psüükiliseks  väljahingamiseks4*.  Just  nõnda  on  kahtle¬ 
mata  ta  oma  kunst  sündind.  Ta  ise  on  kahtlemata  võind 
selle  vastu  õieti  vähe.  Ta  pole  vist  iial  mäletand  sarnast 
tühja-tähja  olemas  olevatki,  kui  teadlik  töö,  kunstiline  kom¬ 
positsioon.  Võib  olla,  et  talle  viirastub  mingi  siht  teele 
asudes,  miski  pilt,  mõni  meeleolu,  mida  tahab  saavutada, 
võimalikult  mõni  hämar  sündmustikku  Kuid  ta  käib  oma 
teed  nagu  lapsed,  ta  põikleb  igale  poole  tee  kõrvale,  pea¬ 
tub  iga  asja  vaatlema.  Nõnda  on  ta,  alates  jutustust 
«Koolmeistri  hobune44,  kahtlemata  tõepoolest  mõelnud  kir¬ 
jeldada  just  seda  haledat  hiirakat  loomakest  ja  ta  elujuh- 
tumusi,  kuid  kujutab  selle  asemel  kõike  muud,  küla  ja 
külamehi,  niitusid  ning  väravaid,  kuni  unustab  täiesti  nii 
koolmeistri  kui  ka  sellel  hobuse. 


8* 

Salgamata  kannatavad  Oksa  tööd  üleüldiselt  frag¬ 
mentaarsusest  ja  hämarusest,  mis  mitte  sugugi  ei  peida, 
alati  sügavusi,  vaid  küllaltki  harilikke  mõttemadalikke. 
Kuid  vahel  tundub  Oksa  lausetes,  nagu  on  nende  puhul 
tähendet,  kolm  mõõtu,  otsekui  oleks  sõnade  tähendus  • 
nende  hämaruse  tõttu  kõigile  poele  veniv,  avades  võima¬ 
lusi  igas  sihis.  Ja  nõnda  tahaks  näha  Oksa  pikki  mono- 
loogisonimusi  nagu  tihedas,  nägematus  sõelas,  kust  üks¬ 
haaval  mõtteaganate  hulgast  pudeneks  puhast  vilja. 

Ta  haigetes  ajudes  pole  takistavad  keskkohad  vist 
iial  tegevuses  olnud,  miski  ei  suutnud  taltsutada  seda  ki¬ 
hutavat  masinavärki,  kui  kord  liikvele  pääsis.  Ta  pro- 
dutseerimisand  ta  lühikesel  loomisjärgul  oli  grafomaani  oma. 
laadi.  Tal  oli  rutt,  otsekui  oleks  ta  aimand  oma  loo- 
mlsaja,  vahest  elueagi  lühedust.  «Lastagu  inimene  ainult 
üks  aasta  elada,  siis  ta  ei  magaks  ega  poleks  tal  aega. 
haua  vastu  valmistada.  “ 

Niisama  võimatu  oli  talle  oma  mõtete  järjestamine,, 
üleoleva  hoolimattusega  jättis  ta  selle  teiste  teha.  Ta  on 
oma  teoste  suhtes  niisama  hoolimatu,  kui  kala  oma  kudu 
vastu,  ta  jätab  need  saatuse  ja  ajalehetoimetuste  hcole^ 
hävinemiseks  või  ülestõusmiseks,  see  on  talle  ükskõik. 
Kuidas  teised  nendega  ümber  käivad,  kelle  kätte  nad  juh¬ 
tuvad,  mis  neist  lõppude  lõpuks  järele  jääb,  —  kõik  need 
on  küsimused,  mis  teda  ei  puuduta.  Ainult  ühes  erakir¬ 
jas  Fr.  Tuglaseile  võib  aimata  miskisugust  rahutust,  mis 
ometi  pigemini  on  kõikumatu  eneseusk:  «Seitse  aastat 
öelgu  veel  meie  arvustajad,  et  töödel  miskisugust  kunsti¬ 
väärtust  ei  ole,  kaheksandal  peavad  nemad  ikkagi  tun¬ 
nistama  — -  et  on.“ 

Nagu  ta  üht  oma  kriitilist  tööd  nimetab  improvi¬ 
satsiooniks",  nõnda  oli  ta  toodang  üleüldiselt  improvisat¬ 
sioon,  kirjutet  kes  teab  millal  ja  missuguste  hoopis  maiste 

askelduste,  kooliõpilaste  kaustikute  parandamise  ja  äri  ka¬ 
vatsuste  vahel.  On  õieti  päris  mõistatus,  millised  vahe¬ 
ajul  ta  suutis  eneselle  muretseda  sellegi  esteetilise  ja  kir¬ 
jandusliku  poolhariduse,  mis  tal  igatahes  oli. 

Ta  kunsti  iseloomust  järgnes  iseenesest,  et  sel  ei 
vöind  olla  miskisugust  edenemisjoont,  sel  kunstil,  millel 
puudus  täielikult  just  joon,  mis  oli  loodud  otsekui  viha 
ja  himu  tuulispääs,  omas  mässus  keerlevatest  punktidest. 
Oksa  katkikäristet  mõte  poleks  iial  suutnud  liikuda  õiget 
joont  mööda,  niisama  vähe  nagu  ta  edeneminegi.  See 
lõppes  iseendasse  nagu  punkt.  Ta  vaimline  sisu  polnud 
loodud  orgaaniliselt  edenema,  laienema  kuhugi  poole  ega 
küpsema  sellest  tooresaine  seisukorrast,  milles  oli.  See 
oli  loodud  esile  murduma  ainult  sarnasena  nagu  oli,  ühe 
korraga. 

Jaan  Oks  on  kahtlemata  üks  Noor-Eesti  iseäralise¬ 
malt  kujudest.  Tal  oli  ülimuse  hing,  mis  proletaarlase 
kehasse  surmani  seotud,  —  keha,  mis  iial  ei  võind  va- 
bastuda  külatänavast  ega  himust,  ja  nõdrameelsusega  heit¬ 
lev  hing,  mis  iluigatsuses  lohutas  end  mõnitustega.  „01id 
nemad  kui  töntsi  teibaga  läbi  puuritud,  et  otsaga  maa  küljes 
olla,  ja  osa  olemisest  kargleb  kõikudes  taeva  all,  kui  ra¬ 
hutu,  õnnistamata  ohvrisuits."  (Nimetu  elajas.)  On  mi¬ 
dagi  kangelaslikku  ta  ähvardavas  jumalatrotsija  seisandis, 
on  midagi  traagilist  ses  jõhkras  annis,  kelle  kunst  on 
nagu  inetuse  ohver  saavutamatule  Ilule. 

A.  H.  TAMMSAARE 


Sünd.  a.  1878  Tammsaare-Põhja  talus  Järva-Madise  kihelkon¬ 
nas.  Õppis  Õigusteadust  Tartu  ülikoolis.  Töötas  ajakirjanduses. 
Elab  praegu  kirjanikuna  Tallinnas. 

Teoksed :  Raha-auk  1907,  Uurimisel  1907,  Pikad  sam¬ 
mud  1908,  Noored  hinged  1909,  Üle  piiri  1910,  Vanad  ja  noored 
1913,  Poiss  ja  lihlik  1915,  Keelest  ja  luulest  1915,  Kärbes  1917 
Varjundid  1917,  Sõjamõtted  1919. 


I 


1 

Eesti  linnastumisprotsess,  nii  hingelisena  kui  keha¬ 
lisena  nähtusena,  siirdumine  külast  linna,  vaimline  õhk¬ 
konna  vahetus,  nii  iseloomuline  nüüdisaja  Eestile,  moo¬ 
dustab  teatud  viisil  põhja,  millele  on  rajat  A.  H.  Tamm¬ 
saare  pisut  hõre  kirjanduslik  toodang. 

Tammsaare  teoksed  ei  paku  küll  mingisugust  pilti 
muutund  ühiskondlikust  põhjast,  millele  toeb  praegune 
Eesti  linnaühiskond,  ei  selle  loodud  tüüpide  mitmekesisu¬ 
sest,  isegi  mitte  liikumisest,  kuituurisiirdest,  mis  peatamata 
muudab  linna  näoilmet.  See  pole  miski  nüüdisaja  linna- 
luule,  ülistuslaul  kivimüüridelle  ja  elektriraudteedele,  ega 
tuleviku  Eesti  suurlinna  eepose  algus.  See  püüab  niisama 
vähe  tabada  Tartu  paigaltammuvat  loigumeeleolu  kui  Tal¬ 
linna  palavikulist  tõusik-sadama  ilmet.  Linna  ennast,  ai¬ 
nelisena  tõelikkusena,  on  siin  vaevalt  olemas.  Ja  siin  ei 

leia  ka  õieti  mingit  järjekindlat  hingelist  arenemisteed ; 

* 

Tammsaare  tegelased  on  näiliselt  täiesti  õhusrippuvad, 
nagu  ei  kuuluks  miski  ühiskonda  või  suuremasse  inimüh- 
timusse.  Nad  moodustavad  ainult  „psükoloogilise  üksuse*, 
nagu  neist  ütleb  Friedebert  Tuglas.  Neil  pole  minevikku 

ega  tulevikku,  pole  sidet  kuhugi  poole.  Ja  ometi,  sellest 
hoolimata,  on  nad  igaüks  sarnasena  Eesti  kultuurimurrangu, 
linnastumisprotsessi  saadus. 

A.  H.  Tammsaare  harrastab,  nagu  teisedki  noor-eest- 
lased,  kahenimelust  ja  kirjanduslikku  näokatte-mängu  ;  nagu 
Grünthalist  sünnib  Ridala,  Aavikust  Randvere  ja  Mihkel¬ 
sonist  mitu  korda  romantilisemalt  kõlav  Tuglas,  nii  on  A. 
H.  Tammsaaregi  kord  Anton  Hansen,  kord  Tammsaare. 
Ta  märgib  oma  stiili-vahetuse  ikka  uue  kirjandusliku 
sildiga. 

i  ammsaare  on  huvitav  teisend  Noor-Eesti  tüübist, 
orra  erivuste  ja  ühtesattuvustega.  Üksikjoonis  võib  ta 
meele  tuletada  kord  üht,  kord  teist  omist  kirjanduslikest 
seltsimeestest,  kuid  tervikuna  on  ta  vaimline  füsiognoomia 
*a  ainuomandus.  Ta  on  personaalsus,  kõigest  värvikeh- 
vusest  hoolimata.  Esimesel  pilgul  näib  ta  teise  Noor-Eesti 
novellisti,  Friedebert  Tuglase,  täieline  vastand  olevat ;  Tuglas 
tungib  sünteetilise  fantaasia-nägemuse,  Tammsaare  hingelise 
analüüsi  poole;  Tuglase  värvid  on  pehme,  paitav  kriit; 
Tammsaare  tarvitab  kõvanumbrilist  pliiatsit.  Hoolimata  omast 
lahjaverelisusest  mõjub  Tammsaare  harva  artistiliselt,  nagu 
Tuglas  peaaegu  erandita,  hoolimata  oma  mõttekujutuse 
lopsakusest.  Kuid  neil  on  selged  mõistuslikud  ühinemis- 
punktid,  kuigi  Tammsaare  intellekt  on  kuivem  ja  mahla- 
tum  kui  Tuglase  oma;  nende  satiiriline  kalduvus  on  su¬ 
gulane,  ja  nad  puutuvad  ühte  joonealuseis  vestlusis,  mille 
toon  on  tihti  üllatavalt  ühesugune,  kuigi  Tammsaare  on 
nftitu  korda  enam  ameti- följetonist.  Tuglase  stiil  suursu¬ 
gustab  kõige  väiksemagi  ajalehe  veste ;  see  moodustub 
tal  ikka  väikeseks  uurimuseks,  kunstiliseks  laastuks  ;  Tamm¬ 
saare  sünnipärane  ajakirjaniku  and  õhendab  tarbekorral 
kõige  raskemagi  ja  tõsisemagi  aine  kergeks  koseriiks.  Ta 
on  naudinguinimene,  ilmsete  hedonistlikkude  kalduvustega. 

noor-eestlasist  vastuvaidlemata  ühtlasi  kõige  humaanilisem, 
olgugi  et  ta  leplikkuse  ja  inimlikkuse  juured  juhivadki 
vahest  niisama  sügavasse  suure  ükskõiksusse  kui  suure 
kõigemõistmisse. 

Tammsaare  on  oma  kirjandusliku  põlve  keskel  kõige 
hõredam,  fantaasiavaesem  ja  tõelikkus-instinktilisem.  Ta 
on  ainus  noor-eestlasist,  kes  kõhklemata  haarab  kinni 
päevaküsimusist  ja  ümbritsevast  elust,  kuigi  ta  küsimused 
on  ainult  hingelist  laadi  ja  kujutet  elu  näitelava  enamail 
juhuseii  kitsas  Eesti  üliõpilase  tuba.  Ta  raamatud  on 
algusest  pääle  annud  põhjust  kõiksugusteks  ühiskondlikku¬ 
deks,  tõuhügieenilisteks,  pedagoogilisteks  ja  kõlblisteks  kü¬ 
simusteks,  kuigi  ta  ise  pole  märkusegagi  süüdi  nende  ase¬ 
tamises.  Igatahes  pole  tast  vist  miski  nii  kaugel  kui 
vastuse  andmine.  Kahtlemata  oleks  eksitus  arvata,  et  näit. 
Tammsaare  novell  Üle  piiri  oleks  kirjutet  enne-abielulise 
suguelu  või,  võib  olla,  naise  ema-  ja  rippumattuseküsimuse 
otsustamiseks.  Tammsasret  on  lihtsalt  huvitand,  visata 
kivi  ühiskonna  lompi,  epater  le  bourgeois,  nagu  Friedebert 
Tuglas  tabavalt  ütleb,  õrritada  väikekodanlast,  pisut  kahklev 
ja,  miks  mitte !  poisikeselikult  frivool  naeratus  suunurgas. 

Tammsaares  on  kahtlemata  küllaltki  kirjanduslikku 
vallatust ;  ta  veab  väga  hää  meelega  publikumi  pisut  ninast, 
nagu  novellis  „Kärbes“  üliõpilane  Kulno,  kes  saab  oma 
kõnega  kogu  kuuljakonda  tüssata,  või  „Varjundite“  pää- 
tegelane,  kes  samuti  armastab  sarnaseid  pisukesi  kirjan¬ 
duslikke  jala  tahapanekuid. 

Muide,  miski  Tammsaare  omadusist  ei  esine  eriti  sil- 
mitorkaval  mõõdul,  selle  vastu,  neile  on  miski  keskmõõt 
iseloomuline.  Erandi  teeb  vahest  iroonia.  Tammsaare  kaldu¬ 
vus  pilkesse  on  kindlasti  sünnipärane,  ta  hääle  toon  on 
loomult  irooniline,  nagu  Suitsi  oma  loomult  pateetiline. 
Tammsaarele  pole  olemas  mingisuguseid  autoriteetlikke 

aateid  või  isikuid,  mingit  puutumatut  maa-ala.  Ta  pilge 
on  tihti  loid,  väsind,  noelohuke,  harva  iseäralisemalt  tige, 
kuid  see  pole  ka  midagi  attikalist  ega  ka  ookeani  tera¬ 
valt  vürisiv  sool ;  selle  protsendimäär  on  umbes  sama 
kui  soolasisaldavus  Eesti  Läänemeres,  ja  Tammsaare  ei¬ 
tamatu  künism,  mis  esineb  nii  ainete  kui  olukordade  va¬ 
likus,  on  omakord  enamasti  pärit  samast  meelega  kiusa¬ 
mise,  õrritamise  himust,  Eesti  kodukasvand  üliõpilasbo- 
heemi  toonis. 

On  ometi  üks  omadus,  mis  näib  lahutamatult  olevat 
ühendet  Tammsaare  vaimlise  olemusega.  See  on  kahk- 
lus,  skepsis.  See  on  tihti  ainult  filosofeeriv  pinnamäng 
komme,  mood,  dialoogivälge.  Kuid  see  on  kahtlemata 
sööbind  pinnast  sügavamale;  kui  Tammsaare  pohikris- 
tallisatsioonid  vahel  ühel  või  teisel  põhjusel  paljastuvad, 
leiab  iga  kord  just  võltsimatu  skepsise,  ilma  vähemagi 
kunstlikkuse  või  ebeluseta.  Võimalikult  ongi  see  skepsis, 
hall  kui  hallitus  ja  samuti  sissesööbiv  kui  see,  Tamm¬ 
saare  kirjaniku-iseloomu  üdi.  Tammsaare  skepsis  pole 
vabastav,  lõhkumisrõõmuski  loov,  jaatav  kahklus.  J.  Luiga 
nimetab  Tammsaare  skepsist  tundmuse  skepsiseks,  mis  ei 
sünni  vaimlisest  arenemisest,  vaid  tundmuse  varisemisest. 
Ja  tõepoolest  ei  pääse  mõttest,  et  Tammsaare  kahklus  on 
õieti  täiesti  eitav  omadus,  puudus,  saamatus  mingiks  har¬ 
duseks;  tai  puudub,  nii  öelda,  usuline  orgaan. 

Igal  kirjanikul  on  oma  põhivärv.  On  kirjanikke,  ärri¬ 
tavaid,  süütav-punaseid,  on  sinivalgeid  kirjanikke,  on  teisi, 

* 

kelle  värvis  on  mürki,  nagu  hullupöörarohu  kollakassini- 
punases  õilmes,  on  kirjanikke,  ülimuslikke,  nagu  aja  plee- 
git  vahevärvid. 

A.  H.  Tammsaare  põhivärv  on  hall.  Ei  mingi  halli 
paljuist  eri  varjundeist,  ei  kollase,  punase  ega  sinise  segat, 
vaid  lihtsalt  vesihall,  värvituse  värv. 

„  Närvid  on  kulturi  märk,  sellepärast  —  enam  närvi- 

•ö 

sid,  enam  närvisid!"  hüüab  üks  Tammsaar  „ noortest  hin¬ 
gedest",  üliõpilane  Kulno. 

Siire  maalt  linna  või  õigemini  linnakultuuri  ei  tä¬ 
henda  kaugeltki  ainult  paari  põlve  jooksul  sündivat  luus¬ 
tiku  ja  lihaste  volüümi  vähenemist.  Mitte  ainult  näojoo¬ 
ned,  käed  ja  jalad  ei  peenene  omas  ehituses  jätkuvalt 
muutund  eluviisi  pärast,  kõige  paalt  muutub  ja  peeneneb 
närvide  kokkusead.  Kulnol  on  õigus :  kultuuri  tõus 
tähendab  pääasjalikult  närvide  arenemist.  Mitte  tead¬ 
miste  määr  ega  intellektuaalse  kapitaali  suurus  ei  või  ku¬ 
nagi  luua  nii  suurt  kultuurilist  erivust,  kui  just  närvikava 
enam  või  vähem  kultiveerit  erksus,  selle  reageerimisrikkus, 
selle  maitsmiseeldus  ja  kannatusvõime. 

Võib  kõnelda  inimeste  amalgameerimisest,  nagu  päe¬ 
vapiltnik  oma  plattide  puhul. 

A.  H.  Tammsaare  on  läbi  käind  teekonna  külast  linna, 
—  nii  isiklikult  kui  kirjanduslikult.  „Tous  les  chemins 
vont  vers  la  ville",  nagu  kuuluvad  Verhaereni  sõnad. 

Ta  vahetab  oma  aineteala  niisama  põhjalikult  nagu 
vahetab  tehnikagi.  On  niisama  suur  hüpe  Tammsaare 
otsekohesest  ja  karmist  naturalismist  ta  piirjoonetusse  im¬ 
pressionismi  kui  ta  kehvikute,  maatameeste,  tööliste,  vaeste 
ja  saunikute  külast,  kus  pole  muud  vaheldust  kui  riiud 
ja  tulekahjud,  sünd  ning  surm,  ta  abstraktlikku  linna. 

Ainult  põhivärv  on  sama :  Tammsaare  realism  on  nii- 

/ 

sama  kuiv-hall  nagu  ta  impressionismgi.  Ta  maaeluku- 
jutusis,  mis  erandita  liiguvad  nii  madalal  ühiskondlikul 
astmel  kui  vähegi  võimalik,  rühmleb  ja  roomab  inimlik 
elu,  näiliselt  kõige  vähematki  hoolimata  autorist  ja  tema 
tahtmisest,  looja  kõikenägeva  päikese  all.  Naine  õmb- 

leb  rahulikult  oma  mehe  haigevoodi  ees  sellele  sur- 
nusärki  ja  sünnitab  lapse  samal  silmapilgul,  kui  isa  tei¬ 
ses  toas  hinge  heidab.  Vana  peremees  ja  sulane  tööta¬ 
vad  põllul,  nende  kahekõnesse,  küsimusest  vastuseni,  ku¬ 
lub  terve  vao  künniaeg.  Eit  ja  taat  hingitsevad  aasta- 
kümneid  sedasama  tigukarpi  mahtuvat  elu,  kuni  surm  neist 
ühe  koristab.  Ja  kõige  alastimalt  on  see  hall  argiaskeU 
dus  jutustuses  Kaks  paari  ja  üksainus ,  kahe  riidleva  kant- 
nikupere  ja  nende  ühise  kodakondse  Taidi-Laidi  oma,  lugu, 
mis  on  jutustet  armuheitmatu,  kõiki  pühkmehunikuid  pal¬ 
jastava  verismiga. 

Tammsaare  linnal  pole  isegi  neid  harvu  kindlaid  äär¬ 
jooni,  mis  ta  külal.  See  on  eriti  udune  ümbrustik,  kus 
pole  ei  küla  puid,  ei  metsa,  ei  väljavaateid,  ei  rohelust, 
ega  õhku,  aga  ka  mitte  linnale  omast  inimkihinat,  tänava 
müra,  vaevalt  tänavaidki.  See  on  täiesti  impressionistlik, 
otsekui  tühja  õhku  ehitet  linn,  mida  ristlevad  nimetud  tä¬ 
navad  ja  valgustavad  täiesti  ebaisikulised  tänavalaternad. 
On  peaaegu  ükskõik,  kas  selle  linna  all  on  mõeldud  mõ¬ 
nes  jutustuses  Tartut  või  Tallinnat;  see  ei  muuda  nime¬ 
tamisväärselt  Tammsaare  kirjanduslikke  kulisse,  talle 
Jätkub,  nagu  uueaegsele  näitelavale,  kõige  tarvilikum  toa 
sisseseade  :  paar  tooli,  laud  ja  sohva. 

Elu  väliseist  raamest  pole  õieti  muud  enam  järele 
jäänd  kui  üliõpilaskambrid,  mille  „tapeedid  on  mustad, 
suitsunud,  nende  tagant  vahib  mõnest  kohast  sein  välja“... 
Katkisel  laual  vedeleb  raamatuid,  ja  põrandal  on  kalossid^ 

I 

«milledel  see  hää  omadus  on,  et  nad  vee  väga  hõlpsasti, 
välja  iasevad".  Läbi  tumedate  ja  kriimuliste  ruutude  näib 
tühi  õu,  „kus  mõni  pesutükk  ripub  ja  mõni  üliõpilane  lä¬ 
heb  või  tuleb". 

Neis  akadeemilisis  j  af  abstraktsete  ärklitubades  elutse- 
vad  ja  armastavad  Tammsaare  tegelased  või  õigemini  t a. 

kõnelevad  ja  filosofeerima  kippuvad  varjukujud,  s.  o.  siis,, 
kui  nad  ei  rända  üksi  või  kahekesi  veelgi  abstraktsemaid 
tänavaid  mööda. 

Tammsaare  üliõpilasnovellide  sisimaks  nägemuseks 
©n  tal  olnud  erootilise  kiirteheitja  valguses  nähtud  murd¬ 
osa  tänase  päeva  Eesti  jeunesse  doree  hingest.  Kõik  neli 
Tammsaare  üliõpilasainelist  teost  käsitlevad  ainuüksi  eroo¬ 
tilisi  vahekordi,  ja  õieti  ongi  see  oluline,  mis  neist  nöö¬ 
rist  hingedest  kindlasti  teame,  nende  suhtumine  armas¬ 
tusse.-  Nad  armastavad,  tähendab,  nad  on  olemas. 

Pikkades  sammudes,  mis  kahtlemata  on  Tammsaare 
üliõpilasnovellest  kunstiliselt  kõige  ühtlasem,  on  kaks  meest 
ja  üks  naine,  üliõpilased  Heinrich  ja  Otto,  ning  nende 
ühine  armsam  Olga,  Eesti  demivierge-tüüp.  Õieti  on  veel 
teinegi  naine,  Heinrichi  korteriperenaise  tütar,  kes  mingi 
täitekujuna,  kontrasti  seaduse  pärast,  esineb  mitmes  Tamm¬ 
saare  raamatus,  edustades  omaltki  poolt  igavest  naiselikkust 
paar  kraadi  alamat,  tõsi  küll.  Käib  võitlus  naise  ja  ide¬ 
aalide  eest.  Heinrich  Leisner,  avaruses  asuv  unistaja,  ar¬ 
mastab  Olgat,  kuid  kuuldes,  et  Olga  kord  Otto  armukene 
on  olnud,  loobub  temast  pärast  pikka  hingelist  kainene¬ 
mas-  ja  jahtumisprotsessi,  täis  enese  ja  teise  piinamist. 

Noortes  hingedes  valitsevad  peaaegu  samad  jõu-va- 
hekorrad.  Mõne  aja  ülikoolis  õppind  Aino  Võsand  jä¬ 
tab  raha  puudusel  õppimised  ja  elab  Tartus.  Ta  tutvub 
üliõpilase  Kulnoga,  eht  Tammsaare  algtüübiga,  kelles  skep¬ 
sis  ja  erootiline  uudishimu  ühinevad,  käib  tema  pool 
(kõik  Tammsaare  poolneitsid  käivad  oma  üliõpilaste  ärkli¬ 
tubades  !),  kuna  lugija  teadmattusse  jääb,  kui  kaugeile  see 
asjatundega  harrastet  erootiline  mäng  ühes  vahelduvate 
taganemiste  ja  kõrvalepõigetega  viib,  ja  läheb  lõppeks  mitme 
ringi  järele  väljamaale  oma  õppimist  jatkama,  või  nagu 

kuuluvad  Tammsaare  sõnad,  .taevast  kõrgemaks  võlvima 
ja  merd  sügavamaks  õnnistama". 

Raamatu  Üle  piiri  intriig  on  pisut  selgejoonelisem. 

Ilmtingimata  tarviliku  üliõpilase  nimi  on  seekord  Ro¬ 
bert  Muidu.  Paale  Heinrich  Leisneri  ainetu  idealismi  on 
tal  ka  õieti  alla  kriipsutet  ainelised  nõuded.  Ta  tuletab 
enese  meele  Weberi  Demokritose  küünilise  lause:  „Hoia 
end,  Karl,  liiderlikkude  inimeste  eest,  ja  kui  sa  muidu  ei 
või,  siis  pööra  parem  mõne  korraliku  naise  poole,  ta  ei 
keeldu  mitte,"  ja  et  tal  tahtmist  pole  harilikku  poissmehe 
elu  elada,  siis  pöörab  ta  oma  mõrsja  Hedvigi  poole.  Kuid 
nende  joovastuses  algand  vahekord  argistub  pikapääle, 
kuna  Hedvig  enese  ühtlasi  tunneb  emaks  saamas  olevat. 
Silmapilgul  arvab  ta  end  sellega  häbi  eest  päästa,  et  dok¬ 
tor  Kalamaaga  abiellu  astub,  kuid  lõppeks  pääseb  naise¬ 
lik  uhkus  võidule,  ja  ta  ütleb  hüvasti  nii  Kalamaale  kui 
ka  lõpustseenis  õieti  armetut  osa  etendavale  Robert 
Muidule. 

On  midagi  neis  kolmes  novellis,  mis  eeldab  ühist 
algrakukest.  Nad  on  sündind  otsekui  ühisest  kavandist, 
sestsamast  meeleolude,  tundmuste  ja  tüüpide  tagavarast, 
millest  küll  pole  tahtnud  jatkuda  nii  mitmeks  teisendiks, 
vaid  hõreneb  iga  raamatuga.  Ja  kui  väike  on  tõepoolest  Tamm¬ 
saare  seisukordade  ning  tegelaskujude  leidmisand,  näeb  ta 
novellist  Kärbes ,  kus  ta  jälle  pika  vaheaja  järele  tuleb  ta¬ 
gasi  oma  armsaks  saand  ärklituppa,  viitsimata  oma  Kul- 
nole  isegi  uut  nime  otsida,  vaid  tuues  ta  samana  näite¬ 
lavale,  ainult  mõni  aasta  vanemana, 

Jeunesse  aoree,  —  miks  mitte  niisama  hästi  jeunesse 
grise  —  hall  noorus ! 

On  üks  joon,  mis  kohe  torkab  silma  Tammsaare  no¬ 
velles  :  neis  kõneldakse  lõpmata  palju.  Tammsaare  ini- 
mesed,  nii  mehed  kui  naised,  kõnelevad  ikka,  otsekui 

oleks  neil  kõnetaud.  „Nad  suudlevad  ja  kõnelevad  alle¬ 
goorilisi  tühje-tähje,“  ütleb  neist  keegi  arvustaja.  Tartu 
üliõpilaskorporatsioones  oli  viisiks  otsekohese  kahevõit¬ 
luse  kõrval  noorile  kollanokele  sõnavõitlust  õpetada,  mille 
jaoks  nad  armuheitmata  nõögete  sihtlauaks  asetati.  Tamm¬ 
saare  katsub  kahtlemata  Balti  traditsioone  jälgida.  Ka 
tema  tegelased  võitlevad  kogu  aja  florettide  ja  rapiiridega, 
põikavad  kõrvale,  löövad  tagasi,  annavad  kõrvalthoope, 
tungivad  pääle. 

Nad  kõnelevad  järelejätmata,  ja  ometi  ei  tundu  miski 
liikuvat  kõneluse  ajal,  pääle  kõnelejate  häälepaelte.  Nende 
kohta  sünnib,  nagu  keegi  tähendab,  „Jugendi“  paroodia 
Maksim  Gorkist.  Saatusest  põlat  inimesed  istuvad  koos, 
ilosofeerides  ja  targutades,  kuni  äkki  üks  neist  küsib  : 
,,Kuid  miks  me  alati  ainuüksi  kõneleme,  miks  me  kunagi 
midagi  ei  tee?"  Ja  selle  pääle  vastab  teine:  „ Sellepä¬ 
rast,  et  Maksim  Gorki  on  meid  loond!“ 

Samuti  võiks  Tammsaare  meeste  ja  naiste  koor  vas¬ 
tata  :  ,, Sellepärast,  et  Tammsaare  meid  on  loond." 

Igatahes  pole  Tammsaare  ise  selle  järelejätmatu  kõne- 
mulina  tähenduses  teadvusetu  olnud.  „  Noorte  hingede" 
Kulno  ütleb  kord: 

„ Vististi  targutame  meie  liig  palju  ja  elame  liig  vähe, 
sellepärast  ongi  meil  nii  palju  küsimusi." 

Just  oma  sisemist  liikumattust,  äärmist  passiivsust 
püüavad  Tammsaare  ärklielanikud  oma  kõnevooluga  peita. 
See  on  surrogaat  teo  asemel,  millest  nad  iial  kinni  pole 
haarand  ega  iial  haaragi. 

Tammsaare  noorsugu  kuulub  intellektirikkasse,  kuid 
nõrganärvilisse  põlve,  kelle  tõusiklus  tundub  kõige  päält 
tahte  ja  iseloomu  nõrkuses,  kultuuriväsimuses,  mida  nad 
erandita  põevad,  see  pole  neile  enestellegi  mingi  saladus, 

nad  teavad  juba  eestkätt,  et  varem  või  hiljem  tee  ääre. 

jäävad. 

Iseloomuline  nende  ärklitubade  meeleolu  kohta  on 
õhtukõnelus  Kulno  juures,  kuhu  on  saabund  nii  Aino  Võ- 
sand  kui  Rein  Jaani  poeg  Muhem,  üks  EmajõeAteena  igavene 
üliõpilane,  kes  lõpuliku  sadama  on  leidnud  teoloogia  fa¬ 
kulteedis,  kuid  tõepoolest  uuribki  õllekannude  põhja  suu¬ 
rema  süvenemisega  kui  Heebrea  algtekste. 

Kulno  jutustab  kuulajaile  oma  „unew.  Oli  kord  vaene 
üliõpilane,  kes  raamatuid  igatses,  ikka  ainult  raamatuid, 
ja  seisis  näljaste  silmadega  raamatukaupluse  akna  ees,  neel- 
des  vähemalt  raamatute  päälkirju.  Kord,  kui  ta  jälle  omal  ha¬ 
rilikul  kohal  seisis,  pööras  ta  poole  ümar,  eneses  mõnulev  va- 
naherra:  «Noormees,  kasTeväga  raamatuid  armastate?"  Kuid 
üliõpilane,  uhke  omas  nooruses  ja  vaesuses,  vastab:  „Oh  ei  f 
Mis  teil  mõttesse  tuleb!  Mina  peaks  armastama?  Kes  seda 
ütleb?"  Hiljem  on  tast  enesest  saand  samasugune  ümar, 
eneses  mõnulev  vanaherra,  kuid  raamatud  on  jäänd  ost¬ 
mata.  Siis  juhtub  ta  jalutusel  nägema  niisamasugust  näl¬ 
jast  üliõpilast,  kui  ta  ise  oli  kord,  seismas  raamatukaup¬ 
luse  akna  ees.  «Vabandage,  noormees,  kas  Te  väga  raa¬ 
matuid  armastate?"  pääseb  ta  huulilt.  Kuid  üliõpilane 
põgeneb  peatamata. 

Kulno  jutustab  oma  une  ja  «pimeduses  tundsivad  noo¬ 
red  inimesed,  kudas  nägemata  käsi  peenikest  võrku  kudus 
ja  seda  nende  ümber  koomale  vedas". 

Tammsaare  noorsoo  sisemine  saamatus  ulatab  selle¬ 
legi  ainsale  alale,  mis  näib  moodustavat  nende  elu  ainsa 
tõelise  iiikumisjou:  erootikasse.  Tammsaare  hingeline 
kiirteheitja  on,  nagu  öeldud,  kõige  päält  erootiline.  Kust 
need  noored  hinged  muidu  tulevad,  kuhu  lähevad,  milline 
on  nende  senine  arenemine,  mihuke  maailm,  kus  nad 
oma  kokkusaamiste  vahel  viibivad,  kõik  see  jääb  välja- 

poole  ärklitube.  Liikumiskapitaal,  mis  neis  vahest  on  ole¬ 
mas,  kulub  ainuüksi  erootiliseks  vahetusrahaks.  Kõik 
Heinrichid,  Ottod,  Olgad,  Kulnod,  Ainod  ja  Muidud  har¬ 
rastavad  mingisugust  erootilist  sporti,  kas  siin-  või  sääl- 
pool  piiri  Tammsaare  armastuses  on  suur  määr  püna- 
mishimu,  nagu  on  tähendet,  piinategemine  kuulub  oluliselt 
ta  armastusnaudingusse.  Nii  Heinrich  Leisner  kui  Kulno 
on  hingelised  sadistid,  avaldugu  see  siis  Kulno  mõistus¬ 
likus  kassi  ja  hiire  mängus  või  enesepiinamises,  nagu 
Heinrich  Leisneri  lõpmatuis  juuskarva  lõhestavais  enese  erit- 
lusis.  Ja  Robert  Muidu  lõbudesse  kuulub  samuti  oma 
endise  mõrsja  ja  armukese  meelega,  külmalt  mõeldud 
haavustega  kiusamine. 

Tammsaare  inimesed  on  erootiliselt  õieti  erksad,  kuigi 
ilma  erootilise  sügavuseta.  Kahtlemata  on  erootiline  elu 
närvikultuuri  üks  peenemaist  rnõödupuist.  Ja  kui  Tamm¬ 
saare  noorsugu  miski  suhtes  lõpulikult  on  lahti  löönd  kü¬ 
last  ja  talupoja  psükoloogiast,  siis  just  erootikas.  Siin 
pole  midagi  alles  instinktide  tervest  rikkumattusest,  see  on 
läbi  ja  läbi  linnakultuuri  närvlik  erootika,  katsetamine  nii 
teiste  kui  enese  hingega.  Tammsaare  noored  hinged  on 
nautijad  armastuses,  äärest  rüüpajad,  mitte  iial  põhja  kum¬ 
mutajad. 

Nad  on  üleüldiselt  pärit  esimesest  põlvest,  uue  ini¬ 
mese  õhkkond  ümber.  Nad  on  lõpetand  omad  arved  kü¬ 
laga  ;  nende  püüd  on  selge  ja  teadlik.  Kuid  sellest  hoo¬ 
limata  on  neis  midagi  amfibilist,  kahele  poole  kuuluvat, 
miski  lepitamatu,  sisemine  vastolu  püüete  ja  saavutuste  va¬ 
hel;  nagu  muinasjutu  linnud  on  nad  jäänd  rippu  maa  ning 
taeva  vahele. 

Pole  mingit  põhjust  üldsustada  Tammsaare  pilti  Eesti 

v 

üliõpilasnoorsoost  enam  kui  tarvis.  See  on  kahtlemata 
seotud  määrat  aega,  aastasaja  esimesse  aastakümnesse  ja 

on  maksev  kahtlemata  ainult  murdosa  kohta.  Kuid 
igatahes  on  haridusliku  saltomortale  järelhaigus,  millest  al¬ 
guses  ühenduses  Noor-Eestiga  oli  kõne,  see  tammsaa- 
reline  Eesti  omapärane  väsimus  olnud  ja  on  vahest  veel 
selgi  silmapilgul  üks  kuju  vahepõlve  traagikast,  selle  põlve 
oma,  keda,  J.  Luiga  sõnu  tarvitades,  muu  ei  ühenda  enam 
endiste  talukodudega  kui  „ sukad  ja  moon".  On  võima¬ 
lik,  et  Tammsaare  tegelaste  suur  irdus  oleneb  niisama  suu¬ 
rel  määral  impressionistlikust  dogmast,  ümbrust  eitavast 
tehnikast  kui  teadlikust  tahtest.  Kuid  kindlasti  peegeldub 
siin  ühtlasi  linnastumismurrang  ja  linnastumistraagika. 

Tammsaare  noored  hinged  on,  nagu  ütleb  igavesti 
pohmeluses  olev  Muhem :  ronimas  mööda  närve  nagu  te- 
rastraate  kultuuri  ja  üliinimsuse  poole. 

3 

Tammsaare  viimases  teoses,  novellis  Varjundid ,  on 
närvide  peenenemisprotsess  lõpule  viidud.  See  on  viidud 
juba  ülierksuseni,  patoloogilise  piiri  lähedalle  või  vahest 
üle  sellegi.  Kannatamiseks  tarvätsetakse  arenenumad  när¬ 
vid.  Selle  jutustuse  „ minal"  on  need  juba  olemas;  ta 
on  saavutand  selle  arenemisastme,  millest  Rein  Jaani  poeg 
Muhem  ja  Kulno  «Noortes  hingedes"  ideaalina  unistavad, 
ta  on  ronind  närve  mööda  kultuurini.  Närvid  on  anastand 
suurima  osa  ta  olemusest,  kõigi  teiste  kudede  kulul,  te¬ 
mast  pole  tõepoolest  enam  muud  näha  kui  närvikava, 
nagu  anatoomia  õperaamatuis  mustale  põhjale  joonistet 
valge  ergust^. 

Novelli  mina  on  südamehaigust  põdev  mees,  kes  tu¬ 
leb  tervist  parandama  Mustamere  rannale.  Ta  iga  on  täi¬ 
esti  ebamäärane,  kordki  ei  tarvitata  ta  kohta  sõna  noor,  kuid, 
tõsi  küll,  ka  mitte  vana.  Niisama  ebamäärased  on  ta 

rahvus  ja  elukutse;  eelmises  suhtes  teeb  talle  lõbu  oma 
kannatusseltsilistele  usutada,  et  ta  on  soomlane,  kuid  maas¬ 
tikud,  mis  talle  koduigatsuse  silmapilgel  kajastuvad,  on. 
Eesti  omad.  Mis  teise  puutub,  siis  ei  saa  me  sellest 
muud  teada,  kui  et  tal  on:  «ametiks  haigus  ja  elukutseks 
laiskus".  Tal  on  ka  muidu  taltsutamatu  himu  luisata, 
asjata  ja  eesmärgita,  ilma  muu  omakasulise  püüdeta  kui 
jutustamisröõm,  kuna  tõsiasjade  võltsimine  talle  kunstilist 
lõbu  teeb.  Ta  valetab  teadlikult,  umbes  samal  põhjusel 
kui  lapsed  ebateadlikult.  Ta  tutvusringkonda  kuuluvad 
erandita  tiisikushaiged,  kõigilt  haiguse  eri  astmeilt.  Ja 
kcgu  selles  töötusse  mõistet  hulgas,  kes  on  põgenend  oma 
kodukoha  kliima  eest  Mustamere  ranniku  õhupehmusse,, 
valitseb  pikaldaste’  haiguste  ja  eriti  tiisikuse  loodud  ise¬ 
loomuline  maitsmishimuline  rahutus  ja  närviline  sentimen¬ 
talism.  Armatsemine  käib  kaasas  tiisikusega  niisama  hästi 
kui  palavik.  Õhk  on  erootikast  küllastet,  nii  lõbumängu 
kui  kurbmängu  alalt.  On  päätegelasi,  on  kõrvaltegelasi, 
kuid  enamal  jaol  on  oma  osa  ses  sanatooriumi  armastu¬ 
ses.  jutustuse  mina  armulugu  algab  süütult  ja  ohutult, 
nagu  kuueteistkümne-aastaste  idüll :  pärast  seda,  kui  ta 
nädalate  kaupa  eemalt  on  imetlend  üheksateistkümne-aas- 
tast  suremamõistet  Vene  tüdrukut,  kelle  kael  on  kui  lille¬ 
vars,  usaldab  ta  lõppeks  armastuse  tunnustust  teha, 
omale  armsamalle  roosi  ulatades.  Ja  nende  vahel  pole 
pääle  seda  enam  kõnet  armastusest.  „Ma  ei  tea,  me  ei 
rääkinud'sellest  kunagi,  unustasime,"  tunnustab  ta  hiljem. 
Mõeldagu,  Tammsaare  mees  ja  naine,  kes  ei  kõnele,  vaid 
mõistavad  vaikimise  ilukõnet !  Tuleb  meele  Tammsaare 
eelmisest  allegoorilisest  laastukogust  Poiss  ja  liblik :  Noo¬ 
ruse  kurbus  on  muutund  tummaks  nukruseks.  Kuid 
ometi  lõpeb  see  habras  ja  sõnatu  armastuse  idüll  surma 
ning  traagikaga,  Tüdruk,  Sonja,  peab  ära  minema,  õhtul 

enne  sõitu  tuleb  ta  oma  sõbra  poole  —  ja  elujanu  või¬ 
dab  surma  läheduse.  Järgmisel  päeval  sureb  tüdruk  vere- 
köhasse.  Mees  jääb  endiselt  jalutama  jalgraale  mäges- 
tiku  ja  mere  vahel,  kuulates  oma  haige  südame  lööke  ja 
oma  mõtete  süüdistavat  ringkäiku,  kuni  enam  ei  jaksa, 
vaid  kuuli  rinda  laseb.  Kuid  ta  ei  sure,  paari  kuu  pärast 
on  ta  sedavõrd  paranend,  et  oma  Põhja  kodumaale 
tagasi  võib  tulla. 

Veel  kord,  aastate  järele  tuleb  Tammsaare  oma  alg- 
tüübi  juure  tagasi.  Lugijalle  jääb  täielik  vabadus  jutus¬ 
tuse  mina  ükskõik  mis  nimega  tahes  ristida  ;  ta  ise  esit¬ 
leb  end  ainult  juhuslikult  väljamõeldud  Soome  nimega. 
Miski  ei  takista  ta  nime  olemast  Heinrich  Leisner,  nagu 
«Pikkade  sammude1'  kangelasel,  miks  mitte  ka  Kulno  või 
Robert  Muidu  !  Ta  vaikib  küll  visalt  oma  arenemisaas- 
tate  üle,  kuid  on  kõik  põhjused  arvata,  et  ta  kümmekonna 
aasta  eest  on  eland  Tammsaare  üliõpilastoas.  Vähemalt 
on  ta  sääl  võõrsil  käind.  Mõningate  katsete  järele  ot¬ 
sustades  on  temagi  kord  harrastand  eht  tammsaarelist 
suurte  laste  pallimängu  pisut  kahvatand  aforismidega. 
Pääle  selle  on  ta  nähtavasti  harrastand  erootilist  võimle¬ 
mist,  nagu  nemadki.  Ja  ta  harrastab  seda  veelgi,  seegi 
on  üks  ta  elukutseist.  Kuid  see  ei  õnnesta  tal  enam, 
endine  mäng,  milles  Kulno  oli  saavutand  Eesti  meistri- 
nirne,  muutub  ootamata  armuneitmatuks  tõelikkuseks. 

Ta  on  eksitavalt  samasugune  nagu  ennegi,  —  ja 
ometi  hoopis  eriline.  Ta  on  sama  kahkleja  ja  küünik,  nii¬ 
sama  egoistlik  individualist,  nagu  ennegi.  Ta  oleks  vist 
ikka  veel  valmis  inimest  iseloomustama  nagu  teatud  kok- 
kupanu:  «veest,  rasvast  ja  mõni  teab  mida  veel“,  nagu 
«Noorte  hingete"  kangelane.  Kuid  ta  on  omast  eelkäi¬ 
jast  tuntavalt  vanem,  ta  teooriad  pole  enam  kogemusist 
suuremad.  Haigus  on  läbi  viind  poolituse  ta  olemuses. 

iroonia  on  kergemana  ainena  tõusnud  pinnale,  ja  nähta¬ 
val  on  tundepöhja  humaan  inimlikkus.  On  raske  kõnelda 
taltumusest,  sest  mida  taltumisalust  oli  Kulno  või  Robert 
Muidu  varavanas  nooruses?  Kuid  ta  kannatamisand  on 
arenend  vähemalt  ta  maitsmisanni  vääriliseks. 

«Noorte  hingede*  pessimism  on  veel  laenukaup,  mood, 
esteetiline  pessimism.  Nood  noored  hinged  uhkustasid 
veel  oma  kannatusega,  nii  olemasoleva  kui  olematuga, 
kuid  see  ei  segand  nimetamisväärselt  nende  mõnutunne! 
ja  söögiisu.  «Varjundeis"  surrakse  kannatusest,  nende 
tegelased  on  Asra  hõimust,  kellele  armastus  ja  surm  on 
üks  ja  seesama. 

«Armastajad  kannavad  ikka  surmamõtet  kaasas,"  kir¬ 
jutab  novelli  mina  oma  päevaraamatusse.  Tammsaare  on 
sesse  lausesse  püüdnud  ühe  inimliku  hingeelu  tõdedest. 
Armastusjoovastusse  liitub  surmajoovastus,  need  on 
õrna  keskel  sugulased.  Kaksikenesetapete  ee!  käib  pea 
ikka  meeltearmastus.  Võib  võtta  täiesti  umbkaudu  paar 

näitust  ilmakirjandusest,  Seidwyla  Romeo  ja  Julia  armas- 
tusöõ  enne  surma  Kelieri  samanimelises  novellis,  või  kahe 
söekaevandusse  maetu  armastusstseen  kesk  surmaõudu 
Zola  „Germinalis“.  Kunst  on  juba  ammuseist  ajust  tead¬ 
likult  tarvitand  seda  armastuse  ja  surma  traagilist  ühtu- 
mist.  Kui  meisterlikult  on  kõige  paalt  Arthur  Schnitzler 
kudund  segamini  surma  ja  armastuse  lõimed  omis  väikesis 
draamades  ja  novellides !  Selle  psükoloogiline  mõju  on 
ikka  eksimatu,  ja  kindlasti  on  suur  osa  Tammsaaregi 

novelli  mõjust  nõndasamuti  ta  Mustamere  ranniku  lille- 

teede  õhustikus,  täis  surmaotsusi  ning  rooside  lõhna. 

«Varjundid"  on  omal  kombel  küps  teos.  See  on 
küps  nagu  ilma  päikeseta  ja  varjus  kasvand  vili,  pisut 
kibe,  pisut  mahlatu,  pisut  kokkukuivand,  väike,  salajane 
ussiuuristus  kusagil -südame  sopis.  Kuid  see  on  ometi 

nii  küps,  nagu  võib  olla.  See  on  tervikuna  tõeline  ja  õig¬ 
lane  raamat,  verevaene  ja  jõuetu,  haiglaselt  erksate  när¬ 
videga  loodud,  kergem  kujutella  võrsunuks  mõne  kulu¬ 
numa  kultuuri  maakamarast,  kui  on  Eesti  oma.  See  on 
tammsaareline :  läbipaistev,  mõnegi  meelest  vahest  pisut 
kuiv  ja  igav,  ebaühtlaselt  ehitet,  hall-värvitu  ning  diskreet 
nagu  vesitempel. 

Eksides  oma  armsama  surma  järele  mere  rannal,  hak¬ 
kab  novelli  mina  ajaviiteks  läänest  idasse  lendavaid  par- 
tisid  lugema.  Ta  suudab  neid  juba  ligi  paarsada  lugeda, 
kui  teda  äkki  mõte  tabab,  et  miski  ei  takista  partidel  len¬ 
nata  ringi  ümber  Mustamere,  ja  sel  juhusel  võiks  ta  lu¬ 
gemine  jatkuda  lõpmattuseni.  Hoolimata  selle  mottekuju 
ilmvõimatusest,  ei  päästa  see  teda  lahti.  Partide  real  pole- 
algust  ega  lõppu. 

On  midagi  ses  nägemuses,  partide  oletet  ja  kunagi' 
lõpmatus  ringlennus,  millest  kergesti  ei  vabane.  Tamm¬ 
saare  pole  igatahes  kogu  oma  toodangu  jooksul  midagi 
kirjutand  nii  meele  sööbuvat  kui  need  read.  Ta  on  saand 
sesse  võrdkujusse  ja  ühtlasi  kogu  teoksesse  midagi  sest 
iohutamattusest,  ikka  samast,  millega  armastus,  kannatus 
ja  surm  järgnevad  üksteisele  elu  suures  ringlennus,  jä¬ 
relejätmatu  kordudes,  ilma  alguseta,  ilma  lõputa,  nagu 
partide  parv. 

Neist  ridadest  kõneleb  parandumatu  skepsis.  Kuid 
neis  on  ühtiasi  seda,  mille  poole  Tammsaare  aastate  kaupa, 
on  püüdnud,  närvikuliuuri. 

Joh.  Aavik,  särid,  a,  1889  Pöide  kihelkonnas  Saaremaal. 
Õppis  keeleteadust  Tartu,  Neshini  ja  Helsingi  ülikoolis  ;  tegi  vii¬ 
mases  fil.  kandidaadieksami  a.  1910.  Töötas  Prantsuse  keele  õpeta¬ 
jana  Tartu  keskkoolides. 

Teoksed:  Praktiline  Soome  keele  õpetus  1908,  Viron  kie- 
len  opas  1911,  Keele  kaunima  kõlavuse  poole  1912,  Mõned  keele 
reeglid  1913,  Eesti  rahvusliku  suurteose  keel  1913,  Nominatiiv¬ 
sed  liitumised  1915,  Parandatud  Kalevipoeg  1916,  Uute  sõnade 
sõnastik  1919,  -uma  lõpulised  intransitiivid  1919,  Katsed  ja 
näited  I— III  j.  t. 

Noor-Eesti  III.  albumis  äratas  tähelepanu  üks  60-ne 
leheküljeline  kirjutus,  mille  mottoks  oli  Sully  Prudhomme’i 
salm  („J’imagine !  ainsi  je  puis  faire  un  änge  sous  mon 
front  mortel!  Et  qui  peut  dire  en  quoi  differe  Tetre  ima- 
gine  du  reel?“),  päälkirjaks  lihtne  piiblilik  Ruth ,  ja  auto¬ 
riks  seni  Eesti  kirjanduses  tundmatu  J.  Randvere.  „Ruth“ 
polnud  ei  ilukirjanduslik  teos,  ei  hingeteaduslik  ega  kir¬ 
jandusajalooline  uurimus  ja  ometi  vähe  igaühest.  See  oli 
liig  teaduslikult  loetlev,  et  puht-ilukirjanduslikult  mõjuda, 
liig  ilukirjanduslikult  meeleoluline,  et  uurimus  olla.  Ses 
oli  kirjandusajaloolist  muusikateoreetilisi  ja  meditsiinilisi 
teadmistenäiteid,  —  kõik  asjaarmastuse  raames,  tõsi  küll, 
—  ja  väga  üksikasjalikke  seletusi  inimkeha  ehitusest,  nii 
et  see  paiguti  mõjus  teaduslikkude  sõnade  näitusena ;  sääl 
oli  luulelisi,  kindla  stiilirütmiga  kirjutet  kohti,  mis  osutasid 
autoril  Prantsuse  kirjanduse  koolitet  stiilikõrva. 

Tervikuna  oli  see  aga  uueaegse  või  pigemini  tuleviku 
naise  apoteoos,  mitte  luuletaja  vereküllasest  nägemusest 
kujutund,  vaid  täiesti  mehaanilisel  teel,  analüütilise  ja  teo- 

reetilise  vaimu  loodud,  ilma  sidemeta  ümbritseva  eluga*, 
ehitet  liige  liikmelt,  omadus  omaduselt,  pisut  samal  kom¬ 
bel,  kui  meie  vana  tuttav  Dion  omal  aial  voolis  oma  sa¬ 
vise  kuju.  See  oli  individualisti  ja  romantiku  ajuviiras- 
tus,  ülinaine,  eksind  noor-eestilise  kaunishinge  katuskambri,. 
katse  luua  uut  naisideaal,  mitte  lihast  ja  verest,  vaid  raa¬ 
matukogu  tolmust  ning  mõttekujutuse  kullast. 

„Ruth“  äratas  ilmudes  ühtlasi  palju  paksu  verd.  Osalt 
oli  ses  süüdi  ta  paigutine  pisut  naiiv  künism  ja  mõnede  mitte 
küllalt  kirjanduslikkude  mõistete  liig  avameelne  käsitlus,, 
nii  kärbituna  kui  ta  nähtavasti  ilmuski,  —  lisaks  mingi 
väheldane  perversiteedi  varjund,  mida  hää  tahtmisega  võis . 
oletada  mõnest  lausest  kostvat,  lühidalt,  kogu  ta  otsekui 
moraalist  ja  eetikast  väljapoole  kandev  toon.  Üks  tolle¬ 
aegne  pilkepilt  esitab  Ruthi  uhkena  paradiisilinnuna,  mida 
kodukanad  tigedalt  nokivad.  Noor-Eestit  tervikuna  taband 
süüdistused  Prantsuse  kultuurihaiguses,  hädaohtliku  üli- 
kultuuri  sisseveos,  pöördusid  iseenesest  „ Ruthi".  Muu 
seas  haaras  luuletajanna  Anna  Haava  sule  pihku  ja  võrd¬ 
les  avalikus  kirjas  „mademoiselle  Ruthile  Pariisi“  seda 
Greeka  hetääriga  ja  manitses  emalikult,  kuigi  mitte  ise¬ 
äranis  viisakalt,  seda  „surmalindu“  mida  rutem,  seda  pa¬ 
rem  omad  suled  Eesti  pinnalt  koristada.  Ja  ühes  Noor- 
Eesti  vastu  sihit  vaidluskirjas  tarvitab  keegi  teine  „  Ruthi  “ 
ja  ses  avaldet  sihtjooni  kogu  Noor-Eesti  ühisena  süm- 
boolina. 

Kahtlemata  ongi  Randvere  „Ruth“  rohkem  kui  üksiku 
unistaja  fantaasiakapriis.  „Ruth“  on  oluline  osa  Noor- 
Eestist,  nagu  seda  on  Gustav  Suitsi  mehine  paatos,  Ri¬ 
dala  loodusekumardus,  Tuglase  Felix  Ormussoni  tõelikkust 
võõrastav  elukäsitus  või  sama  kirjaniku  unenäod  ning 
Jaan  Oksa  meeleheitlik,  traagiline  toorus.  Noor-eestiline 
on  „Ruthis“  esinev  intellektuaalsuse  ülihindamine  ja  luksuse 


kumardamine,  ta  irrealiteedi  igatsus,  ilu  kumardus  ja 
ebaühiskondlikkus,  ta  kunstlikkus  ning  teoretiseerimine. 

Kõige  sügavamalt  noor-eestiline  on  aga  vahest  „Ruthi“ 
peidet  otstarbetuseideaal ,  äärmusse  viidud  isikukultuur, 
mil  pole  mingit  muud  otstarvet,  kui  enese  olemasolu. 

Alguses  esitleb  autor  ennast.  Tal  on  kombeks  har¬ 
rastada  kirjanduslikku  monoloogi,  panna  palperille  ilma 
mingi  kunstiliste  nõueteta  mõtteid  ja  unistusi,  ainult 
et  rõhutada  nautimistunnet,  mis  tas  mänglus  kõiksugu 
mõttekuju-ahelate  ning  ettekujutet  seisukordadega  äratab. 
See  on  mingi  vestlus  iseenesega,  „ilma  kompositsiooni 
ehk  plaani  mureta,  sihita  edasi  minev,  kuhu  jalad  kan¬ 
navad,  kõiki  värvisid  ja  lõhnasid  maitsev,  kõiksuguseid 
nähtusi  uudishimulikult  vaatlev,  kõikide  küsimuste  juures 
peatav".  Neil  mõttekujudel  on  talle  tõelikkuse  väärtus  ja 
nende  toodud  nauding  niisama  tõeline  kui  kunagi  tõeli¬ 
sest  elamusest  sündind.  „Väga  edenenud  fantaasiat  oman¬ 
dades  olen  ma  lõbu  leidnud  teatud  stseenisid  kõigis  nende 
detailides  ette  kujutada,  nõnda  et  nad  oma  vägevuse  poo¬ 
lest  peaaegu  realiteedi  kätte  saivad;  ma  olen  nad  kirja- 
tähelikus  mõttes  läbi  elanud,  nii  ohivad  nad  realsed." 

See  mõttekujutuslik  nautija,  kes  ümbritsevast  tõelik¬ 
kusest  muud  ei  tarvita  kui  seda,  mida  omaks  unieluks 
vajab,  kes  nopib  naudinguid  nagu  teised  lillesid,  kuid  eri¬ 
lise  hingeehituse  tõttu  teeb  seda  ainult  ettekujutuse  teel, 
paneb  ajaviiteks  paberilie  oma  unistuse  naisest. 

Ta  tunnustab,  et  kaua  aega  on  pidand  ideaaliks  ida¬ 
maist  naist,  odaliski,  äärmiselt  passiivi,  täiesti  ebatahtlikru, 
naist,  kes  oleks  olemas  ainult  oma  mehe  soovil,  ta  tee¬ 
nija,  vastukaja  ja  omandus,  ilma  oma  hingeta,  tumm  ja 

truu  nagu  mööbel,  ning  kelle  ainus  raamatuline  haridus 
oleks  piiral  veatu  õigekirjutusega.  Kuid  maitsend  küllalt 
kaua  omast  pascha-asendist  ja  üleulatavuse  tundest,  kül¬ 
lastub  Randvere  ühel  kaunil  päeval  naisorja-ideaalist.  Ta 
mõttekujutus  teeb  täispöörangu ;  kontrasti  nõudel  hakkab 
ta  kuduma  hoopis  teistsugust  naiskuju.  See  pole  enam 
Idamaade  haaremi-õhkkonna  naine,  esteetiline  ori,  vaid 
valitseja,  ülinaine,  täiuslik  nii  hingelt  kui  kehalt,  kelle  eroo¬ 
tilise  veetluse  algtingimuseks  on  asetet  kõrgelle  edenend 
intellektuaalsus.  Intellekt  on  esimene  omadus,  mille  Rand¬ 
vere  annab  omale  kujuteldud  armastatule,  alles  sellele 
järgnevad  muud  hingelised  ja  kehalikud  väärtused  ning  voo¬ 
rused.  Kuid  peab  tähele  panema,  et  see  ilmtingimatu  ja 
ühekülgne  intellekti  kumardamine  ei  olene  igatahes  mitte 
mingist  optimistlikust  ning  rüütlilikust  usust  naise  mõistuse 
arenemisvõimalustesse.  Selle  vastu,  autor  näib  väga 
hästi  tundvat  vastuvoolu,  mis  naisliikumise  võitude  ja 
saavutuste  kõrval  esinedes  on  äärmistel  juhustel  tembel- 
dand  kogu  naiseliku  ajukultuuri  kasutuks,  jah,  füsioloogi¬ 
lisi  eeldusi  silmas  pidades,  ilmvõimatuks.  Ta  cpiisaks  on 
noorelt  surnud  filosoof  Otto  Weininger,  kelle  teos  „Ge- 
schlecht  und  Character"  ei  sätenda  igal  leheküljel  mitte 
üksi  paradoksest  ja  geniaalsusest,  vaid  ka  varjamatut  nai- 
sepõlgust,  või  Saksa  psükiaater  Möbius,  kelle  raamat  naise 
«füsioloogilisest  nõdrameelsusest"  kümmekonna  aasta  eest 
ringles  Tartu  tõusva  põlve  keskel.  Ka  „ Ruthi"  autor  on 
vankumatult  kindel  naise  inferioriteedis  ja  eriti  ta  mõis¬ 
tuslikus  alaväärtuses.  Ta  kirjutab: 

„Omaaus,  *võime,  mis  psüühiliste  võimete  hierarhia 
tipul  leidub,  on  just  mõistus,  mis  elavate  olevuste  juures 
kõige  hiljemini  on  edenenud.  .  .  Mis  ühe  mõistuse  su- 
perioriteedi  teeb,  on  iseteadliku  oleku  tihedus  ja  mitme¬ 
külgsus.  Naisterahva  juures  aga  on  see  iseteadlik  olek 

alati  vaesem,  kitsam,  tumedam.  Ta  on  võimetu  suuri 
süntesisid  formeerima,  laiu  üleüldiseid  ideesid  sünnitama 
ta  näeb  ainult  üksikuid  asju.  Iseteadliku  oleku  intensiteet 
ripub  ka  teadmiste  mitmekülgsusest  ja  põhjalikkusest  ära, 
mis  pääajusse  on  mahutatud  Kuid  naine  ei  või  neid 
teadmisi  mitte  nii  suurel  mõõdul  omandada  kui  mees:  ta 
pääajulik  energia  on  nõrgem." 

Just  see  taganematu  veendumus,  tõsiasi,  mille  para- 
tamattuses  ta  on  kindel,  sunnib  teda  looma  uninaise, 
mida  tä  oma  tahtmise  järele  võib  ilustada  kõicje  julgema 
ja  leidlikuma  mõttekujutuse  ehetega.  Ja  Randvere  ot¬ 
sustab  keerdsõlme  õieti  väga  lihtsalt ;  et  tulemus  oleks 
võimalikult  täiuslik,  ühendab  ta  meheliku  ja  naiseliku  print¬ 
siibi,  loob  kaksikolevuse,  kes  omab  mehe  mõistuse  ja  ise¬ 
loomu  voorused  ning  naise  kehaliku  veetluse  ja  tund¬ 
muselu.  Ruth  on  põhimõttelt  õieti  lihtne  kokkuarvamis- 
tulemus:  mees  -|-  naine,  või  nagu  seda  Weininger  mär¬ 
giks  :  M-f-N. 

Randvere  algab,  nagu  öeldud,  kohe  sest  omadusest, 
mida  ta  tõelises  naises  kõige  enam  puudu  leiab:  intellek¬ 
tist.  Ta  kirjutab: 

„Sel!epärast,  kui  ma  omale  ideslset  naist  ette  kuju¬ 
tan,  keda  ma  tõesti  kui  kõrgemat  olevust  võiksin  austada, 
kelle  vaatluses  mu  hing  peenemat  ja  sügavamat  lõbu  lei¬ 
aks,  tahan  ma,  et  ta  kõigist  neist  naiselikkudest  vigadest 
vaba  oleks.  .  .  Ta  on  erandlik,  ainus  olevus,  sest  ta 
ühendab  eneses  kaks  omadust,  mis  tõelikus  elus  endid 
näivad  välja  sulguvat:  kõrgema,  tõesti  meheliku  mõistuse 
ja  naiseliku  iseloomu  meeldivuse.  Ta  on  kõrgel  kraadil 
intellekt ucilne,  selle  spetsialses  tähenduses,  mis  sellele  sõ¬ 
nale  Prantsusemaal  antakse,  nimelt  olevus,  kelle  juures 
mõtlemise  võime,  pääaju  tegevus  äärmiselt  edenenud  ja 

kes  omale  suure  hulga  teaduslikka  ja  kirjanduslikka  idee¬ 
sid  ning  faktis  d  on  mälestuse  sa!vedesse  kogunud.  “ 

Ja  ta  jatkab  üksikasjalikumalt: 

„Et  veel  paremini  selle  naise  intellektual iteetä  karak¬ 
teriseerida  ja  nimelt  ta  oluliku  omaduse  pääle  tähendada, 
peab  ütlema,  et  ta  mõte  täitsa  vaba  sellest  uduloorist  on, 
mis  harilikult  naise  mõtet  lamestab  ja  seda  selge  loogika, 
ja  peenema  analüüsi  tarvis  võimetuks  teeb  ning  ahtraks 
julgete  ja  genialsete  ideede  poolest.  Iseteadlik  olek  on 
tema  juures  kuni  äärmiste  piirideni  aetud,  sest  ta  pääaju 
on  kõige  peenemalt  ja  kõige  solidimalt  ehitatud  ja  ta 
närvisüstem  on  väga  tihe.  Tal  on  selle  tõttu  päris  me¬ 
heliku  mõistuse  tugevus  ja  teravus.  —  Kuid  ta  mõistus 
ei  avalda  siiski  mitte  nii  määratut  laiust  ja  jõudu  kui  pä¬ 
ris  erakorralist  painduvust  ja  peensust.  See  on  ta  pää- 
omadüs.  Sellepärast  ilmubki  ta  superioriteet  ka  pääasja- 
iikuit  selles,  et  ta  ühe  mõtte  lõpmata  väikseid  nüanssisid 
ehk  ühe  nähtuse  mitmesuguseid  külgi  märkab  ;  ta  oskab 
asju  iga  vinkli  all  vaadata,  kõiki  nende  võimalusi  aimata, 
neis  niisuguseid  vahekordi  ja  kombinatsioonisid  leida,  mida 
kellegile  enne  ei  ole  meelde  tulnud  tähele  panna." 

See  kunstlik  ülinaine  harrastab  eriti  keeleteadust,  — 
nagu  Randvere  ise!  Ta  oskab  suurepäraselt  Ladina,  kuid 
ka  Greeka  keelt.  Ta  on  iugend  algkeelel  Homerost,  Pia- 
tot,  Lukianost,  Uut  Testamenti,  samuti  ka  Ladina  kirja¬ 
nikke.  Kirikuisadegi  kirjutused  ei  puudu  ta  ajude  raa¬ 
matukogus.  Lühidalt,  ta  haridusel  on  kindel  klassiline 
põhi.  Ruthi  raamatukogus,  mille  teoksed  autor  väga 
üksikasjalikult  loetleb,  on  muidu  uueaegseist  kirjandusist 
Prantsuse  omal  tingimata  eesõigus;  sääl  on  edustet  nii 
vanemad  kui  uuemad  Prantsuse  luule  ja  proosa  meistrid 
Rabelais’st  algades,  Voltaire,  Rousseau,  Flaubert,  vennak¬ 
sed  de  Goncourt,  Maupassant,  Bourget,  Rod,  Sully  Prud- 

homme,  Baudelaire,  Verlaine,  Mallarme,  Rimbaud.  Saksa 
ja  Vene  kirjanduse  vastu  on  Ruth  selle  asemel  arvus¬ 
tav  ja  tagasihoidlik.  Soomlasi  huvitab  ehk  Ruth  -  Rand¬ 
vere  Juhani  -  Aho  -  imetlus  :  „ainus  Soome  kirjanik,  .  .  . 
kelle  kohta  ta  hing  iial  ei  ole  end  blaseerinud“.  Ruthi  lugen- 
dus  on  nähtavasti  umbes  sama,  mis  autoril  eneselgi.  Kuid 
see  pole  veel  kõik.  Ruth  on  uurind  keskaja  ja  renessaansi 
ladinat,  ta  on  lugend  munkade,  skolastikute  ja  humanis¬ 
tide  teokseid.  Eriti  äratavad  ta  huvi  filosoofilised  küsi¬ 
mused,  teda  interesseerivad  abstraktsed  spekulatsioonid 
ning  hingeelulised  uurimused.  Ta  teadmiste  piir  ulatub 
ometi  väljapoole  keeleteadust,  esteetikat  ja  filosoofiat, 
ta  on  niisama  kodus  loodusteadusis  ja  füüsilis-matemaa- 
tiiisis  teadusis,  ta  on  tutvust  teind  kõrgema  matemaatika 
saladustega,  mängind  diferentsiaalide  ning  integraalidega. 

Me  näeme,  Randvere  nõuded  on  põhjalikud  1  Kuid 
see  teaduse  harrastus  ei  tähenda  Ruthile  kaugeltki  elukut¬ 
set,  isegi  tõelist  tööd.  Ta  õpib  küll  Randvere  sõnade  jä¬ 
rele  ülikoolis,  kuid  andumata  ühelegi  teaduslikule  erialale, 
v  Nõnda  kui  Randvere  kirjutab: 

„Ta  ideal  on  enam  Renard  dilettantismus,  mis  kõige 
kohta  huvitust  tunneb  ja  mis  inimlikkude  teaduste  üle  laia, 
mitmekülgset  ülevaadet  püüab  omandada,  —  asjaolu,  mis 
sugugi  ei  takista,  et  ta  mõnes  üksikus  teaduseharus  süga¬ 
vamaid  ja  kaugeleminevamaid  spetsialisti  teadmisi  omastab. 
Tundlik  iseloom  olles  leiab  ta  selles  teadude  panoramas 
luule  ja  vaimustuse  hallika,  mis  teda  igapäevasest  väiklu¬ 
sest  kõrgele  ettekujutuse  linnuperspektivile  tõstab,  miile 
avar  väljavaade  samal  ajal  joov~  tab  ja  kainestab." 

Jõudes  lõpule  oma  uninaioe  mõistusega,  hakkab  Rand¬ 
vere  ta  maist  ja  nähtavat  olevust  voolima.  Ja  ta  teeb 
seda  vähemalt  niisama  põhjalikult,  suure  esteetilise  nau¬ 
dinguga. 

„See  teaduslik  naine  peab,  nagu  see  loomulik  on,, 
ka  oma  välimuse  poolest  kõrgemat  inimlikku  eksemplari 
kehastama.  Tal  peavad  füüsilikult  kõik  need  täiused 
olema,  mis*  inimese  kehal  võimalikud  on.  Selle  läbi  on 
ta  ka  sugulikult  väärt  olevus.  Sest  igal  inimesel  on  oma 
suguliku  väärtuse  kraad,  mida,  tõsi  küll,  enam-vähem  isik¬ 
liku  maitse  järele  hinnatakse.  Ja  ma  usun,  ma  olen  kin¬ 
del,  et  selle  väärtuse  kraadi  iseteadlik  ehk  iseteadmata 
konstateerimine  tähtsat  osa  meie  sisemise  olevuse  kujune¬ 
mises  mängib." 

Saame  väga  kujukalt  teada,  millised  on  Ruthi  juuk¬ 
sed,  silmad,  nina,  suu,  hambad,  keha,  käed  ja  jalad,  — 
jah,  Randvere  ei  ehmu  üksikasjalikult  kujutamast  isegi  nii 
ebaluulelisi  asja,  kui  selle  ülinaise  suurepärast  seedimist! 
Millise  mõnuga  süveneb  Randvere  oma  kujuteid  naiside¬ 
aali  armuväärsustesse,  ja  kui  isikuline  ning  ebakavaline  on 
ta  maitse,  sellest  olgu  tõenduseks  ta  kirjeldus  Ruthi  juuk- 
seist : 

„ Ruthi  paad,  kes  enam  doiichokefal  on,  katab  tihe 
* 

mets  tumekollaseid  juukseid,  millede  karvad  mitte  vedelad 
ega  liig  õhukesed  ei  ole,  mis  jõuetult  pääluu  vastu  lossi 
langevad  ehk  üksikute  korratute  karvadena  vedelema  jää¬ 
vad.  Ehk  küll  pehmed  ja  siidised,  näib  neil  isiklik  elu 
ja  tahtmisejõud  olevat,  nõnda  et  nad  lainetama  löövad  ja 
päälaelt  määratud  sihis  välja  looklevad.  Kõrvade  ümber 
ja  kukla  taga  kaela  pääl  ripnevad  nad  õhukeste,  õrnade, 
veidi  valkjamate  kiududena,  mis  naise  pääle  iseäraliku 
meeldivuse  võib  anda.  —  Ruthi  juustel  on  pääle  selle  veel 
meeldiv  ja  külgetõmbav  lõhn,  mis  teatud  silmapilkudel 
joovastavalt  võib  mõjuda.  Iseenesest  mõista,  et  nad  ter¬ 
ved  ning  tugevad  on ;  nad  ei  lange  ühegi  konstitutsionalse 
nõrkuse  ehk  kohaliku  nahahaiguse,  näituseks  kõõma  taga- 

järjel  välja.  Nad  on  nii  tihedad  ja  tugevad,  et  Ruthi 
nende  pidi  võib  üles  tõsta  ja  rippuda  lasta.  “ 

Või  kirjeldus  Ruthi  silmist: 

„ —  —  Silmad  ei  ole  Ruthil  mitte  mustad  ega  pruu¬ 
nid,  ega  ka  mitte  ilmasüüta  ingli-sinised,  veel  vähem  la¬ 
based,  veekarva  sinakad,  vaid  tumedad  sinihallid,  milledesse 
väike  nüanss  rohelist  oleks  segatud  ja  mis  teatud  valgus¬ 
tusel,  nimelt  õhtuti,  õige  tumedad  võivad  paista.  Kuid 
mingil  tingimisel  ei  tohi  neil  sinakas-lillaka  poole  kaldu¬ 
vat  värvitust  olla.  Nad  on  küllalt  suured;  puhta  ja  tu¬ 
mestamata  sarvenahaga,  ja  sedavõrd  sügaval  koobastes, 
et  kui  nad  täiesti  avatud  on,  laugude  ääri  sugugi  näha  ei 
ole.“ 

Võiks  küsida,  misjaoks  kogu  see  ilu  pillamine,  ja 
vaimlise  üleolu  viljatus  ?  Randvere  ei  anna  sellesse  otse¬ 
kohest  vastust.  Kuid  ta  puhub  elava  hinge  oma  ebaju¬ 
malasse,  lisades  kirjeldusse  Ruthist  terve  päätüki,  mis  on 
pühendet  ainuüksi  ta  armastuspsükoloogialle. 

„  Ruthi  seksualne  pšühologia  on  sellepärast  ta  in- 
teilektualsuse  ja  analüseeriva  vaimu  läbi  natukene  teisen¬ 
datud.  Ta  on  kõigepäält  täiesti  iseteadlik  ;  isiklik  järele¬ 
mõtlemine  paljude  ja  suguelu  käsitavate  raamatute  luge¬ 
mine  on  tema  juures  mõnede  tundmuste  naiviteedi  ära 
hävitanud.  Ta  ei  või  selles  tükis  enam  nii  uduselt,  nii 
karskelt  ja  ilmsüütalt  unistada  kui  üks  „  hästi  kasvatatud  “ 
noor  neiu,  vaid  tal  on  hoopis  kindlamad  ja  otsekohese¬ 
mad  nõudmised.  Ta  oskab  armastuse  illusorliku  külje  ja 
tõsiste,  objektivlikkude  sihtide  vahel  selget  vahet  teha. 
Kuid  sellest  hoolimata  ei  ole  ta  tundmuste  vägevus  mitte 
_vähem  suur  ja  ta  kirg  mitte  vähem  kange.  Iseteadlik 
olek  ei  takista  peaaegu  sugugi  tundmuste-elu,  nii  kui  seda 
vahest  arvata  võiks  ;  kirg  on  ärarippumaiu  puhtast  mõis¬ 
tuslikust  arusaamisest. - Omast  mehelikust  intellek- 

tualiteedist  ja  selgest  ning  fiicsofilikust  vaimust  hoolimata 
on  Ruthil  täitsa  naise  instinkti  viik  kalduvus  selleks,  mida 
sõnaga  r  o  m  a  n  t  i  1  i  k  võib  ära  tähendada  ;  see  on  see 
idealistlik  ja  peaaegu  sentimentalne  tung  armastust  luule- 
likus  ja  müstilikus  valguses  ette  kujutada  ja  teda  kõige 
idealsematel  tingimistel  ihaldada. 

„ õpetatud  naise  seisukord  ja  vahest  ka  mõned  näi¬ 
likud  sinisuka  allüürid  Ruthi  juures,  kaugel  sellest,  et  ta 
erotilikku  nõiduvust  ja  ta  sugulikku  ihaldatavus!  vähendada, 
annavad  talle  otse  ümberpöördud  kontrasti-meeldivuse, 
tem  ä*  midagi  äärmiselt  harulcast  ja  kallist  ning  erutavalt 
iseäralikku  tehes.  Seda  sürnpatlikku  neidu,  seda  noort 
ja  värsket  keha  kallistada,  teda  oma  vastu  tunda  ja  sääl 
juures  mõtelda,  et  selle  otsaesise  taga,  mida  suudeldakse, 
nende  juuste  all,  mida  kallistatakse,  nii  peenike  ja  haritud 
hing  varjul  on  • — -  —  see  kõik  tunduks  midaai  kuulmatut, 
ettekujutamatat,  pöörast  olevat,  midagi  blasfematorlikku, 
nagu  andeksandmata  pühaduse  teotus,  mis  aga  just  selle 
tõttu  äritava  külgetõmbavuse  omandab !  —  —  Intelli¬ 

gentlikum  ja  iseteadlikum  naine  võib  peenemat  ja  keeru¬ 
lise?' at  tundmuse-elu  elada;  ta  õrnem  ja  painduvam  hing 
oskab  kõige  vähemate  ja  hellikumate  puudutuste  pätile 
reageerida,  kõige  hääbuvamate  tundfnuste  pääle  vastu  ka¬ 
jada  ;  temaga  oleks  võimalik  armastuses  peensusi  ja  nü- 
anssisid  maitsta,  mis  labastele  tundmatuks  ja  kättesaama- 
taks  jäävad.  Oma  sügavama  mõistusega  saab  ta  sinust 
pahemini  aru;  hingede  kokkupuutumine  on  intimlikum  ja 
täielikum,  nõnda  et  vähem  ehk  koguni  sugugi  mitte  seda 
iseäralikku  piinlikku  üksilduse  tundmust  ei  teki,  mis 
kõige  suuremas  kallistuse  Joovastuses  ei  kao,  kui  võimata 
on  ennast  täielikult  naisele  kui  sõbrale  avaldada.  Tema 
aga  on  sõber,  seltsimees  ja  armastaja  ühtlasi." 

«Kuid  abielus  ehk  mitte,  igatahes  annab  ta  sellele. 

kelle  ta  enesele  valib  ja  kes  ta  silmis  armu  leiab,  kõige 
suurema  ja  intensivlikuma  Õnne,  mis  inimesel  võimalik 
on  tunda :  ta  rahuldaks  kõik  ta  vajadused,  kehastaks  kõik 
ta  unistused,  realiseeriks  ta  kõige  intimiikumad  igatsused* 
paneks  temas  kõige  suurtsugusemad  keeled  vibreerima ; 
ta  laseks  teda  tervet  tundmuslikku  ja  erotilikku.  gammat 
läbi  käia,  näitaks  talle  õrnust  ja  kirge,  õnnelikku  osavõt¬ 
mist  ja  seltsimehelikku  sõprust,  üleüldse  võimaldaks  talle 
armastuse  kõiges  selle  mitmekülgsuses  ja  kontrastides." 

ja  Randvere  lõpetab  oma  unistuse  naisest  järgmiste 
sõnadega : 

„ Niisugune  naine,  kes  mulle  nii  realne,  nii  tõeline 
on  omades  detailides,  kelle  välimust  ma  võin  selgesti  eite 
kujutada,  kelle  kõnnakut  ma  näen  ja  kelle  liigutusi  ma 
maitsen,  —  kas  on  võimalik,  et  see  naine,  see  Ruth, 
muud  ei  ole  kui  nellik  fantasia-kuju,  tühi  ettekujutuse  mäng, 
vabatahtlik  enesepettus,  selle  eesmärgiga,  et  Realiteedist 
välja  põgeneda?  Vahest  aga  on  ta  kusagil  mujal,  ühes 
teises  linnas,  teisel  maal,  teises  maailmas,  teise  nime  all, 
ilma  et  ma  seda  teaks,  ilma  et  seda  keegi  aimaks?  Või 
kui  teda  praegu  ei  ole  olemas,  kui  kusagil  teda  ta  täiu¬ 
ses  ja  integralsuses  ei  leidu,  vahest  tuleb  ta  edaspidi,  tu¬ 
levikus,  teistes  oludes,  kui  ta  ülepää  tuleb,  kui  üleüldse 
unistus  tõeks  võib  saada?" 


3 

< 

Elukäsitus,  mille  võib  veerida  kokku  „Ruthi“  ridade 
vahelt,  on  läbi  ja  läbi  egotsentriline.  Ruthil  pole,  nagu  öeldud, 
mingit  otstarvet,  isegi  otstarbe  varju,  paale  ta  enese  ja 
ta  erootilise  elu.  Kõik  teadmised,  mis  ta  kogub,  kõik 
intellektuaalne  kultuur,  mida  ta  harrastab,  on  ainuüksi  ta 
enese  jaoks,  määrat  tõstma  ta  isiklikku  väärtust,  mis  üht- 

lasi  on,  nagu  ütleb  autor,  ta  erootiline  väärtus.  See  kõrge 
isikukultuur  ei  lähe  otsekoheselt  kõige  vähemalgi  määral 
mingi  üleüldisema  otstarbe  hääks,  mingi  ühiskondliku  ma¬ 
sinavärgi  teenistusse.  Ruth  pole  miski  harilikus  tähen¬ 
duses  loov,  ta  on  loond  ainult  iseenese.  Talle  on  jat- 1 
künd  oma  keha  ja  hinge  ning  mõistuse  arendamisest 
kõige  võimalikumani  täiuseni,  ja  ta  elu  sisu  on  selle  mina 
kõigekülgses  kultiveerimises.  Randvere  pole  luuletand 
Ruthile  ühtki  kunstilist  andi,  mis  ulatuks  asjaarmastusest 
ülapoole,  ta  mõistus  on  ainult  vastuvõtvat  laadi,  ta  pole 
esitav  kunstnik,  nii  vähe  kui  loovgi,  pole  luuletaja,  kirja¬ 
nik,  muusikakunstnik,  tantsjanna  ega  näitlejanna.  Autor 
nimetab  teda  „teaduslikuks  naiseks",  kuid  mis  ühist  on 
Ruthil  mõne  Sonja  Kovalevskaja  või  Marie  Curie  vaikse 
teadusliku  töö  laboratooriumina?  Ta  on  neist  niisama 
kaugel,  kui  võõras  on  ta  teistele  feminismi  või  sotsialismi 
naiskujudelle. 

Ruth  on  keemiliselt  puhas  igast  sotsiaalsest  loomu¬ 
sunnist.  Ta  ei  tunne  nähtavasti  vähematki  kohustust 
kanda  oma  kõrt  sesse  kuhilasse,  miile  nimi  on  inimlik 
ühiskond.  Kesk  seda  ühiskonda  on  ta  eristund  enese  isi¬ 
kusse,  ehitand  enese  omaduste  ümber  sätendava  pärlikarbi, 
kuhu  ainult  kaugena  kumana  kuuluvad  ühiskonna  nõuded 
ning  kära.  Ta  elab  ja  on  ainuüksi  sama  õigustusega  kui 
kaunis  ning  täiuslik  kunstteos.  Ta  imestus  poleks  igata¬ 
hes  mitte  väiksem  kui  Louvre’i  marmorist  Venusel,  kui 
talt  äkki  päritaks  ta  olemasolu  õigustust. 

Ta  kehakultuuri  ja  ilu  eest  hoolitsemisega  arendet 
kehaline  kaunidus  on  niisama  viljatu  kui  ta  kõrgele  ede- 
nend  intellektki.  Niisama  vähe  kui  ühiskondlikke,  on  tal 
ka  emalikke  loomusunde.  Teadlikult  või  loomusunniliselt 
on  Randvere  Ruthi  täiuslikkude  omaduste  nimestikust  unus- 
tand  emalikkuse.  Ruth  tähendab  arenemise  kõrgeimat 

astet,  mis  jätkudes  ei  või  enam  tõusta,  ta  on  juba  sar¬ 
nasena  otstarve,  püüd  ja  saavutus  korraga. 

Ta  olemasolu  on  läbi  ja  läbi  luksuslik.  Ta  on  luk¬ 
suslik  päälaest  jalatallani.  Ta  on  kasutu  või  kasulik,  tar¬ 
viline  või  tarbetu,  otse  niisama  kui  kunst  on  ükskõik  kum¬ 
mast.  Meie  ei  või  kunagi  miski  nähtavas  kujus  hinnata 
nende  tundmusliigutuste  väärtust,  mis  inimhinges  äratab 
Rodini  marmor  või  Verlaine’i  luule.  Ruth  eeldab  ühis¬ 
konda  ja  kultuuri,  milles  algelisemad  nõuded  rahuloldaval 
kombel  juba  on  otsustel,  ja  mis  sellepärast  eneses  võib 
lubada  suurimat  luksust,  mis  maa  pääl  on  olemas  :  inim- 
kunstteost. 

Just  selles  tarbetuse  ideaalis,  nagu  öeldud,  mis  on 
kahtlemata  Ruthi  sisu,  peegeldub  ühtlasi  kogu  Noor-Eesti 
uusromantilise  kirjandusvoolu  kunsti-  ja  elukäsitus.  Noor 
mässuline  kirjanduslik  põlv  oli  võtnud  enese  ülesandeks 
tendentsi  ilmtingimatu  kõrvaldamise  kirjandusest,  selle  va¬ 
bastamise  iga  aheldava  aate  teenistusest,  kunsti  enese 
asetamise  kunsti  ainsaks  otstarbeks. 

„Ruth“  tähendab  selle  kart  pour  l’art  teooria  kasu¬ 
tamist  elus  ja  inimeses.  Kui  võib  olemas  olla  kunst  kunsti 
pärast,  miks  pole  siis  õigustet  inimene,  kes  on  olemas 
ainult  inimese  pärast,  kes  ei  kehasta  eneses  inimkonna 
vaevalist  arenemistööd,  vaid  selle  töö  valmis  saavutust, 
kel  pole  mingit  osa  elu  otsekoheses  ülalpidamises  ja  jät¬ 
kamises,  kuid  kelles  on  isikuks  saand  kasutu  ilu,  nagu 
mõned  liigid  eriti  värviküllaseid,  kuid  suguta  orkideid ! 

Ruth  on  kokkuvõte  Noor-Eestis  algusest  pääle  lii- 
kund  aineist ;  ta  põhimõte  on  läbi  ja  läbi  aristokraatlik, 
nagu  on  sügavamalt  võttes  Noor-Eesti  omagi.  See  on 
noore  põlve  esteetilise  individualismi  põhikava. 

Täiesti  ilma  kokkupuutekohtadeta  tõelikkusega  pole 
Ruth  ometi,  see  unistaja  kunstlik  ülinaine.  Ruthis  on 

kahtlemata  midagi  kõigi  aegade  la  femme  inspiratrice’ist. 
On  ikka  olnud  olemas  naisi,  kes  kuigi  pole  olnud  loovad 
sõna  otsekoheses  tähenduses,  kuid  on  ometi  surund  oma 
olemuse  pitseri  terveisse  ajajärkudesse.  Nad  on  seisnud 
kõrgel  intellektuaalsel  tasapinnal,  neil  pole  alati  isegi  loov 
and  puudund,  kuid  ühel  või  teisel  põhjusel  on  see  jäänd 
neis  tarvitamata.  Selle  asemel  on  nad  vabastand  meestes 
loova  jõu.  See  on  toond  neile  suuremat  rahuldust,  kui 
oma  anni  tarvitamine,  nad  on  selles  näind  suuremat  või¬ 
malust  ene;>e  vaimlise  olemuse  avaldamiseks.  Nende  ge¬ 
niaalsus  on  olnud  täiesti  passiivne,  mitte  loov,  kuid  lco- 
miseile  vaimustav.  Nende  suured  teadmised  ja  ajukui- 
tuur  on  teind  nende  arusaamise  avaraks  ja  kõikekäsitavaks 
ning  neid  endid  sõprusvõimulisiks.  Saksa  romantika  aeg 
ja  Noor-Saksa  on  loond  mitugi  sarnast  naist,  kelle  mõju 
nende  kaasaeglastesse  on  olnud  arvamata  suur,  kuigi 
nende  vaimlisest  tasapinnast  pole  järele  jäänd  muid  tun¬ 
nistusi  kui  vihk  koituna  kirju  ning  kaasaeglaste  teated. 
Sarnaste  naiste  hulka  kuulus  kõige  päält  Carojine,  kuid 
ka  Dorothea  Veit  ja  Rahel.  Marianne  von  Willemer,  Goe¬ 
the  sõbranna  Gebermühlest,  kuulub  ka  samasse  la  femme 
inspiratrice-rühma,  tema,  kelie  auahnuselle  ‘jätkus  täiesti 
sellest,  et  oma  luuletus  avaldada  ilma  autori  nimeta  Goethe 
„ Westöstlicher  Divani"  luuletuste  hulgas,  samuti  kui  Ca- 
roline  avaldas  omad  Shakespeare^  tõlked  Schlegeli  nime 
all.  Kõigil  neil  naisil  on  erootiline  elu  olnud  ülapool 
kõiki  muid  eluväärtusi,  kuid  erootiline  elu  eriti  kõrgel,  pee- 
nendet  ja  hingestet  kujul.  Neil  pole  mingit  tegu  meie¬ 
aegse  ühiskondliku  naistüübi  ja  õieti  vähe  praeguse  kir- 
jutleva  naisega.  Nende  ja  Ruthi  põhimõte  on  sama :  nad 
on  loond  ainult  iseenese. 

On  väga  võimalik,  et  tuleviku  naine  omis  kõrgemaile 
arenend  avalduskujudes  läheneb  la  femme  inspiratrice-tüü- 


1 56 


s 


\ 


bile.  Ta  loobub  ehk  nüüdisaja  naise  auahnest  unistusest, 
olla  loovana  annina  mehe  vääriline.  Ta  äärmuseni  are- 
nend  teadvus,  mille  võime  oletada  mitu  korda  suurema 
olevat  kui  nüüdisaja  naise  teadvus,  teeb  ta  kahtlemata  ka 
teadlikuks  ta  enese  psükofüüsilise  ehituse  ja  selle  loodud 
eelduste  kohta.  Selle  vastu  ei  või  me  arvata,  et  ta  oma 
intellekti  kultiveerimisest  loobuks.  Ta  on  seski  suhtes 
praegusest  naisest  kõrgemal,  kuid  ta  tarvitab  oma  intel- 
lektikultuuri  vahest  pisut  teisiti  kui  oleviku  naine.  Temagi 
kõrgeim  auahnus  on  luua,  kuid  luua  mehe  kaudu.  Võib 
olla,  et  naine,  naisena  püüdes,  iial  kõrgemaile  ei  võigi 
tõusta,  kui  just  vabastades  mehes  loovat  jõudu.  Tuleviku 
naise  kutsumus  on  siis  olla  loova  mehe,  geeniuse  sõber, 
uuendusallik,  kust  inimkonna  surematud  ilunägemused 
voolavad. 

On  olemas  üks  pool  Eesti  vaimiist  elu,  mida  siia¬ 
maale  pole  küllalt  tähele  pandud,  vähemalt  ühenduses  prae¬ 
guste  kirjanduslikkude  nähtustega,  nimelt  Eesti  psüüke 
ööpool,  kui  nii  öelda.  Tuntud  Balti  teadusemees  v.  Baer 
peab  Eesti  iseloomu  rahuliseks,  flegmaatiliseks  ja  külma¬ 
vereliseks,  vaimlistele  tõbedelle  vastuvõtmatuks.  Otse  sama 
õigusega  võib  Eesti  maastiku  iseloomustuses  kõnelda  ai¬ 
nult  viljarikastest  savipõhjalistest  põldudest,  viljapuu-aeda- 
dest,  lopsakatest  luhtadest  madalate  küngaste  keskel,  tüün¬ 
test,  vaikselt  voolavaist  jõgedest,  madala-rannalistest  jär¬ 
vedest.  ■  Kuid  rägu  Eesti  maastikku  kuuluvad  verstade- 
laiused  sood  ja  rabad,  nõnda  kuulub  Eesti  hingeellu,  pääle 
ülemal  mainit  omaduste  ja  linakaubaga  jõukaks  saanu 
mulgi  hoopleva  tüseduse,  veel  üks  teine  algaine,  üllatus¬ 
lik,  ergistund,  äärmusi  taotlev,  fantastikasse  kalduv,  näge¬ 
musi  nägev  ja  —  otse  vastu  v.  Baeri  väitele  —  väga 
vastuvõtlik  kõigile  vaimlisile  ja  hingelisile  haiguside.  Ei 
tarvitse  muud  kui  mõelda,  milline  keskaegse  legendi 
usujoovastuse  liikumine  tõusis  vaevalt  viiskümmend  ääs¬ 

tat  tagasi  Tallinnamaa  rannikul,  —  auru,  elektri  ja  aja¬ 
kirjanduse  valitsusajal,  —  kui  mitmesaja-päine  palverända¬ 
jate  salk  nädalate  kaupa  ootas  Lasnamäe  niidul  oma 
prohveti  tõotet  „ valget  laeva".  Närvlik  elektriküllus  on 
üks  praeguse  Eesti  harit  ühiskonna  tunnusmärgest.  Millal 
tahes  võib  siin  oodata  sündivat  otsekui  elektri  keskendus^ 
mis  puhkevad  hingelisiks  joovastusseisukorriks. 

Eesti  praeguse  ühiskonna  tugevalt  materialistlikust 
ilmest  hoolimata  pole  fantastiline  joon  igatahes  hääbund 
olematuks.  Selle  hingelise  omaduse  juured  jooksevad 
kahtlemata  väga  sügavalle,  ja,  kes  teab,  võiks  selle  algil- 
meid  otsides  koguni  Ühis-Soome  korrastikkudeni  minna. 
Oleks  muidugi  eksitus,  selles  näha  midagi  erandlikult  ees¬ 
tilist,  jah,  isegi  ole  ada  inimliku  psüüke  ööpoole  olevat 
silmatorkavamal  määral  edenend  kui  muil.  Ülemal  esitet 
laadi  usulised  voolud  ei  kuulu  harulduste  hulka  edelapool- 
semais  maavöötides  ja  Romaani  rahvail,  ning  Anglo-Saksi 
tõu  kalduvus  fantastikasse  on  tuntud.  Kuid  kuigi  selle¬ 
laadiline  hingeenitus  oleks  põlmalt  midagi  hoopis  üldinim¬ 
likku  ja  kõigile  ühist,  ei  või  vahest  ometi  mitte  eitada 
miski  eriti  Eesti  närvierga  kalduvuse  olemasolu,  miile  tun¬ 
nuseid  ei  või  mitte  üksi  hilisemail  ajul  tähele  panna,  vaid 
juba  rahvaluuleski  Psükiaater  J.  Luiga  on  osutand, 
kui  tihti  näit  iseloomuline  silmapete,  hallutsinatsioon  esi¬ 
neb  Eesti  muinasjutus.  Inimene  rändab  ööse  pimeduses, t 
äKki  „iööb  valgeks"  ta  ümber,  ja  ta  näeb  nägemuse,  ena¬ 
masti  kohutava  On  tuntud  Eesti  saaril  ja  mannermaalgr 
esinev  d  „ehmatustõved“.  Eesti  siournatu  rahvaluule  — 
samuti  kui,  tõsi  küll,  mitme  teisegi  rahva  oma  —  on  väga 
rikas  n.  n  hirmuaineist ;  see  kihiseb  igasugu  õudolevus- 
test,  olgu  siis  nende  nimi  kratt,  puuk,  hall,  luupainaja  või  üks¬ 
kõik  missugune,  ja  pakub  lugematuid  lugusid  libahundest 
ja  koerakoonlasist,  luupainajaist  ning  iireiikest  silmapet- 

teist.  On,  nagu  oleks  aastasadu  orjusega  kurnat  rahva 
ehmund  mõttekujutus  tahes  või  tahtmata  kõigil  pool  otsind 
hirmu  ja  ahastuse  põhjust,  otse  kui  poleks  tõelikkuse  kanna¬ 
tustest  talle  jatkund,  vaid  oleks  ta  isegi  unes  päeva  koormat 
pidand  kandma,  vabisedes  enese  ajude  viirastuse  ees 

Just  orjapõlve  sünnitet  alatine  ja  jätkuv  masendus- 
seisukord,  nii  kehalik  kui  hingelik,  kasvatas  kahtlemata 
seda  „surnuaia  mõttekujutust",  nagu  Tuglas  nimetab.  Kuigi 
Eesti  seitsmesaja-aastase  orjapõlve  süngust  vahest  on  lii- 
aldet,  ja  sääl,  kõigest  hoolimata,  oli  kergemaidki  silmapilke, 
mil  sündis  rahvatulude  Ilo  ja  rahvakunsti  ornamentika, 
siis  peab  kahtlemata  suure  osa  praegustki  Eesti  vaimust 
ja  kehalikku  kidurust  panema  selle  loomuvastaselt  pika 
ja  ebaterve  edenemise  arvesse.  Eluaegse  pool-nälja  äritet 
aju  oli  vastuvõtlik  pind  fantastikaile.  Lisaks  tulid  lõpmatud 
sõjaajad  ühes  tagaajamishirmupäeviga,  millest  rahva  närv¬ 
lik,  nägemustega  küliastet  mõttekujutus  koobaste  ja  le¬ 
hestikkude  hämaruses  sai  toitu,  kus  külakondade  kaupa 
päevade  viisi  peidus  oldi.  Suur  osa  Eesti  hirmujutest, 
nagu  loomulikki,  cn  sool.  Säält  tõusevad  salapärased 
valged  täkud  ja  hiigla  heinakuhjad  ;  see  on  tühjendamatu 
hirmukandvas  viljarikkuses,  Eesti  muinasjutu  suur  tund¬ 
matu,  suur  sfinks,  mille  rahva  mõttekujutus  täitis  omil 
öisemail  nägemusi!,  täis  virvatulede  luulet. 

Taine'il  on  kahtlemata  õigus :  iga  anderikas  kirjanik 
peegeldab  tahtmatagi  oma  tõu  omadusi.  Haruldasil  juhu¬ 
sed  võib  ta  olla  kõigi  nende  eri  omaduste  süntees,  millest 
ta  tõu  ja  hõimu  psüüke  on  kokku  pandud.  Kuid  sage¬ 
damini  erineb  tõu  pärandus,  ja  eri  indiviidid  peegeldavad 
ainult  murdosi  suurest  ühisest  tõu  kapitaalist.  See  tõuline 
ühtekuuluvus  võib  olla  kirjanikul  tihtipääle  peaaegu  tead¬ 
vusetu,  ja  see  ei  käi  igatahes  mitte  alati  ühte  selle  käsi¬ 
tusega,  mida  oleme  harjund  kirjanduses  nimetama  „rah« 

vuslikuks".  Maailma-kirjanduses  on  küllalt  näitusi  kirja¬ 
nikest,  kes  ainevalikult  on  täiesti  rahvusvahelised,  kuid 
siiski  sügavamas  tähenduses  on  oma  tõu  tõlgid. 

On,  nagu  oleks  Friedebert  Tuglas,  Noor-Eesti  kõige 
anderikkam  prosaist,  Eesti  tõuvaimult  saand  kingiks  ja 
päranduseks  just  närvierga  ja  fantastilise  poole,  kalmuaia 
mõttekujutuse.  On  väga  võimalik,  et  kokkupuude  mõnede 
maailma  kirjanduse  suurte  sugulas-hingedega  tegi  ta  täiesti 
teadlikuks  selle  tõupäranduse  kohta.  Kuid  igatahes  on  ta 
kõigi  nende  lugematute  ja  nimetute  rahvalugude  loojate 
otsekohene  järeltulija,  kes  kord  lõid  Eesti  õudusroman- 
tika,  kuuldes  hundi  hulumises  vangitset  initnese  hinge 
ahastushüüdu. 

Tuglase  vaimuelus  ja  loomistegevuses  näib  valitsevat 
iseäraline  lainetus.  On,  nagu  sünniks  ta  tundeelus  aeg¬ 
ajalt  iseäralisi  ärritusseisukordi,  närvipingutusi,  mille  juhi¬ 
tuna  ta  oma  otsekohese  loova  tõö  teeb ;  ta  muu  vaimline 
tegevus  on  selle  vastu  pärit  nähtavasti  nende  palaviku- 
seisukordade  vaheajult.  Sellest  siis  ta  toodangu  nõnda 
eriline  ilme  ja  laad.  Tuglas  loob  äärteni  paisund  affekti 
mõjul,  miskisuguses  hingelises  joovastuses ;  ta  kunst  on 
neuroosi  luule. 

•Hirmu  affektil  on  Tuglase  teostes  suur  koht.  Ta  ise 
on  kirjutand  enese  nooruse  „vabatahtlikest  luupainajaist 
ja  omatehtud  viirastusist".  Õudusetunne  on  tal  kahtle¬ 
mata  juba  veres,  selle  kujutamiseks  pole  ta  sugugi  tar- 
vitsend  iseenesest  ja  oma  kogemuspiirkonnast  kaugemalle 
minna.  Just  selle  vastu,  iial  pole  ta  instinkt  nii  kindel 
kui  hirmu  käsitelles,  seda  hingelist  pingutusseisukorda, 
mille  võimu  ja  tihedust,  kui  ta  surmahirmuks  tõuseb,  võib 
võrrelda  ainult  erootika  sünnitet  hingevapustustega.  Selle 
aste-astmelt  kasvava,  kõik  muud  loomusunnid  valdava 
hingelise  edenemistee  kujutamises  saavutab  Tuglas  omad 

suurimad  kirjanduslikud  võidud.  Ühtsoodu  kordub  ta  teos¬ 
tes  tagaajamismeeleolu. 

Oleks  muidugi  asjatu  katse,  nii  mitmekülgist  ja  ede- 
nemisvõimulist  vaimu  kui  Tuglas  siduda  miskisuguse  ise¬ 
loomustuse  raamidesse  või  katsuda  liig  lihtsustada  ta  hin¬ 
gelist  põhiplaani.  Luupainajaliste  unede  vaheajul  näeb  ta 
nähtavat  maailma  dekoratiivses  ja  maalilises  valguses,  täis 
õrnu,  hapraid  idülle  ning  pehmet  lüürilisust.  Kuid  oma 
v  olemusele  kõige  lähemalle  tuleb  Tuglas  kahtlemata  siis,  kui 
tal  luulelise  joovastuse  silmapilgel,  ta  enese  'Sõnu  tarvi- 
vitades,  „kummub  üle  pää  süsimust  taevas,  milles  tuika¬ 
vad  heledad,  kirglikud  ja  valusad  tähed “. 

2 

Friedebert  Tuglas  on  ise  oma  vaimlise  kokkuseade 
jaoks  võtme  annud,  kirjutades  suure  tunnustusromaani 
*  Felix  Ormussoni ,  ilmund  a.  1915.  Sel  teosel  on  hoopis 
iseäraline  seisukoht  Tuglase  toodangus ;  see  sisaldab  otse¬ 
kui  äärmärkusi,  joonealuseid  seletusi  ta  muude  teoste  jaoks. 

Felix  Ormusson  on  Friedebert  Tuglase  kunstiks  ti- 
hendet  mina,  enesepaljastus,  mille  otsekohesuses  pole  põh¬ 
just  miskipärast  kahelda.  Otse  selle  vastu,  kirjanik  on 
seda  ise  selgete  sõnadega  ühes  ajakirja  poleemikas  tun- 
nistand  :  „Ma  arvan,  et  Felix  Ormussoni  tunnen.  .  .  Oleme 
aastate  kaupa  samade  nähtuste  ja  mõjude  piirkonnas  lii- 
kund  .  .  .  Tihti  näib  ta  mulle  lähemal  olevat  kui  ma 
ise  .  .  .  Tema  kalduvused,  tema  maitsed,  tema  sõnad 
ja  hääl  —  neis  ei  eksiks  ma  vist  mitte  iialgi.* 

On  teine  küsimus,  kas  kirjanik  siiski  iseenese  tervena 
on  annud.  Pigemini  võiks  öelda,  et  ta  on  valind  ühe, 
küll  õieti  olulise,  poole  iseenesest  ja  seda  alla  kriipsutades 
loond  tüübi,  mii  on  üleüldine  tähendus.  Friedebert  Tuglas 

on  avaram  kui  Felix  Ormusson.  Kuid  igatahes,  kuigi 
Felix  Ormussoni  ja  Friedebert  Tuglase  vaimlised  piirjoo¬ 
ned  täiesti  ühte  ei  lange,  on  nad  ometi  sedavõrd  üksteise 
lähedal,  et  romaani  võib  teejuhina  tarvitada  kirjaniku 
pisut  keerulises  ja  üllatuslikus  maailmas. 

Felix  Ormusson,  — -  see  on  sama  Friedebert  Tuglas, 
—  ainult  hilisemal  edenemisastmel,  —  kes  vaevalt  kooli¬ 
pingilt  pääsedes  1905.  aasta  revolutsiooni  liikumisest  te¬ 
gelikult  osa  võtma  sattus,  kogu  oma  nooruse  kirgliku  tem-  j 
peramendiga,  täis  aja  noort  ja  palangulist  romantikat,  rän¬ 
nates  kihelkonnast  kihelkonda  ja  pidades  revolutsioonilisi 
kõnesid,  ning  hiljem  istudes  Tallinna  Pika  Hermanni  van¬ 
gimajas.  Kümmekonna-aastane  Siberi  sunnitöö  ootab  teda, 
kuid  ta  pääseb  üle  piiri  põgenema  ja  elab  säält  saadik, 
ligi  kaksteist  aastat,  väljaspool  kodumaa  piire,  ainult  aeg¬ 
ajalt,  avalikuks  tuleku  ja  vangitsemise  hädaohust  hoolimata, 
kodumaal  käies.  Ta  elab  aastate  kaupa  vabatahtlikku 
rändajapõlve,  reisides  Itaalias  ja  Hispaanias,  elab  pikad' 
ajad  Pariisis  kunstnikuboheemi  hulgas,  —  nagu  Felix  Qr- 
mussongi!  —  selle  järele  mitmed  aastad  Soomes.  Alles 
märtsikuu  revolutsioon  on  tallegi  annud  täielised  kodaniku 
õigused  Eestis. 

Felix  Ormusson  on  selle  edenemistee  tulemus,  mille 
Friedebert  Tuglas  neil  ^ õpi-  ja  rändamisaastail"  läbi  teeb, 
mässuliste  ässituskõnede  pidajast  puhtavereliseks  kaunis¬ 
hingeks.  Põhjalik  muutus  on  sündind  ses  ,,  romantilises 
hinges,  täis  paatost  ja  kirge",  kellena  Felix  Ormusson  kir¬ 
jeldab  oma  kahekümneaastast  minat.  Ja  ta  jatkab  :  „Minu 
temperament,  mu  meeleolu,  mu  hing  on  muutund  —  olude, 
ümbruse  ja,  võib  olla,  ka  minus  eneses  peituvate  idude 
sunnil."  .Paarist  aastast,  paarist  üksindasest  aastast,  täis 
eneseuurimist  ja  analüüsi,  oli  küll,  et  põhjani  lainetama 
panna  mu  hinge  ja  siis  selle  pinnale  külmetada  jääkirme, 

mis  nüüd  ainult  veel  harukordseil  vapustusil  murdub.  “ 
Tuglas  eristub  Baltiast,  nagu  lööb  lahku  Internatsionaalist, 
nagu  vabaneb  nii  mõnestki  nr  ust  dogmast,  nii  kirjandus¬ 
likust  kui  ühiskondlikust.  See  on  sama  valuline  irdumistee, 
mille  käib  läbi  samul  ajul  reaktsiooni  raskes  õhkkonnas 
Gustav  Suits,  käib  läbi  kogu  Noor-Eesti  Jaamavahed  on 
samad :  pettumus,  kõige  kahklus,  taltumine,  estetism. 
Aastal  1906  kirjutab  Tuglas  omal  pisut  retoorilisel  viisil  : 
„ Sõdida  sõjas,  langeda  lahingus,  —  misuke  kergus  sellega 
võrreldes !  Kuid  elada,  nähes  kõik  muu  langevat ;  ise 
veel  hingata,  nähes  kõik  muutuvat  ebatõeks,  viirastuseks, 
unenäoks,  —  kohutavaks,  kardetavaks,  hirmsaks  unenäoks, 
—  milline  väljakannatamatu  piin  I “  Nooruse  rohkearvu¬ 
liste  jumalate  ja  ebajumalate  altaritest  jääb  püsti  ainult 
üks :  ilu  oma.  Kui  tõeline  elu  läheb  ikka  piinarikkamaks, 
ikka  võõramaks,  hakkab  selle  kõrvale  kasvama  olematu, 
nägematu,  kuid  sellegi  pärast  niisama  oluiine  elu.  Sünnib 
kaksikolevus,  kes  ühel  hoobil  otsekui  kahel  olemiskujul 
elab.  Felix  Ormusson  on  küps  näitelavale  astuma. 

„ Geeniuse  ülesanne  on  aja  kalduvust  se  le  kõige 
suursugusema,  täiuslikuma  ja  iseteadlikuma  võimaluseni 
viia.  Sinul  (—Felix  Ormussonil)  oleks  eeldusi  meie  aja¬ 
järgu  tendentsi  kultiveerimiseks." 

Need  sõnad  on  võetud  romaani  eessõnast,  ja  ühel 
sügisööl,  täis  vihma  ja  üksinduse  spleeni,  kirjutab  sama 
Felix  Ormusson  oma  päevaraamatusse : 

„Ja  tõesti,  miks  ei  peaks  ma  mitte  kirjanduslikku  päe¬ 
varaamatut  kirjutama  või  kirjavahetuses  olema,  nagu  Wer- 
ther  või  Jacopo  Ortis,  —  ei  oma  tragöödiat  järelilmale 
vesta!  —  On  kahju,  et  kõik  need  inimlikud  kogemused, 
kõik  need  enda-analüüsid  kasuta  ja  jäljeta  kaovad.  Ometi 
oleks  neis  materjaali  terve  müüdi  jaoks,  kui  aeg  neid  hä- 
mardaks  ning  kaugus  suursugastaks.  —  Kas  ei  võiks 

Felix  Ormusson  kord  omai  alal  seda  olla,  mis  Don  Juart 
või  Werther  —  olematu  ja  siiski  usaldatavam  kui  kogu 

maailm?  —  See  oleks  ainus  lohutus.  Selleks  maksaks 
õieti  elada.  Ma  oleksin  valmis  selleks  otse  spetsiaalselt 
kannatama.  “ 

Tuglase  eesmärk  pole  olnud  sugugi  mitte  ainult  erand¬ 
liku  isiku  hingeelu,  haruldase  üksikjuhuse  tõestamine ;  selle 
vastu,  ta  on  vist  juba  varakult  tunnud  tüübilise,  iseloo¬ 
mulise  ühtluse  iseenese  ja  oma  sugupõlve  edenemistee 
vahel.  Friedebert  Tuglast,  ahas  Felix  Ormussoni  on  kaht¬ 
lemata  veetlend  sama  ülesanne,  mis  nii  mõndki  kunst¬ 
nikku,  nende  hulgas  kõige  suuremaidki,  on  avatlend : 
koguda  oma  ajajärgu  kõige  iseloomulisemad  lõimed,  sõe¬ 
luda  neist  kõik  juhuslik,  tõsta  nad  kõrgemaile  astmele, 
ühe  sõnaga,  luua  ajajärgu  tüüp,  tõlgitseda  ajajärgu  tumm 
ning  vabastumist  janunev  sõna.  See  eeldab  alati,  et  luu¬ 
letaja  tunneks  enese  olevat  ajajärgu  voolude  sünteesi,  tun¬ 
neks  endasse  keskenduvat  kõik,  mis  ajajärgul  kitsendavana 
või  vabastavana  tungib  avaldusele,  tunneks  enese  olevat 
Venfant  du  siecle  sõna  otsekoheses  tähenduses.  Sarnased 
teoksed  ei  sünni  väliselt,  ainult  tähelepanu  abil.  Otse 
selle  vastu,  need  on  alati  kõige  isiklikuma,  subjektiivsema 
kunsti  avaldused,  hoolimatud  enesepihtimised,  mis  ei  pelga 
sedagi  peitmatult  lausuda,  mille  avaldamist  Rousseau  nime¬ 
tab  raskemaks  kui  kuriteolise  tunnustamist,  nimelt  naeru¬ 
väärist.  Need  on  haige  aja  suured  tõve  diagnoosid.  Kir¬ 
janik  on  ühel  hoobil  nii  haige  kui  ravitseja,  ta  paljastab 

.  / 

armutult  oma  hinge  haiguse,  mis  ühtlasi  on  kogu  ta  sugu¬ 
põlve  taud,  edendades  seda.  ta  tipuni  ja  võimalikuni  täiu¬ 
seni,  otsekui  kultiveerides  rõuge  lima,  mis  kaitseks  selleit 
samalt  hädaohult. 

Goethe  Werther,  Constanti  Adolphe,  Musset’  Aasta¬ 
saja  lapse  tunnustus,  Lermontovi  Meie  aja  kangelane,  — 

põhjamaises  kirjanduses  Jacobseni  Niels  Lyhne,  ICierke- 
gsardi  Avatleja  päevaraamat ,  —  kõik  need  nimed  tulevad 
meele  „Felix  Ormussoni"  lugedes.  Mitte  nõnda,  et  Eesti 
romaan  kunstteosena  ometi  ulataks  nende  intiimi  kunsti 
surematute  mälestusmärkide  kõrvale.  Kuid  siiski  on,  naeru 
ühendaks  nägematu,  ajajärgust  ja  rahvusest  hoolimatu  side 
need  nii  erinevad  nimed,  kui  oleks  need  lülid  samast 
aastakümneid  jätkuvast  inimlikust  ahelast.  Felix  Orrnus- 
son  on  kõigi  nende  kuulsate  ilmamuretõbiste  suguvõsast, 
ta  haigus  on  samast  algjuurest  kui  nende  omagi.  See¬ 
sama  suur  melanhoolia,  mil  pole  muud  põhja  ega  a  ust 
kui  inimliku  olemise  ja  elu  kurbloolus  sarnasena,  mis 
näris  Salomoni,  Wertheri  „Weltschmerz’\nai‘i ,  millele  Prant¬ 
suse  romantiline  kool  andis  nime  „ennui“,  mis  tundub 
kibedana  põhipärmina  kõigis  Petschorini  ja  Niels  Lyhne 
elamustes,  —  sama  ilmamure,  kaunishingeluse  ja  kahk- 
luse  ummik  tundub  ka  Eesti  Felix  Ormussonis. 

Öeldagu  kohe:  „ Felix  Ormusson"  pole  miski  elav 
raamat  sõna  harilikus  tähenduses.  Kõik,  mis  ses  päeva¬ 
raamatu  kujul  kirjutet  romaanis  sünnib,  jääb  lugijalle  ühte¬ 
viisi  varjusarnaseks,  nagu  see  on  olnud  nähtavasti  kirja¬ 
nikule  enesellegi.  Felix  Ormusson,  Pariisist  kodumaale 
tulnud  kirjanik,  kulutab  suve  oma  sõbra,  radikaal-kodan- 
lise  Eesti  tohtri  pool,  hakkab  suve  jooksul  esiti  oma  sõbra 
kergemeelist  ja  maitsehimulist  naist  Helenet,  siis  aga  selle 
õde,  karget  ja  neitsilikku  Mariani  armastama,  kes  mõle¬ 
mad,  olgugi  Ormussoni  õnnetuseks,  vastupidises  järjekor¬ 
ras  teda  armastavad.  Lõppude  lõpuks  sõidab  Felix  Or¬ 
musson,  kui  mõlemast  on  ilma  jälnd,  Pariisi  tagasi,  end 
korvi  saamise  puhul  piinlikust  seisukorrast  päästes  legendi 
loomisega  salapärasest  Prantsuse  daamist  ja  nõnda  lah¬ 
kumisel  avantüristi  ning  Don  Juani  aupaiste  säilitades. 

Kuid  selle  asemel  elab  neis  aforismes,  mõttevälaatu- 

ais,  meeleoludes,  mille  mosaiigist  raamat  on  kokku  pan¬ 
dud,  eksimatult  Felix  Ormusson, 

Felix  Ormusson  esitab  kõige  päält  romantiku,  ürg¬ 
inimese,  tegevuseks  kõlbmatu  inimese  tragöödiat.  Tal 
puudub  täielikult  elamise  oskus,  ta  on  impotent  tõelises 
elus.  Nagu  noor  Obstfelder  tunneb  temagi  alati  olevat 
juhtund  «võõrale  maakerale".  Nõnda  kui  Tuglas  ise  te¬ 
mast  ütleb:  «Felix  Ormussonil  on  algusest  saadik  kaks 
olemise  piiri :  tõeline  ja  ettekujutet.  Tõelises  on  ta  alati 
vähe  õnnestand.41  Ta  on  sel  mõõdul  raamatuinimene,  et 
ta  vaateprismagi  on  kõige  päält  kirjanduslik ;  kirjad  ja  raa¬ 
matud  tähendavad  talle  usaldavamat  tõelikkust  kui  käsil- 
katsutav  ja  meeiilmõistetav  elu  ise ;  elu,  armastus  sellesse 
arvat,  on  talle  ainult  miskisugune  dekoratiivne  ning  estee¬ 
tiline  väärtus.  Veel  enam  :  ta  ise  tunneb  tihti  enese  kohta 
sama  ebatõeluse  tunnet,  otsekui  oleks  ta  ainult  «miskisu¬ 
gune  viirastus,  miskisugune  looduse  idee  fixeu.  Otse  sama 
mõte  on  Tuglase  juba  1906.  a.  ki  r  j  ütet  Unede  kuristikus’. 
«Mina  pole  tõeline,  mina  olen  viirastus,  mina  olen  une¬ 
nägu  ja  ettekujutus.  Minu  osa  elus  on  olnud  ainult  näida 
ja  mitte  olla.  See  on  olnud  luule  ja  fantaasia  Mul  pole 
oma  südant  iialgi  olnud :  luule  ja  fantaasia  südamega 
olen  matunnud."  «Üksi  olematu  on  ilus,"  hüüab  Felix  Or¬ 
musson.  «Vale,  olematu,  unistuslik  maa  on  tõepoolest 
alati  mu  õige  kodumaa  olnud."  «Ilusam  kui  kõik  korda- 
saatmised,  on  fantaseerimine.  See  on  ainus  elav  punkt 
ses  surnud  maailmas,  kus  inimesel  on  kaks  verivaenlast : 
aeg  ja  kaugus."  Nagu  Huysmansi  A  Rebours’i  kange¬ 
lane  oma  kunstlikus  ookeanilaevas,  nii  elab  ka  Ormusson 
miskisuguses  mõttekujutuse  ja  unielu  klaasruumis,  mille 
purunemist  ta  kardab.  «Veel  õhemaks  kulub  mõtte  hõõru¬ 
misest  see  klaassein,  mis  olemist  olemattusest  eraldab. 
Kord  lõikab  see  armutu  teemant  selle  illusioonide  peegli 

läbi.  Ja  mis  tuleb  siis?"  Tõelikkus,  realiteet  on  talle 
ikka  ainult  valu  ja  kannatust  pakkund. 

Ta  on  inimene,  kelle  jõud  ja  rikkus  on  mõttekuju¬ 
tuses,  abstraktses  mõtiskelus,  kes  aga  vähematki  kokku¬ 
puutumist  tõelise  eluga  välja  ei  kannata.  Miski  tundmatu 
keskpao  seadus  võõrutab  temasarnased  inimesed  otseko¬ 
hesest  elust,  nad  on  määrat  kogu  oma  eluea  kõige  soojuse 
lätte  ümber  kaugel  keerlema,  nagu  kuu  päikese  ümber,  ise 
külmad.  Nad  on  abitud  ja  saamatud  elu  mitmekülgiste 
avalduste  ja  nõuete  ees,  nii  pea  kui  need  astuvad  nende 
ette  tõelusena  ja  mitte  unena.  Nende  mõttekujutuse  kir¬ 
jud  tiivad  murduvad  kohe  realiteedi  õhkkonnas.  Lühi¬ 
dalt,  neil  puudub  tähtsaim  :  elukunst. 

Ta  vastolu  ja  kurbloolus  sünnib  sellest,  et  ta,  omast 
elukartusest  ja  saamatusest  hoolimata,  ometi  sama  tõeluse 
järele  igatseb,  mida  tõepoolest  vihkab  ja  pelgab.  Lihtne, 
taime  kombel  edenev  ja  loomulikult  tuksuv  elu  äratab  tas 
kadedust  Ta  kadestab  vana  Aadamit,  saunameest,  kes 
teivast  maasse  lüües  iial  ei  küsi:  „mis  on  teivas  nagu  asi 
iseeneses  ja  mis  on  teiba  idee?*  Tema  meelest  on  need 
õnnelikud,  kes  „ söövad,  joovad,  magavad  ja  sünnitavad 
lapsi".  Ja  kaunishing  Felix  Ormusson  unistab  sellest,  kuis 
talusulaseks  hakkab,  et  elu  kirjanduslikust  ja  esteetilisest 
vaatekohast  vaatlemisest  pääseda,  kuna  teda  ühtlasi  ometi 
piinavad  heinaliste  krõbedad  käed  ja  veelgi  krõbedamad 
hääled  ning  enese  oskamattus  vikati  tarvitamises. 

Hoolimata  omast  elusaamatusest  põletab  teda  vahet¬ 
pidamatu  elujanu.  Ta  ootab  täiselu,  sõna  renessaansi- 
aegses  tähenduses,  kõigi  ihu  ja  hinge  andide  täielist  maits- 
miskõlblikkust.  Ta  januneb  ühteviisi  kirglikult  täiust  nagu 

tema  alter  ego  FrLdebert  Tuglas  laastus  Pilved .  Temalgi 

* 

on  sõnulseletamatu  igatsus  „ täiuslikkudesse  maailmadesse. 

kristallist  regioonidesse,  mille  üle  puhkeksid  õilmitsema 
suure  saladuse  ja  suure  teadvuse  heledad  õied". 

Tal  on  kogu  noore  tõu  elu-  ja  nautimishimu  veres. 
Ta  kannatab  teadvusest,  et  tal  pole  võimalust  kõike  maa¬ 
ilma  mahtuvat  ühekorraga  maitseda.  Veneetsias  sõidab 
rõõmus  seltskond  gondoolidega  Hiina  laternate  valgel  sui¬ 
sel  ööl  merele,  —  ja  tema,  Felix  Ormusson,  pole  kaasas! 
Troopilises  metsas  tõuseb  päike,  punased  metskikkad  ki¬ 
revad,  ahvikari  jookseb  läbilõikavalt  kisendades  üle  suurte 
mahlaste  õitega  kr  oo  nit  latvade  ja  raputab  oksilt  roosa  õisi 
kui  lund  rannas  magavate  krokodillide  pääle  alla,  — 
ning  tema  ei  näe  seda  !  Ta  tahaks  poole  tunni  jooksul 
näha  kõik  maaväristused,  tulepurskused,  geoloogilised  ja 
bioloogilised  edenemisteed,  mis  miljoni  aasta  kestes  on 
sündind.  Veel  enam ;  ta  tahaks  enese  elu  jooksul  tege¬ 
likult  läbi  käia  kogu  Darwini  edenemisõpi,  amööbist  üli¬ 
inimeseni. 

Ta  murrab  oma  pääd  harutustega,  milline  on  hiin¬ 
laste,  selle  vana  raffineerit  tõu  armastus,  mihuke  on  nende 
armastuse  luule,  nende  kaisutuste  kultuur?  Kas  võib 
sest  aru  saada?  Vahest  on  see  niisama  imelik  nagu  ka¬ 
nepiõite  meeldimusa valdus  või  rukkipõllu  õilmitsus? 

„Felix  Ormusson"  .on  raamat  esteedist,  piiratumalt 
öeldes,  aastasaja  vahetusaja  Eesti  kaunishingest,  vahest 
mitte  veel  lõpuline  läbilõige,  kuid  selle  poole  teadlikult 
püüdev.  Nõnda  kui  üks  teine  Noor-Eesti  kirjanik  ütleb  : 
Felix  Ormussoni  nimekaimud  jooksevad  tervel  kodumaal 
ringi!  Kuid  see  on  juba  sarnasena  algav  reaktsioon  üle¬ 
liigse  estetismi  ja  kaunishingeluse  vastu.  Jutustuse  kes¬ 
tes  hakkab  esteet  Felix  Ormusson  kahtlema  oma  siia¬ 
maani  ainsas  usuõpetuses,  estetismis,  nagu  on  kord  ka¬ 
helnud  kõiges  olevas.  Ta  hävitab  ise  enese  tehtud  ju¬ 
mala.  «Estetism  on  mürk.  —  Mäng  kõige  kõrgemal  ast- 


174 


mel,  kui  temasse  uskuma  hakatakse,  on  traagiline.  Traa¬ 
gika  on  selles,  et  pärast  seda  nii  mäng  kui  ka  reaalne 
elu  võimatuks  saab.*  Ja  veel:  „See  on  midagi  hirm¬ 
sat,  isegi  ilu  kogu  oma  olemusega  jagamatult  tunda,  näha 
oma  jumalat  palgest  palgesse.  Tungides  põhjani  kunsti, 
tundes  seda  kõigi  liikmetega,  mõistes  seda  otsekui  reli¬ 
giooni  kõigi  meeltega,  ei  õnnesta  enam  elu  ega  kunst.* 

Ta  hakkab  sääl  eetilisi  eluväärtusi  otsima,  kus  varem 
nägi  ainult  dekoratiivseid :  armastuses,  abielus.  Üliinimene 
Felix  Ormusson  on  muutumas  peaaegu  moralistiks,  ta  va¬ 
hetab  oma  esteetilise  ilmavaate  eetilise  vastu.  Kuid 
kõlblus  ei  4ee  teda  elu  jaoks  kõlvulisemaks  kui  esteetika. 
Ja  lõpulise  komistuse  järele  heidab  ta  mõlemad  nurka, 
armastusväärt  kergusega  tunnistades: 

„Elu  pole  esteetiline  ega  eetiline  nähtus.  Ta  on  ai¬ 
nult  koomiline.  Võtkem  ta  siis  sarnasena  ka  vastu  !“ 

Ride,  si  sapis!  Maailm  ja  elu  peegelduvad  lõpuli¬ 
kult  Felix  Ormussonile  samas  pilkenaerulises,  virildund 
asendis  nagu  ta  kosimisstseenis,  mil  ta  omaks  õnnetuseks 
juhtub  istuma  aia  suure  klaaspalli  ette  ja  selle  kumeral 
pinnal  näeb  iseennast  karikatuuriks  pigistatuna.  Kõik  pää¬ 
dib  lõppeks  ometi  farssiga.  Prantslaste  või  õigemini  greek- 
laste  komme,  kurbmängu  jä-ele  anda  hullupöörane,  nae- 
runärve  kõditav  jant,  pühkida  ära  vabastava  naeruga  elu 
valju  tõde,  —  selles  on  Felix  Ormussoni  elufilosoofia. 

Kuid  asjata  katsub  Tuglas  sellele  uniinimese  kurb¬ 
mängule  anda  tragikomöödia  pitserit.  See  on  ja  jääb 
tragöödiaks,  kui  lepitav-koomiliselt  vaatekohalt  autor  kat- 
subki  vaadelda  oma  teise  mina  eksimusi. 

Felix  Ormussoni,  alias  Friedebert  Tuglase  on  ta  vaim- 
line  ehitus  algusest  saadik  määrand  enam  või  vähem  ir¬ 
duma  kõigest  tõelikust  ja  siirduma  väljaspoole  seda,  fan- 

tastika  fosforkumalisse  maailma,  clair-obscur  valgusel  vii¬ 
rastuvate  vahekordega,  —  maailma,  mis  aegade  algu¬ 
sest  saadik  on  olnud  päästepaigaks  temataolisile  unista¬ 
jaile  ja  kus  neil  on  elarnis-  ning  valitsemisoigus. 

Ei  pea  ka  unustama,  et  kui  Tuglas  Euroopas  rän¬ 
davate  Eesti  emigrantide  arvu  oli  sunnit  suurendama,  siis 
ja  hingeeiugi  oli  sunnit  emigrandi,  maapagulase  omaks 
saama.  Pole  kahtlustki,  et  see  teatud  viisil  määrav  on 
olnud  kogu  ta  kirjandusliku  edenemise  kohta.  Tuglas 
võlgneb  mitmes  suhtes  oma  maapagu-aastaile.  Kuid  cn 
kindel,  et  ta  on  ühes  sellega  saand  tunda  emigrandi  elu 
masendavaid  ja  eitavaid  pooli,  õhusrippumise  vannet  Kui 
osa  Noor-Eesti  kirjanikest  kibedalt  on  pidand  kannatama 
olude  liig  kitsuse  all,  siis  on  Friedebert  Tuglas  saand 
selle  vastu  kannatada  maailma  liig  avarusest.  Kirjanik 
võib  vahest  pikad  ajad  elada  ja  luua  omast  tähelepane¬ 
kute,  tüüpide  ja  elamuste  kapitaalist,  mis  on  muidugi  seda 
rikkalikum,  mida  hilisemal  elueal  irdumine  on  sündind;' 
ta  võib  vaimlist  teed  kaudu  selle  tähelepanekute  maailma 
värskust  üleval  pidada.  Kuid  lõppude  lõpuks  tuleb  siiski 
silmapilk,  mil  vahemaa  kunstiliselt  surmavaks  muutub,  si¬ 
semine  nägemus  kuivub,  ja  orgaaniline  kokkupuutumine 
loomuliku  ainete  piirkonnaga  on  ainus  parandusabinõu, 
jah,  otse  kunstiline  eluküsimus.  Tuglas  ei  nimeta  mitte 
põhjuseta  end  Juhan  Li! vi  luulest  laenat  võrdlusega  oma 
taru,  kodumaa  poole  püüdvaks  mesilaseks  Kahtlemata 
on  ta  oma  pika  ja  sundusliku  maapaguaja  kestes  saand 
tunda  kunstilise  kuivumise,  tarretuse  hädaohtu,  millega 
jätkuv  eristumine,  ei-kuhugi-kuulumine  teda  on  ähvardand,. 

Ta  siirdumist  fantastiliste  ainete  alale  võiks  selgi  vii-  - 
sil  loogiliselt  seletada,  nagu  olude  loomulikku  järeldust. 
Ta  oli  selleks  sunnit,  see  oli  ainus  võimalus,  mis  talle 
iile  jäi.  ja  tõepoolest,  mida  kauem  ta  maapagulus  kes¬ 
tab,  seda  kaugemalle  taganeb  ta  välisest  tõelikkusest.  Ta 
algab  naturalistliku  Eesti  külakirjeldusega.  Side  kodukü¬ 
laga  on  veel  värske  ja  lähedane,  inimestel  on  veel  mulla 
ja  sõnniku  lõhna.  Selle  järele  hakkab  juba  vahemaa  mõ¬ 
juma,  Eesti  küla  oma  elanikkudega  siirdub  eemalle,  lüü¬ 
rilisse,  impressionistlikku  ^algustusse.  Kuid  seegi,  juba 
pisut  stiliseerit  idüll  kaob,  ja  järele  jääb  ainult  veel  ainet 
muinaslooks,  müüdiks. 

Välimised  olud  on  ometi  ainult  kiirendand  Tuglase 
edenemist  ses  sihis,  mis  muidugi  kõige  järele  otsustades, 
oleks  olnud  eestkätt  kindel.  Umbes  samasuguseis  tingi¬ 
musis  on  teine  kirjanik-emigrant,  Eduard  Wilde,  kogu  aja 
oma  puhtaverelise  realismi  ja  koduse  ainete  piirkonna  alles 
hoidnud.  Tuglase  iseäraline  vaimline  koosseis  on  kaht¬ 
lemata  juba  algusest  saadik  olemas  olnud ;  seda  võib  ai¬ 
mata  loomusunnilisena  tungina  oma  algelemendi  poole  juba 
ta  kõigisse  stiilüaadesse  kuuluvais  katseis,  mis  nagu  pSä-  , 
hti  asetund  korrastikuna  kirjanduslis-geoloogilises  järjes¬ 
tuses  on  väljaantud  kogus  Liivakell .  Otsekui  värviline, 
fantastiline  kivisoon  läheb  see  läbi  Tuglase  noorepõlve 
toodangu. 

Tuglas  on  õpilasaastail  teind  katseid  kõigil  võimali¬ 
kel  stiilialadel.  Väga  kirju  on  kirjanduslik  läbilõige,  mille 
saab  „  Liivakellast*,  naturalism,  uusromantism,  impressio¬ 
nism,  sümbolism,  kõik  püsib  kõrvu.  Selge  ja  järkjärgu¬ 
line  on  selle  vastu  irdumine  tõelikkusest. 

Nooruse  realistilis-naturalistlikes  katseis,  millest  mõ¬ 
ned  juba  kunstitasalegi  ulatuvad,  on  Tuglas,  nagu  öeldud, 

veel  täiesti  Eesti  maakamaras  kinni.  Inimeste  kõne  kiin¬ 
dub  ta  kuulmisse  veel  täiesti  foneetilise  täpipäälsusega ; 
ta  ei  tarvitse  miskisugust  pikksilma,  et  algelist  inimeste 
taru  näha,  milles  sünnivad  jutustuse  Hundi  juhtumused, 
või  ühiskondlikku  ülekohut  õhkavat  maapinda,  kust  on 
tõusnud  Hingemaa  igatsus.  Kõik  on  veel  nii  läheda!, 
käegaulatuvas  kauguses.  Ta  on,  tõsi  küll,  omal  kombel 
küll  juba  väljaspool  küla,  tal  pole  sel  algastmelgi  rahva¬ 
kirjaniku  prespektiivikehva  vahekorda  oma  ainepiirkonnaga  ; 
ta  vaatleb  oma  küla,  peen,  vaevalt  nähtav  pilkeline  nae¬ 
ratus  huuienurgas,  või  siis  peaaegu  tendentsi  poole  kal¬ 
duva  ühiskondliku  haledusega.  Kuid  ta  on  kõike  seda 
veel  alles  äsja  näind.  Ta  on  veel  äsja  näind  neid  met¬ 
sataguse  küla  kõige  pimedamale  nõiausule  ja  salgasugges- 
tioonile  allaheitlikke  inimesi,  kelle  kaevu  talveööl  kukub 
hunt,  kuid  mitte  kohe  ei  upu,  püsides  hinges  ja  avatelles 
kogu  talu  patriarkaalist  ja  suurearvulist  peret  laulusalmi 
ning  jumalasõna  jõuga  paharetti  ennast  manama  ! 

Samuti  on  Tuglas  alles  veel  hiljuti  tunnud  „ Hinge¬ 
maa"  kandimehe  elu  ja  olu  äärmist  viletsust,  kelle  kus¬ 
tumatu  oma  maalapi  igatsus  enne  ei  rahuldu,  kui  talle 
nagu  mässust  osavõtjaile  ei  avane  haud,  „ seitse  jalga  pik- 
kuselle,  neli  jalga  lai “ .  Jutustus  on  1905.  aasta  järelkaja; 
hoolimata  tasakaalutust  ehitusest,  mis  sunnib  oletama  al¬ 
guses  palju  laiemat  põhijoonistust,  on  siin  üleüldiselt  või¬ 
mas  võltsimatu  toon.  Mõne  lehekülje,  mõne  lausega 
saab  Tuglas  esile  selle  eestlasele  nii  iseloomulise  maa- 
igatsuse.  Kandimehe  elatand,  haua  äärel  tuikuv  isa  unis¬ 
tab  hingemaast,  mida  kroonu  Siberis  igaühele  on  luband. 
„  Tundus,  kuis  ta  hääl  sisemisest  liigutusest  värises,  nagu 
oleks  ta  midagi  öelnud,  mida  eluaeg  hinges  kannud,  oma 
kõige  kallima,  kõige  suurema  mõtte.  Hingemaa  !  Misuke 
sõna,  mis  tema  kõik  tähendab  !  Ta  tähendab  hobust, 

lehma,  oma  päävarju,  vaba  olemist  maksudest,  vaba  ras¬ 
kest  orjusest.  .  % 

Nii  lühike  on  veel  vahemaa,  mis  eraldab  selles  ju¬ 
tustuses  Tuglase  Eesti  külast,  et  selle  ebakohad,  selle  kan¬ 
nate!  ülekohus  temas  viha  äratab.  Ta  maksab  kirjan¬ 
duslikku  kümnist  ajavaimule,  nagu  teeb  seda  isikukoha- 
seltki.  Ta  on  veel  kaugel  Felix  Ormussoni  dekoratiivist 
vaatekohast.  Ta  tahab  veel  parandada  ja  aidata;  temas 
on  veel  „ Hingemaa “  aatelisest,  maailmaparandaja  unistu¬ 
sis  ümberkõndivast  rahvakooliõpetajast  Remmelgast,  kes 
on  tulnud  tooma  valgust  kandimedele  ja  muile  vahe¬ 
maile  vendadelle.  Ühe  sõnaga:  ta  kannatab  ikka  veel. 

m 

Mitu  korda  suurem  geograafiline  kaugus  kirjaniku  ja  ta 
ainepiirkonna  vahel  on  juba  neis  õrnus  ja  lõhnavais  kü- 
lanovelles,  mis  moodustavad  olulisema  osa  Tuglase  ko¬ 
gust  „ Kahekesi",  ilmund  aastal  1908.  Need  esitavad  küll 
veelgi  Eesti  rahvaelu  kujutusi,  kui  nii  tahetakse.  Nende 
tegelased  on  sulased  ja  teenijad  tüdrukud,  karjapoisid  ning 
talutütred.  Kuid  siiski  on  see  küla  interjööri  pilt  põhja¬ 
likult  muutund.  See  on  nähtud  nagu  kusagilt  Riviera 
mandlipuude  vahelt  või  Quartier  Latini  kevadiste  plaata- 
nite  varjust,  kergemeeleolulisel  silmapilgul,  mil  Tuglase 
„süsirnust  taevas"  on  pidand  taganema.  Isegi  inimeste 
kõne  ei  kuuldu  vahemaa  pikkuse  pärast  enam  endises  fo¬ 
neetilises  algupärasuses.  Ühiskondlikke  küsimusi  pole 
enam  olemas,  on  ainult  hingeelulised  probleemid,  igavesti 
-otsustamatud  keerdsõlmed. 

Tuglas  on  neis  novelles  juba  täiskunstnrk.  Millise 
ettevaatusega  on  käsiteld  Toome  helvetes  lugu  lapseea  ja 
noorepõlve  aimusrikkail  rajamail  viibivast  tütarlapsest  Lee¬ 
nist,  kelle  uinuva  emahelluse  ja  armastusetarbe  juhus  ära¬ 
tab,  selle  mõne  tunni  jooksul  naiseks  võrsuva  lapse  algu¬ 
ses  nii  ebamäärane  ja  siis  esilepuhkev  tundmus,  mis  esimese 

ettesattuva  ebatänuväärt  objekti,  jõe  rannal  õngitseva  kar¬ 
japoisi  Vidriku  poole  pöördub.  Voh  sulase  Kusta  ja  Maak 
— -  kõigi  Tuglase  hääde  ja  abitute  naiste  nimi  on  Maali  ! 
—  suviöine  teisend  mehe  ja  naise  igavesest  kahevõitlu¬ 
sest  novellis  Suve  öö  armastus,  näitelavana  kehva  teeni¬ 
jatüdruku  ait  ja  ripakille  jäänd  veski,  ning  kõige  üle  suve 
öö  soeudune  meeleolu,  kus  kõik  kindlad  äärjooned  huk¬ 
kuvad,  nii  inimeste  kui  nende  tundmuste  omadki. 

Need  on  isesugused  uueaegsed  Eesti  karjaste  laulud 
pastoraalid,  kirjutet  impressionistlikus  kirjanduslikus  värvi- 
laigu-stiilis,  kus  üks  meeleolu  seirab  teist  näiliselt  ilma- 
miskisuguse  ehituskunstilise  selgroota,  paijastena,  väri¬ 
sevatena  närvivärinatena.  Need  on  Daphnise  ja  Chloe 
lood,  mis  Hellase  heleda  taeva  alt  Liivimaa  jõekaldaile 
on  siirdund,  Greeka  sandaalide  asemel  Eesti  pastlad. 

Need  esitavad  juba  sammu  edasi  Tuglase  teel  fan¬ 
tastiliste  maailmade  poole.  See  on,  tõsi  küll,  veel  tõelik¬ 
kus,  kuid  looritet,  udune  tõelikkus,  millest  tarbetuna  on 
elirnineerit  juba  kõik  väline,  realistlik  masinavärk,  ümbrus,, 
aeg  ja  ühiskond. 

Need  tööd  on  siiski  veel  kindlas  ühenduses  elava, 
eluga;  miskisugused  sümboolid  ei  avardu  armustseenide 
taga,  miski  salat  võrdkujusus  ei  peiiu  nende  lihtsaiste 
ja  liigutavaisse  kahekõnedesse.  Need  on  puhkekohad  Tug- 
iase  toodangus,  palaviku-unede  vaheajul  kangastuvad  idül¬ 
lid,  millest  alguses  oli  kõne. 

Kuid  enne  kui  Tuglas  omas  kunstis  sellesse  silma¬ 
pilksesse  võrengusse  jõuab,  oli  ta  tormi  ja  tungi  ajajärk 
juba  paar  aastat  varem  suutnud  lõkkele  lüüa  teoses,  kus 
võib  mitu  korea  selgemini  aimata  ta  kunsti  algelemente. 
Tuglase  kogu  noorusetoodangus  pole  teist  teost,  milles. 
„  virvatuiede  luule"  lõkendaks  sarnase  jõuga,  kui  ses  va¬ 
rases  ja  ebaküpses  soolegendis  Jumala  saares ,  Torgla 

soo  muinasjutt,  kus  Tuglase  noor  psatos  ja  kirg  loovad 
segase,  kohati  luuleliselt-jõulise  kaaose. 

Millest  on  kõne  selles  rooinantilises  soo-muinasjutus  ? 
Vähe  on  arvatavasti  lugijaid,  kes  kohe  pärast  töö  luge¬ 
mist  selle  sisu  seotult  võiks  seletada.  Sääl  jutustatakse 
vanast  paganlusaegses  usus  elavast  Esäst,  kes  sala  Jumala 
saare  endises  urjahiies  ohverdab,  ja  tema  pojast,  noorest 
mõisa  teoorjast  Villemist,  kelle  pääs  mässulised  mõtted 
mässulises  korratuses  idanevad,  kuni  ta  vägivaldseni  sam¬ 
muni  viivad.  Sääl  jutustatakse  hirmsast  kuuenädalasest 
põuast,  mis  ähvardas  kuivuse  ja  januga  inimesed  ning 
loomad  murda  ja  mille  vastu  papid  asjata  messade  ning 
palvetega  võitlesid.  Ja  teose  ühes  kaunimas  episoodis 
kõneldakse  noorest  Maiast,  kes  kesk  omi  unesid  läheb 
.mõisa  kupja  eest  Torgla  soole  pakku,  sinna- tänna  eksides, 
kuni  üle  õõtsuva  soo  saarelt  vilkuva  tulukese  poole  katsub 
minna.  Sääl,  Jumala  saare  pühas  tammehiies,  palub  ük¬ 
sik  orjarauk,  arbavits  käes,  esivanemate  puiselt  ebajuma¬ 
lalt  vihma.  Üht  ohvrit  on  vaja,  noor  süütu  neitsi  peab 
Torglas  hukkuma.  Ja  otsekui  oleks  Esä  palvetel  saatus¬ 
lik,  sundiv  jõud,  kaob  Maia,  hirmust  päästpöörasena,  soo¬ 
järve. 

Kuid  pääle  nende  kahe,  kolme  isiku  on  ses  soole- 
gendis  veel  miski  elav  olevus,  soo,  Torgla  soo,  kuhu  ma¬ 
huvad  kõik  elu  ja  surma  saladused,  mille  mustad  turba- 
hauad  ja  laukad  elavad  oma  salat  elu,  kuni  ta  ühel  päeval 
süttib  põlema,  suitsedes  ja  hõõgudes  enne  nädalate  kaupa. 

Ses  jutustuses  tundub  juba  Tuglase  hilisema,  küp¬ 
sema  kunsti  põhitoon,  „intiim  looduse  ja  traagiline  ini¬ 
mese  käsitlus",  millest  ta  kõneleb  ühes  artiklis.  See  mõ¬ 
jub  kõige  päält  vägivaldsena,  hingelisena  esileplahvatusena; 
.selle  hämarasse  sümboolikasse  puserdub  kahtlemata  läbi- 
-elat  meeleolude  kibedus.  Algusest  lõpuni  jätkub  siin 

feõõgvaimustus,  mis  ei  lange  silmapilgukski,  vaid  pingu¬ 
tub  ikka  uuteks  ja  uuteks  kohutusteks,  kuni  muutub  mõis¬ 
tuse  kaotand  teoorja  jampslikeks  nägemusiks. 

«jumala  saar"  on  otsekui  Tuglase  kunsti  nebuloosa. 
Kesk  segast,  suuresõnalist  ja  õõnest  romantikat  keerle¬ 
vad  siin  veel  kristalliseerumata  Tuglase  kunsti  algatoomid. 
Mõned  lõimed  viivad  siit  Tuglase  siiamaale  kunstiliselt 
küpsemasse  edenemisjärku. 


4 

„Luua  müüte,  —  see  on  kõige  kõrgem,"  on  Tuglas 
ühes  viimaseaegses  kirjutuses  lausund.  «Suuremat  õnne 
ei  pea  kunstnik  lootma."  ja  teises  kohas  kirjutab  ta:. 
*  Oleme  kaotand  lootuse,  tabada  tõde  teaduslikus  forme- 
lis,  —  katsugem  teda  siis  tabada  vähemalt  aimustes,  mee- 
leolutes,  unistustes.  Inimese  hinge  mare  tenebrarum  on 
nii  ääretu  sügav,  et  selle  põhja  ükski  -lood  ei  ulatu." 

Selle  oma  uue  kunsti-ideaali  poole  tungib  Tuglas  selgelt, 
uues  novellikogus  Saatus,  mis  sisaldab  novellid  :  Maailma 
lõpus ,  Inimsööjad,  Vabadus  ja  surm,  Popi  ja  Huhuu  ning 
Kuldne  rõngas . 

Mõõtmatu  pikk  vahemaa  eraldab  nüüdisaegse  ajuini- 
mese  müüdi  sündimisaja  jumalhämarikust,  inimkonna  täis- 
naiivist.  ja  viljarikkast  algkaaosest,  millel  üksi  oli  see 
muinaslaadiline,  mõttekujutuslik  suurendamisand,  taltsu¬ 
tamatu,  taevast  ning  maad  täitev  fantaasia,  mida  eeldab 
müüt.  Tagasi  inimkonna  lapsepõlve  paradiisi,  kus  ka 
müüdi,  jumalate  muinasjutu  lill  võrsus,  on  raske  pääseda: 
selle  väravat  valvab  meie  oma  edenemise  tuli -ingel.  Oa 
olnud  suuri  loovaid  kunstnikke,  kes  on  valand  põlisva^ 


182 


nusse,  kogu  inimkonna  ühistesse  müüdesse  uue  sisu,  kuid 
kui  mitu  uut  müüti  tunneb  ilmakirjandus  trükikunsti  üles- 
leiust  alates  ? 

Ja  ometi  ilmub  ikka  aeg-aj^!t  vaimusid,  kes  otsekui 
miski  seletamatul  ja  salasel  kombel  on  ühenduses  nende 
kaugete  ja  kadund  aegega,  unistajaid,  aimlejaid,  tuulemaa 
leiurändajaid,  kes  luule  asumisala  piiripostid  kuni  mõtte- 
kujutusmaadeni  asetavad. 

Friedebert  Tuglas  on  omas  uues  novellikogus  astund 
otsustava  sammu:  lõpuliselt  jätnud  jumalaga  kõige  tõe¬ 
likkuse.  Habrast  klaasseina  oleva  ja  olematu  vahel 
pole  enam  olemas.  Ta  on,  tõsi  küll,  tõelikkusest  võtnud 
ühes  hulga  väliseid  jooni,  kuid  valgustus  on  uus,  mõõdud 
teised.  Nähtava  ja  käsilkatsutava  tõelikkuse  all  ja  selle 
taga  tundub  kogu  aeg  teine,  mitu  korda  suurem  ja  kohu¬ 
tavam,  ning  just  selle  nägematu  ja  siiski  nähtava  tõelik¬ 
kuse  alatine  juuresolu  sünnitab  selle  painava,  hingematva 
meeleolu,  miilest  mitmed  Tuglase  viimaseist  novellest  üle 
voolavad.  Dimensioonid  näivad  alguses  päris  loomulikud, 
kuid  jutustuse  edenedes  valdab  imelik  silmapete  lugija : 
need  kasvavad  otsekui  tundmatute  jõudude  sunnil  ääretuseni. 

Kogu  aeg  tundub  jutustuse  näilisest  realismist  hooli¬ 
mata  see  „õhku  joonistet  paralleelne  rada“,  millest  kõneleb 
Huysmans  oma  Lä-bas  eessõnas.  Või  õigem,  tõelikkus  ja 
mõttekujutus  segunevad  eksitaval  kombel  üksteise.  Kirja¬ 
niku  püüd  on,  teha  künnis  une  ja  tõelikkuse  vahel  nii 
nägematuks  kui  vähegi  võimalik,  viia  lugija  nagu  seotud 
silmega  uude,  olematusse  maailma.  Kõik  üksikasjad  on 
petmatult  tõelikud,  kuid  .sarnast  maailma,  mille  nad  ühiselt 
moodustavad,  pole  iial  olnud  olemas  mujal  kui  luuletaja 
unistavais  ajudes. 

Hirm  ja  õudus  on  nüüd  valitsemas  Tuglase  mõtte¬ 
kujutuses.  Kuid  ka  hirm,  mida  Tuglas  kujutab,  on  ainult 

piirat  määral  tõelik,  tõelikkude  vahekordade  sünnitet. 
Kõige  suurem  hirmuhoog  sünnib  ilma  põhjuseta,  asjata, 
tühjusest  ja  olemattusest,  ei  millestki,  kuna  inimene  on 
võimetu  selle  nagu  kõige  kosmilise  ees.  Ja  Tuglase  uutes 
novellides  lõõtsutab  just  nimetu,  aimlev  hirm,  mille  juured 
on  kõige  oleva  käsitamatus  ja  vastolulises  traagikas,  ning 
mis  iseenesest  on  kui  reaktsioon  tundmatu,  vihameelse 
maailmakorra  vastu.  Seesama  hirm,  mille  Edgar  Allan 
Poe  on  suutnud  pigistada  ühte  ainsasse  sõnna:  „Nevermore!u 

Edgar  Allan  Poe  alkoholiline  ja  morfiumiline  mõtte- 
kujutus  tärkab  meele  enam  kui  kord  Tuglase  hilisemat 
novellitoodangut  lehitsedes.  On  mingi  sarnasus  suure 
Anglo-Saksi  ja  Noor-Eesti  unenägija  vahel,  õieti  ainult 
nende  toodangu  põhi-meeleolus.  Poe  hoiab  kesk  hirmu- 
degi  kirjeldusi  ikka  välise  rahu  ja  asjalikkuse  alles,  ta  viiras- 
tuslikumadki  kangastused  on  külmalt  ning  mõistuslikult 
eriteld.  Tuglase  stiil  on  mitu  korda  palavikuliseni  ja  när¬ 
vilisem,  lürismi  kalduv;  selle  meeleolu-pingutuses  tundub 
iseäranis  varasemal  astmel  Vene  õuduse  kujutajate,  kõige 
päält  Leonid  Andrejevi  mõju.  Kuid  hirmu  sisemine  ole¬ 
mus  on  selle  vastu  kummalgi  sama :  hirm  olematu  ees. 

Vaevalt  üheski  muus  jutustuses  on  Tuglas  sellele 
kosmilisele  hirmule  nii  täidlast  ilmestuskuju  saand  kui 
novellis  „Popi  ja  Huhuu",  loos  peremehe  surma  järele 
üksi  jäänd  koerast  ning  ahvist. 

Vanas  majas  elab  piltide,  pergamendirullide  ja  alke- 
mistlikkude  keeduriistade  keskel  Isand  ühes  mäarakoera 
Popi  ja  ahvi  Huhuuga.  Isand  on  vana  ja  tõbine,  ühel 
hommikul  läheb  ta  linna,  suleb  minnes  ukse  ega  tule 
enam  tagasi.  Mõlemad  loomad  jäävad  oma  saatuse  hoole. 
Popi  on  tark  ja  filosofeeriv  koer,  Anatole  Franceh  Riquet’ 
hõimust,  kiindund  ääretu  armastusega  Isandasse.  Isanda 
tarkusel  pole  piire  1  Ta  läheb  välja,  käsivarrel  tühi  korv, 


ja  tuleb  tagasi,  korv  kuhjani  täis  liha  !  Kes  võiks  seda 
teha  pääle  Isanda!  Kuld  päev  kulub,  aga  Isandat  ei  näi. 

Huhuu  puuris  saab  ikka  rahutumaks,  õhtu  läheb  pimedaks, 

Isand  on  veelgi  ära.  Äkki  murrab  näljane  Huhuu  puuri 
varvastiku  ja  leiab  enese  silmapilgu  pärast  olevat  seisu¬ 
korra  peremehe.  Nüüd  algab  meeletu  ja  metsik  mäng. 

On,  nagu  oleks  ahvi,  selle  inimese  karikatuuriga  ühes  4^ 

pääsnud  valla  kõik  pahad  jõud  ja  algand  kuratlik,  loo¬ 
malik  bakhanaal.  Huhuu  võtab  kohe  peremehe  voli  majas 
enda  kätte,  asetub  Isanda  asemelle,  magab  selle  voodis, 
ehib  end  selle  purpurmantlitega,  muudab  ta  rahuliku  töötoa 
.suureks  kolikuuriks,  rikkudes  ning  hävitades  kõik,  mis 
ette  juhtub.  Lõppeks  satub  ta  leidma  viinaankru,  hakkab 
hommikust  õhtuni  purjutama,  ja  ta  tigedusel  pole  enam 
piire.  Ta  piinab  ja  peksab  Popit,  kes  hirmust  on  halvat 
ja  loomusunniliselt  tunneb  vahet  endise  ja  praeguse  Isanda 
vahel.  Popi  näljastes  ja  piinat  ajudes  ei  kustu  mälestus 
kadund  Kuldsest  Ajast  ja  Hääst  Isandast.  Kuid  ta  on 
igatahes  koer  ja  sarnasena  harjund  kartma  ning  austama. 

Tal  peab  olema  Isand,  ja  nõnda  siis  peab  ta  parema 
puudusel  selleks  metsikut  ja  tigedat  ahvi  Huhuud,  endise 
Isanda  karikatuuri.  „Nagu  ta  oli  imetlend  kord  endise 
Isanda  tarkust,  häädust  ja  ilu,  nii  imestas  ta  nüüd  uue 
Isanda  kurjust,  tujukust  ning  inetust  “  Ja  kui  Huhuu 
kord  akna  kaudu  vargil  käies  korvi  koju  toob,  kus  on 
tükk  verist  liha,  siis  selgub  Popile,  et  ka  Huhuu  on  tõesti 
Isand.  Nõnda  elutsevad  koer  ja  ahv  viletsaid  ühispäivi 
unustet,  üksindases  majas,  kuni  ühel  päeval  Huhuu  leiab 
plahvatusainega  täidet  kasti  ja  paiskab  selle  põrandate, 
nii  et  kogu  maja  ühes  koera  ning  ahviga  õhku  lendab. 

Ei  ole  ainustki  joont  ses  haruldases  jutustuses,  mis 
poleks  käegakatsutavalt  tõeline  või  ei  võiks  seda  vähemalt 
olla.  Juba  sarnasenagi,  ainuüksi  looma  hingeelu  uurimu- 

sena  psaks  ta  kõrgelie  asetama.  Kuid  siin  tundub  kogu 
aeg  ja  eksimatult  teine  tõelikkus,  „aine  sisemine,  süm¬ 
boolne  luule”,  millest  Tuglas  kord  kõneleb.  See  kasvab 
sümboolseks  luuleteoseks,  üle  looma  hinge  piiride,  inimliku 
ja  kosmilise  valu  ning  kõige  traagilise  rajadeni.  Taltsu¬ 
tamatud,  hävitavad  jõud  mässavad  maailmas,  kust  Hää- 
duse  vaim  näib  olevat  põgenend.  Inimkond  on  abitu 
nende  pimedate  ja  käsitamatute  võimude  ees,  mille  vae¬ 
nulikkust  ta  tunneb  ja  sellepärast  alistub,  hoides  omas 
sisemises  olemuses  kaugena  kangastusena  alles  mälestuse 
kadund  paradiisist,  nagu  mägrakoer  Popi  endise  Hää 
Isanda  päivist.  Abituse  tundes,  mis  kaitsetu,  inimestest 
rippuva  looma  valdab,  kui  ta  oma  toitja  ja  hoidja  iga¬ 
veseks  aimab  kadund,  on  sama  ahastust,  mida  Maeter- 
linck  on  kirjeldand  näidendis  Les  aveuglcs,  kus  pimedad 
kaitsmatuma  istuvad  oma  surnud  juhi  ümber. 

Täis  tagaajamise  hirmu  on  jutustus  «Vabadus  ja 
surm*.  See  on  lugu  hobusevargast  Rannusest,  kes  üli¬ 
inimlikkude  pingutuste  järele  vana  maa-alust  käiku  mööda 
pääseb  põgenema.  Kuid  käik  ei  viigi  otsekohe  vabadusse, 
vaid  võlvistikku,  mille  akna  raudristiku  vang  enne  peab 
murdma.  Päevade  kaupa  väldand  piina  ja  nälja  järele,, 
mille  kestes  ta  silme  ees  elu  tormiline  töö  ja  lõbu  pano- 
raama  mööda  liigub,  ainult  raudristikuga  eraldet,  on  ta. 
töö  lõppeks  tehtud.  Kuid  vabadus  tuleb  liig  hilja.  Näl¬ 
jast  pool-surnua,  jocbund  õhust  ja  vabadusest,  surmab  ta 
kõige  paalt  kuiva  leivakannika  pärast  süütu  kerjuse  ja 
vajub  ise  kohe  selle  järele  hingetuna  maha. 

Kogu  jutustus  on  kui  luupainajalik,  tinaraske  uni. 
On  juba  tähendet  tagaajamismeeleolu  alatise  kordumise 
pääle  Tuglase  toodangus.  See  teisendub  ikka  uuesti  ja. 
uuesti,  kord  unes,  kord  tõelikkuses.  Ei  ole  vist  eksitus 
eeldada,  et  vahetpidamatu  ilmsituleku  ja  vangitsemise. 

hädaoht,  milles  kirjanik  paarteistkümmend  aastat  on  sunnil 
olnud  elama  ja  selle  ähvardusel  elukohta  vahetama,  juba 
iseenesest  on  olnud  kohane  sünnitama  õieti  kindlasti 
määral  mõttekuju-rühmi.  Tuglase  novelles  kordub  tihti, 
väga  tihti  sõgeda,  taltsutamatu  põgenemise  pilt,  nagu 
oleks  kättetasu-haldjad  kannul.  „ Jumala  saare"  legendis 
põgeneb  Maia,  kuni  soolaukasse  kaob,  Felix  Ormusson 
põgeneb  unes  õudse  luupainaja  eest,  fantastilises  novellis 
«Unede  kuristik"  põgeneb  jutustuse  «mina*  ,  nõndasama 
unes  mustade  ratsanikkude  eest.  ja  jutustuses  „ Vabadus 
ja  surm"  tuletab  selle  kangelane,  hobusevaras  Rannus, 
omi  esimesi  varastamiskatseid  ning  neile  järgnend  taga¬ 
ajamist  meele.  Kahtlemata  on  ses  idee-fixeh  jonnakusega 
korduvate  põgenemis-hirmuliste  mõttekujude  rühmas  palju 
isikulist  elamust. 

Kõigis  Tuglase  hilisemais  novelles  on  imelik  ebasuhe 
tegelaste  võrreldava  tähtsusetuse  ja  sündmuste  suuruse, 
nende  peidet  perspektiivi  vahel,  kui  nii  öelda.  „Inim- 
sööjad“  on,  hoolimata  antropofaagilisest  päälkirjast,  jutt 
alaealistest  lastest,  kes  armastuse  ja  surma  müsteeriumi 
tunnistajaiks  juhtuvad.  «Kuldse  rõnga"  päätegelane  on 
hoopis  harilik,  väikekodanlik  proviisor,  kes  kord  une  ja 
tõelikkuse  kardetavaile  rajamaile  juhtudes  enam  mujal 
pääseteed  ei  leia  kui  surmas.  Noor  laevapoiss,  loomad, 
poolkasvused  lapsed,  hobusevaras,  —  need  cn  Tuglase 
jutustuste  kangelased.  Nende  hingeelu  on  võimalikult 
algeline  ja  loomusunniline.  Kuid  nende  saatus  on  neist 
enestest  suurem,  salapärased  jõud  viivad  nende  kaudu 
omi  kavatsusi  läbi,  nad  täidavad,  ise  aimamata,  igavesi 
seadusi.  Ja  selles  tahtlikus  vastolus  ongi  suur  osa  nende 
jutustuste  mõjust. 

Friedebert  Tuglas  ei  tunne  siiski  mitte  ainult  hirmu 
pohmelust.  Ta  erootiline,  võimsalt  sensuaalne  mõtte- 


kujutus  põie  aseksuaalne  nagu  Poel,  kelle  hirmukirg 
korvab  armujoovastuse.  Ka  ilu  on  joovastusaine,  nagu 
haschisch  või  oopium,  sestki  joobub  pää  ning  veri. 

«Kalevipoja"  16-as  loos  jutustatakse  Kalevipoja  ja 
ta  seltsiliste  purjeteekonnast  Lennukil  maailma  lõppu. 
Imelikkude  juhtumuste  järele  jõuavad  nad  Sädemete  saa¬ 
rele.  Sulevipoeg  läheb  kannupoisiga  saart  vaatama,  kuid 
kannupoiss  eksibki  saarele,  ja  valge  lind  jutustab  ta  saa¬ 
rele  jäämägede  ja  lumelagendikkude  taha  jäänd,  näki¬ 
neitsite  igavesse  ilupittu. 

See  episood  ühes  „Kalevipojau  maailma  lõpu  reisi 
järgmise  sündmusega,  kus  kangelased  Hiiglaste  maale 
saabusid,  „kus  ei  kuulda  linnu  laulu",  ning  hiiglaneiu 
nad  põlle  korjab,  —  on  annud  põhja,  millel  Tuglase 
mõttekujutus  on  kuduna  ühe  oma  unistusliküma  ja  kõigis 
vikerkaari  värves  sätendavama  pildipõimendi,  jutustuse 
«Maailma  lõpus".  Kõigist  Tuglase  teostest  pääseb  see 
kõige  lähemalle  ta  uuele  kirjanduslikule  ideaalile  :  müüdile. 
Ühtlasi  on  see  ka  Tannhäuseri  loo  teisend.  Muidki  ühi- 
nemis-  ja  võrdluskohti  võiks  leida.  Otse  iseenesest  tulevad 
muidugi  juba  aine  laadi  pärast  meele  Gulliveri  juhtumused 
hiiglaste  maal  ja  noor  Glumdalciitch,  nii  palju  lüürilisem 
ja  romantilisem  kui  ka  Tuglase  Eesti  kannupoiss  ongi 
võrreldes  Anglo-Saksi  mõistusliku  kangelasega  ja  saare 
hiiglaneitsi-Venus  ääretus  armastuse  lõkkes  kuumavere¬ 
liseni  kui  Swifti  rahulik  hiiglapiiga. 

Ka  Tuglase  laev  juhtub,  nagu  «Kalevipoja"  Lennukid, 
omal  rännakul  võõrail  vesi!  üle  selle  piiri,  kus  ükski  inim¬ 
hing  varem  pole  käind,  Merekurgule  järgneb  pilkane 
pimedus,  kus  laev  mitu  päeva  eksib;  kui  pimedus  lõppeks 
lahtub,  on  merisõitjate  ees  rühm  asumatuid  saari.  Vene 
lastakse  vette,  ja  seitse  meest,  —  nende  hulgas  reiskonna 
kõige  noorem,  laevapoiss,  —  laseb  kõige  suurema  saare 

rannal  maale.  Laevapoiss  saadetakse  puu  otsa  maad  vaa¬ 
tama,  kuid  tema  magades  okste  vahel  lahkuvad  seltsilised 
saarelt.  Üksi  saarel  eksides  leiab  ta  kauni  hiiglaneitsi, 
kes  ta  koju  viib,  kus  oma  isaga  elab,  saare  ainsatena 
asunikkudena.  Hiiglaneitsi  ja  inimlapse  vahel  tärkab  suur 
ja  kõike  hukkav  armastus,  nende  päevad  ja  ööd  kuluvad 
üheainsana  armupalanguna.  Hiiglaneitsi  on  nagu  loodus 
ise,  ta  on  kõigil  pool.  Ja  oli  igal  poo),  kuhu  pöörsin  : 
puis,  järvis,  niitudel.  Taevas  ja  maa  oli  teda  täis  .  .  „ 
Lopsakas  rohi  oli  kui  ta  juus,  jäin  udujoomedesse  kui 
ta  palmikusse,  vabisesin  õõtsuvad  soil  kui  tema  rinnak 
Öine  pimedus  oli  ta  kaisutus,  pälkude  valge  ta  verelöök, 
latvade  kuulmatu  kohin  ta  õrn  ohkamine."  Kuid  inim¬ 
laps  ei  suuda  välja  kannatada  hinge  ja  keha  järelejätma¬ 
tut  lõõmamist,  ta  tunneb  enese  tuhaks  põlevat  hiiglaneitsi 
kaisutuses,  ta  katsub  ikka  uuesti  ja  uuesti  põgenedes  pää¬ 
seda,  kuni  lõppeks  mõõga  hiiglaneitsi  südamesse  pistab, 
surmates  oma  armsama.  Kuid  mõningate  eksirännakute 
järele  kodukülla  tulles  tundub  talle  kõik  väike  ja  kitsas, 
igavene  igatsus  põletab  ta  põue.  «Inimlik,  liig  inimlik  oli 
kõik  mu  ümber!  Liig  piirat,  liig  mõistuslik,  liig  väikene 
sellele,  kes  cn  eland  hiiglaste  hulgas  kesk  ääretust!  .  . 
Mis  olid  mulle  veel  inimese  mõtted  ja  ettevõtted!  Mis 
cli  mulle  veel  inimtütre  armastus!  Võtsin  kätte  rändamise 
saue.  Palju  aastaid  on  kulund.  Mul  ei  ole  kodu.“  ja 
see  uus  Tannhäuser,  pääsedes  Venuse  mäest,  igatseb  sinna 
tagasi.  Ta  palub  päikest : 

„Oi  maailmade  valgus,  võta  mu  valu  oma  kiiresse, 
vii  mu  igatsus  merede  taha!  Olen  väike  ja  võimetu, 
kuid  kui  ma  ei  suuda  sääl  elada,  lase  mul  surra  vähe-  , 
mait  sääl  1  “ 

Lühikene  sisu  seletus  ei  suuda  miskisugust  aimu 
anda  selle  jutustuse  ilust,  mida,  tõsi  küll,  siin-sää!  segab 

liialine  lüürilikkus.  Sääl  on  kohti,  mis  tuletavad  meele 
Ülemlaulu  rütmilist  ja  hingestet  proosat.  Kuid  sääl  on 
ka  teisi  kohti,  mille  piltlik  selgus  äratab  meele  vanade 
klassiliste  jutustajameistrite  stiili. 

Une  tõelikkus,  une  õigustus  elava  elu  kõrval,  —  see 
on  nende  fantastiliste  novellide  refrain.  Lugija  tööks  jääb, 
katsuda  mõista  inimese  vaimu  unistuslikumatki  otsimist, 
jälgida  seda  kõige  ooiamatumais  olukorris.  Kui  kord  ini¬ 
mese  hinge  sopistikus  on  ruumi  sarnaseile  valule  ja  ahas- 

« 

tusele,  sarnastelle  palavikulistele  ilunägemustele,  siis  peab 
seda  ka  kunstis  olema. 


5 

Brandes  on  J.  P.  Jacobseni  kunstist  kõneldes  seda 
nimetand  „kangeks  meeleolu-joomaks“.  Sarnane  meele- 
olu-jook  on  paremail  silmapilgel  ka  Friedebert  Tuglase  vär¬ 
viküllane  ja  muusikaline  proosa. 

Suure  osa  Tuglase  stiili  ilmtingimatust  mõjust  peab 
panema  ta  haruldaselt-taidurliku  keeletarvitamise  arvesse. 
Ta  keeleinstinkt  on  muusikalist  laadi,  ta  armastab  hääli¬ 
kute  ja  umbhäälikute  harmooniat  sarnasena,  otse  sama 
härduse  ja  kiindumusega  kui  Ridalagi  sõnakujusid.  Ta 
räägib  ühes  kirjutuses  „sõna  salapärasest  ilust"  ;  sõnul  cn 
tema  jaoks  peidet  muusikalised  väärtuseq,  need  on  män¬ 
guriistad,  viiulid,  pasunad,  kandled,  puupillid,  mille  ühis- 
mängust  sünnib  stiili  orkester.  Stiil,  kirjutab  ta,  „ peaks 
kerge,  selge  ning  suursugune  olles  igas  omas  sõnas  olema 
kunsttöö".  Ja  teises  kohas:  „Ma  sõelun  keelt  kui  kuid- 
liiva."  Tuglase  nagu  Juhani  Ahogi  puhul  võiks  kõnelda 
iseäralisest  sõnamusikaalsusest  kõrvas,  mis  ei  eelda  otse¬ 
kohest  viisimusikaalsust,  vaid,  just  selle  vastu,  tihti  võib 
ühineda  otsekohese  ebamusikaalsusega.  See  sõnamusi- 

kaalsus  on  Tuglasel  väga  edenend.  Eritelles  ta  lauseid 
sõnamuusika  seisukohalt  imestaksite  kahtlemata  selle  töö 
teadlikkust,  mis  on  ioond  need  näiliselt  nii  kergelt  libise¬ 
vad  laused.  Sõnalised  kõlamõjud  on  sääl  kindlasti  mitu 
korda  enam  kaalut  kui  võiks  eeldada.  Tuglas  on 
teadlikult  edendand  keeles  peituvaid  kõlavõimalusi,  mis 
alliteratsiooni  kalduvas  Eesti,  samuti  kui  Soome  keeleski 
juba  iseenesest  on  suured.  On  imelik  näha,  kui  peeni 
varjundid  suudab  tõlgitseda  Tuglase  tarvitet  keel,  millele 
äsja  veel  jätkus  talupoja  argisõnastik.  Tuglase  seisukoht 
keeleuuenduse  vastu  on  täiesti  mööndav,  kuid  ühtlasi  ta¬ 
gasihoidlik;  eksimatu  ja  valiva  maitsega  on  ta  omandand 
uuendusettepanekuist  kõik,  mis  on  olnud  omane  rõhutama 
ta  Jause  musikaalsust  ja  stiili  meeleolu-sisaldavust.  Kuid 
ta  on  selleks  liig  palju  kunstnik  ja  eriti  just  sõnakunst¬ 
nik,  et  äärmusteni  läheks  ;  ta  ei  ohverdaks  iial  lause,  vae¬ 
valt  sõnagi  selgust  ja  mõistetavust,  keeleuuendaja  ei  võida 
temas  kirjanikku.  Ta  ei  anduks  kunagi  hulijulgeile  kee- 
leiisile  katseile,  nagu  Aavik  või  Ridala.  Ta  võib  külb 
nagu  novellis  „Popi  ja  Huhuu",  et  meeleolu  rõhutada  ja 
madalmaalaste  Boschi  ja  Bruegheli  mõttekujutuslikke  pilte 
kirjeldada,  luua  fantastilisi  sõnu,  nagu  „väävlilend“  või 
„põislendaja“,  „ninajalgne“,  „tiivangerjas“  ehk  koguni  püh¬ 
alt  sõna-dekoratiivistel  põhjustel  lisada  sellesse  imevargi- 
liste  olevuste  nimestikku  sõna  Mmuikw,  mil  pole  Eesti  keeli 
miskisugust  tähendust,  jä  ainult  sellepärast,  et  see  kõla¬ 
liste  omaduste  ja  tundmattuse  pärast  temas  äratab  käsituse 
millestki  salapärasest  ning  fantastilisest !  Kuid  üldiselt  on 
ta  keel,  kõigest  sõnarikkusest  hoolimata,  selge  ja  kergesti- 
mõistetav,  ning  tema  keele  toodud  uudissõnad  —  enamasti 
ta  tartukeelse  kodukoha  murdest  —  kunstilise  maitsega 
valit.  Kui  Eesti  praeguses  keelelises  murranguajas  üle¬ 
üldse  on  võimalik  kujutella  tuleviku  tuliproovi  kestvat 

proosat,  siis  on  see  kahtlemata  Friedebert  Tuglase  oma. 
Sel  on  omalaadiline  kunstiväärtuslikkuse  ja  virtuositeedr 
loodud  puutumattus,  mis  teda  tulevikus  kaitseb,  kuigi  keele 
edenemine  saavutaks  veelgi  päädpööritavama  hoo  kui 
praegu. 

Tuglase  proosa  mõju  pole  igatahes  ometi  mitte  ainult 
ta  keeletarvitamise  teenes.  Peab  nimelt  iseäranis  alla, 
kriipsutama  just  selle  proosastiili  mõju,  suggestioonijõudu7 
selle  andi  meeleolusid  äratada.  See  ripub  kahtlemata  ta 
enese  suurest  tundesisaldavusest,  vaimlisest  ärritusseisu- 
korrast,  affektist,  miile  juhil  see  proosa  on  loodud  ja  mil¬ 
lest  on  ülemal  kõne  olnud.  See  ärevus  on  olnud  nii 
võimas,  et  sõnus  ja  lauseis  veelgi  näib  tunduvat  seUe 
värin.  See  võib  vahel  teha  Tuglase  proosa  rahutuks,  lai¬ 
netavaks,  liig  lüüriliseks,  kuid  soodsal!  siimapiigel  annab 
ta  sellele  otse  iseäralise  elektrikülluse. 

Teine  Tuglase  proosa  pääomadus  on  selle  ilmtingi¬ 
matu  kalduvus  stiliseerimisse.  Tuglase  stiil  .püüab  alati*, 
dekoratiivsuse  poole,  olgu  küsimus  loodusest  või  inime¬ 
sest.  Tal  võib  leida  väikesi  maastikujoonistusi,  mis  mõ¬ 
juvad  dekoratiivselt  ja  ebaperspektiivselt  nagu  jaapani 
maastikumaalid,  näit.  kolme  järve  kirjeldus  „ Inimsööjate" 
alguses.  On  väga  raske  eritella,  missuguste  kunsti  abi¬ 
nõudega  Tuglas  selle  soovit  mõju  saavutab.  Nähtavasti 
on  realistlikud  jooned  harvendet  ja  lihtsustet,  millest  üht¬ 
lasi  järgneb  mõningate  järelejäänd  joonte  iseäraline  rõhu¬ 
tamine.  just  loodust  vaatleb  Tuglas  tõesti  hoopis  isikulise 
temperamendi  läbi.  Ja  see  temperament  on  nagu  värvi¬ 
line  klaas:  see  annab  maastikkudelle  oma  värvi.  On  tä¬ 
helepandav  just  värve  kirjeldavate  adjektiivide  rohkus  Tug¬ 
lase  proosas,  tal  on  neid  paleti  täis.  Tuglase  värviarmas- 
tus  ulatub  ka  Eesti  maastikku,  mis  tema  kirjeldatuna  erandi¬ 
tult  on  alati  natukene  stiliseerit;  sinna  on  ikka  poetund 

pisar  kulda  ja  purpurit  autori  mõttekujutuslikust  hingest. 
Ta  isegi  puhkeb  imetlema:  „On  see  kodumaa  —  ja  mitte 
Vahemere  kallas?  Need  ultramariinsed  metsad,  punaõhe- 
tavad  künkad  ja  violetid  veed — ?  Ning  need  õrnad,  puh¬ 
tad  jooned,  mis  otsekui  kunstnik  kuldse  pinsliga  on  tõm- 
mand  taevalle,  veele  ja  maale  — ?“  («Felix  Ormusson"). 

Või  novellist  „Õhtu  taevas"  : 

„See  oli  jälle  üks  neist  imelikest  melankoolistest 
õhtutest,  mil  mägede  piirded  kui  hanguva  /verega  olid 
valat  ja  harvade  mustade  puude  rida  ehataeva  helendu¬ 
ses  nagu  saladuslik  sammaskäik  kadus;  kui  õhk  nii 
vaikne  ja  selge  oli,  et  kaugel  horitsondi  joonel  iga  punane 
kasteheina  pää  oli  näha.  .  .  Viimsete  maadligi  tulevate 
päikese  kiirte  all  läikisid  pleekind  aknaruudud  sinises 
tules.  . 

Romaan  „Felix  Ormusson"  on  täis  sarnast  ettevaatli¬ 
kult  stiliseerit  maastikuluulet,  äärmiselt  isikulisi  nägemusi, 
mille  luulesisaldavus  on  tihtigi  suurem  kui  neil,  mis  rii¬ 
mide  ja  rütmiga  varustet : 

«Mulle  tundus,  otsekui  oleks  isegi  päikese  kiired  lõh- 
nand  —  imeliku  kullase  ja  diskreedi  lõhnaga." 

«Imelikud  õhtud,  mil  päevane  päikse  leil  ja  maast  tõu¬ 
sev  uim  magusaks  rauguseks  meie  veres  muutub.  On,  kui 
oleksid  käärimas  kõik  päevased  mälestused,  mõtted  ning 
unistused,  et  kurbuse  helevalusaks  viinaks  selguda." 

«Kahel  pool  mu  kõrval  seisis  vilja  sein.  Tuhanded 
õrnad  jõhnad  tõusid  maast  nagu  kinnipüüdmatud  meele¬ 
olud.  Hääletult  liigutas  end  kõrs  otsekui  unenäos." 

Kui  mitu  korda  realistlikum  on  näit,  Juhani  Aho 
maastiku  kirjeldus,  ja  samuti  ka  Ridala  Saaremaa  maastik. 

Kuid  Tuglase  kunsti  piirid  ja  hädaohud  on  lähedalt 
sugulased  ta  stiili  suurimate  voorustega.  Need  kasvavad 
neistsamust  omadusist,  mis  teisal  loovad  ta  stiili  vastu- 

vaidlematu  veetluse.  Tuglase  närvlik,  värisev,  slaaviiiselt 
pehme  proosa  eksib  tihti  retoorilisse  ilukõnne,  isesugusesse 
sõnajumaldamisse.  See  on  sagedasti  liig  kaunisõnaline, 
liig  kõlav,  liig  ilukõneline.  Selle  ornamentika  on  vahel 
liig  rikkalik,  sel  mõõdul,  et  see  tundub  segavalt,  oodates 
asjalikku,  reaali  mõtet,  paljast  mõtet,  kui  nõnda  öelda. 
Selle  hädaohud  on,  nagu  tähendet,  lüürilikkuses.  See 
kõlbab  õieti  hästi  avaldama  meeleolu,  mida  küllastatumat, 
mida  sisemiselt  liikuvamat,  seda  parem  ;  selle  hiilgekohad 
on  just  sarnased  tundetormi,  tundej  oo  vastuse  kujutused. 
Kuid  selle  liialine  lüürilikkus  on  segav,  selle  kalduvus 
ekstaasi  ja  hüüdiauseisse,  siis  kui  sisu  ei  nõuaks  nii  lüü- 
lisi  avalduskujusid.  Iseäranis  on  „Felix  Ormusson“  rikas 
neist  ah-lauseist,  mis  liig  tihti  tarvitatuina  toovad  stiili  ni- 
geda  ja  magusmeelse  varjundi.  Tuglase  katsekogus  „  Lii¬ 
vakellas  “  võib  näha,  mäherdusse  vale  lüürilikkusse  ja 
keelelisse  magusakõlalusse  ta  stiilil  oli  hädaoht  alguses 
hukkuda.  Kuid  niigi  hilises  ja  küpses  teoses  kui  „  Maa¬ 
ilma  lõpus",  kus  ometi  tung  stiilipuhtuse  ja  lihtsama  aval¬ 
dusviisi  poole  iutustavais  kohtades  on  nii  selge,  on  siiski 
veel  kohati  alliteratsiooni  ja  õhkamismärgi  tarvitamine  ot¬ 
sekohe  väsitav. 

Veel  palju  suurem  hädaoht  varitseb  Tuglast  stilisee- 
rimiskalduvuses.  Kõik  ähvardub  tal  muutuda  dekoratiiv¬ 
seks,  nii  dekoratiivseks,  et  seletamatu,  värske  hingus,  mis 
ikka  kõigest  tõesti  elavast  kunstist  hoovab,  alati  ei  tundu. 
Felix  Ormusson  näeb  kord  unes  end  ratsutavat  elektriga 
käival  puuhobusel ;  ja  kahetsetavalt  on  ses  kibedas  enese- 
pilkes  iva  tõtt :  elat  elu  tundmus  pole  alati  hoopis  tingi¬ 
matu  Tuglase  teostes.  See  ei  ripu  igatahes  mitte  viima¬ 
seaegsest  ainepiirkonnast.  Kõige  päädpööritavamagi  mõt¬ 
tekujutuse  toode  võib  olla  läbi  elat ;  nõnda  on  Poe  kahtlemata 
üksikasjaliselt  kannatand  ja  vaevund  õrnad  unijampsid, 

liikugu  need  kui  ebatõelistel  aladel  tahes.  Ehtsuse  tunne 
ripub  ainuüksi  elamuse  intensiteedi  kraadist  ja  mitte  selle 
tõelusevõimalusest.  Kuid  sarnane  armukadeduse  ja  tapa¬ 
himu  kujutus  nagu  Tuglase  novell  «Vilkuv  tuli"  ei  mõju 
kõigest  tundepingutusest  hoolimata,  —  või  vahest  just 
sellepärast,  —  läbielat  jõuga,  vaid  enam  või  vähem 
kunstlikult. 

Stiililine  ehtekunst  veetleb  Tuglast  tihti  liiga,  sel 
määral,  et  ta  vahel  hädaohtlikult  kaugeile  põikab  elavast 
elust,  kõige  kunsti  algusest  ja  lõpust.  Oluline  vahe  rea¬ 
listi  ja  romantiku  vahel  on  vist  see,  et  viimane  destilleerib 
elu  rohkem  kui  esimene.  Kuid  Tuglas  satub  stiliseeri- 
mistungis  elu  vahel  nii  põhjalikult  destilleerima,  et  sellest 
elava  elu  imelik  fluiid  pääseb  hääbuma.  Ta  hädaoht 
on  virtuositeedis. 


6 

Friedebert  Tuglas  on  omas  kunstis  praegu  teelahk¬ 
mel,  nagu  Gustav  Suits,  nagu  Noor-Eesti  üleüldse.  On, 
nagu  oleks  miski  muudatus,  sihi,  kuju  või  sisu  vahetus 
jälle  sündimas  ta  kunstis,  nagu  läheneks  ta  seekordne 
ringtee  taas  oma  lõpule.  On  jälle  uue  otsimist,  lahti- 
püüdu,  otsekui  ankruköite  rahutut  liikumist  ta  teoreetilisis 
kirjutusis,  milles  kõik  kunstisihi  vahetused  ikka  varem  on 
tundund  kui  ta  novellitoodangus. 

Tuglase  ajud  näivad  töötavat  justkui  mitmes  eri  osas, 
igatahes  on  need  aeg-ajalt  hoopis  eri  häälestuses:  näge- 
musanni  kõrval  esineb  kaaluv,  eritlev  mõistus.  Sarnane 
ühend  ei  kuulu  harulduste  hulka ;  õieti  selgejooneliseks 
oli  see  edenend  just  Edgar  Allan  Poe’l,  kes  isegi  oma 
deliiriumi  unenägu,  luuletust  Kaaren  ei  põigelnud  teadus¬ 
likult  eritlemast.  Soome  kirjanduses  on  Eino  Leino  näh- 

tavamaks  näiteks,  kuis  luuleand  eri  lõpp-punktide,  mõis-  • 
tüse  ning  mõttekujutuse  vahel  võib  liikuda. 

Võib  olla,  et  need  kaks  nii  erilist  ajutoimingut  ise- 
äralisil  juhuseil  ühel  ajal  võivad  esineda,  sagedamini  on 
nad  kahtlemata  vahetusvõimalikud,  kuna  ühe  ajutoimingu 
kestes  teine  püsib  laiendina.  Võiks  öelda,  et  need  pea¬ 
aegu  alati  esinevad  üksteise  kulul.  Nii  erilised  kui  nad 
ongi,  kulutavad  nad  ometi  sedasama  ajuenergiat. 

'  On  loovaid  kunstnikke,  kes  iial  pole  isegi  katsund 
endale  või  teistele  neist  salapäraseist  ja  hämaraist  seadu¬ 
sist  selgust  anda,  mis  kehastuvad  nende  kunstis.  Kas  on 
Shakespearehl,  kas  on  Aleksis  Kivil  jäänd  järele  ühtainust 
ridagi  seletuseks  nende  teoste  sünni  sisemiste  ja  välimiste 
mõjundiie  kohta?  Brandes  on  korda  saatnud  ühe  omist 
mesteldavamaist  suurtöist,  tungides  enese  intuitsiooni  gee¬ 
niuse  juhil  Shakespeare^  teoste  tagusesse  maailma,  kuid 
mitte  ainustki  aimuannet,  ainustki  otsekohest  teejuhti  pole 
tal  abiks  olnud.  Esimesel  pilgul  võiks  arvata,  et  ainult 
need,  otsekui  teadvusetult,  naiivilt  loovad  kunstnikud, 
kellele  iga  kunstiteooria  näib  olevat  olematu,  moodus¬ 


taksid 

nende 

mingu 


kunsti  ainsa  ja  otsekohese  valitute  salga.  Kuid 


kõrval  on  teisi,  niisama  tõelisi,  kelle  loomistoi- 
kõrval  jätkub  niisama  järelejätmatu  tegutsemine 
kunstiteooriatega,  alatine  vaimline  tarve  iga  silmapilk  teada 
ning  uurida  oma  kunsti  seadusi.  Kui  palju  ongi,  et 
ainult  kõige  suuremat  näitust  võtta,  Goethe  mõtelnud, 
kõnelnud  ja  kirjutand  kunsti  olemusest. 

Friedebert  Tuglas  kuulub  kahtlemata  sellesse  viima¬ 
sesse  liiki.  Tal  on  sama  sisemine  sund  iga  silmapilk 
konstateerida  oma  käesolevat  edenemisastet  ja  tulevat 
edenemisteed  ette  kavatseda  ;  kunstinähtused  puudutavad 
ta  ajusid  sama  suure  intensiteediga  kui  eluavaldused,  jah, 

ta  puhas-kunstiteoreetiline  and  on  toodangult  olnud  iga¬ 
tahes  palju  viljarikkam  kui  ta  otsekohene  loov  võime. 

Õigupoolest  on  õieti  raske  Tuglast  ära  tunda  ta  teo¬ 
reetilisis  kirjutusis.  Neid  on  küll  kaht  laadi :  suuremaid, 
põhjalikult  eritlevaid  uurimusi  ja  väikesi  artiklid,  intiime 
ja  impressionistlikke,  otsekui  väljavõtted  või  jätk  Felix 
Ormussoni  päevaraamatulle,  isesugune  jätkuv  kirjanduslik 
iournal  intime. 

Esimest  laadi  töis,  millest  on  tähtsamad  monograafia 
Juhan  Liivi  üle,  a.  1914,  uurimus  realismi  edustajaist 
Eduard  Wildcst  ja  Ernst  Petersonist ,  a.  1909,  ning  Kir¬ 
janduslikust  stiilist ,  a.  1912,  osutub  Tuglas  Gustav  Suitsi 
kõrval  Eesti  teravamaks  kriitiliseks  anniks  ja  esseistiks. 
Hoopis  teine  vaimline  füsiognoomia  kui  Tuglase  palaviku- 
novellidel  on  neil  läbipaistvail,  mõistuse  ja  selgusega  korda- 
saadet  uurimustel.  Just  Tuglase  novellide  pääasjaline 
tunnus,  hingeline  ärevus,  haiglane  närvipingutus  puudub 
täielikult,  puudub  kogu  «hinge  ööpool",  millest  oli  alguses 
kõnet.  Kõigest  Tuglase  nii  iseloomulisest  närvierksusest 
pole  muud  järel,  kui  isesugune,  kui  nii  tahetakse,  iseära¬ 
nis  ergistund,  peaaegu  alati  õieti  osuv  instinkt  kunsti- 
nähtusi  hinnates.  Ometi  ei  mõju  see  intellekt  kunagi 
jahedalt  ega  targutavalt,  isegi  ka  siis  mitte,  kui  selle  sal¬ 
gamatult  satiiriline  toon  esineb  selgemalt  kui  harilikult. 
Kui  võib  kõnelda  intellekti  kirest,  siis  leidub  seda  Tuglase 
intellektis.  Selle  sllmitorkavam  iseäraldus  on  kalduvus 
pistelausesse,  aforismi,  isesugune  tahtlik  natukene  para¬ 
doksaalne  ütlusviis. 

Juba  palju  närvlikum  toon  kui  neis  rahulikes,  suure 
õigluse  ja  süvendusega  läbiviidud  uurimusis  on  Tuglase 
väikesis  esteetilisis  artikleis,  mis  ta  iseäranis  paari  vii¬ 
mase  aasta  jooksul  on  siia  ja  sinna  ajalehtede  ja  ajakir¬ 
jade  veergudelle  poetand.  Need  on  isesugused  kirjan- 

duslikud  hors-ifoeuvres,  kerge  ja  liikuva  intellekti  loodud, 
mis  puudutavad  kord  uuemaid,  kord  vanemaid  kunsti- 
nähtusi  kodu-  ja  väljamaalt,  raamatuid  ja  kirjanikke,  tihti 
ainult  silmapilkseid,  üksteisele  järgnevaid  subjektiivseid 
kirjanduslikke  meeleolusid,  nagu  Isceneselle  või  Kriitiline 
intermezzo. 

Tuglase  ägedat  ja  järeleandmatut  uute  iluväärtuste 
otsimist  võib  kõige  paremini  tunda  just  neis  miniatüür- 
uurimusis.  Neis  võib  näha,  kui  peatamata  ta  edenemine 
siiamaale  on  läind,  missuguse  vaimlise  kraadiklaasi-ini- 
mese  erksusega  ta  kõiki  ajas  liikuvaid  kunstilisi  ilma- 
muudatusi  tähele  paneb,  ka  siis,  kui  need  ainult  märki¬ 
dena,  rõhutusena  õhus  tunduvad. 

Friedebert  Tuglas  on,  nagu  ta  ilukirjanduslikust  too¬ 
dangust  näib,  mitu  korda  oma  kirjanduslikku  usutunnistust 
vahetand.  Vahel  on  tarvis  suurt  määra  sisemist  julgust, 
et  oma  uut  edenemisastet  tunnustada  ja  endist  ümber 
lükata.  Ei  ole  sugugi  alati  pääliskaudsuse  ja  püsimattuse 
märk,  kui  kunstnik  oma  edenemise  jooksul  ühtsoodu  uude 
kunstikäsitusse  siirdub.  See  võib  olla  moe-orjus,  iga  ise- 
meeliku  le  dernier  eri  järelkäik,  kuid  selles  võivad  pei¬ 
tuda  ka  kindlad  tagatised  kunstniku  järelejätmatu  sisemise 
kas  varn  isjõu  kohta. 

Oma  naturalistlikku  või  impressionistlikku  kunstikäsi¬ 
tust  pole  Tuglas  minu  teades  kusagil  teoreetiliselt  määri- 
telnud.  Selle  vastu  on  aga  ta  laialdane  uurimus  Juhan 
Liivist  sündind  täiesti  sümbolismi  tähe  all.  Ta  tarvitab 
siin  iga  kohast  —  ja  mittekohastki !  —  juhust,  et  oma 
sümbolistlikku  kunsti-ideaali  esitada,  vahel  peaaegu  vägi¬ 
valdselt,  pääaine  kulul.  Ta  kirjutab  : 

«Sümbolism  —  see  on  õieti  miskisugune  kontrastide 
luule,  äärmuste  kunst.  See  on  kuni  viimisteni  konsek¬ 
ventsideni  viidud  naturalism,  mis  nii  tiheda  elu-illusiooni 

pakub,  et  me  temas  mitte  enam  elu  nähtusi  endid,  vaid 
nende  abstraktsioone,  võrdlusi,  sümboole  näeme." 

«Sümbolism — see  oleks  kunst  leida  piirilisest  ääretut 
ja  tänapäevasest  igavest.  See  oleks  äärmiste  pingutuste, 
meeleheitlikkude  katsete  traagiline  kunst.  See  on  meeletu 
püüd :  mõista  —  olgugi  sümboolide  kaudu  —  maailma 
nagu  nähtust  iseeneses,  mõista  realiteeti  an  und  fiir  sidi.  “ 

„Tõe-mõiste  vahetumine  sümbooli-möistega  —  see  oli 
revolutsioon,  mis  esteetikas  läbi  läks." 

Kuid  juba  aasta  hiljem  asetub  ta  hoopis  arvustavale 
ja  osalt  eitavallegi  vaatekohale  kunstivoolu  suhtes,  mis 
talle  alles  äsja  oli  ainus  kunstiliselt  õndsakstegev,  «Krii¬ 
tilises  intermezzos"  kirjutab  ta  : 

«Kuid  niisama  oleme  ümber  hinnand  ka  sümbolismi 
välised  väärtused.  Meile  on  kahtlasteks  saand  ta  müsti- 
ised  dekoratsioonid.  Meile  on  igavad  ta  «suured  sõnad" 
Me  sõbrustame  jälle  realismiga.  Meile  näib  võimalik  ole¬ 
vat  ka  meid  igapäev  ümbritsevas  lelus  luulet  leida.  — 
Ei  ole  sugugi  tarvis,  et  teose  taga  oleks  ilmtingimata 
miski  sümboolne  sügavus." 

Juba  «Felix  Ormusson“  sarnasena  oli  omal  kombel 
ümberhindamistöö,  esteetiline  lõpparve.  Kuid  palju  kar¬ 
mimalt  käib  Tuglas  ühes  hilisemas  kirjutuses  Revolutsioon 
ja  kirjandus  kohut  oma  sugupõlve  loodud  kunsti  ja  kir¬ 
jandusega,  tähendab,  ühes  sellega  ka  iseendaga.  Ta  annab 
ajajärgust  ja  ajajärgu  kunstist  järgmise  haigusetunnistuse  : 

«Pole  vist  kellelgi  kahtlust,  et  meie  praegune  kunst 
ja  kirjandus  on  olemuselt  haiglane  ja  viril,  nagu  on  haig¬ 
lane  meie  praegune  psüühika  ja  vaimline  väljavaade.  .  . 
Ka  kõige  suurem  geenius  ei  või  midagi  luua,  mis  ula¬ 
tuks  üle  praeguse  inimkonna  haiglase,  närvipalavikulise, 
ühiselulise  ja  isikulise  võitluse  karmust  mürgitet  psüühi¬ 
lise  Õhkkonna  ...  Ja  ühtlasi  ...  me  maitseme  ometi 

selle  ebaterve,  haiglase  ja  virila  vaimu  sünnitusi,  sest 
meie  esteetiline  meel  on  kasvand  ühes  looja  omaga  just 
samade  eitatavate  ühiseluliste  näiteseinte  vahel  ja  suudabki 
ainult  vastavaid  emotsioone  vastu  võtta." 

Miskisugust  käsilsaavutatavat  uut,  miskisugust  vastse 
kunsti  valmis  eeskava  pole  Tuglasel  praeguse  kunsti  vastu¬ 
kaaluks  asetada.  Kuid  nagu  talle  kangastuvad  tervemad 
poliitilised  ja  ühiskondlikud  olud  ning  nende  põhjal  uus 
vabastund  ja  tervem  hingeelu,  nõndasama  kangastub  talle 
uus,  kõige  päält  endisest  tervem  kunst  ja  kirjandus.  Mis¬ 
suguste  tähtede  all  see  tervenemine  peab  sündima,  kas 
oleme  lähenemas  uusklassilisele  või  uusrealistlikule  aja¬ 
järgule,  selle  küsimuse  jätab  Tuglas  vastamata. 

Lõpuliselt  asetamata  jääb  ajutiselt  veel  ka  ta  enese 
kunstiline  horoskoop.  Friedebert  Tuglase  vaimline  põhi- 
joonistus  on  juba  ükskord  arabesk,  nagu  Gustav  Suits 
seda  kord  on  nimetand,  meelevaldne  ja  üllatuslik,  mõtte¬ 
kujutuse  isemeelik  kiharjoon. 

